
TITLUL I. 
DREPTUL MUNCII CA RAMURĂ DE DREPT 


Cap. 1. Considerații generale. 


Este indiscutabil că satisfacerea necesităților fundamentale_ale omului se 
realizează prin muncă înțeleasă ca o activitate creatoare de valori materiale sau 
spirituale esențiale pentru existența umană. 

Munca este definită ca acea activitate umană specifică — manuală sau 
intelectuală prin care oamenii îşi utilizează aptitudinile (fizice sau intelectuale) în 
scopul producerii bunurilor cerute de satisfacerea trebuinţelor lor. 

Potrivit Dicţionarului Explicativ al limbii române prin muncă se înțelege 
activitatea conştientă (specifică omului) îndreptată spre un anumit scop, în procesul 
căreia omul efectuează, reglementează şi controlează prin activitatea sa schimbul 
de materii prime dintre el şi natură pentru satisfacerea trebuinţelor sale.” 

Realizarea scopului muncii presupune: 

- dreptul la muncă (existenţă, realizare, apărare); 

- raporturi specifice de muncă; 

- reglementări specifice muncii; 

- cunoaşterea drepturilor şi obligaţiilor specifice acestei activităţi; 

- cunoaşterea căilor şi mijloacelor specifice de apărare a valorilor în cadrul 

muncii: 

În activitatea de creare a valorilor materiale şi spirituale un rol important îl 
are munca, forța de muncă, legislația muncii, drepturile şi obligațiile subiecților 
raporturilor juridice de muncă. Munca este de trei feluri: munca pentru sine, munca 
independentă şi munca subordonată. 

Cunoaşterea legislației muncii, a drepturilor şi obligațiilor specifice este 
esențială atât pentru cel care prestează munca, cât şi pentru cel care angajează 
forță de muncă. În pofida susţinerilor posibile în domeniul ştiinţelor economice, 
potrivit Constituţiei Organizaţiei Internaţionale a Muncii, munca nu este o 
marfă.” 

Munca poate apare în două categorii de relaţii: unele în raporturile dintre om 
şi natură, iar altele în raporturile dintre angajat-angajator. Ambele categorii de 
relații presupun drepturi şi obligații care trebuie respectate pentru a se realiza 
scopul muncii. Pe de altă parte, raportul dintre om şi natură nu se realizează decât 
în relaţia om-natură-om. 

În realizarea scopului muncii trebuie să se ţină seama de următorii factori: 

- eficiența muncii atât pentru angajat cât şi pentru angajator; 

- managementul resurselor umane; 

- caracteristicile forţei de muncă; 


! Ion Traian Ştefănescu — „Dreptul muncii”, Editura Lumina Lex, 2000. pag. 5 

? A se vedea Ion Coteanu ş.a. — Dicţionarul explicativ al limbii române, Editura Universul Enciclopedic, Bucureşti, 
1998, pag. 661. 

* Ion Traian Ştefănescu- op. cit., pag. 15. 


- necesitatea reglementării juridice a celor mai importante relații sociale de 
muncă; 

- drepturile şi obligațiile angajatorului, dar şi a angajatului. 

„În calificarea corectă a muncii trebuie să se țină seama că forţa de muncă 

este: 

-  inseparabilă de persoana care o prestează, spre deosebire de orice marfă; 

- imposibil să fie păstrată; persoana care nu îşi pune în lucru la un moment 
dat forța sa de muncă nu o poate utiliza ulterior; în realitate la o dată 
ulterioară, se va putea utiliza forţa de muncă existentă la momentul 
respectiv care nu corespunde cu cea care putea fi folosită anterior; 

- imposibil să fie sporită calitativ fără a se afecta, de regulă, însăşi substanţa 
biologică a persoanei în cauză ( ea poate să crească însă sub aspect calitativ 
în ipostaza de capital uman); 

- desemnată numeric, ca persoane apte de muncă, în principal prin legile 
demografice şi nu de cerere de forţă de muncă; 

- destul de greu deplasabilă dintr-o zonă în alta, dintr-o ţară în alta, chiar în 
condiţiile actuale (ale globalizării), deplasarea persoanei este dificilă 
tocmai datorită legăturilor sale cu familia, mediul de muncă, obiceiurile, 
clima etc. din zona sau ţara de origine; 

Cunoaşterea şi însuşirea dreptului şi legislaţiei muncii este necesară pentru 

orice salariat, liber profesionist, patron, angajator etc. deoarece: 

- printr-o muncă eficientă se obțin câştiguri, profit, se creează valori noi, în 
condiţii de stabilitate economică, financiară, politică etc., ca urmare 
guvernanţii, angajatorii şi angajaţii au interesul să existe un cadru legislativ 
corespunzător; 

- codul şi legislația muncii prevăd şi asigură un „plafon minimal” de 
realizare şi garantare a drepturilor şi obligațiilor de la care nu se poate 
deroga în defavoarea angajatului (salariul minim garantat, timp de muncă 
maxim, ajutor de şomaj, concediu de odihnă etc.) 

- prin contractele individuale de muncă se poate trece peste plafonul 
minimal sau maximal dar numai în favoarea celor două părți; 

- se previne ineficienţa în muncă, accidentele de muncă, încălcarea 
drepturilor şi obligaţiilor; 

- se asigură şi apără dreptul la muncă, la rezultatele muncii şi alte drepturi 
speciale, economice şi civile conexe, între care dreptul la sănătate, abolirea 
muncii forțate, libertatea de asociere, inclusiv exercitarea drepturilor 
sindicale, consacrate prin Carta drepturilor omului şi alte reglementări ale 
Organizaţiei Naţiunilor Unite; 

- se asigură protecţia specifică a unor categorii vulnerabile femeile, copii, 
handicapaţii, din perspectiva asigurării efective a egalității în drepturi şi a 
nediscriminării; 


* Ion Traian Ştefănescu — op. cit. pag. 16 


- în măsura în care nu există clauze în contractele colective de muncă, şi 

contractul individual de muncă se aplică dispozițiile codului muncii ; 

În cadrul acestui capitol se vor prezenta următoarele concepte: obiectul 
dreptului muncii, originile juridice ale dreptului muncii, principule dreptului 
muncii, raportul juridic de muncă, şi domeniul de aplicare. 

Pentru o mai bună înțelegere a obiectului dreptului muncii este imperios 
necesară înţelegerea originilor sale juridice. Acest demers ne va ajuta să-i 
înțelegem principiile şi starea de evoluţie actuală. Dar trebuie tot timpul avut în 
vedere că obiectul, principiile şi evoluția dreptului muncii sunt absolut necesare 
pentru o înțelegere mai largă a problemei, înţelegere care nu ar putea fi obținută 
prin prezentarea problemelor strict tehnice de drept. Desigur, cunoaşterea 
problemelor tehnice este necesară, dar numai în contextul stabilit de evoluție şi 
principii. Prin aceasta sperăm să ne ridicăm demersul la nivelul de ştiinţă, care 
înseamnă în primul rând explicarea cauzelor şi a efectelor consecințe implicaţii, 
avantaje, dezavantaje şi nu prezentarea brută a faptelor. 


Cap.2. Dreptul muncii. Definiţie. Obiect. Codul muncii. Legile speciale. 

În pofida denumirii sale, dreptul muncii nu priveşte orice formă de muncă, ci 
numai pe cea subordonată, el reglementând situația celui ce munceşte în favoarea 
şi sub autoritatea altuia, în schimbul unui salariu. 

În limbajul obişnuit cuvântul muncă are diferite accepţiuni. Dintre acestea 
numai unele sunt relevante pentru dreptul muncii. Demersul nostru va determina 
criteriile pe baza cărora se poate stabili care raporturi juridice sunt de dreptul 
muncii necesitatea şi importanța cunoaşterii acestora. 

Un agricultor care îşi cultivă pământul munceşte. Un avocat care susține 
interesele clientului său în instanță munceşte de asemenea. Un muncitor care se 
duce în fiecare zi la locul de muncă, după un orar stabilit de patron, executând 
sarcini sub îndrumarea şi controlul altuia, în schimbul primirii unui salariu, 
munceşte de asemenea. 

Dintre cele trei exemple, numai ultimul face obiectul de studiu al dreptului 
muncii. Agricultorul nu-şi vinde munca (în sensul de prestație) ci produsele, deci 
ne vom afla în faţa unui contract de vânzare-cumpărare. Avocatul, deşi îşi vinde 
munca, are libertatea totală să-şi stabilească programul de lucru şi mijloacele pe 
care le va folosi în susținerea procesului. Clientul îl plăteşte pentru calitatea 
muncii, dar nu poate determina sau conduce acțiunile concrete ale avocatului care 
rămâne independent. Acesta efectuiază o profesie liberală, profesie care are 
reglementări specifice. În ultimul caz muncitorul se află într-o anumită stare de 
dependență juridică față de angajatorul său. Acesta stabileşte ce va face (obiectivul 
muncii) şi modul de realizare (mijloacele) a muncii. Orarul de lucru este fix şi nu 
se poate deroga de la el decăt în condiții speciale şi în mod excepţional. Muncitorul 
nu aduce decât contribuţia sa fizică şi/sau intelectuală. Mijloacele de producție sunt 
puse la dispoziţie de angajator. Partea avantajoasă a acestei situaţii este că riscurile 
muncitorului sunt reduse. Patronul are obligația să-l plătească chiar dacă afacerea 
sa nu a reuşit nu a produs profit sau nu şi-a atins scopul. Riscul îl suportă singur, 

patronul. Desigur problema este teoretică şi limitată de constrângeri economice. 
Un angajator care pierde în mod regulat nu va avea cum să-şi plătească muncitorii 
de aceea prin noul cod al muncii s-a introdus atât la angajare cât şi pe timpul 
executării contactul individual de muncă obligația de informare. Chiar dacă într-o 
lună nu se va realiza profit, muncitorul îşi va primi totuşi salariul. Explicaţia 
juridică constă în faptul că el s-a angajat la o prestație personală pe care a efectuat- 
o. Nu cunoaşte scopurile mai îndepărtate ale muncii sale vizate de angajator şi deci 
nu este răspunzător de realizarea sau nerealizarea acestora. Pe de altă parte, nici în 
cazul unor câştiguri deosebite ale angajatorului muncitorul nu beneficiază 
obligatoriu de o creştere a salariului. 

Din cele de mai sus se pot decela următoarele elemente specifice relaţiilor de 

muncă în sensul dreptului muncii: 

e dependenţă juridică între angajat şi angajator. Patronul stabileşte ce se va 
face şi cum se va face. Un caz special pare a fi cel al cadrelor de conducere 
al căror contract de muncă le asigură o autonomie ridicată. În realitate 
autonomia le este acordată tot de angajator din considerente de eficienţă, 
dar se poate interveni oricând se consideră necesar. A fost propusă 
introducerea ca o condiţie şi a dependenţei economice. Într-adevăr 
angajatul este dependent economic, inclusiv angajatorul de angajat dar şi 
de mediul economic, juridic, fiscal etc. Dar la o analiză mai atentă, se 
observă că în societatea contemporană, cu un grad de specializare a 
activităților ridicat, orice individ este dependent economic. Nimeni nu ar 
putea să-şi câştige mijloacele de trai în mod complet autonom. Deci o 
anumită dependenţa economică există ca o condiție general valabilă 
pentru toate relațiile sociale şi nu specifică celor de dreptul muncii. 

e ca o consecinţă a dependenţei juridice orarul de lucru este fix, cu 
reglementarea exactă a timpului de muncă şi a celui de odihnă. Angajatul 
nu îşi poate stabili în mod liber programul de lucru. Un caz special este 
contractul de muncă la domiciliu, în care nu se poate vorbi de un orar în 
care să se desfăşoare programul de lucru. 

e angajatul contribuie doar cu munca sa intelectuală sau mentală. 
Capitalul şi mijloacele de producţie sunt puse la dispoziție de angajator. 

e preţul muncii (salariul) nu variază în funcție de rezultatele unității. 
Muncitorul îşi va primi cu siguranţă salariul pe luna în curs. El nu are nici 
o responsabilitate referitoare la direcția întreprinderii şi în consecinţă, 
eventualele pierderi ale întreprinderi nu îi sunt imputabile. 

Din perspectiva stabilirii obiectului dreptului muncii se poate considera că 

munca se prestează: 

a. în afara raporturilor juridice de serviciu şi a celor cunoscute din contractul 
individual de muncă; 

b. în cadrul raporturilor juridice de serviciu; 

c. în cadrul raporturilor juridice stabilite în baza contractului individual de 
muncă. 

Munca în afara raporturilor juridice de serviciu şi a celor care izvorăsc din 
contractul individual de muncă, cuprinde: 


a. 


b. 


munca benevolă, voluntară, cum ar fi cea desfăşurată în cadrul unei 
organizații neguvernamentale. 

munca independentă, în cazul celui care munceşte de sine stătător, fără a 
fructifica serviciile unei alte persoane, cum este cazul activității 
desfăşurate de meşteşugarii individuali sau de lucrătorii organizați care îşi 
cultivă singuri pământul aflat în proprietatea lor. 

munca desfăşurată în baza unor obligaţii legale (de natură administrativă 
sau penal execuţionale), respectiv în următoarele situaţii: ucenicii, elevii şi 
studenţii în timpul practicii profesionale; militarii în termen sau cu termen 
redus, rezerviştii — concentrați sau mobilizați; persoane fizice domiciliate 
în zone cu vegetaţie forestieră, care au obligația de a participa la stingerea 
incendiilor; persoane fizice din zone afectate de inundaţii care au obligația 
de a participa la lucrările de apărare contra acestora; persoanele obligate să 
participe la acțiuni de limitare şi înlăturare a urmărilor atacului inamicului, 
la localizarea şi înlăturarea urmărilor dezastrelor; persoanele care execută 
prin muncă o pedeapsă penală sau sancţiunea închisorii contravenţionale. 
munca efectuată în cadrul unui raport juridic civil (spre exemplu într-un 
contract de prestări servicii potrivit reglementărilor speciale cuprinse în 
Legea nr. 130/1999 sau în orice alt contract civil de prestări de servicii care 
se conformează integral prevederilor din Codul civil); 

munca desfăşurată în cadrul unui raport societar. Aportul în muncă (sau 
„în industrie”) este posibil atât la societățile civile (potrivit art. 1492 Cod 
civil) cât şi în cazul societăţilor comerciale de persoane (dar numai la 
constituirea lor, nu şi la mărirea capitalului social) 


Profesiile liberale (independente) presupun un alt gen de muncă, în afara 
raporturilor juridice izvorâte din contractul de muncă sau funcția publică şi care au 
reglementări specifice de sine stătătoare. 

În categoria profesiilor liberale intră munca depusă de: 


Avocaţi, profesiune reglementată prin Legea 51/1995 pentru organizarea şi 
exercitarea profesiei de avocat. 

Notarii publici. profesiune reglementată prin Legea notarilor publici şi a 
activității notariale, nr. 36/1995. 

Experții contabili şi contabilii autorizaţi, profesii reglementate de 
Ordonanţa Guvernului nr.605/1994 privind organizarea activității de 
expertiză contabilă şi a contabililor autorizați, aprobată prin Legea nr. 
42/1995, completată prin Legea nr.50/1997 şi modificată prin Ordonanţa 
Guvernului nr.89/1998. 

Medici când îşi exercită profesia în regim de drept privat, profesiune 
reglementată prin Legea nr. 306/2004 privind exercitarea profesiunii de 
medic, înființarea şi funcționarea Colegiului Medicilor din România. 


` Ion Traian Ştefănescu, op. cit., p. 17. 

e Farmaciştii, profesiune reglementată prin Legea nr. 305/2004. 

e Consultant în plasament în valori mobiliare, profesiune reglementată prin 
Legea nr. 160/1998. 

e Broker, (Legea nr. 357/2005) 

e Practician în reorganizare şi lichidare, profesiune reglementată de O.G. 
nr. 79/1999 şi Ordinul Ministrului Justiţiei nr. 2986/c/1999. 

e Auditor financiar, profesiune reglementată de O.U.G. nr. 75/1999. 

e Persoanele autorizate să realizeze şi să verifice lucrările de specialitate în 
domeniile cadastrului, geodeziei şi cartografiei. 

e Persoane care practică servicii publice conexe actului medical (tehnician 
dentar, biochimist, logoped, optician etc.) profesiune reglementată prin 
O.G. nr. 83/2000. 

e Consilier în proprietate industrială, profesiune reglementată prin O.G. nr. 

66/2000. 

Consultant fiscal (O. G. nr. 71/2001) 

Expert criminalist, profesiune reglementată prin O.G. nr. 75/2000. 

Trader şi consultant de investiţii, (Legea nr.297/2004) 

Medic dentist (Legea nr. 308/2004) 

Cu privire la profesiile liberale este de reţinut că persoanele care le exercită au 
următoarele avantaje: nu au şefi; nu au salarii, ci onorarii (sume nelimitate 
stabilite prin negociere cu beneficiarul); nu pot fi subiecţi ai infracțiunii de luare de 
mită, nu au un program de lucru; nu sunt supuşi unor reguli de disciplină; ei nu pot 
declara grevă strict juridic, ci numai ca situații de fapt. 

Mai sunt şi alte profesii hberale, dar care până în prezent nu au reglementări 
speciale, activitatea lor  desfăşurându-se în conformitate cu Legea nr. 
507/12.07.2002 privind organizarea şi desfăşurarea unor activități economice de 
către persoane fizice. 


Cap.3. Munca desfăşurată în cadrul raporturilor de serviciu. 


În exercitarea funcţiilor publice apar raporturile de serviciu în cadrul cărora 
se desfăşoară munca de funcționar public. 

Munca în cadrul funcţiei publice are o reglementare derogatorie stabilită 
prin legea nr. 188/1999 privind Statutul funcționarilor publici, modificată prin 
O.G. nr. 82/2000 şi Legea nr.161/2003. 

Funcţia publică reprezintă un fascicul de atribuţii şi responsabilități 
stabilite de autoritatea sau instituţia publică în temeiul legii, în scopul 
realizării competenţei sale în domeniul administraţiei publice. Funcţia publică 
nu trebuie confundată cu demnitatea publică. Demnitatea publică este o funcție 
prevăzută de Constituţie cu un regim derogatoriu de la regimul juridic al funcției 
publice. 


é A se vedea V. Dabu, Răspunderea juridică a funcţionarului public, Ed. Global Lex, Bucureşti, 2000 


Munca funcţionarului public este definită de atribuțiile şi responsabilitățile 
care formează conținutul funcției publice. 

Prin funcţionar public înțelegem cetăţeanul învestit în mod legal, prin 
numire sau alegere, într-o funcţie publică în scopul îndeplinirii, în condiţiile 
legii, a atribuţiilor de administraţie publică.” 

Numirea în funcția publică se face după câştigarea unui concurs sau 
examen, şi respectiv după consimțământul (cerere) prealabil al persoanei. 
Exercitarea funcţiei publice se poate face numai după depunerea jurământului. 

Funcţionarii publici servesc interesul public şi au un regim mai sever, o 
disciplină mai riguroasă, cu unele limitări ale drepturilor şi libertăţilor celor care au 
dorit şi ocupă funcții publice. De pildă nu toți funcționarii publici au dreptul la 
grevă, sunt incompatibili cu efectuarea de activități comerciale şi altele. 

Prin funcția publică se serveşte interesul general în regim specific exercitării 
actului de putere în cadrul unei competenţe strict reglementate de lege. 

Se ştie că sarcina este cea mai mică unitate de muncă individuală, care în 
cadrul funcției publice derivă din sarcina administrației publice. Ea reprezintă o 
acțiune clar formulată orientată spre realizarea unui obiectiv precis şi care se 
desfăşoară de regulă după o procedură stabilă. În cazul funcţionarului public, 
obiectivul acesteia vizează organizarea executării şi executarea în concret a legii. 

Atribuţia este un ansamblu de sarcini înrudite (care se presupun reciproc), 
necesare realizării unei părți dintr-o activitate, care incumbă o anumită 
responsabilitate privind îndeplinirea lor la termen, la un nivel prescris şi care cere 
competența adecvată. 

Funcţia reprezintă un fascicul de atribuţii omogene, stabilite într-o 
anumită concepţie şi care se realizează în cadrul unei structuri organizatorice. 
Prin urmare, sarcina, atribuţia şi funcția se stabilesc pentru satisfacerea unor 
interese care sunt publice sau private interese care contribuie la caracterizarea 
funcției ca publică sau privată. 
Atunci când aceste interese sunt interese publice naționale sau locale şi se 
realizează în regim de drept public putem vorbi de funcția publică în sens larg. 

În raport de modul de reglementare, de competenţa funcţiei, de scopul şi 
mijloacele sau puterile conferite funcției, acestea sunt de mai multe feluri. Astfel, 
din punct de vedere al sistemului în care s-au constituit funcțiile se clasifică în: 

a. Funcții din sistemul legislativ; 

b. Functii din sistemul judecătoresc; 

c. Functii din sistemul administraţiei publice; 

d. Funcții din structura unor autorități publice autonome. 

Din punct de vedere al regimului public sau privat ce stă la baza construirii şi 
reglementării funcţiei, acestea se împart în: 

a. Funcţii publice (art. 55, pct. c şi art. 84, pct. 1 din Constituţie). 

b. Funcţii private (art. 124, pct. 2 din Constituţie). 


7 A se vedea V. Dabu op.cit. p.20. 
14 


astfel: 


Munca în cadrul funcţiei publice presupune anumite trăsături specifice, 


a. munca se desfăşoară în cadrul unui fascicul de atribuţii extrase din 


g. 
h. 


competența cu care a fost dotat la înființare serviciul public sau ulterior, în 
baza legii, pentru organizarea executării şi executarea legii. 

atribuțiile şi responsabilitățile în cadrul cărora se desfăşoară munca 
funcţionarului public trebuie să aibă caracter legal, să izvorască din lege. 
gruparea atribuțiilor şi responsabilităuilor pe funcții trebuie făcută în 
raport de sarcinile serviciului public şi dimensionarea funcției, pentru a se 
asigura o calitate şi eficienţă maximă. 

competenţa şi atribuţiile care constituie conținutul funcției publice nu pot 
face obiectul tranzacţiilor între părți şi nu pot fi stabilite prin contract fie 
el şi individual de muncă. 

funcția, respectiv competenţa, există în mod obligatoriu înainte de a fi 
numit sau ales pe postul respectiv viitorul funcţionar public. 

funcțiile publice se înfiinţează şi desfiinţează prin legi şi în baza legii. 
competenţa funcției publice conține atribuţiuni de autoritate față de 
funcțiile inferioare şi de subordonare faţă de funcțiile superioare. 

funcţia publică are caracter continuu. 


Întrucât vom parcurge două teme legate de funcţia publică şi regimul juridic al 
acesteia, nu vom mai insista asupra altor detalu. 


Cap.4. Munca desfăşurată potrivit regimului juridic 
al contractului individual de muncă. 


Raporturile juridice de muncă născute din contractul individual de muncă 
are, spre deosebire de celelalte raporturi juridice în care se desfăşoară munca, 
următoarele caracteristici: 


a. 


b. 


C. 


subiecții muncii sunt persoane fizice pe de o parte şi angajatorul pe de 
altă parte. De regulă, angajatorul nu este autoritate sau instituție publică.” 
raportul juridic de muncă în acest caz are un caracter intuitu personae, 
adică contract individual de muncă şi se încheie şi execută în considerarea 
persoanei angajate şi a angajatorului. 

prestarea muncii are caracter continuu, de regulă, este de durată şi nu se 
execută instantaneu, dintr-o dată. 


d. salariatul, după încheierea contractului de muncă se află într-un raport de 


subordonare reglementată, precisă; de aici derivă şi obligaţia salariatului 
de a respecta disciplina muncii, ca şi puterea disciplinară a 
angajatorului. 


8 V. Dabu, Op. cit. p. 112-119. 

” Autorităţile şi instituţiile publice au calitatea de angajator când angajează cu contract individual de muncă 
personalul care efectuează activități de secretariat, administrative, protocol, gospodărie, întreţinere-reparaţii şi de 
deservire, activităţi care nu conferă calitatea de funcționar public. 

e. munca prestată trebuie să fie salarizată, raportul de muncă având un 
caracter oneros. 

f. salariatul se bucură de măsuri legale de protecţie. 

Din cele prezentate rezultă că: 

e Munca îmbracă mai multe forme cu reglementări distincte. 

e Dreptul la muncă îl are orice persoană, indiferent ce muncă prestează şi ce 
legi o reglementează. 

e Dreptul la muncă în general trebuie să cuprindă toate normele juridice 
care reglementează relaţiile de muncă individuale sau colective 
formate în baza contractului individual de muncă. 

În reglementarea Dreptului muncii putem spune că operează: 

a. Codul muncii. 

b. legile speciale pentru diferite categorii de muncă. 

Codul muncii reprezintă dreptul comun în materie şi conține: 

a. dispoziţii generale aplicabile muncii în general. 

b. dispoziții speciale aplicabile muncii depuse pe bază de contract individual 
de muncă. 

În art. 1 din noul Cod al muncii se arată „(1) Prezentul cod reglementează 
totalitatea raporturilor individuale şi colective de muncă, modul în care se 
efectuează controlul aplicării reglementărilor în domeniul raporturilor de muncă, 
precum şi jurisdicția muncii. (2) Prezentul cod se aplică şi raporturilor de muncă 
reglementate prin legi speciale, numai în măsura în care acestea nu conțin 
dispoziţii derogatoru. ” 

Observăm că în Codul muncii se prevede în mod expres că această se aplică 
şi altor raporturi de muncă aşa cum sunt raporturile de funcție publică, sau cele din 
cadrul sistemului magistraturii dar numai în măsura în care nu au reglementării 
derogatorii în alte legii 


Cap. 5. Originile juridice ale dreptului muncii. Izvoarele dreptului muncii. 


Primele prevederi legale care au legătură cu dreptul muncii sunt reprezentate 
de art. 1780 şi 1781 din Codul civil francez de la 1804. Conform acestor prevederi, 
contractul de muncă, denumit închirierea serviciilor, era o specie a contractului de 
închiriere neavând un regim juridic special. Munca era considerată o marfă ca 
oricare alta. Exista o libertate totală de a contracta. Angajatorul şi muncitorul 
putând prevedea în contract orice clauză, cu excepția bineînţeles a celor care 
aduceau atingere ordinii publice şi bunelor moravuri specifice vremii respective. 
Singura limită explicită era că respectivul contract trebuia să fie pe termen 
determinat. Se considera că un contract de închiriere a serviciilor pe timp 
nedeterminat ar reânvia practicile sclavagismului. O reminescență a acestei 
prevederi contra sclavagismului se întâlneşte în art. 1471 Cod civil român “Nimeni 


1% Potrivit art. 45 din Constituţia revizuită a României, accesul liber al persoanei la o activitate economică, libera 
iniţiativă ţi exercitarea acestora în condiţiile legii sunt garantate. 

nu poate pune în serviciul altuia lucrările sale decât pentru o întreprindere 
determinată sau pe un timp mărginit”. Deşi regimul liberal pretindea că 
propăvăduieşte egalitatea părților, angajatorul era crezut în dauna muncitorului, 
instituindu-se o inegalitate juridică. Această prevedere, abrogată implicit, se 
întălneşte şi în Codul civil român la art. 1472 :” Patronul se crede pe cuvântul său: 

- pentru câtimea!! salariului; 

- pentru plata salariului anului expirat şi pentru aconturile date pe anul 
curgător”.!? 

Pentru ca imaginea respectivei situații să fie completă trebuie să menționăm 
că orice asociere a diverselor categorii profesionale pentru a-şi proteja interesele 
comune era interzisă. Deci nu putea exista sindicate sau greve care să servească 
interesului salariatului. 

Rezultatul acestei „egalității juridice” a fost o gravă inegalitate de fapt. 
Angajatorul putând de obicei să-şi impună voinţa în dauna angajatului, care 
datorită lipsei mijloacelor de trai şi a posibilităților legale de a se apăra era obligat 
să accepte condiții mizere de muncă. Diferenţa de putere economică făcea să nu 
poată exista o negociere reală a condițiilor de prestare a muncii. Singurul mod prin 
care muncitorii ar fi putut negocia cu angajatorii ar fi fost prin asociere. Dar 
acestea erau interzise. 

Baza juridică a întregii reglementări se găsea în respectarea dreptului de 
proprietate. Angajatorul era proprietarul mijloacelor de producție iar muncitorul 
era proprietarul muncii sale. Statul nu putea să intervină în tranzacţia lor privată. 
În practică s-a observat însă că prin exacerbare dreptului de proprietate se aducea 
atingere altor drepturi ale indivizilor, cel puţin la fel de importante ca dreptul de 
proprietate dacă nu mai importante : dreptul la viaţă, libertate, independenţa 
gândirii. Ca urmare, statul a intervenit prin reglementări în tranzacţia privată a 
celor două părți, dar nu ca să aducă atingere dreptului de proprietate ci ca să 
protejeze alte drepturi fundamentale ale individului. Au fost instituite prin lege o 
serie de drepturi minime ale muncitorilor de la care părțile nu puteau deroga 
prin convenţie particulară, decât în favoarea muncitorului. Aceste prevederi au 
căpătat denumirea de ordine publică socială. De asemenea, pentru a micşora 
inegalitate de fapt dintre cele două părți a permis asocierea muncitorilor pentru a-şi 
putea proteja interesele lor comune. Asocierea muncitorilor a determinat apariția 
negocierilor colective şi implicit a contractului colectiv de muncă. Pe de altă parte, 
ca să îşi apere interesele a apărut şi ideea de asociere a patronilor a angajatorilor. 
Contractul colectiv de muncă are actualmente un rol extrem de important în 
economia dreptului muncii. Deşi va fi tratat pe larg ulterior, menționăm totuşi că 
poate deroga în sens pozitiv de la prevederile minime ale Codului muncii şi se 
aplică automat la nivelul la care a fost încheiat, la nivel naţional, de ramură, sau 
întreprindere. 


1! Câtimea salariului în sensul cuantumului salariului. 
'2 Textul articolului 1472 este implicit abrogat printr-o serie de acte normative (Decretul 990/1929, Codul muncii, 
Constituţia) 

Acestea sunt principalele origini ale dreptului muncii. Nu este în scopul 
demersului nostru să detaliem cu lucruri care doar ar obosi memoria fără a aduce 
ceva deosebit pe fond. Important de reținut este faptul că inițial contractul de 
muncă era un contract de închiriere a serviciilor care ulterior, sub influenţa noilor 
realități sociale, s-a transformat într-un contract special în scopul evitării abuzurilor 
de o parte sau de alta. Acest contract pe care statul, având în vedere importanţa lui, 
îl reglementează în detaliu denumit contractul individual de muncă, creând totodată 
şi un cadru juridic corespunzător prin reglementarea unor raporturi juridice conexe. 

Astfel pentru a asigura respectarea contractului individual de muncă şi în 
general a dreptului la muncă, statul a mai reglementat prin legi speciale şi unele 
raporturi juridice conexe raporturilor juridice de muncă, cum sunt: 

- raporturile dintre organizațiile sindicale şi subiecții raportului juridic de 

muncă; 

- raporturile dintre organizaţiile patronale şi subiecții raportului juridic de 

muncă; 

- raporturile privind pregătirea şi perfecționarea profesională; 

- raporturile privind protecția muncii; 

- raporturile privind jurisdicția muncii. 

După unii autori! dreptul muncii diferă de legislaţia muncii. Astfel, prin 
legislația muncii se înțelege ansamblul normelor juridice prin care sunt 
reglementate relaţiile care se stabilesc în procesul încheierii, executării, 
modificării şi încetării raporturilor juridice de muncă întemeiate în principal 
pe contractul individual de muncă. Pe aceeaşi linie de gândire dreptul muncii 
este considerat ca dreptul contractului individual de muncă. 

Izvoarele dreptului muncii sunt de două categorii: 

- izvoare comune cu ale celorlalte ramuri de drept; 

- izvoare specifice dreptului muncii, care pot fi, la rândul lor împărțite în 

izvoare interne şi izvoare internaționale. 

Ca izvoare comune sunt: Constituţia, Codul muncii, legile, ordonanţele 
Guvernului, hotărârile Guvernului, ordinele şi instrucțiunile miniştrilor. De pildă în 
Constituţie sunt dispoziții fundamentale ce constituie izvor al dreptului muncii care 
reglementează principial munca şi protecția socială a muncii (art.41), interzicerea 
muncii forțate (art.42), libertatea întrunirilor (art.39), dreptul de asociere (art.40), 
dreptul la grevă (art.43), nivelul de trai (art.47), protecţia copiilor şi a tinerilor 
(art.49), dreptul de petiționare (art.51), dreptul persoanei vătămate într-un drept al 
său de o autoritate publică (art.52) şi altele. Putem vorbi şi de izvoare comune 
internaționale cum sunt: Convenţia Europeană a Drepturilor Omului, Declaraţia 
Universală a Drepturilor Omului, Carta Socială Europeană, şi altele. În principiu 
obiceiul şi practica judiciară nu constituie izvor de drept, nici în domeniul 
legislației muncii. Totuşi există unele excepții. De pildă deciziile Curţii 
Constituționale potrivit art. 147 din Constituţia revizuită deciziile sunt general 
obligatorii şi au putere numai pentru viitor. Pe de altă parte deciziile Înaltei Curti 


'5 Ton Traian Ştefănescu, op. cit. p. 28. 

de Casaţie şi Justiţie date în soluționarea recursului în interesul legii, dacă vizează 
raporturile de muncă sunt obligatorii pentru instanțe. Fără a constitui izvoare 
directe de drept astfel de decizii conferă caracter unitar interpretării şi aplicării 
anumitor norme din legislaţia muncii. '* 

Izvoare specifice interne: 

e un prim izvor este Codul muncii aprobat prin 
Legea nr. 53 /2003 care reprezintă şi dreptul 
comun în materie; 

e legile care reglementează statutul juridic al unor 
categorii de personal şi raporturi juridice de 
muncă; 

e regulamentul de organizare şi funcționare; 

e regulamentul de ordine interioară; 

e contractul colectiv de muncă. 

Atunci când prin legi speciale nu se derogă de la Codul muncii se aplică 
dispoziţiile codului muncii, dispoziţii care reprezintă dreptul comun în materie. 

Regulamentul de organizare şi funcţionare cuprinde potrivit prevederilor 
legale structura generală a persoanei juridice, compartimentele de lucru (atelier 
„secție, fabrică, birou, serviciu, direcție, departament, etc.) şi 
atribuțiile(competențele) compartimentelor funcțiilor, posturilor, raporturile între 
ele precum şi cu structurile de conducere ale persoanei juridice respective. 
Regulamentul de organizare şi funcţionare, se aprobă, de regulă de către organul de 
conducere al fiecărei persoane Juridice şi produce efecte juridice faţă de tot 
personalul din cadrul unității. Acesta reprezintă în limitele legii un drept la 
organizare al fiecărui angajator(art. 40 din Codul muncii). Există şi situații când 
Regulamentul de funcţionare se aprobă de Guvern sau de Parlament. 

Regulamentul de ordine interioară (art.40, art.252, art. 257 din Codul 
muncii ) reprezintă actul intern prin care persoana Juridică stabileşte potrivit 
prevederilor legale, îndatoririle salariaților, măsurile care se impun în vederea 
asigurării disciplinei muncii, recompensele, sancțiunile, procedura aplicării 
sancţiunilor disciplinare. Prevederile aplicării regulamentului de ordine interioară 
sunt obligatorii pentru tot personalul unității precum şi pentru cei delegaţii, 
detaşaţii, ucenicii, elevii, studenţii, practicanţii. 

Contractul colectiv de muncă (Legea 130/1996) este convenția încheiată 
între patron sau asociația patronală pe de o parte, şi salariaţii reprezentații prin 
sindicate ori în alt mod prevăzut de lege, de cealaltă parte, prin care se stabilesc 
clauze privind condiţiile de muncă, salarizarea. Precum şi alte drepturi şi obligații 
ce decurg din raporturile de muncă. Problemele de ordin disciplinar nu pot face 
obiectul contractului colectiv de muncă acestea fiind de domeniul legii precum şi a 
Regulamentului de ordine interioară întocmit în baza legii. Tot astfel problemele 
privind organizarea internă a persoanei Juridice angajatoare nu trebuie să fie 
reglementate prin contractul colectiv de muncă, ele fiind cuprinse în Regulamentul 


14 LT. Ştefănescu op. cit. p. 31. 

de organizare şi funcționare întocmit potrivit legii. Contractul individual de muncă 
nu poate contraveni în sens negativ contractului colectiv de muncă. Drepturile 
câştigate prin contractul colectiv de muncă sunt praguri minime ce trebuie avute în 
vedere la negocierea contractului individual de muncă. Contractul colectiv de 
muncă este lege între părți (art.236 pct.4 din codul muncii). 


Izvoare internaţionale specifice. 

Un prim izvor îl constituie actele normative emise de Organizaţia 
Internaţională a Muncii ratificate de România”. Un al doilea izvor îl constituie 
Normele care vizează raporturile de muncă aprobate prin directive şi regulamente 
de Uniunea Europeană. Un al treilea izvor îl constituie Declaraţia Universală a 
Drepturilor Omului. cu privire la principiile şi drepturile fundamentale în muncă şi 
pactele sale. 


Cap.6. Principiile dreptului muncii. 

Se ştie că principiile dreptului sunt fie idei generale şi comune tuturor 
normelor din sistemul juridic, fie specifice unei singure ramuri de drept. Ele sunt 
reguli fundamentale întrucât reflectă ceea ce este esențial şi hotărâtor în sistemul 
dreptului. 

În dreptul muncii, ca şi în alte ramurii de drept român, se întâlnesc două 
categorii de principii: 

- generale (ale sistemului de drept român), respectiv: principiul separaţiei 
puterilor, al egalității, cooperării şi controlului reciproc al acestora; 
principiul legalității, principiul egalității în drepturi, principiul accesului 
liber la justiție, principiul prezumției de nevinovăție şi altele. 

- specifice dreptului muncii cum sunt: neîngrădirea dreptului la muncă 
(art.41 din Constituţie);garantarea negocierii colective şi individuale a 
condiţiilor de muncă (art.41 alin.5 din Constituţie); protecția multilaterală a 
salariaților (art.41 alin.2 din Constituţie) şa altele. 

Principiile unei ramuri juridice reprezintă reguli general valabile unanim 
admise prevăzute ca atare în lege direct sau indirect pentru respectiva ramură de 
drept. Fie că sunt implicite sau explicite, ele există cu siguranță. Dar în afară de 
principiile specifice ramurii există şi principiile generale de drept. De cele mai 
multe ori aceste principii generale sunt valabile şi pentru ramurile de drept 
specifice, principiile generale regăsindu-se într-o formă specifică. Dar există şi 
unele derogări. Ca să dăm un exemplu, există principiul general de drept al 
libertății contractuale, care prevede că atât timp cit se respectă ordinea publică şi 
bunele moravuri, părțile pot prevedea orice clauză în contract. Acest principiu 
general de drept nu este valabil în cazul dreptului muncii, unde există o serie de 
drepturi ale salariatului care este obligatoriu să existe şi să fie respectate. De 
asemenea, art. 6 (2) din Codul Muncii prevede: “Tuturor salariaților care prestează 
o muncă le sunt recunoscute dreptul la plată egală pentru muncă egală,...”. 


15 A se vedea Andrei Popescu, Convenţiile Organizaţiei Internaţionale a Muncii ratificate de România, Ed. I.R.D.O. 
Bucureşti, 1997. 

Conform principiului general de drept, angajatorul ar fi putut să ofere remunerații 
diferite pentru aceeaşi cantitate de muncă. Dar principiul special de dreptul muncii 
nu permite acest lucru. 

Deşi principule de drept par a fi fără aplicabilitate directă, importanţa lor este 
covârşitoare. Toate normele juridice din cadrul unei ramuri de drept nu sunt decât 
detalieri (aplicaţii) ale acestor principii. Dată fund imposibilitatea de a prevedea în 
normele juridice toate situaţiile de fapt care pot apărea în viaţă, principiile au de 
asemenea rolul de a ghida pe practician şi acolo unde legiuitorul nu a reglementat 
în mod expres. Deci principiile reprezintă fundația pe baza căreia se ridică toată 
construcția juridică. 

Legiuitorul român a ales să reglementeze explicit principiile de dreptul 
muncii. Aşa cum se va vedea, unele dintre ele nu sunt decât aplicări în cadrul 
dreptului muncii ale principiilor generale de drept. 


Secţiunea 1.Principiul garantării libertăţii muncii. 


În art. 41 pct. 1 din Constituţie este reglementat principiul garantării 
libertății muncii astfel: „Dreptul la muncă nu poate fi îngrădit. Alegerea profesiei, 
a meseriei sau a ocupaţiei, precum şi a locului de muncă este liberă .” “Potrivit 
acestor dispoziţii, nu este garantat dreptul la muncă ci libertatea de a muncii. 
Obligaţia constituțională a statului nu este de a asigura loc de muncă pentru orice 
persoană, ci de a împiedica orice act sau fapt prin care s-ar leza libertatea de a 
muncii în cadrul căreia cetăţeanul îşi exercita dreptul de a muncii. "Fără oferirea 
fiecăruia a unui loc de muncă, nu se poate vorbi de o garantare a dreptului la 
muncă. “De aceea nu putem vorbi de garantarea dreptului la muncă ci de principiul 
garantării libertății muncii. 

În spiritul Constituţiei Române, în art.3 din Codul muncii se dispune: „(1) 
Libertatea muncii este garantată prin Constituție. Dreptul al muncă nu poate fi 
îngrădit.” Potrivit art. 2 din vechiul Cod al muncii aprobat prin Legea nr. 10/1972, 
modificată:” Tuturor cetățenilor României, fără nici o îngrădire sau deosebire de 
sex, naționalitate, rasă sau religie, convingeri politice şi origine socială, le este 
garantat dreptul al muncă, având posibilitatea de a desfăşura o activitate în 
domeniul economic, tehnico —ştiinţific, administrativ, social sau cultural, potrivit 
aptitudinilor, pregătirii profesionale şi aspirațiilor fiecăruia, în funcție de nevoile 
întregii societății.” În condiţiile economiei de piaţă, dreptul la muncă nu poate fi 
garantat pentru că ar contravenii principiului liberei concurenţe, şi ca urmare este 
reglementat şi garantat ca o libertate. În art. 23 pct. 1 din Declaraţia Universală a 


16 În art. 18 din 1965 se prevedea: „În Republica Socialistă România cetățenii au dreptul la muncă. Fiecărui cetăţean 
i se asigură posibilitatea de a desfăşura, potrivit pregătirii sale, o activitate în domeniul economic, administrativ 
social sau cultural remunerată după calitatea şi cantitatea ei.” Observăm că prin aceste dispoziţii, dreptul la muncă 
este garantat spre deosebire de actuala reglementare din Constituţia din 1991, care reglementează dreptul la muncă, 
ca o libertate garantată. 

17 În doctrină uni autori fac deosebire între drept şi libertate . A se vedea V. Dabu, Drept constituţional şi instituții 
politice, Ed. S.N.S.P.A. Bucureşti 2001 p. 173-174. 

15 Alexandru Țiclea,Constantin Tufan Dreptul muncii, Editura Global Lex, Bucureşti 2001,p.43. 

19 Vechiul Cod al muncii a fost abrogat prin Legea nr. 53 /2003. 

Drepturilor Omului se proclamă că orice persoană are dreptul la muncă, la libera 
alegere a profesiei şi a felului muncii, în condiții echitabile şi satisfăcătoare de 
prestare a muncii. 

Modul de reglementare a muncii prevăzut de art. 41 din Constituţie pune 
„într-o corelație juridică necesară exigenţele libertății cetățeanului cu economia de 
piaţă şi cu caracterul social al statului”. Libertatea muncii nu este decât una dintre 
formele în care se manifestă libertatea individuală. Libertatea muncii trebuie 
văzută şi în corelaţie cu libertatea economică reglementată de art.45 din Constituţie 
în care se dispune: "Accesul liber al persoanei la o activitate economică, libera 
inițiativă şi exercitarea acestora în condiţiile legii sunt garantate.” Această 
interpretare este confirmată de prevederile alin. 2 unde se menționează că “ orice 
persoană este liberă în alegerea locului de muncă şi a profesiei, meseriei sau 
activității pe care urmează să o presteze”. De fapt prin sintagma “activității”, 
legiuitorul excede sfera dreptului muncii, folosind noțiunea de muncă în sens 
general. O activitate poate fi reprezentată şi de fapte de comerţ, care cu siguranță 
nu fac obiectul dreptului muncii, dar, pe de altă parte, un individ este liber să le 
desfăşoare. Concluzionând, deşi acest principiu, al libertății muncii, este prevăzut 
în Codul Muncii, sfera sa de aplicare este mai largă. 


Principiul garantării libertăţii muncii presupune: 

a) libertatea de a muncii, adică dreptul, facultatea de a alege locul 
de muncă, profesia, meseria sau activitatea pe care urmează să o 
presteze; aceasta presupune că şi angajatorul are libertatea de a-şi 
alege colaboratorii deci angajaţii conform competenţei, talentului, 
pregătirii etc., cu excluderea oricărei constrângeri administrative în 
vederea angajării de salariați. 

b) libertatea de a nu muncii; în art. 3 pct. 3 din Codul muncii se 
prevede că: „Nimeni nu poate fi obligat să muncească sau să nu 
muncească într-un anumit loc de muncă, sau într-o anumită 
profesie oricare ar fi acesta.” Libertatea de a nu muncii presupune : 

- dreptul, posibilitatea de a refuza o muncă. Drept care îşi 
găseşte expresia în art.42 pct.l din Constituţia României care interzice munca 
forţată, cu valoare de normă constituțională. 

- dreptul de a înceta munca, ceea ce presupune posibilitatea 
salariatului de a înceta contractul individual de muncă ( prin demisie, sau prin 
convenţia părților). 

c)interzicerea muncii forțate ; aceasta este o dispoziție 
constituțională şi prin nici o lege nu poate fi încălcată .De la această regulă 
constituantul prevede unele excepţii în art.42 pct.2 „Nu constituie muncă forţată: a) 
serviciul cu caracter militar sau activitățile desfăşurate în locul acestuia de cei care, 
potrivit legii, nu prestează serviciul militar obligatoriu din motive religioase; b) 
munca unei persoane condamnate, prestată în condiții normale, în perioada de 


% Alexandru Atanasiu, Muncitorul şi legea. Dreptul muncii.Vol.1. Ed. Oscar Print. Bucureşti, 1999, p.21. 

detenție sau de liberare condiționată; c) prestațiile impuse în situația creată de 
calamități ori de alt pericol, precum şi cele care fac parte din obligațiile civile 
normale stabilite de lege.” 

În spiritul acestor dispoziţii,legiuitorul în art. 4 din Codul muncii, defineşte 
munca forţată precum şi cazurile când nu constituie muncă forțată astfel: 

„Termenul de muncă forțată desemnează orice muncă sau serviciu impus 
unei persoane sub amenințare sau pentru care persoana nu şi-a exprimat 
consimțământul în mod liber. Nu constituie muncă forţată sau activitate impusă de 
autoritățile publice: 


a) în temeiul legii privind serviciul militar 
obligatoriu; 

b) pentru îndeplinirea obligațiilor civile stabilite 
prin lege; 


c) în baza unei hotărârii judecătoreşti de 
condamnare, rămasă definitivă, în condițiile legii; 

d) în caz de forță majoră, respectiv în caz de război, 
catastrofe sau pericol de catastrofe precum incendii, 
inundații, cutremure epidemii, sau epizootii violente, invazii 
de animale sau insecte şi în general în toate circumstanțele 
care pun în pericol viața sau condițiile normale de existență 
ale ansamblului populației ori ale unei părti a acesteia.” 

Din nou se excede domeniul Dreptului muncii, căci în trei dintre cazurile 
menționate avem de-a face cu noțiuni de Drept administrativ iar într-unul cu 
noțiuni de Drept penal. Deci termenul muncă este folosit în sensul general şi nu 
specific pentru Dreptul muncii. 

Întâlnim şi principiul libertății de voință la încheierea actelor juridice, care 
prevede că pentru ca o manifestare de voință să producă efecte juridice trebuie să 
fie liberă şi neviciată. Ca urmare din nou ne aflăm în fața aplicării unui principiu 
general de drept şi nu a unuia specific de dreptul muncii 

d) Obligaţia statului de a apăra libertatea de a muncii, rezultă 
din dispoziția constituțională: „Dreptul la muncă nu poate fi 
îngrădit.” Deci nici prin lege şi nici în alt mod libertatea de a muncii 
nu poate fi îngrădită. Orice lege prin care s-ar limita libertatea de a 
muncii este neconstituțională. 

De asemenea orice contract de muncă încheiat cu nerespectarea 
dispozițiilor art. 3 alin.(1)-(3) din codul muncii, referitoare la libertatea de a 
muncii, este nul de drept. Astfel legiuitorul instituie o nulitate absolută. 

Statul este obligat nu numai să apere libertatea muncii dar şi să asigure 
condițiile exercitării acestei libertăți prin: 

= asigurarea unui învățământ general şi profesional eficient; 

=" asigurarea sau favorizarea unei orientări şi readaptări 
profesionale adaptate la cerințele pieții muncii; 

=" oferirea de servicii specializate, gratuite la angajare; 

= asigurarea unui salariu minim garantat; 

= reglementarea negocierii condițiilor de muncă, a drepturilor şi 
obligațiilor partenerilor sociali, a cazurilor şi condițiilor de 
modificare şi încetare a contractelor individuale de muncă; 

= consacrarea dreptului de asociere în sindicate şi la grevă, etc. °! 


Secţiunea 2. Principiul egalităţii de tratament şi interzicerea 
discriminării. 


Următorul principiu se referă la egalitatea de tratament față de toți angajaţii 
şi angajatorii fiind prevăzut în art.5 din Codul muncii. De fapt acesta este primul 
principiu specific Dreptului muncii în sens restrâns. Legiuitorul obligă ca 
diferenţele de tratament să fie întemeiate pe considerente strict privitoare la muncă. 
Deci, dacă în cadrul Dreptului civil şi al reglementărilor privind profesiile liberale, 
pot încheia un contract cu cine vreau şi cum vreau, făcând diferențieri absolut 
arbitrare, sau pot cere prețuri diferite de la diferiți contractanți, fără ca nimeni să 
mă poate trage la răspundere, în cadrul Dreptului Muncii sunt obligat să respect 
anumite criterii. Potrivit art. 5 pct. 1 din nu se pot face diferențieri pe bază de sex, 
orientare sexuală, caracteristici genetice, vârstă, apartenență națională rasă, 
culoare, etnie, religie, opţiune politică, origine socială, handicap, situație sau 
responsabilitate familială, apartenenţă ori activitate sindicală. Astfel de diferențieri, 
numite discriminări, fiind interzise de lege, actele prin care se fac sunt lovite de 
nulitate. Având în vedere sfera extrem de largă a acestor prevederi, considerăm că 
enumerarea este exemplificativă şi nu limitativă. Deci se interzice orice 
discriminare care nu are direct legătură cu munca. Raţiunile acestor dispoziţii 
prohibitive vizează prevenirea abuzului în exercitarea puterii private pe care 
angajatorul o are asupra angajatului. Această putere, la fel ca şi puterea publică, 
trebuie limitată pentru a nu deveni abuzivă. Aşa cum am menţionat într-o secțiune 
precedentă, diferența de putere economică dintre cele două părți ale contractului 
individual de muncă a făcut necesară intervenţia statului pentru a-l proteja pe 
angajat. 

Observăm că în Codul muncii principiul egalității de tratament faţă de toți 
angajaţii şi angajatorii, se detaliază numai privitor la angajaţi şi mai puțin la 
angajatori. Aşa cum am spus la începutul acestei secțiuni, principiile pot fi 
explicite sau implicite. Putem menționa că un principiu implicit ar fi acela că noul 
Cod al muncii îl protejează în special pe angajat. De fapt acesta este cel mai 
important principiu al Dreptului Muncii, şi rațiunea sa de a exista ca ramură 
separată de drept. Este de mirare că legiuitorul român nu l-a menţionat explicit, 
având în vedere faptul că îl aplică consecvent. Pentru a preveni şi combate 
discriminarea legiuitorul a elaborat ordonanțe Guvernului nr.137/2000 privind 
prevenirea şi sancţionarea tuturor formelor de discriminare şi de Legea nr. 
202/2002 privind egalitatea de şanse între femei şi bărbaţii. Noul Cod al muncii 
operează cu două concepte: discriminare directă şi discriminare indirectă. 


*1 Alexandru Țiclea, op.cit.p. 44. 

Astfel constituie discriminare directă actele şi faptele de excludere, 
deosebire, restricţie sau preferință, întemeiate pe unul sau mai multe dintre 
criteriile prevăzute la alin. (2) al art. 5 din Codul muncii care au ca scop sau ca 
efect neacordarea, restrângerea sau înlăturarea recunoaşterii folosinţei sau 
exercitării drepturilor prevăzute în legislația muncii. 

Observăm că discriminarea directă poate fi atât prin acte juridice (manifestări 
de voinţă în scopul producerii de efecte juridice) cât şi prin fapte juridice (activitate 
care nu a vizat efecte Juridice, dar produce efecte juridice). Discriminarea directă 
este interzisă nu numai în munca desfăşurată în baza contractului individual de 
muncă ci şi în cadrul muncii desfăşurate de funcționarii publici, liber profesioniştii 
şi alte categorii de persoane. 

Constituie discriminare indirectă actele şi faptele întemeiate în mod aparent 
pe alte criterii decât cele prevăzute la alin. (2), dar produc efectele unei 
discriminări directe (art. 5 pct.4 din Codul muncii). Observăm că prin această 
dispoziţie legiuitorul a extins sfera criteriilor prevăzute în art. 5 pct. 2 din Codul 
muncii în concordanță cu art.4 pct. 2 şi art. 16 pct. 1 din Constituţie. Egalitatea de 
tratament faţă de toți salariaţii şi angajatori presupune: 

- În primul rând, legiuitorul trebuie să reglementeze raporturile de muncă în 
condițiile asigurării egalității (juridice) a părților (angajatori şi salariați, precum şi 
asociaţiile acestora); 

- În al doilea rând, autorităţile publice, trebuie să trateze de pe aceleaşi poziţii 
de egalitate sindicatele şi patronatele ca reprezentanți ai salariaților şi ai 
angajatorilor; tot astfel, nu se pot adopta poziții discriminatorii în favoarea unei 
organizații sindicale, dar în detrimentul alteia; ori pe alt plan, în favoarea unei 
organizații patronale, dar în detrimentul alteia. 

- În al treilea rând, angajatorul, este obligat să nu săvârşească nici o 
discriminare directă sau indirectă faţă de un salariat, bazată pe criterii de sex, 
orientare sexuală, caracteristici genetice, vârstă apartenență națională, rasă, 
culoare, etnie, religie, opțiune politică, origine socială, handicap, situație sau 
responsabilitate familială, apartenenţă ori activitate sindicală,față de salariaţii. 

O aplicare a principiului egalității de tratament întâlnim la art. 6 alin.(2) din 
Codul muncii: “Tuturor salariaților care prestează o muncă le sunt recunoscute 
dreptul la plată egală pentru muncă egală...”. Deşi legiuitorul îl prezintă ca un 
principiu separat, probabil datorită importanței sale, el nu poate fi, din punct de 
vedere logic, independent. 


Secţiunea 3. Principiul asigurării condiţiilor de muncă adecvate activității 
desfăşurate de protecţie socială de sănătate şi securitate în muncă, precum şi 
respectarea demnităţii şi a conştiinţei sale fără nici o discriminare. 

Acest principiu potrivit dispozițiilor constituționale (41 pct.2) şi ale art. 6 pct. 
1 din Codul muncii, presupune că orice salariat care prestează o muncă trebuie să 
beneficieze de: 

= condiții de muncă adecvate activității desfăşurate, deci condiții 
corespunzătoare celorlalte dispoziţii legale care le reglementează; 

= condiţii de protecţie socială, de securitate şi igiena muncii, prevăzute de 
regimul de muncă al femeilor şi al tinerilor; de regimul prestării muncii 
în condiţii grele; 
= condiții prin care să se asigure respectarea demnității şi conştiinţei 
salariatului; 
= negocierea condițiilor de muncă altele decât cele prevăzute în contractul 
colectiv de muncă; de pildă condiţiile pentru respectarea conştiinţei 
salariatului se referă la obligaţiile angajatorului care trebuie să: 
- respecte convingerile, credința salariatului; 
- respecte clauza de conştiinţă; 
- să nu-i impună opiniile sale politice folosindu-se de autoritatea sa. 


Secţiunea 4. Principiul egalităţii în drepturi. 


Principiul egalităţii în drepturi este un alt principiu în art.4l pct. 4 din 
Constituţie şi în art. 6 pct. 2 din Codul muncii care presupune: 

- la muncă egală femeile au salariu egal cu bărbaţii; 

- toți salariaţii fără discriminare cum ar fi pe motiv de cetăţenie, etnie, 
etc., la muncă egală au dreptul la plată egală. 

- toți salariaţii sunt egali în drepturi, şi în mod deosebit la protecția 
datelor cu caracter personal, şi la protecție împotriva concedierilor 
nelegale. 

- la negocierea clauzelor şi la încheierea contractelor colective de 
muncă părțile sunt egale şi libere (art.236 pct.3) 


Secţiunea 5. Principiul negocierii condiţiilor de muncă. 

Acest principiu derivă din dispozițiile art.4lalin.5 din Constituţie , art. 6 pct. 2 
din Codul muncii şi Legea nr. 130/1996. Constituţia României prevede că dreptul 
la negocieri colective,în materie de muncă şi caracterul obligatoriu al convențiilor 
colective sunt garantate. În art. 6 pct.2 din Codul muncii este recunoscut dreptul la 
negocieri colective, iar în art. 236 pct. 2 şi 3 se arată: „Negocierea colectivă este 
obligatorie, cu excepția cazului în care angajatorul are încadrați mai puţin de 21 de 
salariaţi. ..(4)Contractele colective de muncă încheiate cu respectarea dispozițiilor 
legale constituie legea părților.” 

Drepturile şi obligațiile salariaților şi ale angajaţilor se stabilesc prin negociere a 
contractului individual de muncă ţinând cont de lege şi de contractul colectiv de 
muncă. În contractul colectiv de muncă se negociază în primul rând condiţiile de 
muncă din unități, ramuri precum şi în general drepturile şi obligațiile salariaților şi 
angajatorilor în mod abstract. Nu se poate negocia clauze contrare legii. Potrivit 
art. 2 lt.b din Codul muncii modificat, în cazul unui contract individual de muncă 
— având ca element de extraneitate numai locul muncii — părțile nu pot alege legea 
aplicabilă contractului respectiv cum ar fi de pildă legea mai puţin favorabilă 
angajatului dintr-unul dintre state. În art.2 lit.b din Codul muncii se dispune: 
„Dispoziţiile cuprinse în prezentul cod se aplică: ....b) cetăţenilor români încadrați 

cu contract individual de muncă şi care prestează activitatea în străinătate în baza 
unor contracte încheiate cu un angajator român, cu excepția cazului în care 
legislația statului pe al cărui teritoriu se execută contractul individual de muncă 
este mai favorabilă;” 


Secţiunea 6. Principiul liberei asocieri. 

Potrivit art.40 din Constituţie, cetăţenii se pot asocia liber în partide politice, 
în sindicate, în patronate şi în alte forme de asociere. În art. 7 din Codul muncii 
este prezentat un alt principiu al Dreptului muncii “ Salariaţii şi angajatorii se pot 
asocia liber pentru apărarea drepturilor şi promovarea intereselor lor profesionale, 
economice şi sociale”. De fapt şi în acest caz ne aflăm în fața aplicării unui 
principiu general, prin care se realizează dreptul de asociere. Acest drept este în 
special important pentru angajaţii deoarece numai prin asociere reuşesc să obțină 
forţa care le permite să negocieze de la egal la egal cu angajatorii. Indirect, acest 
principiu consacră şi dreptul la negocieri colective. Socotim că în mod discutabil 
legiuitorul reglementează cele două noțiuni în ordine inversă, întâi dreptul la 
negocieri colective şi apoi dreptul la asociere. Potrivit principiului asocierii 
salariați se pot asocia în sindicate, federații, confederații de sindicate, alte 
organizații. Pe de altă parte şi angajatorii se pot asocia în asociații patronale, 
federații şi confederaţii, conform O.G. nr. 26/2000, H.G. nr. 503/ 1991. De pildă 
Consiliul Naţional al Întreprinderilor Mici şi Mijlocii din România, este o federaţie 
patronală, Confederaţia Patronală din Industria României (C.O.M.P.I. R.O. M.), 
Uniunea Generală a Industriaşilor din România şi altele. 


Secţiunea 7. Principiul consensualităţii şi al bunei - credinţe 


Ultimul principiu important se referă la faptul că “Relațiile de muncă se 
bazează pe principiul consensualități şi al bunei credinţe.” Principiul 
consensualității stabileşte faptul că pentru existența unor raporturi juridice de 
muncă este necesară şi suficientă simpla manifestare de voință a părților, fără a fi 
nevoie de o formă specială (contract scris, act autentificat la notar etc.). Conform 
art. 54 din Constituţie, cetățenii români, cetățeni străini şi apatrizii trebuie să-şi 
exercite drepturile şi libertățile constituționale cu bună credință, fără să încalce 
drepturile şi libertățile celorlalți. Prin bună credință se înțelege credinţa, 
convingerea că atunci când faci un act sau fapt acționezi legal, corect, just şi nu 
cauzezi pe nedrept o pagubă cuiva. 


Secţiunea 8. Principiul protecţiei salariaţilor 

Prin art. 22 Constituţia garantează dreptul la integritate fizică şi psihică al 
persoanei. În art.41 alin.2 din Constituţie se dispune: „Salariaţii au dreptul la 
măsuri de protecție socială. Acestea privesc securitatea şi sănătatea salariaților, 
regimul de muncă al femeilor şi al tinerilor, instituirea unui salariu minim brut pe 
țară, repausul săptămânal, concediul de odihnă plătit, prestarea muncii în condiții 
deosebite sau speciale, formarea profesională, precum şi alte situații specifice, 

stabilite prin lege.” În acelaşi spirit în art.6 din Codul muncii se dispune: „Orice 
salariat care prestează o muncă beneficiază de condiţii de muncă adecvate 
activității desfăşurate, de protecție socială, de securitate şi sănătate în muncă, 
precum şi de respectarea demnităţii şi a conştiinţei sale, fără nici o discriminare. 
Tuturor salariaților care prestează o muncă le sunt recunoscute dreptul la plată 
egală pentru muncă egală,dreptul la negocieri colective, dreptul la protecția datelor 
cu caracter personal, precum şi dreptul la protecție împotriva concedierilor 
nelegale.” Acest principiu este determinat de: 
- prestarea muncii implică anumite riscuri, iar salariatul, vulnerabil în 
activitatea sa, trebuie protejat față de aceste riscuri; 
- el este subordonat angajatorului care îi dă ordine şi dispoziții în 
legătură cu modul de îndeplinire a atribuţiilor sale de serviciu şi îi 
dirijează conduita la locul de muncă. 


Cap. 7. Noţiuni de drept al muncii şi de drept administrativ legate de 
prestarea muncii 

Dreptul muncii poate fi definit ca acea ramură de drept alcătuită din ansamblul 
normelor juridice care reglementează relațiile individuale şi colective de muncă 
dintre patroni şi salariaţi. 

Dreptul administrativ este definit ca „ramura dreptului public care 
reglementează concret sau cu valoare de principiu, relațiile sociale din sfera 
administrației publice, precum şi cele de natură conflictuală dintre autoritățile 
administrației publice sau structuri private, învestite cu autoritate publică, pe de o 
parte şi cei vătămaţi în drepturile lor prin actele administrative ale acestor 
autorităţi, pe de altă parte”. 

Legăturile dintre dreptul muncii şi dreptul administrativ sunt multiple. 

Subiecte ale unor raporturi juridice de muncă (angajatorii) sunt instituţii sau 
unități aparținând administratiei publice, cazuri în care raportul juridic de muncă, 
în ceea ce priveşte încadrarea în muncă, aplicarea sancţiunilor disciplinare, 
destituirea din funcție, se supune reglementărilor din domeniul dreptului 
administrativ. 

Raportul juridic de muncă în toate formele sale este supus unui control 
administrativ limitat. Printre organele puterii executive care au atribuţii în 
domeniul raporturilor juridice de muncă se numără Ministerul Muncii şi 
Solidarităţii Sociale cu departamentele sale şi organele teritoriale, direcțiile 
judeţene de muncă şi protecție socială. 


Cap. 8. Raportul juridic de muncă. 
Obiectul de reglementare al dreptului muncii în sens restrâns îl constituie 
raportul juridic de muncă, care poate fi individual sau colectiv. 
Raporturile juridice de muncă individuale sunt definite ca „acele relații sociale 
reglementate de lege, ce iau naştere între o persoană fizică, pe de o parte, şi, ca 


* Antonie Iorgovan .- „ Tratat drept administrativ”, vol. 1, Editura Nemira, Bucureşti, 1996, pag. 128 

regulă, o persoană Juridică (societate comercială, regie autonomă, unitate bugetară 
etc.) pe de altă parte, ca urmare a prestării unei anumite munci de către prima 
persoană în folosul celei de a doua, care, la rândul ei se obligă să o remunereze şi 
să creeze condiţiile necesare prestării acestei munci”.” 

Raporturile juridice individuale de muncă se caracterizează prin anumite 
trăsături: 

e Jau naştere, de regulă, prin încheierea unui contract de muncă; 

e Au un caracter bilateral: se pot stabili între două persoane — o persoană 
fizică şi o persoană Juridică sau între două persoane fizice (angajat- 
angajator); 

e Au un caracter personal, munca este prestată de persoana fizică în 
considerarea pregătirii, aptitudinilor şi calităților proprii ale acesteia; 

e Se caracterizează printr-un mod specific de subordonare a persoanei 
fizice față de cel care prestează munca, constând în respectarea disciplinei 
muncii, cu respectarea programului de lucru, în cadrul unui număr minim 
de ore pe zi, într-o perioadă determinată sau nedeterminată. 

e Munca trebuie să fie remunerată, salariul reprezentând contraprestația 
cuvenită angajatului; 

e Asigurarea unei protecții multilaterale pentru persoanele care prestează 
munca, atât în ceea ce priveşte drepturile ce decurg din contractul 
individual de muncă, cât şi cu privire la condiţiile de desfăşurare a 
procesului muncii. 


Secţiunea 1. Formele raporturilor juridice de muncă. 


Formele tipice ale raporturilor juridice individuale de muncă sunt fundamentate 
pe contractul individual de muncă. În această privință formele tipice sunt 
considerate raporturile juridice de muncă ce privesc munca în domeniul economic. 
Tot forme tipice sunt considerate şi raporturile de muncă ale funcționarilor publici, 
şi ale militarilor. Aceştia din urmă, chiar dacă nu încheie contracte de muncă se 
află în raporturi juridice de natură contractuală cu un unitățile din care fac parte. 

Formele atipice ale raporturilor juridice de muncă privesc pe ucenici care 
realizează o pregătire profesională şi nu sunt încadraţi cu contract. 


S. 2. Profesiunile liberale. 

Principiile care guvernează profesiile de notar, avocat, executor judecătoresc şi 
altele se subsumează ideilor de libertate şi independenţă, în exercitarea profesiei 
aceştia sunt independenți, se supun numai legii, statutului şi eticii profesionale. 

Profesiunile de notar şi avocat sunt libere şi independente, în consecinţă notarii 
şi avocaţii nu sunt parte a raporturilor juridice de muncă, nu încheie contracte de 
muncă, nu sunt salarizaţi, primesc pentru activitatea prestată un onorariu, şi nu se 


% Sandală Ghimpu, Alexandru Țiclea — „Dreptul muncii”, Editura ALL BECK, Bucureşti, 2000, pag. 15 

află în raporturi de subordonare profesională nici faţă de clienţi, nici față de 
organele profesiei. 


$.3. Raportul juridic de funcţie publică. 

Potrivit Legii 188/1999, funcția publică reprezintă ansamblu atribuţiilor şi 
responsabilităților stabilite de autoritatea sau in instituția publică, în temeiul legii, 
în scopul realizării competenţelor sale, iar funcţionarul public este o persoană 
numită într-o funcție publică. 

Specific raporturilor juridice de muncă ale funcționarilor publici este aceea că 
reprezintă autoritatea statală în diferite domenii şi desfăşoară în principal anumite 
activități: aplicarea şi executarea legilor, control, coordonare, conducere, luarea 
deciziilor. 

Există o serie de particularități care îi individualizează pe funcționarii publici: 

- condițiile pentru ocuparea funcțiilor publice şi selecția 
persoanelor sunt mai riguroase 

- calitatea de funcţionar public este incompatibilă cu orice altă 
funcție publică, cu excepția celei de cadru didactic; 

- funcționarii publici au dreptul la carieră, bucurându-se de 

stabilitate în funcție, 

- sunt purtătorii autorității publice; 

- răspunderea juridică este mai accentuată şi diversificată în 
raport de normele încălcate; 

- raporturile de serviciu pot înceta prin eliberarea din funcție şi 
destituirea din funcție 


Cap. 9. Domeniul de aplicare al Codului muncii 


Noul cod al muncii (Legea 53/2003), în vigoare de la data de 01.03.2003 a 
fost adoptat prin angajarea răspunderii Guvernului în fața Camerei Deputaţilor şi a 
Senatului, conform art. 114 alin. 1 din Constituţia României. 

Codul muncii cuprinde XIII titluri: titlul I (dispoziții generale), titlul II 
(contractul individual de muncă), titlul III (timpul de muncă şi timpul de odihnă), 
titlul IV (salarizarea), titlul V (sănătatea şi securitatea în muncă), titlul VI 
(formarea profesională), titlul VII (dialogul social), titlul VIII (contractele 
colective de muncă), titlul IX (conflictele de muncă), titlul X (inspecția muncii), 
titlul XI (răspunderea juridică), titlul XII (jurisdicția muncii), titlul XIII (dispoziţii 
tranzitorii şi finale). În principal, Codul muncii se aplică tuturor raporturilor 
juridice de muncă. Art. 1 alin. 1 precizează faptul că prin Cod se reglementează 
totalitatea raporturilor individuale şi colective de muncă, controlul aplicării 
reglementărilor din domeniul raporturilor de muncă, precum şi jurisdicţia muncii. 

Codul muncii are caracterul unei legi generale se aplică şi raporturilor de muncă 
reglementate prin legi speciale, numai în măsura în care acestea nu conţin 
dispoziții specifice derogatorii. Legile speciale în domeniul dreptului muncii se 
completează cu dispoziţiile Codului muncii. 

Art. 2 din Codul muncii cuprinde enumerarea categoriilor cărora se aplică 
dispoziţiile codului muncii, şi anume: 


a) 


b) 


d) 


e) 


f) 


g) 


cetățenilor români încadrați cu contract individual de muncă, ce 
prestează muncă în România; 


cetățenilor români încadrați cu contract individual de muncă şi care 
prestează activitatea în străinătate, în baza unor contracte încheiate cu 
un angajator român, cu excepția cazului în care legislația statului pe al 
cărui teritoriul se execută contractul individual de muncă este mai 
favorabilă; 


persoanelor care au dobândit statutul de refugiat şi se încadrează cu 
contract individual de muncă, pe teritoriul României, în condițiile 
legii; 

cetăţenilor străini sau apatrizi încadrați cu contract individual de 
muncă, ce prestează muncă pentru un angajator român, pe teritoriul 


României; 


ucenicilor ce prestează muncă în baza unui contract de ucenicie la 
locul de muncă; 


angajatorilor, persoane fizice şi juridice; 


organizațiilor sindicale şi patronale. 


Din interpretarea art. 2 al Codului muncii rezultă că sursa raportului juridic 


de muncă trebuie să fie contractul individual de muncă, şi dispozițiile codului 
muncii se aplică atât angajaţilor şi angajatorilor, cât şi partenerilor sociali, 
organizații sindicale şi patronale. 


* Pentru ca cetăţenilor români care dispun de un contract individual de muncă încheiat cu un angajator român în 
afara țării, să li se aplice prevederilor prezentului Cod (durata timpului de muncă, concedierea colectivă, salariu etc.) 
este necesar ca aceştia să presteze activitatea în străinătate şi nu să îndeplinească doar o sarcină oarecare din cadrul 
contractului, aflându-se în ţară în acest timp. Observăm că prin această dispoziţie părțile nu pot conveni într-un 
contract individual de muncă să i se aplice o lege care nu-i este favorabilă angajatului. 

TITLUL HII 
CONTRACTUL INDIVIDUAL DE MUNCĂ 


Cap.1. Notiuni generale despre contractul individual de muncă 


Oamenii îşi desfăşoară activitatea în societate. Între indivizi se stabilesc 
diferite relații sociale. O parte dintre aceste relații sociale respectiv cele mai 
importante sunt reglementate de către stat, în sensul că nu sunt lăsate la bunul plac 
al indivizilor fie ei angajatori sau angajați ci sunt reglementate prin lege pe baza 
unor principii. Relațiile sociale reglementate prin lege atunci când sunt 
concretizate, materializate devin raporturi juridice adică acele raporturi în care 
drepturile şi obligaţiile subiecților (efecte juridice) sunt stabilite prin norma 
juridică. Un exemplu edificator poate fi diferența dintre logodnă şi căsătorie. În 
timp ce relațiile sociale de logodnă nu sunt reglementate de către stat, relațiile 
sociale de căsătorie sunt reglementate de către stat, devenind raporturi juridice 
atunci când căsătoria se încheie, raporturi care presupun naşterea de drepturi şi 
obligații pentru părți. Din această scurtă prezentare rezultă că raporturile juridice 
sunt raporturi între indivizi care presupun relații sociale concrete reglementate. Nu 
pot exista raporturi juridice între o persoană şi un obiect. 

Legea reglementează relații sociale abstracte. Pentru a ne afla în fața unui 
raport juridic concret este necesară concretizarea relației sociale printr-o 
manifestarea de voință a unui individ concretizată într-un act sau fapt juridic. Dacă 
aceasta manifestare este făcută cu intenția de a produce efecte juridice ne aflăm în 
fața unui act juridic. Dacă nu este făcută cu intenția de a produce efecte juridice 
ne aflăm în fața unui fapt juridic. 

Pentru unele acte juridice este suficientă manifestarea de voinţă a unei singure 
persoane (de exemplu testamentul), pentru altele este nevoie să se întâlnească 
voințele a două sau mai multe părți. Această din urmă specie a actelor juridice 
poartă denumirea de contract. Aşa cum se observă, ceea ce este esențial în 
definirea unui contract este întâlnirea voinţelor concordante a două sau mai multe 
părți. Astfel contractul sau convenția,este acordul între două sau mai multe 
persoane, în scopul de a produce efecte juridice, respectiv naşterea sau 
stingerea de drepturi sau obligaţii. 

Aceste chestiuni de ordin general se aplică şi contractelor individuale de 
muncă. La origine contractul individual de muncă era un contract de închiriere a 
forţei de muncă. Datorită inegalităţi de fapt dintre cele două părți contractante, 
patron şi angajat, manifestarea de voință a angajatului era insignifiantă fiind la 
cheremul condițiilor stabilite de cealaltă parte contractantă. Pentru a reechilibra 
situaţia statul a stabilit o serie de drepturi minime ale angajatului, de la care nu se 
poate deroga decât pozitiv. În această intervenţie necesară a statului stă rațiunea 
de a fi a dreptului muncii ca ramură independentă. Fără această intervenție 
contractul individual de muncă ar fi continuat să fie un contract de drept civil adică 
fără o reglementare deosebită şi în care voinţa părților este mai puţin limitată. 

Contractul individual de muncă a fost reglementat distinct pentru prima 
dată în Legea contractelor de muncă din anul 1929. Ulterior a fost reglementat în 
Codul muncii din 1950 şi Codul muncii din 1972. 

În prezent, contractul individual de muncă este reglementat de Codul 
muncii”, de Contractul colectiv de muncă unic la nivel naţional, şi de Legea 
130/1999 privind unele măsuri de protecție a persoanelor încadrate în muncă. 


Secţiunea 1. Definiţii ale contractului individual de muncă. 


Pentru prima oară, contractul individual de muncă a fost definit prin art. 37 
din Legea contractelor de muncă din anul 1929 — „convențiunea prin care una din 
părți denumită salariat se obligă să presteze munca sau serviciile sale pentru un 
timp determinat sau o lucrare determinată, unei alte părți denumită patron, care la 
rândul său se obligă să remunereze pe cel dintâi”. 

Art. 12 din Codul muncii din anul 1950 definea contractul individual de 
muncă înțelegerea scrisă, potrivit căreia o parte, angajatul se obligă a presta 
munca unei alte părţi, aceluia care se angajează în schimbul unei remuneraţii. 

Art. 64 din Codul muncii din anul 1972 prevede: „contractul individual de 
muncă se încheie în scris şi va cuprinde obligația persoanei încadrate de a-şi 
îndeplini sarcinile ce-i revin, cu respectarea ordinii şi a disciplinei, a legilor, 
îndatorirea unităţii de a asigura condiţii corespunzătoare pentru buna desfăşurare 
a activităţii, de a o remunera în raport cu munca prestată şi de a-i acorda celelalte 
drepturi ce i se cuvin, precum şi alte clauze stabilite de părți”. 

Noul cod al muncii (Legea 53/2003), prin articolul 10 dă următoarea 
definiție contractului individual de muncă: contractul individual de muncă este 
contractul în temeiul căruia o persoană fizică, denumită salariat, se obligă să 
presteze munca pentru şi sub autoritatea unui angajator, persoană fizică sau 
juridică, în schimbul unei remuneraţii denumite salariu. 

Această definitie dată de legiuitor a fost apreciată ca deficitară şi 
unilaterală”“cu un caracter idem per idem. 

S-a apreciat, în primul rând, că ar fi fost mai indicată formularea „contractul 
individual de muncă este convenția...” în loc de „contractul individual de muncă 


* Legea 53/24.01.2003 publicată în Monitorul Oficial nr. 72 din 05.02.2003 
% Alexandru Țiclea- „Acte normative noi- Codul muncii” în Revista română de dreptul muncii nr. 1/2003, pag. 8 

este contractul”, tocmai pentru a evita o argumentație defectuoasă, mai ales că în 
dreptul nostru termenii de contract şi convenţie sunt sinonimi.” 

În al doilea rând, autorul, pe bună dreptate a remarcat că din definiţia legală 
prevalează doar obligația salariatului de a presta munca sub autoritatea unui 
angajator în schimbul căreia primeşte o remunerație şi doar implicit se deduce că 
este vorba şi de obligația angajatorului de a plăti salariul. Mai mult, în această 
definiție nu se menționează obligația generală a angajatorului de a asigura 
condițiile specifice necesare desfăşurării activităţii. Or contractul individual de 
muncă trebuie să conțină clauzele prevăzute de Codul muncii, clauze prevăzute şi 
de alte legi speciale’? conforme cu Constituţia. De pildă obligaţia generală a 
angajatorului de a asigura condițiile necesare desfăşurării activității, şi de a plăti 
salariul trebuie incluse în mod obligatoriu în contractul individual de muncă. 

Contractul individual de muncă a fost definit în doctrină” ca fiind acea 
convenţie încheiată în scris prin care o persoană fizică (salariatul) se obligă să 
presteze o anumită muncă pe o perioadă nedeterminată sau determinată de 
timp pentru un patron (angajator), care, la rândul său, se obligă să plătească 
salariul şi să asigure condiţiile necesare desfăşurării activităţii. 


Secţiunea 2. Elementele contractului individual de muncă. 

Contractul individual de muncă fiind un contract, el trebuie să conțină 
elementele obligatorii generale ale contractelor în general: subiecții, obiectul licit, 
cauză licită şi consimţământul. Pe lângă aceste elemente contractul individual de 
muncă trebuie să aibă şi elemente specifice. 


Din prevederile legale şi definiția dată se conturează elementele specifice 
contractului individual de muncă. Acestea sunt: 

- Prestarea şi felul muncii; (munca poate fi fizică, intelectuală, artistică); 

- Prestarea se realizează în schimbul unui salariu; 

- Existenţa unei legături de subordonare dintre salariat şi patronul său. Este 
vorba în primul rând de o subordonare juridică caracterizată prin prestarea 
muncii sub autoritatea patronului care are puterea în limitele legii de a da 
ordine şi directive salariatului, de a controla îndeplinirea sarcinilor de 
serviciu, de a sancţiona abaterile de la disciplina muncii. Acest tip de 
subordonare este justificat prin faptul că salariatul îşi desfăşoară activitatea 
într-o unitate aparținând patronului său, că el utilizează mijloacele de muncă 
ale acestuia şi că fără o organizare şi o disciplină a muncii corespunzătoare 
nu este posibilă o activitate eficientă. În al doilea rând este vorba de o 
subordonare economică față de angajator care, în considerarea muncii 


* În dreptul francez contractul este considerat o specie a convenției. 

?8 Conform art.1 pct. 3 din Legea nr. 130/1999, salariatulare drepturile şi obligaţiileprevăzute de legislația muncii, 
de contractul colectiv de muncă cât şi de contractul individual de muncă. Potrivit aceluiaşi articol în contractul 
colectiv de muncăse stabilesc clauze privind condiţiile de muncă, salarizare, precum şi alte drepturi şi obligații. 
Sanda Ghimpu, Alexandru Țiclea- „Dreptul muncii”, Editura ALL BECK, 2000, pag. 124 


34 


prestate, asigură angajatului plata succesivă a salariului (a se vedea art. 40 
pct. 1 din Codul muncii). 

- Elementul temporal; Contractul individual de muncă presupune desfăşurarea 
unei activități pe o anumită perioadă de timp determinată sau nedeterminată 
ori cu timp parțial de muncă. 

Spre deosebire de alte contracte , contractul individual de muncă are o 
serie de trăsături specifice: 
a)este guvernat de principiul libertăţii de voinţă, dar în limitele 
imperative ale legii, prin care în scopul prevenirii abuzurilor dintr-o parte sau 
alta impun unele clauze obligatorii cum ar fi clauza de conştiinţă, clauza de 
confidențialitate, clauze privind asigurarea condițiilor corespunzătoare, de 
muncă etc. 
b)este un contract numit adică este denumit şi reglementat în mod 
special, derogatoriu de lege; 
c)nu poate avea decât două părţi: salariatul şi angajatorul; pluralitatea 
de subiecte este exclusă ceea ce presupune că nu pot exista în şi prin acelaşi 
contract mai multe persoane care să aibă laolaltă, calitatea de salariat şi, de 
regulă, nici mai multe persoane având, împreună calitatea de angajator; 
d)obligaţia salariatului este de a face (a munci) şi, în consecință, 
trebuie executată în natură (prin muncă) neputând fi niciodată preschimbată în 
dezdăunări (spre exemplu, salariatul să-i ofere angajatorului, în locul muncii o 
anumită valoare materială). La rândul său, nici angajatorul nu poate să execute 
el obligația de a munci pe cheltuiala salariatului său; 
e)este un contract bilateral (sinalagmatic) întrucât dă naştere la 
drepturi şi obligații reciproce între părți, cauza obligaţiei uneia dintre ele 
constituind-o executarea obligaţiei celeilalte; 
f)este un contract cu titlu oneros, deoarece atât prestația salariatului, 
cât şi cea a angajatorului sunt reciproce, se presupun, fiind scopuri urmărite de 
fiecare; unul urmăreşte să obțină salariul, iar celălalt să obţină valoarea creată 
prin muncă de salariat; 
g)are un caracter comutativ, deoarece atât prestația salariatului, cât şi 
cea a angajatorului sunt cunoscute încă de la început, din momentul încheierii 
contractului; 
h)este un contract intuitu personae, adică se încheie, avându-se în 
vedere calitățile persoanei care urmează a presta munca şi respectiv a condiţiilor 
pe care le oferă angajatorul. Aceasta presupune că salariatul trebuie să execute 
munca personal, cu tot talentul, pregătirea şi experiența sa”, şi nu prin 
intermediul sau cu ajutorul altei persoane. Obligaţiile salariatului referitoare la 
prestarea muncii nu se transmit prin moştenire iar eroarea asupra persoanei 
constituie viciu de consimțământ, conducând la anularea contractului; 
ijeste un contract cu executare succesivă în timp; în cazul 
neexecutării sau executării necorespunzătoare de către o parte a obligaţiilor ce-i 


30 Confom art. 29 din Codul muncii, Contractul individual de muncă se încheie după verificarea prealabilă a 
aptitudinilor profesionale şi personale ale persoanei care solicită angajarea. 

revin, sancţiunea va fi rezilierea, adică desfacerea contractului numai pentru 
viitor, iar nu rezoluțiunea care produce şi efecte retroactive; 

j) Contractul individual de muncă nu poate fi afectat de condiţii 
suspensive sau condiţii rezolutorii; excepțional, poate fi afectat de un termen 
extinctiv (atunci când legea permite încheierea contractului individual de muncă 
pe o durată determinată conform art.12 pct. c din Codul muncii sau de un 
termen suspensiv (dar cert); 

k)are caracter consensual, încheindu-se prin simplul acord de voinţă 
al părților, forma scrisă fiind pretinsă de lege numai pentru proba contractului şi 
nu pentru însăşi existenţa lui; 

I)ype parcursul executării contractului, salariatul se subordonează faţă 
de angajator, în limitele legii ale contractului individual de muncă încheiat 
potrivit legii şi ale Contractului colectiv de muncă. Conform art. 1 pct. 1 din 
Legea nr. 130/1996 prin contractul colectiv muncă se stabilesc clauze privind 
condițiile de muncă, salarizarea precum şi alte drepturi şi obligații ce decurg din 
raporturile de muncă. Tocmai de aceea în contractul colectiv muncă unic de la 
nivelul național se stipulează că organizarea activității, repartizarea tuturor 
salariaților pe locuri de muncă, cu precizarea atribuțiilor şi răspunderilor lor, 
precum şi exercitarea controlului asupra modului de exercitare a obligațiilor de 
serviciu sunt de competenţa exclusivă a celor care angajează.” 


Cap. 2. Încheierea contractului individual de muncă 


Contractul colectiv de muncă se încheie dacă sunt îndeplinite condițiile 
prevăzute de lege şi de contractul colectiv de muncă încheiat potrivit legii, care au 
valoare de lege între părti.” 

Secţiunea 1. Condiţiile încheierii contractului individual de muncă. 

Aceste condiţii pot fi clasificate în mai multe categorii: 

- condiţii comune tuturor contractelor: capacitatea, 
consimțământul, obiectul licit şi cauza licită, şi condiţii 
specifice dreptului muncii: existența postului, condițiile de 
studii, condiţiile de vechime, starea de sănătate; 

- condiții de fond şi condiţii de formă; 

- condiții esenţiale de a căror îndeplinire depinde însăşi 
validitatea contractului individual de muncă şi condiții 
neesențiale, care deşi sunt prevăzute în lege, în considerarea 
utilității lor, nu determină totuşi însăşi existenţa actului juridic. 

Recent a fost modificat art.16 (1) din Codul muncii în sensul că angajatorul 
este obligat ca anterior începerii raporturilor de muncă să încheie contractul 


* Potrivit art. 1 pct. 2 din Legea nr. 130/1999, c.i.m. se încheie în formă scrisă. Obligaţia de a încheia contractul de 
muncă în formă scrisă revine angajatorului. 

Ştefănescu op. cit. p. 104. 

33 Potrivit art. 236 pct 4 din Codul muncii, contractul colectiv de muncă încheiat cu respectarea dispoziţiilor legale, 
constituie legea părților. 

individual de muncă în forma scrisă. În acest sens se dispune: „Angajatorul 
persoană juridică, persoană fizică autorizată să desfăşoare o activitate 
independentă, precum şi asociația familială au obligația de a încheia, în formă 
scrisă, contractul individual de muncă anterior începerii raporturilor de muncă.” 
Secţiunea 2. Condiţii comune tuturor contractelor 

Capacitatea juridică a persoanei ce urmează a fi încadrată. 

În lumina prevederilor art.5 din Decretul 31/1954 privind persoanele fizice şi 
persoanele juridice, prin capacitatea juridică a persoanei se înţelege în sens larg 
atât capacitatea de folosinţă, adică aptitudinea generală a persoanei de a avea 
drepturi şi obligații cât şi capacitatea de exerciţiu, adică aptitudinea persoanei de 
a exercita drepturi şi a-şi asuma obligaţii. Capacitatea de folosință se dobândeşte 
din momentul concepției, iar capacitatea de exercițiu, la împlinirea vârstei de 16 
ani în domeniul muncii şi de 18 ani în domeniul exercitării drepturilor civile. 

Specificul dreptului muncii pentru ca o persoană să încheie un contract de 
muncă în calitate de angajator constă în aceea că nu este suficientă capacitatea de 
folosinţă, ci trebuie să dispună şi de capacitatea deplină de exercițiu, munca fiind o 
activitate personală ce nu poate fi îndeplinită prin reprezentant ci numai de cel care 
are capacitatea de a o efectua. Datorită specificului care-l prezintă capacitatea 
juridică în dreptul muncii trebuie privită ca unică, disocierea ei în capacitate de 
folosință şi capacitate de exercițiu neprezentând interes, decât în domeniul 
dreptului civil şi dreptului familiei. 

Capacitatea juridică în dreptul muncii diferă după cum este vorba de angajat 
sau angajator respectiv capacitatea de muncă şi respectiv capacitatea de a 
angaja şi încheia un contract de muncă. 

În principiu persoana fizică dobândeşte capacitatea de muncă la împlinirea 
vârstei de 16 ani potrivit art. 13 alin. 1 din Codul muncii. Aceasta nu înseamnă că a 
dobândit şi capacitatea de a angaja şi încheia un contract individual de muncă în 
calitate de angajator deoarece aceasta este cu totul altceva. Art. 13 alin. (2) din 
Codul muncii prevede că persoana fizică poate încheia un contract de muncă în 
calitate de salariat şi la împlinirea vârstei de 15 ani, cu acordul părinților sau al 
reprezentanților legali, pentru activităţi potrivite cu dezvoltarea fizică, aptitudinile 
şi cunoştinţele sale, dacă astfel nu îi este periclitată sănătatea, dezvoltarea şi 
pregătirea profesională. 

Potrivit alin. 3 al aceluiaşi articol, încadrarea în muncă a persoanelor sub 
vârsta de 15 ani este interzisă aşa cum dispune şi Constituţia. Art. 13 alin. (4) din 
Codul muncii dispune că încadrarea în muncă a persoanelor puse sub interdicție 
judecătorească este interzisă. Încheierea unui contract individual de muncă cu 
încălcarea acestor interdicții duce la anularea acestuia şi sancţionarea cu amendă 
contravenţională a angajatorului.” 

Încadrarea în muncă în locuri de muncă grele, vătămătoare sau periculoase 
se poate face după împlinirea vârstei de 18 ani; aceste locuri de muncă se stabilesc 
prin hotărâre a guvernului, dispune art. 13 alin. (5). 


34 A se vedea art. 276 lit. e din Codul muncii. 

Art. 49 alin 4 din Constituţie dispune că „Minorii sub vârsta de 15 ani nu pot 
fi angajați ca salariați” interdicție ce nu poate fi ocolită prin nici o lege. 

Deci, începând cu vârsta de 15 ani şi până la 16 ani, legea recunoaşte 
persoanei o capacitate biologică parțială de a presta o muncă precum şi de a se 
angaja în prestarea acesteia. De aceea încadrarea în muncă a tinerilor sub 16 ani se 
face condiționat adică numai cu încuviințarea părinților sau tutorilor, dar numai 
pentru munci potrivite cu dezvoltarea fizică, aptitudinile şi cunoştinţele lor, dacă 
astfel nu le este periclitată sănătatea, dezvoltarea şi pregătirea profesională. 

Potrivit acestei reglementări, chiar dacă încadrarea în muncă ar corespunde 
cu dezvoltarea fizică, aptitudinile şi cunoştinţele minorului, ea nu se poate totuşi 
realiza în măsura în care ar periclita pregătirea sa profesională. Se poate afirma 
că s-a instituit, indirect, o restrângere a capacității juridice de a încheia un contract 
individual de muncă pentru minorii care frecventează învățământul general 
obligatoriu în măsura în care le-ar fi periclitată pregătirea profesională” . 

Se află deci în incapacitate generală de a se încadra în muncă: minorii până 
la vârsta de 15 ani şi persoanele puse sub interdicție din cauza alienației sau 
debilității mintale, care nu au discernământ şi le lipseşte capacitatea de exercițiu. 
Încălcarea acestor prevederi aşa cum am văzut se sancţionează cu anularea 
contractului şi amendarea contravențională a angajatorului. 


S.2. Incompatibilităţi la încadrarea în muncă 


În anumite situaţii datorită unor condiţii restrictive de angajare în anumite 
posturi se creează stări de incompatibilitate. 

În doctrină” incompatibilităţile au fost definite ca „acele limitări sau 
restrângeri ale capacităţii juridice, reglementate în mod expres şi restrictiv de lege 
în scopul ocrotirii persoanei sau al apărării unor interese generale ale societății”. 

Întrucât incompatibilităţile limitează drepturile şi libertăţile trebuie 
reglementate în mod expres şi restrictiv de lege, potrivit Constituţiei. Acestea nu 
pot fi deduse sau extinse prin analogie la alte situaţii la care legea nu se referă. 

În dreptul şi legislaţia muncii incompatibilităţile vizează: 

e protecția tinerilor şi femeilor: 
- astfel tinerii sub 18 ani nu pot fi încadrați în locuri de muncă 
vătămătoare sau periculoase” (art. 13 alin. 5 Codul muncii), nu pot 
presta muncă suplimentară (art. 121 Codul muncii) şi nu pot presta 
muncă de noapte (art. 125 alin. 1 Codul muncii), Condiţiile de muncă 
grele, vătămătoare şi periculoase pot fi datorită mediului toxic, 
substanţelor toxice, contagioase, etc. cu care lucrează, expunerii la 


35 Ion Traian Ştefănescu, Şerban Beligrădeanu — „Prezentare de ansamblu şi observaţii critice asupra noului cod al 
muncii în Supliment al Revistei Dreptul, Bucureşti, 2003, pag. 22 

* Sanda Ghimpu , Alexandru Țiclea, op. cit. pag. 138 

37 Întrucât Codul muncii nu defineşte noţiunea de „condiţii vătămătoare, grele sau periculoase”, considerăm că, 
acestea trebuie determinate de la caz la caz, în funcţie de condiţiile concrete de muncă. Când legiuitorul recunoaşte 
în mod expres existenţa condițiilor de muncă grele, vătămătoare, periculoase prevede o durată redusă de lucru sub 8 
ore, condiţii speciale de pensionare, anumite drepturi suplimentare etc. 

radiații, mediu artificial, subteran etc. Locurile de muncă, cu condiţii 
grele, vătămătoare sau periculoase se stabilesc: 

a) prin lege 

b) de către organele autorizate (Comitetul de securitate şi 
sănătate în muncă, Inspecţia muncii, etc.) pe bază de analize şi 
expertize asupra unor produse, substanţe sau preparate considerate a 
fi periculoase, pentru a cunoaşte compoziția şi efectele pe care le-ar 
putea produce asupra organismului uman (art. 178 din Codul 
muncii). "5 
- de asemenea, ucenicilor li se interzice munca prestată în condiții 
grele, vătămătoare sau periculoase, munca suplimentară şi munca de 
noapte (art. 209 Codul muncii); 
- femeile gravide, lăuzele şi cele care alăptează nu pot fi obligate să 
presteze muncă de noapte (art. 125 pct.2 din Codul muncii). 


e protecția avutului public sau privat: 

- nu pot fi încadrate în funcția de gestionar persoanele 
condamnate - inclusiv cei aflați în cursul urmăririi penale ori a 
judecății şi nereabilitate de drept ori de instanța de judecată, 
pentru una din infracțiunile prevăzute de lege. Gestionarul este 
acel angajat al unui agent economic care au ca atribuțiuni 
principale de serviciu, primirea, păstrarea şi eliberarea de bunuri 
aflate în administrarea, folosinţa sau deținerea chiar temporară a 
unui astfel de agent economic, indiferent de modul de dobândire 
şi de locul unde se află bunurile. 


e îndeplinirea condiției unei reputaţii neştirbite: 

- nu poate fi numit magistrat (procuror sau judecător ) cel care are 
antecedente penale sau cel care nu se bucură de o bună reputație 
(art. 50 al Legii 92/1992 pentru organizare judecătorească); 

- nu pot face parte din personalul Gărzii Financiare sau Curţii de 
Conturi cei care au fost condamnaţi pentru anumite infracțiuni; 

- de o bună reputaţie trebuie să se bucure şi membri Corpului 
Diplomatic şi Consular, experții şi consultanţi Consiliului 
Legislativ şi personalul instituției Avocatului Poporului; 

- nu pot face parte din corpul Gardienilor publici persoanele care 
au antecedente penale sau nu au o conduită ireproşabilă. 


je vu. 


penale: 


38 Conform art.177 pct. 2 din Codul muncii „Angajatorul trebuie să organizeze controlul permanent al stării 
materialelor, utilajelor şi substanțelor folosite în procesul muncii, în sensul asigurării sănătăţii şi securității 


* Legea 22/1969 privind angajarea gestionarilor, modificată prin Legea nr. 54/1994 

- pedeapsa complimentară a interzicerii unor drepturi ce constă 
în interdicția de a ocupa o funcție implicând exerciţiul autorității 
de stat sau de a exercita o profesie de natura aceleia de care s-a 
folosit condamnatul la săvârşirea infracțiunii, care poate fi 
aplicată dacă închisoarea este de cel puţin 2 ani; 

- măsura de siguranţă constând în interdicția de a ocupa acea 
funcție, de a exercita acea profesie, meserie sau ocupaţie pe care 
făptuitorul o avea la data la care a săvârşit fapta datorită 
incapacității sau nepregătirii. 


S.3. Capacitatea juridică a angajatorului (patronului) 

În ceea ce priveşte capacitatea angajatorului, se face deosebirea dintre 
patronul — persoană juridică şi patronul — persoană fizică. În art. 14 (3) Persoana 
fizică dobândeşte capacitatea de a încheia contracte individuale de muncă în 
calitate de angajator, din momentul dobândirii capacităţii depline de exerciţiu. Or 
capacitatea deplină de exercițiu se dobândeşte la împlinirea vârstei de 18 ani cu 
unele excepții.” 


$.4.Patronul-persoană juridică. 

Ca şi persoana fizică, persoana juridică dispune de o capacitate de folosință şi 
capacitate de exercițiu. 

În sensul noului cod, prin angajator se înțelege persoana fizică sau juridică 
care, potrivit legii, poate să angajeze forță de muncă pe bază de contract individual 
de muncă. (art.14 pct. 1 din Codul muncii) 

Persoana juridică poate încheia contracte individuale de muncă, în calitate 
de angajator, din momentul dobândirii personalități juridice, dispune art. 14 alin. 2 
din Codul muncii. 

Caracterul juridic distinctiv al capacității de folosință al persoanei juridice 
constă în principiul specialități capacității de folosință, adică acela care este în 
acord cu scopul pentru care persoana juridică a fost înființată, scop prevăzut de 
lege, actul de înfiinţare sau statut. 

Pe planul dreptului muncii, acest principiu presupune ca persoana Juridică — 
regii autonome, companii naționale, unităţi bugetare, societăți comerciale, 
asociaţii, fundaţii - să încadreze numai persoane a căror calificare şi pregătire pot 
realiza obiectul specific al activităţii acestor unități. 

Capacitatea de exercițiu a acestor persoane juridice constă în aptitudinea 
subiectului colectiv de drept de a dobândi şi exercita drepturi şi de a-şi asuma şi 


4 Conform art.65 din Codul penal, pedeapsa complimentară a interzicerii unor drepturi poate fi aplicată dacă 
pedeapsa principală stabilită este închisoarea de cel puţin 2 ani şi instanţa constată că, față de natura şi gravitatea 
infracțiunii, împrejurările cauzei şi persoana infractorului, această pedeapsă este necesară. Aplicarea pedepsei 
interzicerii unor drepturi este obligatorie când legea prevede această pedeapsă. 

4l Vezi pagina nr.37. 

îndeplini obligațiile, prin încheierea de acte juridice prin organele sale de 
conducere. Potrivit art. 35 din Decretul nr. 31/1954, „persoana juridică îşi exercită 
drepturile şi îşi îndeplineşte obligațiile prin organele sale. Actele juridice făcute de 
organele persoanei juridice, în limitele puterilor ce le-au fost conferite, sunt actele 
persoanei Juridice însăşi.” 

Conform art. 55 din Legea nr. 31/1990 republicată, în raporturile cu terți, 
societatea pe acțiuni, în comandită pe acțiuni sau cu răspundere limitată este 
angajată prin actele organelor sale, chiar dacă aceste acte depăşesc obiectul de 
activitate, în afară de cazul în care ea dovedeşte că terții cunoşteau sau, în 
împrejurările date, trebuia să cunoască depăşirea acestuia. Publicarea actului 
constitutiv nu poate constitui singură, dovada cunoaşterii. Clauzele actului 
constitutiv ori hotărârile organelor statutare ale societăților prevăzute în aliniatul 
precedent, care limitează puterile conferite de lege acestor organe sunt inopozabile 
terţilor, chiar dacă au fost publicate. În cazul societăților comerciale cu capital 
privat organul prin care se încheie contractul individual de muncă este cel stabilit 
prin actul constitutiv (contractul sau statutul societății), care potrivit Legii nr. 
31/1990 republicată, diferă în raport de forma societăţii. Ca regulă generală, art. 
278 din Legea nr. 31/1990 prevede: „Încadrarea salariaţilor la societăţile 
comerciale se face pe bază de contract individual de muncă, cu respectarea 
legislaţiei muncii şi asigurărilor sociale.” În cadrul acestor societăți organul 
competent care încheie contractul individual de muncă poate fi: 

-preşedintele consiliului de administraţie; 

-unul dintre administratori; 

-directorul executiv. 

Potrivit legilor speciale, contractul individual de muncă se încheie de organele 
altor persoane juridice astfel: 

-de manager, conform Legii contractului de management nr. 66/1993 în 
cazul regiilor autonome şi a societăților comerciale în care statul deţine peste 50% 
din capitalul social; 

-biroul executiv în cazul cooperativelor de consum conform art.58 lit.d din 
Legea nr. 109/1996; adunarea generală confirmă menţinerea în funcție a salariaților 
cu gestiune şi a şefilor de unităţi; 

-organele de conducere în cazul asociațiilor şi fundațiilor, potrivit O.G. nr. 
26/2000; 

-organul unipersonal de conducere (ministru, prefect, primar, director, etc.)în 
cazul instituțiilor şi autorităţilor publice. 

În cazul în care contractul individual de muncă s-a încheiat de către o 
persoană care nu are calitatea de organ al persoanei juridice (sau de o persoană 
căreia 1 s-a dat un astfel mandat, dar îşi depăşeşte împuternicirile), contractul este 
lovit de nulitate relativă. 

S.5. Patronul — persoană fizică 
În art. 14 (3) din Codul muncii modificat persoana fizică dobândeşte 
capacitatea de a încheia contracte individuale de muncă în calitate de angajator, din 
momentul dobândirii capacităţii depline de exerciţiu. În ceea ce priveşte 
capacitatea de a încheia contracte individuale de muncă în calitate de 
angajator regula este că se dobândeşte numai la data dobândirii capacităţii 
depline de exerciţiu respectiv: 
- la împlinirea vârstei de 18 ani; 
- atunci când minora de 16 ani se căsătoreşte; 
- atunci când minora de 15 ani a obţinut încuviințarea de a se căsătorii 
conform art.4 alin.2 din Codul familiei şi s-a căsătorit. 

Dacă persoana fizică are calitatea de salariat, capacitatea juridică nu poate fi 
analizată separat în ceea ce priveşte cele două laturi ale sale (capacitatea de 
folosință şi capacitatea de exercițiu), la persoana fizică patron se impune analizarea 
celor două laturi ale capacităţii sale juridice. 

Normele aplicabile persoanei fizice pentru care urmează să se presteze 
munca sunt cele cuprinse în Codul muncii şi Decretul nr. 31/1954 privind 
persoanele fizice şi persoanele juridice, care se completează în cazul minorilor cu 
dispoziţiile cuprinse în Codul familiei. 

Potrivit art. 4 alin 2 din Decretul 31/1954, capacitatea de folosinţă a 
persoanei fizice reprezintă capacitatea de a avea drepturi şi obligaţii. „Capacitatea 
de folosinţă începe de la naşterea persoanei şi încetează odată cu moartea acesteia”, 
prevede art. 7 alin. | din Decretul 31/1954. 

În privința capacităţii de exerciţiu, Art. 5 alin 3 din Decretul 31/1954 
prevede: „capacitatea de exercițiu este capacitatea persoanei de a-şi exercita 
drepturile şi a-şi asuma obligaţii, săvârşind acte juridice”. 

Sunt lipsiţi de capacitate de exercițiu potrivit art. 11 alin. 1 din Decretul 
31/1954: 

e minorii sub 14 ani; 
e alienaţii ori debilu mintali puşi sub interdicție judecătorească. 

Capacitatea de exercițiu restrânsă aparține minorilor între 14 şi 18 ani, 
potrivit art. 9 din Decretul 31/1954. Actele juridice ale minorului cu capacitate 
restrânsă se încheie de către acesta cu încuviințarea prealabilă a părinților sau a 
tutorelui. 

Au deplină capacitate de exercițiu majorii — cei ce au împlinit 18 ani şi 
femeia căsătorită înainte de împlinirea acestei vârste. 

Aşa cum am arătat conform art. 14 alin. 3 din Codul muncii modificat, 
„persoana fizică dobândeşte capacitatea de a încheia contracte individuale de 
muncă în calitate de angajator, din momentul dobândirii capacităţii depline de 
exerciţiu”. 

Fiind un act juridic care depăşeşte sfera actelor de administrare, raportul de 
muncă poate fi încheiat de o persoană fizică în calitate de patron numai dacă are 
capacitatea de exercițiu deplină, respectiv după împlinirea vârstei de 18 ani, 
momentul la care persoana poate încheia personal şi singur orice act juridic. 

După cum am arătat, în dreptul muncii, capacitatea de a încheia raportul 
juridic de muncă diferă, după calitatea celui ce-l încheie: în calitate de salariat sau 
angajator. 

Rațiunea pentru care există această distincție este următoarea: capacitatea 
juridică de a încheia un raport de muncă în calitate de salariat este condiționată de 
posibilitatea biologică a persoanei respective de a muncii, prezumându-se că de la 
vârsta de 16 ani omul are maturitatea fizică şi psihică suficient dezvoltată pentru a 
intra în calitate de salariat într-un raport de muncă, adică într-un raport de 
subordonare faţă de angajator (patron), acesta din urmă putând intra într-un astfel 
de raport de muncă numai de la împlinirea vârstei de 18 ani, când din punct de 
vedere juridic poate încheia personal şi singur orice act juridic. 


S. 7. Consimţământul. 

Fiind un act Juridic convenţie, bilateral şi consensual, contractul individual de 
muncă se încheie prin consimţământul ambelor părți. 

Prin consimțământ se înţelege acea condiţie esenţială, de fond şi generală 
a actului juridic civil care constă în hotărârea lăuntrică, liberă şi neviciată de 
a încheia un anumit act juridic manifestată în exterior pentru a fi cunoscută. 

În cazul contractului individual de muncă, consimţământul presupune că 
fiecare dintre părți trebuie să-şi exprime în mod valabil neechivoc şi în deplină 
cunoştinţă de cauză, voinţa ei de a angaja sau a se angaja şi în al doilea rând să se 
realizeze acordul de voință al celor două părți în vederea încheierii valabile a 
contractului de muncă respectiv. 

Pentru a fi valabil, consimţământul părţilor trebuie să întrunească 
următoarele condiţii: 

e să provină de la o persoană cu discernământ juridic (o 
persoană cu deplină capacitate de exercițiu); 

e să fie precedat de cunoaşterea şi negocierea clauzelor 
contractului individual de muncă, pe baza cunoaşterii 
legii şi a contractului colectiv de muncă; 

e să fie exprimat cu intenția de a produce efecte juridice 
specifice angajării în muncă ( nu în glumă sau ca act 
simulat); 

e să fie exteriorizat; să existe corespondenţa între hotărârea 
interioară şi forma de exteriorizare: în cadrul contractului 
individual de muncă tăcerea nu produce efecte juridice 
dacă nu este însoțită de semnarea contractului individual 
de muncă; 

e să nu fie alterat de vreun viciu de consimţământ, cum 
sunt: eroarea, dolul sau violența. 

$.8. Dolul” (viclenia) este acel viciu de consimțământ ce constă în inducerea 
în eroare a unei persoane prin mijloace viclene sau dolosive pentru a o determina 
să încheie un act juridic, în scopul înşelării. Dolul este expresia relei-credinţe, deci 
antiteza bunei-credințe. Dolul însoţeşte, precede şi determină consimțământul 
viciat. Prin dol se produce cu intenție celeilalte părți o eroare determinantă în 
consimțămânul acesteia. 

$.9. Violenţa constă în ameninţarea unei persoane cu un rău ce îi produce o 
temere sau exercitarea unei constrângeri fizice ce o determină să încheie un act 
juridic pe care altfel nu l-ar fi încheiat. Violenţa trebuie să fie injustă, ilicită şi 
determinantă pentru încheierea actului juridic. 

În realitatea socială este posibil ca eroarea de fapt ori asupra persoanei, sau 
dolul (eroarea provocată) să intervină la încheierea contractului individual de 
muncă (spre exemplu, viitorul salariat îşi formează singur o convingere greşită 
asupra clauzelor esențiale ale contractului ori asupra negociatorului, aflându-se 
aşadar în eroare; angajatorul îl induce deliberat în eroare pe viitorul salariat cu 
privire la condiţiile de muncă pe care le va oferi, în cazul dolului sau salariatul se 
foloseşte la angajare de acte false privind studiile, pregătirea profesională, 
experienţa, vechimea în muncă etc.). 

$.10. Eroarea. 

Eroarea este falsa reprezentare a realităţii la încheierea unui act Juridic. 

Pentru ca eroarea să aibă valoare de viciu de consimţământ trebuie să fie 
îndeplinite două condiţii cumulativ: 

-elementul asupra căruia cade falsa reprezentare să fi fost hotărâtor, 
determinant, pentru încheierea contractului în sensul că, dacă ar fi fost cunoscută 
realitatea, contractul nu s-ar fi încheiat; aprecierea caracterului determinant al 
elementului fals reprezentat se face după un criteriu subiectiv, adică de la caz la 
caz; 

-fiind un act bilateral, cu titlu oneros este necesar ca persoana care urmează 
să se angajeze în muncă să fi ştiut sau să fi trebuit să ştie că elementul asupra 
căruia cade falsa reprezentare este determinant, hotărâtor pentru încheierea 
contractului; această cerință este impusă de nevoia asigurării stabilității în muncă şi 
a certitudinii unui loc de muncă.” 

Existenţa viciilor de consimțământ poate fi invocată în solicitarea 
constatării nulităţii contractului individual de muncă. 


$.11. Obiectul contractului individual de muncă 
Obiectul unui contract constă în prestaţia la care părțile sau una din părți se 
obligă. 


“ Dolul este o formă de înşelare săvârşită prin manopere viclene, maşinaţiuni, artificii şi alte asemenea metode, 
comisă de una din părți în vederea unui act juridic care nu este încă încheiat. Dr. Dimitrie Gherasim, Buna credință 
în raporturile juridice-civile, Editura Academiei, R.S.R., Bucureşti, 1981, p.68. 

#8 Alexandru Ticlea, Constantin Tufan, Dreptul muncii, Editura Global Lex, București, 2001, p. 260. 

Pentru validitatea contractului este necesar ca obiectul contractului să fie 
determinat, licit şi moral. 

Contractul individual de muncă, fiind un contract sinalagmatic, obiectul său 
este format din două elemente inseparabile: prestarea muncii de către salariat şi 
salarizarea ei de către patron: 

a)prestarea muncii — obligaţia fundamentală a salariatului trebuie să fie 
posibilă în condiţii licite, fără a afecta morala sau ordinea publică. Persoana îşi 
oferă forța sa de muncă, în principal, contra salariului dar luând în considerare şi 
alte elemente (condițiile de muncă şi sociale, regularitatea şi durata muncii, 
depotarea de domiciliu etc.); de principiu îndatorirea salariatului de a presta munca 
prevalează asupra oricărei alte obligații extracontractuale a celui în cauză; 

b)salarizarea muncii — reprezintă remuneraţia în bani a muncii prestate în 
temeiul contractului individual de muncă. Salariul va fi datorat de angajator chiar 
dacă nu a fost expres menționat în contract, în măsura în care s-a prestat munca şi 
rezultă cu claritate că intenția părților a fost să încheie un contract individual de 
muncă. În principiu munca prestată trebuie retribuită.” Plata salariului se face în 
lei. 


S.12. Cauza contractului individual de muncă. 

Cauza este acel element al actului juridic care constă în obiectivul 
urmărit la încheierea unui asemenea act. 

Cauza include motivația şi scopul care determină asumarea obligaţiei: 
prestarea muncii de către salariat constituie scopul urmărit de patron prin 
încheierea contractului, deci cauza acestuia, după cum primirea salariului este 
scopul determinant al încheierii contractului de către salariat. Motivația pentru 
salariat este obținerea mijloacelor materiale necesare traiului iar pentru angajator 
este obținerea profitului. 

Validitatea contractului este condiționată de caracterul licit şi moral al 
cauzei. 

Cauza este nelicită când este prohibită de lege, când este contrarie bunelor 
moravuri şi ordinii publice. 

Motivația poate fi influențată de facilitățile acordate prin lege sau tolerate, 
atât pentru salariat cât şi pentru angajator, ce constituie oportunități. De pildă, 
potrivit O.G. nr. 194/2003, cetățenii străini care sunt oameni de afaceri în 
România, pentru a obține viza de şedere, trebuie, să aibă cel puțin 10 salariați 
angajați sau o investiție de 50 000 Euro; O.U.G. nr. 24/1998 aprobată şi modificată 
prin Legea nr. 20/1999 privind regimul zonelor defavorizate, prevăd unele facilități 
pentru angajator, cum de altfel şi O.U.G. nr. 35/1997 aprobată şi modificată prin 
Legea nr. 162/1997 privind măsurile de stimulare a persoanelor fizice şi juridice 
pentru încadrarea în muncă a absolvenților instituțiilor de învățământ. 


4 IT. Ştefănescu op. cit. p. 114. 

În cazul contractului individual de muncă cauza poate fi ilicită sau contrară 
bunelor moravuri atunci când munca presupune activităţi interzise” sau 
neautorizate sau salariul se plăteşte contrar legii, în obiecte în natură interzise, 
valută în loc de lei atunci când nu este permis etc. 

Contractul individual de muncă a cărui cauză este ilicită se sancţionează cu 
nulitatea. Conform art. 15 din Codul muncii este interzisă sub sancţiunea 
nulităţii absolute, încheierea unui contract individual de muncă în scopul prestării 
unei munci sau a unei activităţi ilicite sau imorale. În ultima situație se consideră 
că contractul lovit de nulitate absolută nu a existat şi ca atare efectele juridice ale 
acestuia (drepturile şi obligațiile ) se consideră că nu sau produs. 


S.12. Condiţii specifice încheierii contractului individual de muncă 

A. Examenul medical. 

Calitatea de subiect în cadrul unui raport de muncă implică nu numai 
capacitatea sa juridică, ci şi aptitudinea de a muncii în sens biologic, capacitatea 
sa de muncă. Contractul individual de muncă, aşa cum am arătat, este un contract 
intuitu personae în care se au în vedere aptitudinile fizice şi psihice necesare 
muncii în cauză, adică nu numai capacitatea de a munci ci capacitatea de a efectua 
o anumită muncă. 

Potrivit prevederilor art. 27 alin. (1) din Codul muncii, o persoană poate fi 
angajată în muncă numai în baza unui certificat medical, care constată faptul că cel 
în cauză este apt pentru prestarea acelei munci pe care se obligă a o presta. 
Nerespectarea acestor prevederi atrage nulitatea contractului individual de muncă. 

În situaţia în care salariatul prezintă certificatul medical după momentul 
încheierii contractului individual de muncă, iar din cuprinsul avizului rezultă că cel 
în cauză este apt pentru munca contractată, contractul astfel încheiat rămâne 
valabil. 

Competența şi procedura de eliberare a avizului medical, precum şi 
sancțiunile aplicabile angajatorului în cazul angajării sau schimbării locului sau 
felului muncii fără aviz medical, sunt stabilite prin legi speciale. 

Solicitarea, la angajare, a testelor de graviditate este interzisă. 

La angajarea în domeniile sănătate, alimentaţie publică, educație şi în alte 
domenii stabilite prin acte normative se pot solicita şi teste medicale specifice 
muncii pentru care se solicită angajarea. 

Ca o măsură suplimentară de protecție art. 28 din Codul muncii prevede că 
avizul medical este obligatoriu şi în următoarele situații: 


a) la reînceperea activității după o întrerupere mai mare de 6 luni, 
pentru locurile de muncă având expunere la factori nocivi 
profesionali şi de un an, în celelalte situații; 


4 Este voba de activităţi interzise cum sunt prostituţia, producerea, comercializarea de droguri şi alte substanţe 
toxice, de armament, explozivi, falsificări de mărfuri, ambalaje etc. 

b) în cazul detaşării sau trecerii în alt loc de muncă sau în altă 
activitate; 
c) la începerea misiunii, în cazul salariaților încadraţi cu contract de 


muncă temporară; 


d) 


g) 


în cazul ucenicilor, practicanților, elevilor şi studenților, în situația 
în care urmează să fie instruiți pe meserii şi profesiuni, precum şi în 
situația schimbării meseriei pe parcursul instruirii; 


periodic, în cazul celor care lucrează în condiții de expunere la 
factori nocivi profesionali, potrivit reglementărilor Ministerului 
Sănătății şi Familiei; 


periodic, în cazul celor care desfăşoară activități cu risc de 
transmitere a unor boli şi care lucrează în sectorul alimentar, 
zootehnic, la instalațiile de aprovizionare cu apă potabilă, în 
colectivități de copii, în unități sanitare, potrivit reglementărilor 
Ministerului Sănătății şi Familiei; 


periodic, în cazul celor care lucrează în unități fără factori de risc, 
prin examene medicale diferențiate în funcție de vârstă, sex şi stare 
de sănătate, potrivit reglementărilor din contractele colective de 
muncă. 


B. Actul de repartizare în muncă. 


Actul administrativ de repartizare în muncă reprezintă numai o premisă 
pentru încheierea contractului individual de muncă, izvorul raportului juridic de 
muncă rămâne întotdeauna contractul individual de muncă. Încadrarea în muncă se 
face, de regulă, potrivit cerințelor pieții muncii, în corelația cerere-ofertă, prin 
dialog direct între angajator şi persoana care solicită un loc de muncă. Pe de altă 
parte, orice persoană se poate adresa în vederea încadrării sale în muncă şi 
agenţiilor teritoriale pentru ocupare şi formare profesională; în acest caz actul de 
repartizare în muncă emis de agenție nu este obligatoriu nici pentru cel care a 
solicitat încadrarea în muncă, nici pentru angajator. Totuşi potrivit legii, actul 
administrativ de repartizare în muncă are caracter obligatoriu în următoarele 


situații: 


l. 


în cazul repartizării în muncă a beneficiarilor ajutorului de şomaj 
conform Legii nr. 1/1991 şi H.G. nr. 288/1991, în unități bugetare, 
organe legislative, executive sau judecătoreşti (pentru aparatul lor 
auxiliar şi de serviciu) şi numai în măsura în care, subsecvent 
actului respectiv persoana (şomerul) a reuşit la concurs. Ceilalţi 
angajatori (inclusiv unitățile a căror activitate este fondată pe libera 
inițiativă) nu sunt obligați să dea curs actului de repartizare în 

muncă a şomerilor. În cazul refuzului încadrării, şomerul se va 
adresa agenției teritoriale, pentru a i se relua plata ajutorului de 
şomaj. În schimb, şomerii care au urmat cursuri de calificare, 
recalificare, perfecţionare sau alte forme de pregătire profesională 
sunt obligaţi să se încadreze în unitățile la care sunt repartizați; în 
caz contrar, ei pierd dreptul la plata ajutorului de şomaj, al celui de 
integrare profesională sau a alocaţiei de sprijin. 

absolvenţii instituţiilor de învățământ conform O.U.G. nr. 35/1997 
modificată şi aprobată prin Legea nr.162/1997, pot fi angajaţi în 
mod obligatoriu, conform actului de repartizare dacă agenții 
economici şi instituțiile publice au încheiat convenţie cu agenția 
judeţeană de ocupare şi formare profesională. Obligaţia încadrării 
izvorăşte din convenţia încheiată de agentul economic cu agenţia. 
În schimb absolvenţii instituţiilor de învățământ nu sunt obligaţi să 
dea curs actului de repartizare în muncă. 

potrivit Legii nr. 1/1991, angajatorii din inițiativa cărora salariaţii 
urmează cursurile de calificare, recalificare sau perfecționare 
precum şi cei care au încheiat convenții în acest sens cu agenția 
teritorială de ocupare şi formare profesională sunt obligați să 
respecte actul de repartizare în muncă. La rândul lor, la data 
înscrierii la cursuri, persoanele în cauză încheie cu agențiile 
teritoriale un angajament, fiind obligate să se încadreze în unităţile 
în care sunt repartizate. În caz contrar, dacă sunt şomeri, încetează 
plata ajutorului de şomaj, alocaţiei de sprijin şi în toate situaţiile 
intervine obligația de restituire a cheltuielilor de şcolarizare. 
conform art. 36 alin. 2 din O.U.G. nr. 102/1999, actul administrativ 
de repartizare în muncă a persoanelor cu handicap este obligatoriu 
pentru angajatorii care constituie unități protejate ori pentru cei 
care au cel puţin 100 de salariați (în limita a 4% din totalul 
salariaților unităţii respective). Persoanele cu handicap nu sunt 
obligate să dea curs actului administrativ individual de repartizare 
în muncă. 

potrivit Legii nr. 67/1995 persoanele apte de muncă, beneficiare ale 
dreptului de ajutor social (inclusiv membrii familiei titularului 
respectiv), au obligaţia să dovedească cu acte din 3 în 3 luni, că au 
solicitat repartizarea în muncă sau că nu au refuzat nejustificat să 
dea curs unei repartizări pentru orice loc de muncă oferit. În caz 
contrar, plata ajutorului social se suspendă pentru beneficiarul unic 
sau se modifică plafonul de venit, respectiv cuantumul ajutorului 
social, prin excluderea din numărul membrilor de famile a 
persoanelor care nu îndeplinesc aceste obligații. Pentru angajator 
actul de repartizare în muncă nu este obligatoriu. 

C. Avize, acorduri sau aprobări prealabile. 


În anumite situaţii, reglementate prin dispoziţii legale speciale, încheierea 
contractului individual de muncă este condiționată de existenţa în prealabil a unui 
aviz conform (obligatoriu) ori consultativ al unui organ. 

De exemplu, este necesar avizul organului de poliție pentru încadrarea 
persoanelor din Corpul Gardienilor Publici" ce urmează a fi dotate cu armament, 
personalului de pază“ cărora li se încredințează arme şi muniții, personalului 
operator de jocuri de noroc“. 

Dacă un contract individual de muncă s-a încheiat în lipsa avizului 
obligatoriu este nul de drept. Dacă se obține avizul ulterior încadrării, nulitatea se 
acoperă şi contractul de muncă este legal încheiat. 


D. Permisul de muncă pentru cetăţenii străini 


Potrivit dispozițiilor O.U.G. nr. 194/2002 persoanele care nu au cetățenia 
română se pot încadra în muncă în România pe baza permisului de muncă. 

Acest document se acordă de Ministerul Muncii şi Solidarităţii Sociale la 
cerere străinilor care îndeplinesc condițiile prevăzute de lege cu privire la 
încadrarea în muncă şi care au aplicată pe documentul de trecere al frontierei viza 
pentru angajare în muncă. 

Permisul se acordă pentru un interval de 6 luni, cu posibilitatea prelungiri la 
cererea titularului pentru noi intervale de câte 6 luni. 

Pentru angajatorul respectiv o societate comercială înfiinţată şi administrată 
de un cetățean străin, O.U.G. nr. 194/2002 impune unele condiţii pentru a putea 
încheia contract individual de muncă (avizul Agenţiei Române pentru Investiţii 
Străine, documente care să ateste venituri personale în cuantum de cel puţin 500 
Euro ori crearea a cel puţin 10 locuri de muncă etc.). 


C. Verificarea aptitudinilor şi a pregătirii profesionale. Concursul şi 
termenul de încercare. 

Încadrarea în muncă se face pe baza verificării aptitudinilor şi a pregătirii 
profesionale, prin probă practică, examen, concurs, ori termen de încercare. 

Potrivit art. 29 alin (1) din Codul muncii, contractul individual de muncă se 
încheie după verificarea prealabilă a aptitudinilor profesionale şi personale ale 
persoanei care solicită angajarea. 

Modalităţile în care urmează să se realizeze verificarea prevăzută la alin.(1) 
sunt stabilite în contractul colectiv de muncă aplicabil, de statutul profesional şi de 
regulamentul intern, în măsura în care legea nu dispune altfel. 


* Hotărârea Guvernului nr. 518/1993 ( republicată în Monitorul Oficial nr. 24/14.02.1997) 
*7 Legea 18/1996 (publicată în Monitorul Oficial 75/11.04.1996) 
48 Hotărârea Guvernului 251/1999 (publicată în Monitorul Oficial 171/22.04.1999) 

Informațiile cerute, sub orice formă, de către angajator persoanei care 
solicită angajarea cu ocazia verificării prealabile a aptitudinilor, nu pot avea un alt 
scop decât acela de a aprecia capacitatea de a ocupa postul respectiv, precum şi 
aptitudinile profesionale ale acestuia. 

Angajatorul poate cere informaţii în legătură cu persoana care solicită 
angajarea de la foştii săi angajatori, dar numai cu privire la funcțiile îndeplinite şi 
durata angajării şi numai cu încunoştințarea prealabilă a celui în cauză. În 
conformitate cu dispozițiile art. 30 alin.(l) din Codul muncii, încadrarea 
personalului la instituțiile şi autoritățile publice şi la alte unități bugetare se face 
numai prin concurs sau examen, după caz. 


Posturile vacante existente în statul de funcții vor fi scoase la concurs, în 
raport cu necesităţile fiecărei unităţi. În cazul în care, la concursul organizat în 
vederea ocupării unui post vacant, nu s-au prezentat mai mulți candidați, 
încadrarea în muncă se face prin examen. Condiţiile de organizare şi modul de 
desfăşurare a concursului/examenului se stabilesc prin regulament aprobat prin 
hotărâre a guvernului. Concursul este obligatoriu la încadrarea în instituțiile 
publice şi al oricărei alte instituții bugetare, precum şi regii autonome. 

Potrivit art. 31 din Codul muncii, pentru verificarea aptitudinilor 
salariatului, la încheierea contractului individual de muncă se poate stabili o 
perioadă de probă de cel mult 30 de zile calendaristice pentru funcţiile de execuție 
şi de 90 de zile calendaristice pentru funcțiile de conducere. 


Verificarea aptitudinilor profesionale la încadrarea persoanelor cu 
handicap se realizează exclusiv prin modalitatea perioadei de probă de maximum 
30 de zile calendaristice. 


In cazul muncitorilor necalificaţi, perioada de probă are caracter 
excepțional şi ea nu poate depăşi 5 zile. 


Absolvenţii instituțiilor de învățământ se încadrează, la debutul lor în 
profesie, pe baza unei perioade de probă cuprinsă între 3 şi 6 luni. Din vechea 
reglementare a art. 31 pct.4 din noul Cod al muncii rezulta că perioada de probă nu 
putea fi mai mică de 3 luni pentru absolvenții instituțiilor de învățământ. Această 
dispoziţie a fost criticată motivându-se că: 


- lipsa de experienţă a absolvenţilor de învăţământ este deosebit 
de prejudiciantă pentru o bună activitate susţin patronii; * 

- când absolventul în probă dovedeşte reale aptitudini, 
continuarea perioadei de probă până la 3 luni afectează 
absolventul în dorinţa de obținerea definitivatului; 


# Smaranda Dobrescu, Mihai Şeitan, Comentarii la modificările aduse Codului muncii, Editura juridică, București, 
2005, p.39. 

- dacă absolventul în perioada de probă se dovedea foarte repede 
a fi nesatisfăcător din punct de vedere al cerinţelor postului, 
atunci patronul intră în criză de timp şi personal, neavând 
posibilitatea să renunţe la angajatul în probă mai de vreme de 
trei luni; ca urmare vechea prevedere a fost considerată una din 
inflexibilitățile Codului; 


Ca urmare dispoziția art.3l pct.4 din Codul muncii s-a modificat prin O.U.G. 
nr.065/2005 în sensul că a fost scoasă durata minimă a perioadei de probă respectiv 
termenul de 3 luni, în prezent aceasta putând fi de la o zi până la 6 luni de zile, 
respectiv: „Art.31(4). Absolvenţii instituțiilor de învăţământ se încadrează, la 
debutul lor în profesie, pe baza unei perioade de probă de cel mult 6 luni."În 
acest sens legiuitorul a şi dispus cum să se procedeze prin „art.31 pct.(41). Pe 
durata sau la sfârşitul perioadei de probă, contractul individual de muncă poate 
înceta printr-o notificare scrisă, la inițiativa oricărei dintre părți.” Pe durata 
perioadei de probă, salariatul se bucură de toate drepturile şi are toate obligațiile 
prevăzute în legislația muncii, în contractul colectiv de muncă aplicabil, în 
regulamentul intern precum Şi în contractul individual de muncă. 


Pe durata executării unui contract individual de muncă nu poate fi stabilită 
decât o singură perioadă de probă. 


Prin excepţie, salariatul poate fi supus la o nouă perioadă de probă în 
situaţia în care acesta debutează la acelaşi angajator într-o nouă funcție sau 
profesie, ori urmează să presteze activitatea într-un loc de muncă cu condiţii grele, 
vătămătoare sau periculoase. 


Neinformarea salariatului anterior încheierii sau modificării contractului 
individual de muncă cu privire la perioada de probă, în termenul de 15 zile, duce la 
decăderea angajatorului din dreptul de a verifica aptitudinile salariatului printr-o 
asemenea modalitate. 


Perioada de probă constituie vechime în muncă. Angajarea succesivă a 
mai mult de trei persoane pe perioade de probă pentru acelaşi post este 
interzisă. 


Termenul de încercare sau perioada de probă nu este o alternativă a 
examenului sau concursului, ci este o modalitate subsidiară de verificare a 
aptitudinilor profesionale, care se foloseşte numai după ce persoana care a reuşit la 
examen sau concurs, a fost încadrată. Ca natură juridică, termenul de încercare, 
constituie o clauză de dezicere, de denunţare a contractului de muncă în temeiul 
căreia unitatea, beneficiară a clauzei respective, are posibilitatea, în ipoteza 
necorespunderii pe post a celui încadrat, să denunțe unilateral contractul de muncă, 
înlăuntrul termenului prevăzut. 

F. Obligaţia de informare. 


Potrivit Directivei 91/ 533/14 octombrie 1991 patronul are obligaţia de a-l 

informa pe lucrător cu privire la condiţiile aplicative ale contractului de lucru sau 
relațiile de lucru. 
Această dispoziție din dreptul comunitar a fost preluată şi în noul cod al muncii, 
care prin art. 17 alin. 1 şi 1 indice lîn forma: „Anterior“ încheierii sau modificării 
contractului individual de muncă, angajatorul are obligaţia de a informa persoana 
selectată în vederea angajării sau, după caz, salariatul cu privire la clauzele 
generale pe care intenționează să le înscrie în contract sau să le modifice. 
Obligaţia de informare a persoanei selectate în vederea angajării sau a salariatului, 
se consideră îndeplinită de către angajator la momentul comunicării ofertei sale 
privind conținutul contractului individual de muncă sau al actului adițional după 
caz.”. Anterior obligația de informare se executa cu orice solicitant de angajare 
înaintea selectării. Prin redactarea actuală într-adevăr se protejează angajatorul sub 
aspectul informaţiilor pe care le dădea solicitantului însă solicitantul va avea 
informații mai puţine pentru a se pregăti pentru interviu sau concurs sau pentru a 
hotărâ sau nu să participe sau nu la acestea. Informarea prevăzută va cuprinde, 
după caz, cel puţin următoarele elemente (art. 17 alin. 2): 


a) identitatea părților; 


b) locul de muncă sau, în lipsa unui loc de muncă fix, posibilitatea ca 
salariatul să fie încadrat în diverse locuri; 


c) sediul sau, după caz, domiciliul angajatorului; 


d)  funcţia/ocupaţia conform specificaţiei Clasificării Ocupaţiilor din 
România sau altor acte normative şi atribuțiile postului; 


e) riscurile specifice postului; 
f) data de la care contractul urmează să-si producă efectele; 


g) în cazul unui contract de muncă pe durată determinată sau a unui 
contract de muncă temporară, durata acestora; 


h) durata concediului de odihnă la care salariatul are dreptul; 


5 Conform Directivei nr. 91/533/C.C.E. din 14 oct.1991 informarea trebuie făcută în termen de cel mult 2 luni de la 
data de când a început prestarea muncii prin următoarele modalităţi: a) un contract de muncă scris (adică al acelui 
lucrător); b) o scrisoare de angajare; c) unul sau mai multe documente scrise care să conțină elementele acelui 
contract. În situaţia în care angajatorul nu procedează astfel, el este obligat, tot în termen de 2 lunisocotit din 
momentul începerii executării contractului, să înmâneze lucrătorului o declaraţie scrisă şi semnată conținând datele 
prevăzute de Directiva 91/533/art. 2 par. 2). 

1) condițiile de acordare a preavizului de către părțile contractante şi 
durata acestuia; 


j) salariul de bază, alte elemente constitutive ale veniturilor salariale, 
precum şi periodicitatea plăţii salariului la care salariatul are dreptul; 


k) durata normală a muncii, exprimată în ore/zi şi ore/săptămână; 


1) indicarea contractului colectiv de muncă ce reglementează 
condițiile de muncă ale salariatului; 


m) durata perioadei de probă, după caz. 


Elementele din informare trebuie să se regăsească şi în conținutul 
contractului individual de muncă. Observăm că legiuitorul vorbeşte distinct de 
„informare” şi „contractul individual de muncă”.”! Opiniem că informarea ar putea 
îmbrăca forma unei oferte scrise şi după negociere toate elementele obligatorii ale 
informării să fie preluate în contractul individual de muncă. De altfel art. 19 din 
Codul muncii foloseşte sintagma „ofertei? de încheiere sau modificare a 
contractului individual de muncă. Orice modificare a unuia dintre elementele 
prevăzute de lege ale obligaţiei de informare în timpul executării contractului 
individual de muncă impune încheierea unui act adițional la contract, într-un 
termen de 15 zile de la data încunoşșştințării în scris a salariatului, cu excepția 
situațiilor în care o asemenea modificare rezultă ca posibilă din lege sau din 
contractul colectiv de muncă aplicabil. Dat fiind importanța informațiilor furnizate 
salariatului (pentru concurență, secret profesional), prealabil informării şi încheierii 
contractului de muncă, între părți poate interveni un contract de confidenţialitate 
pentru protejarea informațiilor şi prevenirea unor pagube prin folosirea lor de terți. 
O noutate în domeniul legislației muncii din ţara noastră o constituie obligația 
instituită prin art. 18 alin. 1 potrivit căreia în cazul în care salariatul urmează să îşi 
desfăşoare activitatea în străinătate, angajatorul are obligația de a-i comunica în 
timp util informaţiile prevăzute la art.17 alin.(2), precum şi informaţii referitoare 
la: 


a) durata perioadei de muncă ce urmează a fi prestată în străinătate; 


b) moneda în care vor fi plătite drepturile salariale, precum şi 
modalitățile de plată; 


c) prestațiile în bani şi/sau în natură aferente desfăşurării activității în 
străinătate; 


5! În literatura de specialitate s-a exprimat opinia că „cea mai eficientă şi utilă modalitate de realizare a obligaţiei de 
informare o constituie chiar acest contract” (contactul individual de muncă). A se vedea Dr. Alexandru Ticlea, 
Soluţii şi propuneri privind interpretarea şi aplicarea unor dispoziţii ale Codului muncii, Revista română de Dreptul 
muncii nr. 2/2003 p.7. 

d) condițiile de climă; 
e) reglementările din legislația muncii din acea ţară; 


f) obiceiurile locului a căror nerespectare i-ar pune în pericol viaţa, 
libertatea sau siguranţa personală. 


Informaţiile prevăzute la alin.(1), lit.a), b),şi c) trebuie să fie înscrise şi în 
conţinutul contractului individual de muncă dispune art.18 (alin.1 indice 1)din noul 
Cod al muncii modificat. Printre elementele specifice pe care patronul era obligat 
să le comunice, s-a considerat că trei sunt în măsură să protejeze suplimentar 
angajatul,dacă sunt introduse chiar în contract. Astfel, durata perioadei de muncă 
ce urmează să fie prestată în străinătate, moneda şi modalitățile de plată ale 
drepturilor salariale, prestațiile în bani şi/sau în natură aferente desfăşurării 
activității în străinătate devin clauze generale ale contractului individual de muncă. 
Dispoziţiile alin.l urmează a fi completate prin legi speciale care reglementează 
condițiile specifice de muncă în străinătate. 


În conformitate cu dispoziţiile art. 19din noul Cod al muncii în situaţia în care 
angajatorul nu-şi executa obligaţia de informare în termen de 15 zile de la 
momentul lansării ofertei de încheiere sau modificare a contractului individual de 
muncă sau, după caz, a prestării activității în străinătate, salariatul era în drept să 
sesizeze, în termen de 30 de zile, instanţa judecătorească competentă şi să solicite 
despăgubiri corespunzătoare prejudiciului pe care l-a suferit ca urmare a 
neexecutării, de către angajator, a obligaţiei de informare. Prin Ordonanţa de 
Urgenţă nr.65 din 29 iunie 2005 art. 19 a fost modificat astfel: „În situaţia în care 
angajatorul nu îşi execută obligația de informare prevăzută la art. 17 şi 18 salariatul 
este în drept să sesizeze, în termen de 30 de zile de la data neîndeplinirii acestei 
obligații, instanța judecătorească competentă şi să solicite despăgubiri 
corespunzătoare prejudiciului pe care l-a suferit ca urmare a neexecutării de către 
angajator a obligaţiei de informare.” Această modificare are următoarele 
consecinţe: 

- a dispărut termenul de 15 zile de la lansarea ofertei în care 
angajatorul era obligat să execute obligaţia de informare; 

- data neîndeplinirii acestei obligații de la care începe să curgă 
termenul de 30 de zile ar fi data selectării dată care nu este certă 
întotdeauna fiind uneori la aprecierea angajatorului. 

Această informare obligatorie are natura unei oferte de a contracta care 
conferă contractului individual de muncă un caracter „tot mai negociat” p 

Oferta de a contracta este o manifestare de voință, reală, serioasă, 
conştientă, făcută cu intenția de a angaja din punct de vedere juridic. Oferta de a 
contracta trebuie să fie fermă, neechivocă, precisă şi completă adică cu toate 


“ Dan Țop, - „Considerații cu privire la obligația de informare ce revine angajatorului potrivit Codului muncii”- 
Revista română de Dreptul muncii nr. 2/2003, pag. 35 

elementele prevăzute în art. 17 din Codul muncii. Noul Cod al muncii a fost 
modificat sub aspectul negocierii şi s-a introdus o nouă dispoziţie astfel: 
„Art.17(4indice 1).La negocierea, încheierea sau modificarea contractului 
individual de muncă, oricare dintre părți poate fi asistată de către terți, conform 
propriei opțiuni, cu respectarea confidențialității prevăzute la alin.(5).” S-a 
considerat a fi în favoarea ambelor părți ca în momentul negocierii, încheierii sau 
modificării unui contract individual de muncă, terții din partea angajaților sau 
angajatorilor să poată participa prin acordarea de asistenţă. De regulă, viitorul 
salariat poate fi asistat de un reprezentant al sindicatului societății, consilier, 
avocat, sau patronul de un consilier juridic sau un specialist din domeniul de 
activitate al viitorului angajat. Măsura prezintă un avantaj pentru sindicate întrucât 
asistenţa presupune de regulă acceptarea în prealabil ca viitorul angajat să se 
înscrie în sindicatul respectiv, chiar dacă principiul referitor la negocierea liberă a 
părților în cazul încheierii unui contract, poate fi discutat în acest caz. 

Dacă analizăm cu atenție elementele obligaţiei de informare tragem concluzia 
că aceasta întruneşte toate condițiile unei oferte de a contracta prin care părțile vor 
avea posibilitatea să cunoască toate aspectele principale, riscurile, să nu fie în 
eroare sau înşelat şi astfel să-şi asume obligaţiile în deplină cunoştinţă de cauză. 

Instituirea sancţiunilor în sarcina angajatorului ca urmare a neîndeplinirii 
acestei obligații de informare reprezintă o manifestare a principiului forței 
obligatorii a ofertei. 


$.13. Durata contractului individual de muncă. 
După durata pe care se încheie contractul individual de muncă, acesta poate 
fi pe durată nedeterminată, pe durată determinată şi contract individual de 
muncă cu timp parţial. 


A. Contractul de muncă pe durată nedeterminată. 


În temeiul art. 12 alin. 1 din Codul muncii, contractul individual de muncă 
se încheie de regulă pe durată nedeterminată, prin aceasta realizându-se o anumită 
siguranţă a locului de muncă. 

Această prevedere se înscrie ca o măsură de protecție a salariaților, având 
menirea de a asigura dreptul la stabilitate în muncă. 

Potrivit art. 16 pct. 2 din Codul muncii „În situația în care contractul 
individual de muncă nu a fost încheiat în formă scrisă, se prezumă că a fost 
încheiat pe o durată nedeterminată, iar părțile pot face dovada prevederilor 
contractuale şi a prestațiilor efectuate prin orice alt mijloc de probă.” 

Conform art. 12 pct. 2 „Prin excepţie, contractul individual de muncă se 
poate încheia şi pe durată determinată, în condițiile expres prevăzute de lege.” 

Ca urmare, socotim că în situaţia în care sunt întrunite cerințele imperative 
ale legii pentru încheierea contractului pe durată nedeterminată, orice clauză 
potrivit căreia contractul a fost încheiat pe durată determinată este nulă. 


B. Contractul de muncă pe durată determinată. 


Aşa cum am văzut, conform art. 12 pct. 2 din Codul muncii, pe cale de 
excepție, contractul individual de muncă se poate încheia pe durată determinată în 
anumite situații şi în condițiile expres prevăzute de lege. Ca orice dispoziţie legală 
derogatorie, reglementarea privind încheierea contractului individual de muncă pe 
durată determinată este de strictă interpretare şi de imediată aplicare. 

Contractul individual de muncă pe durată determinată se poate încheia 
numai în formă scrisă, cu precizarea expresă a duratei pentru care se încheie. În caz 
contrar, potrivit art. 16 alin. 2, în situația în care contractul individual de muncă nu 
a fost încheiat în formă scrisă, se prezumă că a fost încheiat pe durată 
nedeterminată. 

Potrivit art. 8ldin Codul muncii, contractul individual de muncă poate fi 
încheiat pentru o durată determinată, numai în următoarele cazuri: 


a) înlocuirea unui salariat în cazul suspendării contractului său de 
muncă, cu excepția situației în care acel salariat participă la grevă; 


b) creşterea temporară a activităţii angajatorului; 
c) desfăşurarea unor activități cu caracter sezonier; 


d) în situația în care este încheiat în temeiul unor dispoziţii legale 
emise cu scopul de a favoriza temporar anumite categorii de persoane 
fără loc de muncă; 


A . $ . : 53 
e) înalte cazuri prevăzute expres de legi speciale. 


Contractul individual de muncă pe durată determinată nu poate fi încheiat pe 
o perioadă mai mare de 18 luni (art. 82 pct. 1 din Codul muncii). Contractul 
individual de muncă pe perioadă determinată poate fi prelungit şi după expirarea 
termenului inițial, cu acordul scris al părților, dar numai înăuntrul termenului de 18 
luni şi de cel mult două ori consecutiv. 

În cazul în care contractul individual de muncă pe durată determinată este 
încheiat pentru a înlocui un salariat al cărui contract individual de muncă este 
suspendat, durata contractului va expira la momentul încetării motivelor ce au 
determinat suspendarea contractului individual de muncă al salariatului titular. 


5 Cum ar fi pe durata incapacității temporare de muncă a titularului concediului de maternitate, ori pentru îngrijirea 
copilului în vârstă de până la doi ani sau a celui bolnav de până la trei ani (Legea nr. 128/1997); în cazul 
personalului didactic suplinitor (art.16 din Legea nr. 128/1997); în situaţiile personalului încadrat la o persoană 
Juridică având o existenţă stabilită prin lege, pe o durată determinată şi altele. 

Salariatul încadrat cu contract individual de muncă pe durată determinată poate fi 
supus unei perioade de probă, care nu va depăşi: 


a) 


b) 


c) 


d) 


5 zile lucrătoare pentru o durată a contractului individual de muncă 
mai mică de 3 luni; 


15 zile lucrătoare pentru o durată a contractului individual de 
muncă cuprinsă între 3 luni şi 6 luni; 


30 de zile lucrătoare pentru o durată a contractului individual de 
muncă mai mare de 6 luni; 


45 de zile lucrătoare în cazul salariaților încadrați în functii de 
conducere, pentru o durată a contractului individual de muncă mai 
mare de 6 luni. 


La expirarea contractului individual de muncă pe durată determinată, pe 
locul de muncă respectiv va fi angajat un salariat cu contract individual de muncă 
pe durată nedeterminată. Aceste 
dispoziții nu sunt aplicabile: 


a) 


b) 


c) 


d) 


în cazul în care contractul individual de muncă pe durată determinată 
este încheiat pentru a înlocui temporar un salariat absent, dacă 
intervine o nouă cauză de suspendare a contractului acestuia; 


în cazul în care un nou contract individual de muncă pe durată 
determinată este încheiat în vederea executării unor lucrări urgente, 
cu caracter excepțional; 


în cazul în care încheierea unui nou contract individual de muncă pe 
durată determinată se impune pentru cauze expres prevăzute în legi 
speciale. 


în cazul în care contractul individual de muncă pe durată determinată 


a încetat din inițiativa salariatului sau din inițiativa angajatorului pentru 
abaterea gravă a salariatului. 


Angajatorii sunt obligați să informeze salariaţii angajați cu contract de 
muncă pe durată determinată despre locurile de muncă vacante sau care vor 
deveni vacante, corespunzătoare pregătirii lor profesionale, şi să le asigure accesul 
la aceste locuri de muncă în condiții egale cu salariaţii angajați cu contract 
individual de muncă pe perioadă nedeterminată. Această informare se face printr- 
un anunţ afişat la sediul angajatorului. (art.85 din Codul muncii) Cu 
excepția dispozițiilor contrare prevăzute de lege Codul muncii, alte dispoziții 
legale în materie, precum şi cele cuprinse în contractele colective de muncă 

aplicabile salariaţilor cu contract individual de muncă pe durată nedeterminată, se 
aplică în egală măsură şi salariaţilor cu contract individual de muncă pe durată 
determinată. 


Deoarece în contextul reorganizării unor persoane juridice se încearcă 
transformarea unor contracte de muncă pe durată nedeterminată în contracte de 
muncă pe durată determinată, subliniem că un astfel de procedeu este ilegal. Însăşi 
operațiunea în sine, ca operaţiune juridică, este lovită de nulitate, putându-se obține 
hotărâre judecătorească în acest sens. (art.57 din Codul muncii). 


Cap. 11. Conţinutul contractului individual de muncă. 


Referindu-ne la conţinutul contractului individual de muncă avem în vedere 
clauzele care vizează drepturile şi obligaţiile celor două părți: angajatul şi 
angajatorul. 


Drepturile şi obligațiile acestora sunt prevăzute cu titlu general în Capitolul 
II al Codului muncii (art. 37-40) ce tratează executarea contractului de muncă. 


Contractul individual de muncă trebuie să cuprindă atât drepturile şi 
obligaţiile generale ale părţilor dar şi cele speciale. Angajatorul se obligă, în 
principal, să-i asigure salariatului condiții corespunzătoare de lucru, să-l 
remunereze pentru munca depusă şi să-i acorde toate drepturile ce 1 se cuvin în 
condițiile prevăzute de lege. Salariatul se obligă să îndeplinească atribuţiile ce-i 
revin, să respecte regulamentul de ordine interioară, normele de protecția muncii şi 
să execute toate celelalte obligații specifice postului pe care este încadrat. 
Contractul colectiv de muncă are două părți. Prima aşa zisa parte legală priveşte 
acele clauze, drepturi şi obligaţii care sunt prevăzute expres în Codul muncii sau 
alte legi. Ca urmare chiar dacă anumite clauze nu sunt inserate expres în contract, 
ele decurg din lege şi pot fi invocate oricând împreună cu contractul de muncă. A 
doua este partea convenţională care presupune acele clauze, drepturi şi obligații 
negociate şi care sunt prevăzute în contract. Acestea nu trebuie să contravină legii, 
contractului colectiv de muncă, ordinii publice şi bunelor moravuri. 


S.1 Clauze generale. 


Obligatoriu, în conţinutul contractului individual de muncă trebuie, potrivit 
art. 17 alin. 2 şi 3, să se regăsească următoarele elemente: 


a) identitatea părților; 

b) locul de muncă sau, în lipsa unui loc de muncă fix, posibilitatea ca 
salariatul să fie încadrat în diverse locuri; 


c) sediul sau, după caz, domiciliul angajatorului; 

d) atribuţiile postului; 

e) riscurile specifice postului; 

f) data de la care contractul urmează să-si producă efectele; 


g) în cazul unui contract de muncă pe durată determinată sau a unui 
contract de muncă temporară, durata acestora; 


h) durata concediului de odihnă la care salariatul are dreptul; 


1) condițiile de acordare a preavizului de către părțile contractante şi 
durata acestuia; 


j) salariul de bază, alte elemente constitutive ale veniturilor salariale, 
precum şi periodicitatea plăţii salariului la care salariatul are dreptul; 


k) durata normală a muncii, exprimată în ore/zi şi ore/săptămână; 


1) indicarea contractului colectiv de muncă ce reglementează condiţiile 
de muncă ale salariatului; 


m) durata perioadei de probă. 


Orice modificare a unuia dintre elementele anterior arătate în timpul 
executării contractului individual de muncă impune încheierea unui act adiţional 
la contract, într-un termen de 15 zile de la data încunoştinţării în scris a 
salariatului, cu excepţia situațiilor în care o asemenea modificare rezultă ca 
posibilă din lege sau din contractul colectiv de muncă aplicabil. 


Cele mai importante clauze ale contractului individual de muncă sunt: 
felul muncii, locul muncii, salariul, timpul de muncă şi timpul de odihnă. 


A. Felul muncii. 

Criteriul principal pentru determinarea felului muncii îl reprezintă profesia, 
funcția sau meseria. 

Profesia este specialitatea (calificarea) deținută de o persoană prin studii. 

Ocupaţia este activitatea utilă aducătoare de venit. 

Ocupaţia poate fi exprimată şi prin funcția sau meseria exercitată de cel în 
cauză. 

Meseria este complexul de cunoştinţe obținut prin şcolarizare şi prin 
practică, necesar pentru executarea anumitor operații sau pentru prestarea anumitor 
lucrări sau servicii în cadrul unei ierarhii funcționale (organizatorice). 

Funcţia constă în totalitatea atribuțiilor sau sarcinilor de serviciu pe care 
persoana încadrată trebuie să le aducă la îndeplinire pe baza unei anumite calificări 
profesionale”. Funcţiile pot fi de conducere sau de execuţie. În domeniul 
administrației publice se vorbeşte de funcția publică, definită ca un fascicol de 
atribuţii şi responsabilități, stabilite de autoritatea sau instituția publică, în temeiul 
legii, în scopul realizării competenţei sale în domeniul administraţiei publice.” 

Postul constă în conţinutul activităţii pe care trebuie s-o desfăşoare titularul, 
conținut stabilit prin fişa postului. 


B. Locul muncii. 

Locul muncii este determinat de unitatea şi localitatea unde se desfăşoară 
munca. 

Unitatea şi localitatea sunt elemente esențiale ale contractului de muncă şi 
nu pot fi schimbate decât prin consimțământul părţilor. În raport cu acestea apar 
unele drepturi şi obligaţii ale părților, aşa cum ar fi în cazul delegării, detaşării, etc. 

În legislaţia muncii potrivit Legii nr. 31/1991 sunt definite locurile de 
muncă având condiţii deosebite, vătămătoare, grele sau periculoase, în raport cu 
natura şi intensitatea factorilor nocivi, durata de expunere la aceşti factori, condiţii 
de muncă ce implică un efort fizic mare sau o solicitare nervoasă deosebită etc. Ele 
se stabilesc de inspectoratele teritoriale de muncă, pe baza determinărilor efectuate 
de personalul medical specializat. Ca efect principal se poate reduce programul de 
muncă sub 8 ore pe zi, durata şi nominalizarea personalului negociindu-se între 
patroni şi sindicate. În legislaţia securităţii sociale, potrivit Legii nr. 19/2000, sunt 
stabilite locurile de muncă deosebite şi speciale, (faţă de cele normale). Cele 
deosebite sunt locurile de muncă de natură să afecteze esențial capacitatea de 
muncă datorită gradului mare de expunere la risc (permanent sau în anumite 
perioade). Locurile de muncă în condiţii deosebite se stabilesc pe baza hotărârii de 
Guvern prin contractul colectiv de muncă cu avizul obligatoriu al inspectoratului 
teritorial de muncă. Locurile de muncă speciale sunt stabilite limitativ de art. 20 şi 
anexele lşi 2 din Legea nr. 19/2000 (personalul care munceşte în subteran, 
personalul din aviație etc.). 


C. Salariul. 

Salariul reprezintă contraprestația muncii depuse de salariat în baza 
contractului individual de muncă. (art. 154 pct.1 din Codul muncii) 

Salariul de bază lunar se stabileşte pentru fiecare salariat în raport de 
calificarea, importanța şi complexitatea lucrărilor ce revin postului în care este 


* După alţi autori funcţia este activitatea desfăşurată de o persoană într-o ierarhie funcțională de conducere sau de 
execuţie, corelată cu un anumit nivel al pregătirii profesionale. |.T.Ştefănescu op. Cit. P. 144. 
5 V. Dabu, Răspunderea juridică a funcţionarului public, Editura Global Lex, Bucureşti, 2000, p. 112. 

încadrat, cu pregătirea şi competenţa profesională, în condiţiile legu şi ale 
contractului colectiv de muncă. 

În contractul individual de muncă se stabilesc şi sporurile de care poate 
beneficia salariatul. Acestea sunt: pentru condiţii deosebite de muncă, grele, 
periculoase, nocive , pentru orele lucrate peste programul normal, în zilele libere şi 
sărbătorile legale, pentru vechime în muncă, pentru lucrul în timpul noptii. 

De asemenea, salariatul mai poate beneficia de adaosuri la salariul de bază 
care reprezintă plusul de acord, premiile acordate din fondul de salarii, cota parte 
din profitul net. 


D. Concediul de odihnă. 

Conform prevederilor Codului muncii este garantat salariaților au dreptul la 
un concediu de odihnă anual plătit, a cărui durată minimă pe economia națională 
este de 20 de zile lucrătoare (art. 139 pct.1). 

Salariaţii care lucrează în condiții grele, periculoase sau vătămătoare, 
nevăzătorii, alte persoane cu handicap şi tinerii în vârstă de până la 18 ani 
beneficiază de un concediu de odihnă suplimentar de cel puțin 3 zile. 

Dreptul la concediu de odihnă nu poate forma obiectul vreunei cesiuni, 
renunțări sau limitări (art. 139 pct. 2 din Codul muncii). 

Întrucât într-un alt capitol vom aprofunda problemele privind concediul de 
odihnă ne vom opri aici. 


$.2. Clauze speciale 


Pentru prima dată în legislația muncii sunt reglementate o serie de clauze 
specifice, potrivit cerințelor economiei de piață, altele decât clauzele generale. 

În afara clauzelor generale prevăzute la art.17, între părţi pot fi negociate şi 
cuprinse în contractul individual de muncă şi alte clauze specifice. 

Sunt considerate clauze specifice, potrivit art. 20 alin. 2, fără ca enumerarea 
să fie limitativă: 


a) clauza cu privire la formarea profesională; 
b) clauza de neconcurență; 
c) clauza de mobilitate; 
d) clauza de confidenţialitate; 
e) clauza de conştiinţă. 
Ca urmare în contractul individual de muncă se pot prevedea şi alte clauze 


dar prin care să nu se contravină dispoziţiilor imperative ale legii cum ar fi: clauza 
de risc, clauza de obiectiv, şi altele. 

A. Clauza de neconcurenţă. 


Este o clauză impusă de cerinţele economiei de piaţă. Obligaţia generală de 
neconcurență decurge din obligaţia salariatului de fidelitate față de angajator, 
consacrată prin art. 39 alin. 2 lit. d din Codul muncii. Obligaţia de fidelitate 
constă în corectitudinea şi discreția profesională pe care salariatul trebuie să le 
manifeste în prestarea muncii sale. Încălcarea acestei obligaţii atrage răspunderea 
patrimonială şi chiar penală cum ar fi în cazul divulgării secretului profesional sau 
economic etc.. A lucra pentru un angajator înseamnă a lucra potrivit intereselor 
acestuia şi a nu-l prejudicia prin favorizarea concurenţilor lui sau a nu-i face 
personal concurență ori a contribui la concurenţa făcută de altul. 


În literatura juridică de specialitate“ s-a arătat că prin inserarea acestei 
clauze nu s-a urmărit a se institui o nouă obligație a angajatului, ci de a se 
configura precis o obligație preexistentă - obligația generală de a nu afecta, prin 
actele sale interesele legitime ale angajatorului. 


Reglementarea clauzei de neconcurenţă vine să răspundă cerinţelor 
economiei de piață prin protejarea concurenţei loiale. Concurența neloială în 
anumite condiții se pedepseşte penal. Principiul libertății comerțului şi protecția 
concurenţei loiale este consacrat în Constituţia României în art. 135. Libera 
concurență presupune o competiţie loială, neîngrădită între agenţii economici, dar 
nici încălcată de salariaţii sau foştii salariați pe o anumită perioadă de timp. Art. 21 
alin. (1) din Codul muncii dispune: „Clauza de neconcurenţă îl obligă pe salariat 
să nu presteze, în interesul său propriu sau al unui terţ, o activitate care se află în 
concurență cu cea prestată la angajatorul său, sau să nu presteze o activitate în 
favoarea unui tert care se află în relații de concurenţă cu angajatorul său, şi îl 
obligă pe angajator să-i plătească salariatului o indemnizaţie lunară.” 


Clauza de neconcurență există numai dacă, prin acordul părților, a fost 
inserată în contract. 

Clauza de neconcurență prevăzută în art. 21 pct. 2 din Codul muncii îşi 
produce efectele numai dacă în cuprinsul contractului individual de muncă sunt 
prevăzute în mod concret activităţile ce sunt interzise salariatului pe durata 
contractului. Totuşi în lipsa acestei prevederi când salariatul îşi încalcă anumite 
obligaţii de neconcurenţă prevăzute în alte legi va răspunde după caz.” 

Potrivit noului Cod al muncii angajatorul avea obligația de a acorda o 
indemnizaţie suplimentară salariatului pentru ca acesta să execute obligația de 
fidelitate şi neconcurență. Indemnizaţia datorată salariatului se negocia şi era de 
cel puţin 25% din salariu. Indemnizaţia trebuie plătită întocmai şi la timp (art. 21 


* Raluca Dimitriu — „Clauza de neconcurență şi clauza de confidenţialitate în reglementarea noului Cod al muncii- 
Revista română de Dreptul muncii, nr. 2/2003, pag. 22 

5 Potrivit Legii nr. 11/1991, sunt instituite anumite obligaţii de neconcurență a căror încălcare ar putea constitui 
infracțiuni sau contravenţii. De asemenea trebuie observat că potrivit art. 998 din Codul civil:”orice faptă a omului 
care cauzează altuia un prejudiciu, obligă pe acela din a cărui greşeală s-a ocazionat a-l repara.” 

pct. 1 şi 3 din noul Cod al muncii). Prin O.U.G. nr.65/2005 art.21 din Codul 
muncii a fost abrogat şi înlocuit cu următoarele dispoziții: „ Art.21(1). La 
încheierea contractului individual de muncă sau pe parcursul executării acestuia 
părțile pot negocia şi cuprinde în contract o clauză de neconcurenţă prin care 
salariatul să fie obligat ca după încetarea contractului să nu presteze, în interesul 
său propriu sau al unui terţ, o activitate care se află în concurență cu cea prestată la 
angajatorul său, în schimbul unei îndemnizaţii de neconcurenţă lunare pe care 
angajatorul se obligă să o plătească pe toată durata de neconcurenţă. (2) Clauza de 
neconcurenţă îşi produce efectele numai dacă în cuprinsul contractului individual 
de muncă sunt prevăzute în mod concret activitățile ce sunt interzise salariatului la 
data încetării contractului, cuantumul îndemnizației de neconcurență lunare, 
perioada pentru care îşi produce efectele clauza de neconcurenţă, terții în favoarea 
cărora se interzice prestarea activităţii, precum şi aria geografică unde salariatul 
poate fi în reală competiţie cu angajatorul. (3) Îndemnizaţia de neconcurenţă lunară 
datorată salariatului nu este de natură salarială, se negociază şi este de cel puţin 
50% din media veniturilor salariale brute ale salariatului din ultimele şase luni 
anterioare datei încetării contractului individual de muncă sau, în cazul în care 
durata contractului individual de muncă a fost mai mică de 6 luni, din media 
veniturilor salariale lunare brute cuvenite acestuia pe durata contractului. (4) 
Îndemnizaţia de neconcurenţă reprezintă o cheltuială efectuată de angajator, este 
deductibilă la calcului profitului impozabil şi se impozitează la persoana fizică 
beneficiară, potrivit legii. Art.22. (I)Clauza de neconcurenţă îşi poate produce 
efectele pentru o perioadă de maximum 2 ani de la data încetării contractului 
individual de muncă. (2) Prevederile alin. (1) nu sunt aplicabile în cazurile în care 
încetarea contractului individual de muncă s-a produs de drept, cu excepția 
cazurilor prevăzute la art.56 lit. d), f), g), h) şi J), ori a intervenit din inițiativa 
angajatorului pentru motive care nu ţin de persoana salariatului. 


Aceste excepţii nu sunt aplicabile în cazurile în care încetarea contractului 
individual de muncă s-a produs de drept, ori a intervenit din iniţiativa 
angajatorului pentru motive neimputabile salariatului. În astfel riscurile 
concurenţei făcute de fostul salariat le suportă angajatorul. 


Comparând ultima reglementare cu cea anterioară dată prin noul Cod al muncii 
rezultă: 


-  îndemnizația de neconcurenţă nu se mai plăteşte lunar în timpul 
executării contractului individual de muncă, ci numai după 
încetarea contractului individual de muncă şi pe o durată de 
maximum 2 ani; 

-  îndemnizația de neconcurenţă se acordă doar în anumite cazuri 
şi pentru o anumită concurență specificată în contract. 

Prin aceste modificări, clauza de neconcurenţă devine opţională şi practic se va 
adresa societăților mari, în special celor multinaționale pentru care scurgerea de 
informaţii tehnologice, care se uzează moral relativ repede, este dramatică. 


Potrivit art. 23 alin.(1) „Clauza de neconcurenţă nu poate avea ca efect 
interzicerea în mod absolut a exercitării profesiei salariatului sau a 
specializării pe care o deţine.” Acest text se referă la clauza cu aplicabilitate după 
încetarea contractului individual de muncă. La sesizarea salariatului sau a 
inspectoratului teritorial pentru muncă, instanţa competentă poate diminua efectele 
clauzei de neconcurență excesivă referitor la exercitarea profesiei sau a 
specializării, după încetarea de drept sau din inițiativa angajatorului a contractului 
individual de muncă. În cazul nerespectării clauzei de neconcurență, salariatul 
poate fi obligat la restituirea indemnizaţiei şi, după caz, la daune-interese 
corespunzătoare prejudiciului pe care l-a produs angajatorului (art. 24 din Codul 
muncii). 


B. Clauza de mobilitate. 


Potrivit art. 25 „Prin clauza de mobilitate părțile contractului individual 
de muncă stabilesc că, în considerarea specificului muncii, executarea obligațiilor 
de serviciu de către salariat nu se realizează într-un un loc stabil de muncă. În acest 
caz, salariatul beneficiază de prestații în bani sau în natură”. Această 
clauză se va insera în contractele de muncă care presupun, potrivit specificului 
muncii, executarea obligațiilor de muncă în mod obişnuit în locuri diferite. 


C. Clauza de confidenţialitate. 


Ca şi în cazul obligaţiei de neconcurenţă, obligaţia de confidenţialitate (art. 
26 pct. 1 din Codul muncii) decurge din obligația de fidelitate a angajatului față de 
angajator. 


Potrivit art. 26 alin. 1 „Prin clauza de confidenţialitate părțile convin ca, 
pe toată durata contractului individual de muncă şi după încetarea acestuia, să nu 
transmită date sau informaţii de care au luat cunoştinţă în timpul executării 
contractului, în condițiile stabilite în regulamentele interne, contractele colective de 
muncă sau contractele individuale de muncă. Clauza 
de confidențialitate este utilă numai pentru informaţiile a căror divulgare este 
interzisă numai în caz de prevedere contractuală expresă. Pentru informațiile 

cu caracter secret, informaţiile clasificate, există prin efectul unor alte legi” 
obligația de confidențialitate a salariatului indiferent de instituirea clauzei de 
confidenţialitate în contractul individual de muncă. Nerespectarea 
acestei clauze de către oricare dintre părți atrage obligarea celui în culpă la plata de 


58 A se vedea Legea nr. 182 din 12 aprilie 2002 privind protecţia informaţiilor clasificate publicată în M.O. nr. 
248/12.04.2002. 

daune-interese, sau chiar la răspundere penală în anumite cazuri expres prevăzute 
de lege. 


D. Clauza de conştiinţă. 


Clauza de conştiinţă izvorăşte din principiul libertății de conştiinţă prevăzut 
de art. 29 din Constituţie. 


Părțile pot însera în contractul lor aşa numita clauză de conştiinţă. Ea 
presupune posibilitatea salariatului de a refuza să execute o sarcină de serviciu în 
măsura în care aceasta ar contraveni conştiinţei sale. 

O asemenea clauză poate fi întâlnită de regulă în mass-media şi în sectorul 
creației culturale. 

Rolul clauzei de conştiinţă este de a-l apăra pe salariat de răspundere în 
cazul în care nu-şi realizează o sarcină de serviciu care contravine principiilor 
religiei, credinţei, concepțiilor şi conştiinţei salariatului. 


Cap.12. Forma contractului individual de muncă 


În conformitate cu dispoziţiile art. 16 alin. 1 din Codul muncii, contractul 
individual de muncă se încheie în baza consimţământului părților, în formă scrisă, 
în limba română. Obligaţia de încheiere a contractului individual de muncă în 
forma scrisă revine angajatorului anterior începerii raporturilor de muncă. 

În situaţia în care contractul individual de muncă nu a fost încheiat în forma 
scrisă se prezumă că a fost încheiat pe o durată nedeterminată, iar părțile pot face 
dovada prestaţiilor efectuate prin orice alt mijloc de probă (art. 16 alin. 2). 

Ministrul muncii şi solidarităţii sociale a emis Ordinul nr. 64 din 28 
februarie 2003 pentru aprobarea modelului-cadru al contractului individual de 
muncă. Contractul individual de muncă încheiat între angajator şi salariat va 
cuprinde în mod obligatoriu elementele prevăzute în modelul-cadru. Prin negociere 
între părți contractul individual de muncă poate cuprinde şi alte clauze specifice, 
potrivit legii sau care nu contravin legii. 


S.1. Registrul general de evidenţă al salariaţilor 

Începând cu data de 1 ianuarie 2004 vor fi abrogate dispoziţiile Decretului 
92/1976 privind carnetul de muncă. Termenul a fost prelungit cu trei ani. 

Rolul carnetului de muncă îl va lua registrul general de evidenţă al 
salariaţilor. 

Fiecare angajator are obligaţia de a înființa un registru general de evidenţă 
a salariaţilor. Registrul general de evidență se va înregistra în prealabil la 
autoritatea publică competentă potrivit legii în raza căruia se află domiciliul, 

respectiv sediul angajatorului, dată de la care devine document oficial. Registrul 
general de evidenţă se completează în ordinea angajării şi cuprinde elementele de 
identificare a tuturor salariaților, elementele ce caracterizează contractele de muncă 
ale acestora, precum şi toate situațiile ce intervin pe parcursul desfăşurării relațiilor 
de muncă în legătură cu executarea, modificarea, suspendarea sau încetarea 
contractului individual de muncă. 

Registrul general de evidenţă este păstrat la sediul angajatorului, urmând a 
fi pus la dispoziția inspectorului de muncă sau a oricărei alte autorități care îl 
solicită, în condițiile legii. 

La solicitarea salariatului, angajatorul este obligat să elibereze un document 
care să ateste activitatea desfăşurată de acesta. 


În cazul încetării activităţii angajatorului, registrul general de evidență a 
salariaților se depune la autoritatea publică competentă potrivit legii din raza 
teritorială a sediului angajatorului sau a domiciliului acestuia, după caz. 
Metodologia de întocmire a registrului general de evidenţă a salariaţilor, 
înregistrările care se efectuează, precum şi orice alte elemente în legătură cu 
întocmirea acestora, sunt stabilite prin Hotărârea Guvernului nr. 247 din 4 martie 
2003 privind întocmirea şi completarea registrului general de evidență a 
salariaților. 


În termen de 10 zile lucrătoare de la data începerii activităţii, angajatorul are 
obligația de a înregistra registrul la inspectoratul de muncă în a cărui rază 
teritorială îşi are sediul sau domiciliul, după caz. Registrul se întocmeşte în 
regim tipizat, conform modelului prevăzut în anexa nr. 1, şi devine document 
oficial de la data înregistrării. Prima pagină a registrului cuprinde elementele de 
identificare a angajatorului, numărul de înregistrare la inspectoratul teritorial de 
muncă, precum şi numărul de file ale registrului, conform modelului prevăzut în 
anexa nr. 2. Registrul se numerotează pe fiecare pagină şi va purta obligatoriu pe 
toate paginile ştampila inspectoratului teritorial de muncă. La solicitarea 
inspectoratului teritorial de muncă, registrul se întocmeşte şi în format electronic. 
Evidenţa registrelor la inspectoratul teritorial de muncă se face într-un registru 
special, conform modelului prevăzut în anexa nr. 3.Angajatorul are obligația 
completării registrului în ordinea încheierii contractelor individuale de muncă. 

Registrul cuprinde elementele de identificare a tuturor salariaților, data 
încheierii contractului, data începerii activității, modificarea şi suspendarea 
contractului, durata acestuia, durata muncii exprimată în ore/zi, ocupația (funcția 
şi/sau meseria), salariul de bază prevăzut la data încheierii contractului, data şi 
temeiul legal în baza căruia încetează contractul. 

Înscrierile se efectuează la data încheierii, modificării sau suspendării 
contractului individual de muncă, precum şi la data emiterii actului privind 
încetarea contractului individual de muncă. 

Corectarea erorilor materiale din cuprinsul registrului se face prin bararea 
datelor înscrise eronat, astfel încât să se poată citi vechea înregistrare, înscriindu-se 

dedesubt în culoare roşie datele exacte. În cazul în care înscrierea nu se poate face 
dedesubt, se barează întregul rând şi se face trimitere la noul rând care conţine 
datele exacte. Registrul se păstrează la sediul sau domiciliul angajatorului.” 

Registrul se pune la dispoziție inspectorului de muncă sau altor autorităţi 
publice, la solicitarea acestora, în condiţiile legii. 

Inspectorul de muncă are dreptul de a reţine registrul pentru o perioadă de 
maximum 10 zile lucrătoare în vederea verificării completării corecte a acestuia, în 
concordanță cu documentele existente în dosarul personal al salariatului. Dosarul 
personal al salariatului cuprinde cel puţin: actele necesare angajării, contractul 
individual de muncă care va cuprinde salariul şi elementele constitutive ale 
acestuia potrivit legii, actele adiționale şi celelalte acte referitoare la executarea, 
modificarea, suspendarea şi încetarea contractelor individuale de muncă, precum şi 
orice alte documente care certifică legalitatea şi corectitudinea completănilor din 
registru. La solicitarea salariatului, angajatorul este obligat să îi elibereze o copie a 
dosarului personal, precum şi a filei din registru care cuprinde înscrieri referitoare 
la acel salariat. 


Registrul se depune, în termen de 15 zile lucrătoare de la încetarea activităţii 
angajatorului, la inspectoratul teritorial de muncă la care a fost înregistrat, 
completat cu toate înregistrările la zi. 


Inspectoratul teritorial de muncă poate aproba, la cererea motivată a 
angajatorului, înregistrarea unui nou registru numai în următoarele situații: 


a) registrul existent este completat în întregime; 
b) registrul a fost pierdut sau distrus; 


c) registrul a fost deteriorat, iar completarea acestuia cu noi date nu se mai poate 
face. 

Cererea se depune în termen de 3 zile lucrătoare de la data intervenirii 
situaţiilor prevăzute anterior. 

În cazul în care registrul a fost deteriorat, datele cuprinse în acesta se 
copiază în noul registru în termen de 5 zile lucrătoare de la data înregistrării 
noului registru. Registrul deteriorat se depune la inspectoratul teritorial de muncă 
în termen de 5 zile lucrătoare de la data completării noului registru. 


În situaţia în care registrul a fost pierdut, distrus sau datele nu mai sunt 
hzibile, angajatorul are obligația de a reface înscrierile, în termen de 10 zile 
lucrătoare, pe baza documentelor existente la dosarul personal. 

Constituie contravenţii următoarele fapte săvârşite de angajatori, persoane 
fizice sau Juridice: 


a) neîncheierea în formă scrisă a contractului individual de muncă; 


inspectoratul teritorial de muncă sau cel puţin al unui minim de evidenţă paralelă a salariaţilor, având în vedere 
cazurile distrugere a evidențelor angajatorului, cesionarea ilegală şi alte modalităţi în scopul evaziunii fiscale sau 
muncii la negru. 

b) neînfiinţarea registrului şi/sau neînregistrarea acestuia la inspectoratul 
teritorial de muncă în termenele prevăzute de prezenta hotărâre; 


c) refuzul de a pune la dispoziţie inspectorului de muncă registrul, precum şi 
dosarul personal al salariaților; 


d) necompletarea registrului în conformitate cu prevederile art. 5; 
e) neîndeplinirea de către angajator a obligaţiilor prevăzute la art. 9; 


f) nedepunerea registrului la inspectoratul teritorial de muncă unde a fost 
înregistrat, în termen de 15 zile de la data încetării activităţii. 


Contravenţiile prevăzute la lit. a)-c) se sancţionează cu amendă de la 
20.000.000 lei la 50.000.000 lei. 


Contravenţiile prevăzute la lit. d) şi e) se sancţionează cu amendă de la 
15.000.000 lei la 30.000.000 lei. 


Contravenţia prevăzută la lit. f) se sancţionează cu amendă de la 5.000.000 
lei la 10.000.000 lei. 


Constatarea contravenţiilor şi aplicarea sancţiunilor se fac de către 
inspectorii de muncă. Angajatorii au obligația de a achita inspectoratelor 
teritoriale de muncă comisionul de 0,25%, respectiv de 0,75% din fondul lunar de 
salarii, datorat în baza art. 12 din Legea nr. 130/1999 privind unele măsuri de 
protecție a persoanelor încadrate în muncă, cu modificările şi completările 
ulterioare, până la data finalizării operațiunilor de eliberare a carnetelor de muncă. 

Angajatorii care la data intrării în vigoare a prezentei hotărâri îşi desfăşoară 
activitatea au obligația înființării registrului în termen de 60 de zile calendaristice. 

Registrul se completează până la 31 decembrie 2003. 


Cap. 13. Executarea contractului individual de muncă 


Contractul individual de muncă este obligatoriu pentru cele două părți ale 
sale angajator şi angajat, fiind lege pentru părţi, atunci când este întocmit 
conform legii (art. 969 din Codul civil). 

Aşa fiind, părțile nu se pot sustrage de la obligativitatea contractului 
încheiat, ci ele trebuie să execute întocmai obligaţiile lor principale: salariatul să 
presteze munca şi patronul să plătească pentru această muncă, salariul. 

În virtutea obligativităţii menţionate, oricare dintre părţi, ca titulară a 
drepturilor dobândite prin contract, este îndreptățită să pretindă celeilalte părți 
satisfacerea acestor drepturi 


68 


Drepturile şi obligațiile privind relațiile de muncă dintre angajator şi salariat 
se stabilesc potrivit legii, prin negociere, în cadrul contractelor colective de muncă 
şi al contractelor individuale de muncă. 

Drepturile şi obligațiile atât ale salariaților cât şi ale angajatorilor sunt 
enumerate enunțiativ, dar destul de cuprinzător în art. 39-40 din Codul muncii. 


$.1. Drepturile salariatului. 


Drepturile salariatului sunt reglementate cu caracter general în art. 39 
alin. 1 din Codul muncii. Salariatul are, în principal, următoarele drepturi: 


a) dreptul la salarizare pentru munca depusă; 
b) dreptul la repaus zilnic şi săptămânal; 

c) dreptul la concediu de odihnă anual; 

d) dreptul la egalitate de şanse şi de tratament; 
e) dreptul la demnitate în muncă; 

f) dreptul la securitate şi sănătate în muncă; 
g) dreptul la acces la formarea profesională; 

h) dreptul la informare şi consultare; 


i) dreptul de a lua parte la determinarea şi ameliorarea condiţiilor de 
muncă şi a mediului de muncă; 


j) dreptul la protecţie în caz de concediere; 
k) dreptul la negociere colectivă; 
1) dreptul dea participa la acţiuni colective; 
m) dreptul de a constitui sau de a adera la un sindicat. 
Pentru anumite categorii de personal (magistrați, cadre didactice, personal 
vamal, personal navigant, etc.) acte normative speciale (Legea nr. 92/1992; Legea 


nr. 128/1997, Ordonanţa Guvernului nr. 42/1997) prevăd drepturi specifice 
reglementate în mod derogatoriu de la Codul muncii. 

După cum se poate observa, în afară de drepturile şi obligațiile caracteristice 
oricărui contract de muncă — dreptul la salariu, dreptul la repaus, la concediu, la 
securitate în muncă - au fost legiferate pentru prima dată în baza Constituţiei 
drepturi ca — dreptul salariaţilor la demnitate în muncă, dreptul la informare, 
dreptul la consultare.  Salariații nu pot renunţa la drepturile ce le sunt 
recunoscute prin lege (art. 38 din Codul muncii). Orice tranzacţie prin care se 
urmăreşte renunţarea sau limitarea drepturilor recunoscute de lege salariaților este 
lovită de nulitate. În astfel de situaţie se consideră că tranzacţia nici nu a existat. 
De asemenea este de observat că potrivit art. 40 pct. 2 lit. e, rezultă că sunt 
protejate şi interesele colective şi legitime ale salariaților. 


$.2. Obligaţiile salariatului. 


Potrivit art. 39 pct. 2 din Codul muncii, salariatului îi revin, în principal, 
următoarele obligaţii: 


a) obligația de a realiza norma de muncă sau, după caz, de a 
îndeplini atribuţiile ce îi revin conform fişei postului; 


b) obligația de a respecta prevederile cuprinse în regulamentul intern, 
în contractul colectiv de muncă aplicabil, precum şi în contractul 
individual de muncă; 


c) obligația de fidelitate faţă de angajator în executarea atribuţiilor de 
serviciu; 


d) obligația de a respecta disciplina muncii; 


e) obligația de a respecta măsurile de securitate şi sănătate a muncii 
în unitate; 


f) obligația de a respecta secretul de serviciu. 


Subliniem obligația salariatului de fidelitate faţă de angajator, obligație 
care este legiferată în mod expres pentru prima oară în Codul muncii. Această 
obligație de fidelitate decurge din obligația de subordonare a salariatului față de 
patron şi din obligația salariatului de a urmării interesele angajatorului. 


S. 3. Drepturile angajatorului 


Sub imperiul Codului muncii anterior, drepturile şi obligațiile 
angajatorului nu erau reglementate nici grupat şi nici expres. 

Angajatorul are, în principal, potrivit dispoziţiilor Codului muncii, art. 40 
alin. 1 următoarele drepturi : 


a) să stabilească organizarea şi funcționarea unității; 


b) să stabilească atribuţiile corespunzătoare pentru fiecare salariat, în 
condițiile legii, şi/ sau în condiţiile contractului colectiv de muncă 
încheiat la nivel național sau la nivel de ramură de activitate, 
aplicabil;* 


c) să dea dispoziţii cu caracter obligatoriu pentru salariat, sub rezerva 
legalităţii lor; 


d) să exercite controlul asupra modului de îndeplinire a sarcinilor de 
serviciu; 


d) să constate săvârşirea abaterilor disciplinare şi să aplice sancțiunile 
corespunzătoare, potrivit legii, contractului colectiv de muncă 
aplicabil şi regulamentului intern. 


Aceste drepturi dau expresie puterilor sale: de directivare (de reglementare), 
de control, şi disciplinară. 


Aşa cum am văzut față de vechea reglementare, unde drepturile angajatorului 
nu erau reglementate expres, în noul Cod al muncii, drepturile acestuia sunt 
reglementate grupat şi în acord cu cerințele economiei de piață. 


S.4. Obligaţiile angajatorului. 


În conformitate cu dispoziţiile art. 40 alin. 2 din Codul muncii, 
angajatorului îi revin, în principal, următoarele obligaţii: 


a) să informeze salariaţii asupra condițiilor de muncă şi asupra 
elementelor care privesc desfăşurarea relaţiilor de muncă; 


b) să asigure permanent condiţiile tehnice şi organizatorice avute în 
vedere la elaborarea normelor de muncă şi condiții corespunzătoare 
de muncă; 


c) să acorde salariaților toate drepturile ce decurg din lege, 
contractul colectiv de muncă aplicabil şi din contractele individuale 
de muncă; 


6 Acest drept a fost prezentat aşa cum a fost modificat prin O.U.G. nr.65/2005 în sensul că stabilirea atribuţiunilor 
salariatului să se facă în condiţiile legii şi sau ale contractelor colective de muncă. 

d) să comunice periodic salariaţilor situația economică şi financiară a 
unității. Periodicitatea comunicărilor se stabileşte prin negociere în 
x = . -4.61 
contractul colectiv de muncă aplicabil; 


e) să se consulte cu sindicatul sau, după caz, cu reprezentanții 
salariaților în privința deciziilor susceptibile să afecteze substanțial 
drepturile şi interesele acestora; 


f) să plătească toate contribuţiile şi impozitele aflate în sarcina sa, 
precum şi să rețină şi să vireze contribuţiile şi impozitele datorate 
de salariați, în condițiile legii; 


g) să înfiinţeze registrul general de evidenţă a salariaţilor şi să 
opereze înregistrările prevăzute de lege; 


h) să elibereze la cerere toate documentele care atestă calitatea de 
salariat a solicitantului; 


1) să asigure confidenţialitatea datelor cu caracter personal ale 
salariaților. 


Dintre obligațiile angajatorului se impune a fi evidențiată obligația de a se 
consulta cu sindicatul sau cu reprezentanții salariaților în privinţa deciziilor care 
pot afecta substanțial drepturile şi interesele acestora. Această obligație a 
angajatorului vine să dea expresie dialogului social şi constituie o modalitate 
concretă de exercitare a democraţiei economice şi sociale. 


Cap. 14. Suspendarea contractului individual de muncă. 


Suspendarea contractului de muncă este suspendarea principalelor sale 
efecte: prestarea muncii şi plata acesteia, ce se manifestă printr-o încetare 
temporară a traducerii lor în viaţă. 


6l Această obligație legală a fost aspru criticată de patroni. Aceştia au considerat că în activitatea unei unităţi apar 
situaţii foarte grele, a căror prezentare, în unele cazuri, nu poate ajuta la redresarea sau depăşirea lor, dar dimpotrivă, 
poate crea frământări şi tensiuni suplimentare, şi în consecință, nelinişte generală. Astfel ei nu sunt de acord cu 
obligația de comunicare a angajatorului. Alte patronate, recunoscând în general beneficiile informării şi mai apoi 
discutării cu specialişti unității a unor situaţii financiare dificile, au agreat ideea comunicării, dar au propus ca 
această comunicare să se facă cel mult semestrial, iar aducerea la cunoştinţa salariaților a rezultatelor firmei să se 
facă prin afişare şi doar după ce bilanţul firmei a fost transmis administraţiei financiare. În speranța că prin 
negocierea contractului colectiv de muncă patronii vor obţine clauze mai favorabile au cerut şi obţinut trecerea din 
domeniul legii în domeniul negocierii colective a stabilirii în ce constă periodicitatea comunicărilor privind situația 
economico-financiară a unităţii. Socotim că într-adevăr o astfel de situaţie le va fi mai favorabile. 

Alte drepturi şi obligații pot să subziste suspendării, dar numai dacă legea, 
contractul colectiv, contractul individual sau regulamentul intern nu prevăd altfel. 
Se deosebeşte de desfacerea contractului de muncă, care face să înceteze 
definitiv toate efectele acestui contract. 
Cazurile de suspendare: 
- suspendarea de drept; 
- suspendarea prin acordul părţilor; 
- suspendarea prin actul unilateral al salariatului; 
- suspendarea prin actul unilateral al patronului; 
În cazul suspendării contractului individual de muncă din cauza unei fapte 
imputabile salariatului, pe durata suspendării acesta nu va beneficia de nici un 
drept care rezultă din calitatea sa de salariat. 


Contractul individual de muncă se suspendă de drept în următoarele 
situaţii: 
a) concediu de maternitate; 
b) concediu pentru incapacitate temporară de muncă; 
c) carantină; 
d) efectuarea serviciului militar obligatoriu; 


e) exercitarea unei funcţii în cadrul unei autorități executive, legislative ori 
judecătoreşti, pe toată durata mandatului; 


f) îndeplinirea unei funcţii de conducere salarizate în sindicat; 
g) forţă majoră;” 


h) în cazul în care salariatul este arestat preventiv, în condițiile Codului de 
procedură penală; 


1) în alte cazuri expres prevăzute de lege. 


Contractul individual de muncă poate fi suspendat din iniţiativa 
salariatului, în următoarele situaţii: 


a) concediu pentru creşterea copilului în vârstă de până la 2 ani sau, în cazul 
copilului cu handicap, până la împlinirea vârstei de 3 ani; 


b) concediu pentru îngrijirea copilului bolnav în vârstă de până la 7 ani sau, în 
cazul copilului cu handicap, pentru afecțiuni intercurente, până la împlinirea 
vârstei de 18 ani; 


c) concediu paternal; 


d) concediu pentru formare profesională; 


“ Prin forță majoră se înțelege o împrejurare de fapt, imprevizibilă la data încheierii contractului şi insurmontabilă, 
care face imposibilă executarea obligațiilor asumate de către un contractant determinând pe plan juridic exonerarea 
de răspundere a debitorului respectiv. 

e) exercitarea unor funcţii elective în cadrul organismelor profesionale 
constituite la nivel central sau local, pe toată durata mandatului; 


f) participarea la grevă; 
g) absenţe nemotivate. 


Inițiativa salariatului de a-şi suspenda contractul individual de muncă în 
cazul absenţelor nemotivate a apărut, cel puţin la început curioasă angajatorilor 
care nu au înțeles de ce absențele nemotivate nu atrag concedierea ci 
suspendarea, şi mai ales la inițiativa celui care a efectuat acele absenţe. S-ar 
părea că această prevedere încurajează absenteismul. Totuşi în astfel de caz 
suspendarea apare ca o etapă intermediară spre concedierea în cazuri grave de 
indisciplină. O astfel de prevedere lasă o portiţă de evitare a concedierii în 
anumite situații când concedierea ar fi dezavantajoasă atât pentru angajat cât şi 
pentru angajator. Ca urmare prin O.U.G. nr.65/2005 s-a introdus alin.2 la art.51 
în care se dispune: „Contractul individual de muncă poate fi suspendat în situația 
absențelor nemotivate ale salariatului, în condițiile stabilite prin contractul 
colectiv de muncă aplicabil, prin contractul individual de muncă, sau 
regulamente interne.” 


Contractul individual de muncă poate fi suspendat din iniţiativa 
angajatorului în următoarele situații: 


a) pe durata cercetării disciplinare prealabile, în condițiile legii; 
b) ca sancţiune disciplinară; 


c) în cazul în care angajatorul a formulat plângere penală împotriva salariatului 
sau acesta a fost trimis în judecată pentru fapte penale incompatibile cu funcția 
deținută, până la rămânerea definitivă a hotărârii judecătoreşti; 


d) în cazul întreruperii temporare a activităţii, fără încetarea raportului de 
muncă, în special pentru motive economice, tehnologice, structurale sau 
similare; 


e) pe durata detaşării. 


Potrivit art.52 alin. 2 din noul Cod al muncii în cazurile în care 
salariatului 1 s-a suspendat contractul de muncă în urma formulării unei 
plângeri penale împotriva sau trimiterii sale în judecată, dacă se constată 
nevinovăția celui în cauză, salariatul îşi reia activitatea avută anterior şi i se 
va plăti o despăgubire egală cu salariul şi celelalte drepturi de care a fost 
lipsit pe perioada suspendării contractului. Prin O.U.G nr.65/2005 s-a modificat 
art.52 alin.2 extinzându-se despăgubirea salariatului (în cazul când se constată 
nevinovăția sa) şi când suspendarea a fost făcută: a) pe durata cercetării 
disciplinare prealabile, în condițiile legii;şi b) ca sancţiune disciplinară. Ca 
urmare prin aceasta s-au înlăturat discriminările ce puteau apărea în cele trei 
cazuri de suspendare prin acordarea despăgubirii numai într-un singur caz. Tot 

odată prin aceeaşi modificare s-a dispus că despăgubirea precum şi celelalte 
drepturi de care a fost lipsit se stabilesc „în temeiul normelor şi principiilor 
răspunderii civile contractuale” 


In cazul suspendării contractului individual de muncă din cauza unei fapte 
imputabile salariatului, pe durata suspendării acesta nu va beneficia de nici un 
drept care rezultă din calitatea sa de salariat. 


O reglementare nouă în legătură cu suspendarea contractului de muncă se 
găseşte la art. 53 referitor la aşa-numitul „şomaj tehnic”. Pe durata întreruperii 
temporare a activității angajatorului salariaţii beneficiază de o indemnizaţie, 
plătită din fondul de salarii, ce nu poate fi mai mică de 75 % din salariul de bază 
corespunzător locului de muncă ocupat. pe 
durata întreruperii temporare, salariaţii se vor afla la dispoziția angajatorului, 
acesta având oricând posibilitatea să dispună reînceperea activității 


Contractul individual de muncă poate fi suspendat, prin acordul părţilor, 
în cazul concedulor fără plată pentru studii sau pentru interese personale. 


Secţiunea 1. Procedura suspendării. 
Este util ca angajatorul să emită o dispoziţie prin care: 
- să dispună suspendarea ori să constate existenţa unei cauze de 
suspendare, 
- să se precizeze temeiul legal; 
- să se menţioneze durata suspendării. 


S. 2. Efectele suspendării: 

Aşa cum am menționat, suspendarea contractului individual de muncă 
constituie, în realitate o suspendare a efectelor sale principale, prestarea muncii de 
către salariat şi, în mod corelativ, plata muncii de către angajator. În cele mai multe 
situații salariatul nu este lipsit de venituri, ci primeşte diferite îndemnizații cum 
sunt cele de incapacitate temporară de muncă de concediu de maternitate, etc., sau 
chiar salariu, dar de la alt angajator cum ar fi de pildă în cazul detaşării sau al 
îndeplinirii unei funcții de conducere în sindicat. Sunt şi situații când cel în cauză 
va primi despăgubiri şi anume în ipoteza nevinovăţiei sale în cazul arestării ilegale 
sau când nu a săvârşit abaterea disciplinară pentru care a fost suspendat. 

Salariatul beneficiază de vechimea în muncă în caz de: 
= detaşare; 
= efectuarea serviciului militar obligatoriu; 
= concediul pentru creşterea copilului în vârstă până la doi ani; 
= participarea la cursuri sau stagii de formare profesională la 
inițiativa angajatorului etc. 
Nu beneficiază de vechimea în muncă în cazul : 

= sancţiunii disciplinare cu suspendarea contractului de 
muncă; 

= concediului fără plată; 

=" absenţe nemotivate şi altele. 

Pe durata suspendării pot continua să existe alte drepturi şi obligații ale 
părților decât cele prevăzute la alin.2 al art.49 din Codul muncii, numai dacă 
acestea sunt prevăzute prin legi speciale, prin contractul colectiv de muncă 
aplicabil, prin contractele individuale de muncă sau prin regulamente 
interne.(art.49 alin 3) Deci pe durata suspendării nu pot exista alte drepturi 
decât cele prevăzute prin legi speciale, prin contractul colectiv de muncă 
aplicabil, prin contractele individuale de muncă sau prin regulamente interne. 
Aceasta este ca urmare a modificării art.49 alin.3 din noul Cod al muncii prin 
O.U.G.nr.65/2005. În ideea că tot ce nu este interzis, este permis, noul Cod al 
muncii extindea drepturile şi obligaţiile părților în cazul suspendării contractului 
individual de muncă, la numeroase alte categorii de drepturi sau îndatoriri dacă în 
contractul colectiv de muncă, în cel individual sau în regulamentul intern nu erau 
stipulate expres că nu se pun în discuţie.“ În acest fel s-au produs unele abuzuri, 
cele mai multe finalizate în instanță prin prejudicii plătite salariaților de către 
angajatori. Nu de puţine ori, instanţele au speculat lipsa unor prevederi contrare în 
diversele contracte şi au dat câştig de cauză celor ce au cerut mai multe drepturi pe 
perioada suspendării, dar şi celor ce au pretins mai multe obligații ale salariaților în 
perioada suspendării. Ca urmare art. 49 alin.3 din noul Cod al muncii a fost 
modificat prin O.U.G.nr.65/2005 aşa cum am arătat. 


În mod normal suspendarea încetează în momentul dispariţiei cauzei care a 
determinat-o potrivit principiului sublata cauza tolitur efectus. La încetarea cauzei 
suspendării salariatul are obligația să se prezinte la locul de muncă şi să-şi reia 
activitatea iar angajatorul are obligația de a-l reprimi. Nerespectarea acestor 
obligații atrage răspunderea părții în culpă. 


Cap. 15. Modificarea contractului individual de muncă 

Modificarea contractului individual de muncă constă de regulă în trecerea 
salariatului într-un alt loc de muncă sau o altă activitate în mod temporar sau 
definitiv. Acesta poate fi determinată atât de necesitatea organizării mai bune a 
muncii, de anumite necesități social-economice, dar şi de unele interese personale 
ale salariaților. 

În principiu, contractul individual de muncă este guvernat de principiul 
stabilității în muncă şi de aceea poate fi modificat numai prin acordul părților. 
Cu titlu de excepţie, este posibilă modificarea sa unilaterală, dar numai în cazurile 
şi condițiile expres prevăzute de Codul muncii cum ar fi de pildă modificarea 


45 În art. 49 pct.3 di noul Cod al muncii se dispunea: „Pe durata suspendării pot continua să existe alte drepturi şi 
obligaţii ale părților decât cele prevăzute la alin.(2), dacă prin legi speciale, prin contractul colectiv de muncă 
aplicabil, prin contractele individuale de muncă sau regulamentele interne nu se prevede altfel.” 


76 


locului muncii în cazul detaşării şi delegării. De asemenea, potrivit ar.48 din 
Codul muncii, angajatorul poate modifica unilateral (fără consimțământul 
salariatului), temporar locul şi felul muncii şi în cazul unor situații de forţă 
majoră, cu titlu de sancţiune disciplinară sau ca măsură de protecţie a 
salariatului, în cazurile şi în condiţiile prevăzute de prezentul cod.“ În practica 
judiciară s-a decis că este nelegală modificarea unilaterală a felului muncii şi 
salariului prin trecerea dintr-o funcţie de conducere în una de execuţie.” 
Nu constituie modificare nelegală a felului muncii promovarea în funcție conform 
contractului colectiv de muncă şi nici schimbarea din funcție determinată de 
pierderea parţială a capacităţii de muncă.“Conform art. 41 alin.3 din Codul muncii 
modificarea contractului este permisă numai atunci când se referă la unul din 
următoarele elemente: durata contractului, locul muncii, felul muncii, condiţiile 
de muncă, salariul, timpul de muncă şi timpul de odihnă. Modificarea prin 
acordul părţilor nu este, de regulă, supusă unor restricţii sau limitări. Însă, printr-o 
astfel de măsură nu trebuie să se aducă vreo ştirbire drepturilor salariaților care 
sunt ocrotite şi garantate prin dispoziții imperative ale legii, şi ca atare, exclud 
orice tranzacție, renunțare sau limitare (art. 38 din Codul muncii). Dimpotrivă, aşa 
cum am arătat modificarea unilaterală este în principiu interzisă, fund posibilă 
numai în cazurile şi condiţiile prevăzute de lege 

În literatura de specialitate s-a pus întrebarea dacă enumerarea de la art.41 
alin.3 are un caracter enunţiativ sau unul limitativ. În timp ce unii autori” 
consideră că este vorba de o limitare nejustificată a elementelor ce pot fi 
modificate, alţi autori“ apreciază că art.41 alin.3 trebuie coroborat cu art.17 alin.2, 
care cuprinde elementele pe care trebuie să le conţină informarea făcută de către 
angajator anterior încheierii sau modificării contractului individual de muncă. Lista 
acestor elemente este mai cuprinzătoare decât cea de la art.41 alin.3, iar art.17 
alin.l vorbeşte despre o obligaţie a angajatorului de informare a salariatului, de 
unde rezultă că enumerarea de la art.41 alin.3 este enunțiativă şi nu limitativă. 

Locul muncii poate fi modificat unilateral de către angajator prin delegarea 
sau detaşarea salariatului într-un alt loc de muncă decât cel prevăzut în contractul 
individual de muncă. 

Cazurile de modificarea contractului idividual de muncă se clasifică după 
anumite criterii astfel : 

a) după elementul sau elementelecontractului individual de muncă supuse 
modificării : 


6t S-a decis, pe bună dreptate, că nu constituie o modificare a contractului individual de muncă mutarea salariatului 
într-un alt sediu al aceleiaşi filiale, în aceeaşi localitate, atâta timp cât nu s-a schimbat felul muncii şi nici cuantumul 
salariului. Angajatorul are dreptul să efectueze asemenea schimbări în cadrul unei organizări mai judicioase a 
activităţii, respectând condiţia de a nu modifica felul muncii prestate de salariat ori salariul acestuia. Tribunalul 
Bucureşti, s. a IV-a civ., dec. Nr.461/1994, în Culegere de practică judiciară civilă p.220-221. 

% Curtea de apel Timişoara, s. civ., dec. Nr. 3775/R/1999, în Al.Țiclea Contractul individual de muncă Ed. Lumina 
Lex, Bucureşti 2003 p.372. 

S Tribunalul Bucureşti, s. a IV-a civ., dec. 667/2000 

SIN. Voiculescu, “Dreptul muncii. Reglementări interne şi comunitare”, Ed. Rosetti, Bucuresti, 2003, p.49 

68 I, T. Ştefănescu, Ş. Beligrădeanu, “Codul muncii cu prezentare de ansamblu şi observaţii critice”, Supliment al 
revistei “Dreptul”, Bucureşti, 2003, p.24 

= unitatea (detaşare); 
= felul muncii (detaşare, trecere într-o altă muncă) ; 
= locul muncii (delegare, detaşare) ; 
= salariul 
b) după cum este sau nu nevoie de consimțământul salariatului : 
= unilaterale (delegare, detaşare) ; 
= convenţionale (trecere in altă muncă). 
c)după durata contractului individual de muncă : 
= temporare (delegare, detaşare, trecerea temporară în altă 
muncă) ; 
= definitive(trecerea definitivă în altă muncă) 


S.1. Delegarea. Noţiune. Reglementare. 


Conform art.43 din Codul muncii, delegarea este o modificare a 
contractului individual de muncă ce reprezintă exercitarea temporară, din 
dispoziţia angajatorului, de către salariat, a unor lucrări sau sarcini 
corespunzătoare atribuţiilor de serviciu în afara locului său de muncă. 

Delegarea se caracterizează prin următoarele : 

e este o măsură luată din dispoziţia angajatorului; 
e este o măsură temporară, ea poate fi dispusă unilateral pentru o perioadă de 
cel mult 60 de zile şi poate fi prelungită, cu acordul salariatului, cu cel mult 

60 de zile; 

e este o măsură care priveşte locul de muncă al salariatului, care trebuie să fie 
altul decât cel în care acesta îşi desfăşoară activitatea în mod normal. 

Salariatul delegat are dreptul la plata cheltuielilor de transport şi cazare, 
precum şi la o indemnizație de delegare, în condițiile prevăzute de lege sau de 
contractul colectiv de muncă. Delegarea prevăzută de art.42-44 din Codul muncii 
nu se confundă cu delegarea de atribuțiuni dată de gestionar în temeiul Legii 
nr.22/1969, sau cu numirea cu delegație temporar pe un post vacant, ori cu 
delegarea de atribuţiuni în cazul unor funcții publice, instituție specifică dreptului 
administrativ. 

Caracteristicile delegării. 

Instituția delegării prezintă unele caracteristici astfel: 

a)delegarea este o măsură obligatorie pe o durată de două luni se dispune 
unilateral de către angajator iar refuzul nejustificat al salariatului constituie 
încălcare a atribuţiilor de serviciu care poate atrage chiar concedierea; 

b) delegarea nu este un act de drept administrativ, ci de drept al muncii ea 
are la bază pe lângă dispoziţia legii şi consimţământul general dat de salariat cu 
ocazia încheierii contractului şi a acceptării obligaţiei de subordonare în 
condițiile legii; 

c)organele de jurisdicția muncii controlează exclusiv numai legalitatea 
delegării; oportunitatea delegări fiind exclusiv de competenţa angajatorului, 
care poartă răspunderea pentru buna organizare a muncii; 

d) dispoziţia de delegare se dă pe un formular tipizat; 

e)delegarea se dă pe o perioadă de timp;” 

f) în cazul delegării se modifică locul obişnuit de muncă, acesta fiind sediul 
angajatorului, o unitate componentă, sau o subunitate; 

g) delegarea presupune existenţa unui acord prealabil între angajator şi 
unitatea la care este trimis salariatul.” 

Capitolul 2 6.3. Efectele delegării. 


Pe perioada delegării se menţine raportul juridic de muncă dintre angajator 
şi salariat, acesta fiindu-i subordonat doar primului, nu şi unităţii în care efectuează 
delegarea. Salariatul îşi păstrează funcția, gradul şi salariul avute anterior (art. 42 
pet.2 din Codul muncii). 

Chiar dacă cel delegat trebuie să respecte normele de disciplină şi de 
protecția muncii specifice unității în care îşi desfăşoară activitatea, răspunderea sa 
disciplinară poate fi angajată doar faţă de unitatea în care este angajat. Pentru 
prejudiciile cauzate de către salariatul delegat unității în care îşi desfăşoară 
activitatea, aceasta se poate îndrepta cu o acţiune în daune împotriva angajatorului, 
care se poate întoarce, la rândul său, împotriva salariatului său, dacă este vinovat, 
pentru recuperarea sumelor plătite unității păgubite. Temeiul legal nu este Codul 
muncii ci art. 1000 alin 3 din Codul civil deoarece între salariatul delegat şi 
unitatea unde este delegat nu este un raport de drept al muncii ci un raport de drept 
civil. Unitatea prejudiciată poate solicita, pe cale judecătorească, despăgubiri de la 
autorul daunei (salariatul delegat, în calitate de prepus), fie de la angajatorul care a 
dispus delegarea (în calitate de comitent), fie de la ambii, în solidar. 

Bineînţeles că în astfel de situații trebuie avut în vedere riscul normal al 
serviciului. 

Conform art.42 pct.2 din Codul muncii salariatul delegat are dreptul la plata 
cheltuielilor de transport şi cazare, precum şi la o indemnizaţie de delegare, în 
condiţiile prevăzute de lege sau de contractul colectiv de muncă aplicabil. 
Pentru salariaţi plătiți de la buget aceste drepturi sunt reglementate pe când pentru 
ceilalți salariați drepturile de delegare sau detaşare se stabilesc prin negociere 
colective sau individuale în acelaşi mod în care se stabilesc şi salariile. Potrivit 
art.45 din Contractul colectiv de muncă unic la nivel naţional negocierea 
drepturilor de delegare , detaşare trebuie să plece de la nivelul minim al diurnei 
stabilit prin acte normative ce se aplică la instituţiile publice. 


© De pildă delegarea personalului vamal se poate face pe o perioadă de până la 120 de zile pe an , cu posibilitatea 
prelungirii acestora în raport cu necesităţile autorității vamale şi cu acordul persoanei delegate.(art.48 din O.G. nr. 
16/1998 privind statutul personalului vamal.) 

7 Acordul nu este necesar în următoarele cazuri: a) când unitatea la care urmează să se facă delegarea este obligată 
prin lege să admită prezenţa salariatului delegat; b)când delegarea are loc la o subunitate sau la o formaţie de lucru 
proprie. 

A. Încetarea delegării 


Delegarea încetează în următoarele cazuri: 
la expirarea termenului pentru care a fost dispusă; 
prin revocarea măsurii de către angajator; 
datorită încetării contractului de muncă al salariatului. 
După executarea lucrărilor sau îndeplinirea sarcinilor care au făcut obiectul 
delegării; 
e Prin denunțarea contractului de muncă de către persoana delegată (demisia 
salariatului). 


S. 2. Detaşarea. 


Detaşarea este actul prin care se dispune schimbarea temporară a locului 
de muncă, din dispoziţia angajatorului, la un alt angajator, în scopul 
executării unor lucrări în interesul ultimului (art. 45 din Codul muncii). 
Detaşarea se deosebeşte de delegare prin aceea că: 
= detaşarea presupune în toate cazurile trimiterea temporară la un alt 
angajator pentru executarea unor sarcini ale acestuia; 

= detaşarea modifică locul muncii prin schimbarea angajatorului; 

=" cel detaşat face parte, pe durata detaşării, din colectivul de muncă al 
noului angajator, subordonându-se acestuia; 

= contractul individual de muncă inițial încheiat cu angajatorul de 
origine subzistă şi în timpul detaşării, însă el este suspendat pe această 
perioadă. 

Rezultă că delegarea este în interiorul sistemului condus de angajator, iar 
detaşarea în exteriorul acestuia. 

Angajatul detaşat va presta pentru noul angajator aceeaşi muncă precum şi 
pentru angajatorul iniţial. În mod excepţional, prin detaşare se poate modifica şi 
felul muncii, dar numai cu consimţământul scris al salariatului. 

Trăsăturile caracteristice detaşării sunt: 

e detaşarea este o măsură luată din dispoziția angajatorului şi pe care 
salariatul trebuie să o respecte; el o poate refuza doar în mod excepțional 
şi pentru motive personale temeinice (cum ar fi cele familiale sau de 
sănătate); 

e este o măsură temporară; ea poate fi dispusă pe o perioadă de cel mult un 
an şi poate fi prelungită doar în mod excepţional, pentru motive 
obiective ce impun prezenţa salariatului la angajatorul la care s-a dispus 
detaşarea. Prelungirea se face din 6 în 6 luni, cu acordul ambelor părți, 
salariatul şi angajatorul; 

e contractul celui detaşat cu angajatorul care a dispus detaşarea se menţine, 
dar este suspendat; el face obiectul unei cesiuni temporare şi parțiale 
către un alt angajator. 

Întocmai ca şi la delegare, salariatul detaşat are dreptul la plata cheltuielilor 

de transport şi cazare, precum şi la o indemnizaţie de detaşare, în condițiile 
prevăzute de lege”! sau de contractul colectiv de muncă aplicabil. 


A. Efectele detaşării. 


Întrucât salariatul detaşat trebuie să execute anumite lucrări în interesul unui 
nou angajator, el va fi încadrat de către acesta respectându-se felul muncii prestate 
anterior fără a i se crea o situaţie mai grea. Drepturile cuvenite salariatului se vor 
plăti tot de către angajatorul care a dispus detașarea ci nu de beneficiarul nemijlocit 
al muncii prestate de detaşat. Pe perioada detaşării, salariatul beneficiază de 
drepturile care îi sunt mai favorabile, fie de cele de la angajatorul care a dispus 
detaşarea, fie de cele de la angajatorul la care este detaşat. 

Angajatorul care detaşează are obligația de a lua toate măsurile necesare 
pentru ca angajatorul la care s-a dispus detaşarea să îşi îndeplinească integral şi la 
timp toate obligațiile faţă de salariatul detaşat. Dacă angajatorul la care s-a dispus 
detaşarea nu-şi îndeplineşte integral şi la timp aceste obligaţii, ele vor fi îndeplinite 
de angajatorul care a dispus detaşarea. 

În cazul în care există divergență între cei doi angajatori sau nici unul dintre ei 
nu îşi îndeplineşte obligațiile mai sus menționate, salariatul detaşat are dreptul de 
a reveni la locul său de muncă de la angajatorul care l-a detaşat, de a se îndrepta 
împotriva oricăruia dintre cei doi angajatori şi de a cere executarea silită a 
obligațiilor neîndeplinite. 


B. Încetarea detaşării. 


Ca şi în cazul delegării, detaşarea încetează la : 

= expirarea termenului pentru care a fost dispusă angajator; 

= prin concedierea salariatului pentru orice motiv prevăzut de lege 
de către angajatorul care a dispus detaşarea; 

= prin revocarea detaşării de către angajatorul cedent; 

= Ja încetarea raporturilor de muncă prin acordul părților 
(rezilierea contractului individual de muncă), situație în care este 
necesar numai consimţământul angajatorului cedent; 

= expirarea termenului prevăzut în contractul individual de muncă 
în cazul în care a fost încheiat pe o durată determinată; 


7! De pildă pentru salariaţii instituțiilor publice şi regiilor autonome cu specific deosebit, drepturile pe perioada 
delegării şi detaşării sunt reglementate de Hotărârea Guvernului Nr. 543/1995 republicată şi respectiv prin H.G. nr. 
518/1995, cu modificările ulterioare pentru personalul străin trimis în străinătate. În unităţile în care drepturile 
pentru delegare şi detaşare se stabilesc prin negociere colectivă sau/şi individuală la determinarea profitului 
impozabil, aceste drepturi sunt deductibile numai în limita prevăzute de H.G. 543/1995. 

= prin încetarea contractului individual de muncă din inițiativa 
salariatului. 
Referitor la încetarea detaşării ca urmare a stingerii raporturilor juridice de 
muncă sunt importante următoarele precizări: 

- în când cu angajatorul de origine, contractul individual de 
muncă urmează a înceta pentru motive obiective (dizolvarea 
angajatorului, reintegrarea predecesorului), salariatul detaşat 
poate încheia cu angajatorul unde lucrează efectiv, un nou 
contract de muncă; 

- când salariatul nu acceptă o asemenea rezolvare a situaţiei sale, 
angajatorul de care aparține este obligat să-i ofere o altă muncă 
corespunzătoare pregătirii sale profesionale ori să ia măsuri 
pentru recalificarea sa. 


C. Trecerea temporară într-un alt loc de muncă 

Articolul 48 din Codul muncii prevede câteva situaţii de excepţie în care 
angajatorul poate modifica temporar locul şi felul muncii, fără consimţământul 
salariatului. Este vorba de cazurile de forţă majoră, de sancţionarea disciplinară 
a salariatului sau de luarea unor măsuri de protecţie a acestuia. 

În caz de forţă majoră, trecerea temporară în altă muncă nu poate avea loc 
decât pe perioada în care acționează această împrejurare externă imprevizibilă şi de 
neînlăturat ; dacă sunt neînţelegeri, salariatul se poate adresa instanţei de judecată, 
care va hotărâ dacă angajatorul abuzează sau nu de drptul său. 

Ca măsură de protecţia a salariatului, trecerea temporară într-un alt loc de 
muncă intervine : 

- dacă pe baza recomandării medicale trebuie să presteze o muncă 
mai uşoară ; 
- pentru pensionarii de invaliditate de gradul III. 

Cu titlu de sancţiune disciplinară, modificare temporară a contractului 
individual de muncă intervine atunci când angajatorul, în conformitate cu art.264 
alin. 1 lit. c din Codul muncii aplică sancţiunea retrogradării din funcție pe o durată 
ce nu poate depăşi 60 de zile. 

În cazul în care funcţia şi salariul rămân neschimbate, trecerea angajatului de 
la un compartiment la altul (de pe un post pe altul ) nu constituie o modificare a 
contractului individual de muncă de natură să implice sine qua non acordul 
salariatului respectiv. 

Trecerea unilaterală a salariatului dintr-o funcție de conducere într-o funcție 
de execuţie în alte condiţii decât cele de mai sus este ilegală deoarece : 

- funcția de conducere, constituie , ca regulă, o entitate de sine 
stătătoare, diferită de o funcție de execuţie la care s-ar adăuga 
atribuţii de conducere ; 

- contractul de muncă propriu unei funcții de conducere diferă de 
cel pentru o funcție de execuţie ; 

- postul de conducere este unic şi în consecință, şi contractul 
aferent acestuia este unic ; 


Problema transferului. 

Actualul Cod al muncii nu mai reglementează drepturile şi obligațiile în 
cazul transferului nici la cerere şi nici în interesul serviciului ca modalitate de 
modificare definitivă a contractului de muncă. Aceasta este ca urmare a faptului că 
legiuitorul înscriindu-se pe principiile constituționale ale libertății muncii şi ale 
liberei inițiative nu a mai legat efecte negative asupra drepturilor salariatului în 
caz de demisie sau concediere şi angajare la alt salariat referitoare la salariu şi 
continuitate şi vechime în muncă. De menționat că alte legii speciale mențin 
instituţia transferului pentru mai multe categorii profesionale cum sunt :medicii”, 
personalul vamal”, personalul didactic, “magistrați ”,fucţionari publici”® polițiști”, 
etc. 

Pentru realizarea transferului sunt necesare îndeplinirea a cel puţin două 
condiţii : 
-acordul unităţii la care se face transferul ; 
-acordul unităţii de la care pleacă. 


Principalul efect al transferului îl constituie cesiunea contractului 
individual de muncă , şi anume transmiterea unui ansamblu de drepturi şi 
obligaţii chiar din momentul perfectării transferului. 


Secţiunea 3. Incetarea contractului individual de muncă. 


Încetarea contractului se face potrivit principiului legalităţii în condiţii şi 
proceduri strict prevăzute de lege în vederea garantării drepturilor şi libertăților 
angajatului şi angajatorului. 


Conform art.55 din Codul muncii contractul individual de muncă poate înceta 
în trei moduri : a)de drept, byprin acordul părţilor (la data convenită de acestea) 
şi c)ca urmare a voinţei unilaterale a uneia dintre părţi. În această situaţie se poate 
vorbi de concediere sau de demisie, după cum încetarea are loc din inițiativa 
angajatorului sau a salariatului. 


A. Încetarea de drept a contractului individual de muncă 


72 A se vedea Ordinul ministrului sănătăţii şi familiei nr.698/2001 modificat prin Ordinul nr.778/2002. 
7 A se vedea art.53-56 dinO.G.nr.16/1998 privind statutul personalului vamal. 

74 A se vedea art. 10 din Legea nr. 128/1997 privind statutul personalului didactic. 

75 A se vedea art. 78 din Legea nr.92/1992 privind organizarea judecătorească. 

75 Ase vedea art.91 din Legea nr. 188/1999 privind statutul funcţionarilor publici. 

77 A se vedea art. 46-47 din Legea nr.369/ 2002 privind statutul polițistului. 

In art.56 din Codul muncii se enumeră cazurile în care contractul individual 
de muncă încetează de drept. Acestea sunt : 


e la data decesului salariatului sau angajatorului persoană fizică; 


e la data rămânerii irevocabile a hotărârii judecătoreşti de declarare a 
morții sau a punerii sub interdicție a salariatului ori a angajatorului 
persoană fizică, dacă aceasta antrenează lichidarea afacerii; 


ê O Și vni sasi 978 
e ca urmare a dizolvării angajatorului persoană juridică”, de la data la 
care persoana juridică îşi încetează existenţa; 


e la data comunicării deciziei de pensionare pentru limită de vârstă, 
pensionare anticipată, pensionare anticipată parțială sau pensionare de 
invaliditate a salariatului potrivit legii.” 


e ca urmare a constatării nulităţii absolute a contractului individual de 
muncă, de la data la care nulitatea a fost constatată prin acordul părților 
sau prin hotărâre judecătorească definitivă; 


e ca urmare a admiterii cererii de reintegrare în funcţia ocupată de 
salariat a unei persoane concediate nelegal, de la data rămânerii 
definitive a hotărârii judecătoreşti de reintegrare; 


e ca urmare a condamnării penale la executarea unei pedepse 
privative de libertate de la data rămânerii definitive a hotărârii 
. = - 80 
judecătoreşti; 


e de la data retragerii de către autorităţile sau organismele competente, a 
avizelor, autorizaţiilor ori atestărilor necesare pentru exercitarea 
profesiei; 


e ca urmare a interzicerii exercitării unei profesii sau a unei funcții, ca 
măsură de siguranţă ori pedeapsă complementară, de la data rămânerii 
definitive a hotărârii judecătoreşti prin care s-a dispus interdicția; 


e la data expirării termenului contractului individual de muncă încheiat 
pe durată determinată; 


78 Dizolvarea este posibilă în temeiul Decretului nr. 31/1954 şi a Legii nr. 31/1990 republicată, privind societăţile 
comerciale precum şi potrivit Legii nr.64/1995 privind procedura reorganizării judiciare şi a falimentului. 
Dizolvarea poate fi voluntară fiind decisă de însăşi persoana juridică angajatoare, dar şi silită, operând ca sancțiune 
sau de plin drept. 


79 Aceasta este formularea dată art. 56 lit. d) din noul Cod al muncii de O.U.G. nr.65/2005. În vechea formulare textul avea 
următorul conţinut: „la data îndeplinirii cumulative a condiţiilor de vârstă standard şi a stagiului minim de cotizare pentru 
pensionare sau, după caz, la data comunicării deciziei de pensionare pentru limită de vârstă ori invaliditate a salariatului, 
potrivit legii;” Vechea formulare a dat naştere la interpretări diferite în raport şi de dispoziţiile Legii nr.19/2000 care permit 
continuarea activității după data îndeplinirii condiţiilor de pensionare cu acordul unității. 


50 Această prevedere consacrată prin art. 56 lit.g modificată prin O.U.G. nr.65/2005 este discutabilă în cazul când 
salariatul prestează munca după rămânerea definitivă a hotărârii de condamnare şi până în momentul încarcerării, ori în cazul în 
care condamnatul definitiv beneficiază de amânarea executării pedepsei potrivit procedurii penale. 

e retragerea acordului părinților sau al reprezentanților legali, în cazul 
salariaților cu vârsta cuprinsă între 15 şi 16 ani. 


Fiind vorba de o încetare din dispoziția legii contractul individual de 
muncă încetează chiar în momentul apariției cauzei de încetare, fără să mai fie 
nevoie de vreo formalitate ori să intervină un act al angajatorului. Dacă totuşi 
acesta emite o decizie, valoarea ei va fi aceea de a constata existența motivului 
de încetare de drept a contractului. 


B. Încetarea contractului individual de muncă prin acordul părţilor. 


Contractul individual de muncă poate înceta prin voinţa comună a 
părţilor, la data stabilită de acestea. Nu are importanţă forma contractului, adică 
dacă acesta a fost încheiat pe durată nedeterminată sau pe durată determinată. 
Acordul dintre angajator şi salariat privind încetarea contractului de muncă poate 
fi exprimat atât verbal, cât şi în seris şi îşi poate produce efectele la data la care 
s-a realizat sau la o dată ulterioară convenită. În practică, se recomandă 
materializarea acordului printr-un act scris. 


Condiţii: 
= acordul părților să îndeplinească cerințele art.948 din Codul civil 
pentru un consimțământ valabil exprimat; 


=" consimţământul ambelor părți să fie explicit, serios şi să excludă 
orice dubiu; 


Înțelegerea părților poate fi dovedită prin orice mijloc de probă. 


C. Incetarea contractului individual de muncă ca urmare a voinţei 
unilaterale a angajatorului. 


Incetarea contractului individual de muncă prin voinţa unilaterală a 
angajatorului se realizează sub forma concedierii prevăzută de art. 58 din Codul 
civil şi de alte acte normative. 


D. Concedierea. 


Concedierea reprezintă încetarea contractului individual de muncă din 
inițiativa angajatorului. Ea poate fi dispusă pentru motive care ţin de persoana 
salariatului sau pentru motive care nu ţin de persoana salariatului. 


Este interzisă concedierea salariaților pe motive discriminatorii, fondate 
pe criterii de sex, orientare sexuală, caracteristici genetice, vârstă, apartenență 
națională, rasă, culoare, etnie, religie, opțiune politică, origine socială, handicap, 
situație sau responsabilitate familială, apartenenţă ori activitate sindicală. De 
asemenea, concedierea nu poate fi dispusă ca o „sancţiune” pentru exercitarea, în 
condițiile legii, a dreptului la grevă şi a drepturilor sindicale. 

Tot în scopul protecției drepturilor salariaților potrivit art.60 alin.l din 
Codul muncii, concedierea salariaților nu poate fi dispusă : 


e pe durata incapacității temporare de muncă, stabilită prin certificat 
medical conform legii; 


e pe durata concediului pentru carantină; 


e pe durata în care femeia salariată este gravidă, în măsura în care 
angajatorul a luat cunoştinţă de acest fapt anterior emiterii deciziei de 
concediere; 


e pe durata concediului de maternitate; 


e pe durata concediului pentru creşterea copilului în vârstă de până la 2 ani 
sau, în cazul copilului cu handicap, până la împlinirea vârstei de 3 ani; 


e pe durata concediului pentru îngrijirea copilului bolnav în vârstă de până 
la 7 ani sau, în cazul copilului cu handicap, pentru afecțiuni intercurente, 
până la împlinirea vârstei de 18 ani; 


e pe durata îndeplinirii serviciului militar; 


e pe durata exercitării unei funcţii eligibile într-un organism sindical, cu 
excepția situației în care concedierea este dispusă pentru o abatere 
disciplinară gravă sau pentru abateri disciplinare repetate, săvârşite de 
către acel salariat; 


e pe durata efectuării concediului de odihnă. 


Prevederile art.60 alin.l din Codul muncii nu se aplică însă în cazul 
concedierii pentru motive ce intervin ca urmare a reorganizării judiciare sau a 
falimentului angajatorului, în condițiile legii. 


E. Concedierea pentru motive care ţin de persoana salariatului. 


Articolul 61ldin Codul muncii enumeră situaţiile în care angajatorul poate 
dispune concedierea pentru motive care ţin de persoana salariatului în 
următoarele situații: 


a. în cazul în care salariatul a săvârşit o abatere gravă sau abateri 
repetate de la regulile de disciplină a muncii ori de la cele stabilite prin 
contractul individual de muncă, contractul colectiv de muncă aplicabil 
sau regulamentul intern, ca sancţiune disciplinară; în acest caz se va 
respecte procedura răspunderii disciplinare prevăzută de art. 263-268 
din noul Cod al muncii; 

b. în cazul în care salariatul este arestat preventiv pentru o perioadă mai 
mare de 30 de zile, în condițiile Codului de procedură penală; 


c. în cazul în care, prin decizie a organelor competente de expertiză 
medicală, se constată inaptitudinea fizică şi/sau psihică a 
salariatului, fapt ce nu permite acestuia să îşi îndeplinească atributiile 
corespunzătoare locului de muncă ocupat; 


d. în cazul în care salariatul nu corespunde profesional locului de muncă 
în care este încadrat; concedierea în acest caz poate fi dispusă numai 
după evaluarea prealabilă a salariatului, conform procedurii de evaluare 
stabilită prin contractul colectiv de muncă încheiat la nivel național sau 
la nivel de ramură de activitate aplicabil, precum şi prin regulamentul 
intern. 


e. în cazul în care salariatul îndeplineşte condițiile de vârstă standard şi 
stagiul de cotizare şi nu a solicitat pensionarea în condiţiile legii. 


În situaţiile de punctele b,c,d, angajatorul are obligaţia de a emite decizia 
de concediere în termen de 30 de zile calendaristice de la data constatării cauzei 
concedierii. 


Actul de concediere îl constituie decizia, act care este unilateral şi trebuie 
să îndeplinească anumite condiții de fond şi de formă. Astfel, potrivit art. 62 pct. 
2 din Codul muncii decizia se emite în scris şi sub sancţiunea nulității absolute 
trebuie să fie motivată în fapt şi în drept şi să cuprindă precizări cu privire la 
termenul în care poate fi contestată şi la ce instanță judecătorească. 


Concedierea pentru săvârşirea unei abateri grave sau a unei abateri 
repetate, de la regulile de disciplina muncii poate fi dispusă numai după 
îndeplinirea de către angajator a cercetării disciplinare prealabile şi în 
termenele stabilite de Codul muncii. 


Deci neefectuarea cercetării prealabile sau încălcarea termenelor stabilite 
de Codul muncii pentru aceasta, afectează decizia de concediere putându-se 
solicita instanţei anularea acesteia. În cazul concedierii pentru necorespundere 
profesională se prevedea efectuarea obligatorie a cercetării prealabile care 
presupunea o anumită procedură de durată ce nu a fost agreată de angajatori. Ca 
urmare prin O.U.G. 65/2005 a fost modificat art. 63 pct.2 din noul Cod al muncii 
în sensul că concedierea salariatului pentru necorespundere profesională poate fi 
dispusă numai după evaluarea prealabilă a salariatului, conform procedurii de 
evaluare stabilită prin contractul colectiv de muncă încheiat la nivel naţional sau 
la nivel de ramură de activitate aplicabil, precum şi prin regulamentul intern. 


Termenii şi condiţiile cercetării prealabile sunt cele prevăzute pentru 
cercetarea disciplinară. În cazul în care concedierea se dispune pentru motivele 
prevăzute la art. 61 lit. c şi d (inaptitudine fizică sau psihică şi necorespundere 
profesională locului de muncă), precum şi în cazul în care contractul individual de 
muncă a încetat de drept în temeiul art. 56 lit. f (respectarea unei hotărâri 

judecătoreşti definitive de reintegrare în funcție a salariatului nelegal concediat), 
angajatorul are obligaţia de a-i propune salariatului alte locuri de muncă 
vacante în unitate, compatibile cu pregătirea profesională sau, după caz, cu 
capacitatea de muncă stabilită de medicul de medicina muncii. 


În situaţia în care angajatorul nu dispune de locuri de muncă vacante 
potrivit legii (art. 64 pct.1), acesta are obligaţia de a solicita sprijinul agenției 
teritoriale de ocupare a forţei de muncă în vedea redistribuirii salariatului, 
corespunzător pregătirii profesionale, sau, după caz, capacităţii de muncă stabilite 
de medicul de medicina muncii, urmând să îi comunice salariatului soluțiile 
propuse de agenție. Salariatul are la dispoziție un termen de 3 zile lucrătoare de la 
comunicarea angajatorului conform prevederilor legii pentru a-şi manifesta 
expres consimțământul cu privire la noul loc de muncă oferit. În cazul în care 
salariatul nu-şi manifestă expres consimțământul în termenul de 3 zile de la 
comunicarea angajatorului sau agenţia teritorială de ocupare a forţei de muncă nu 
poate îndeplini obligaţia prevăzută în art. 64 alin. 2, angajatorul poate dispune 
concedierea salariatului. 


În cazul concedierii pentru motivul prevăzut la art. 61 lit. c din Codul 
muncii (inaptitudine fizică sau psihică), salariatul beneficiază de o compensație, 
în condițiile stabilite în contractul colectiv de muncă aplicabil sau în contractul 
individual de muncă după caz. 


F. Concedierea pentru motive care nu ţin de persoana salariatului 


Conform art.65 alin.l din Codul muncii, concedierea pentru motive care nu 
țin de persoana salariatului reprezintă încetarea contractului individual de muncă, 
determinată de desfiinţarea locului de muncă ocupat de salariat ca urmare a 
dificultăţilor economice, a transformărilor tehnologice sau a reorganizării 
activităţii. 

Concedierea pentru motive care nu ţin de persoana salariatului poate fi 
individuală sau colectivă, iar salariaţii concediați beneficiază de măsuri active 
de combatere a şomajului şi pot beneficia de compensaţii în condițiile prevăzute 
de lege şi de contractul colectiv de muncă aplicabil. 


Angajatorul poate dispune concedierea doar în baza unor motive temeinice 
şi justificate de situaţia economică concretă în care se află. Desființarea locului 
de muncă trebuie să fie efectivă şi să aibă o cauză reală şi serioasă. 
Reorganizarea poate fi dispusă numai de organul competent. Reducerea 
activității nu poate fi doar un pretext pentru îndepărtarea unui salariat şi în 
consecință desfacerea contractului unei persoane nu poate fi urmată de 
încadrarea alteia, din afara unităţii inclusiv prin transfer. În astfel de situaţie 
reorganizarea nu este reală şi nici serioasă. 


In condițiile economiei de piață, angajatorii trebuie să aibă libertatea de a-şi 
organiza activitatea în mod eficient şi de a-şi repartiza salariaţii într-un mod 
optim, care să contribuie la buna derulare a activităţii şi la obținerea de profituri. 

Pe de altă parte, salariaţii trebuie să beneficieze de un tratament corect, echitabil 
şi transparent. Astfel, pentru eliminarea sau sancţionarea unor eventuale abuzuri 
privind concedierea în baza art.65, salariatul poate să conteste legalitatea acesteia 
în fața instanţei de judecată, care trebuie să se pronunțe dacă motivele care au 
stat la baza ei sunt reale sau fictive". 


In concluzie, concedierea pentru motive care nu ţin de persoana 
salariatului poate fi dispusă doar în situaţia în care : 


e este vorba de o desființare efectivă” a locului de muncă al 
salariatului şi nu a unor posturi şi nici doar de o schimbare a denumirii 
lor; aşadar , nu se mai pune problema unor selecții a salariaților după 
desființarea posturilor ci, direct, desfiinţarea vizează posturile 
salariaților ce vor fi concediați; desfiinţarea urmată de reînfiinţare la 
scurt timp şi angajarea unei alte persoane este discutabilă putând fi 
apreciată ca neserioasă şi fără cauză reală prevăzută de lege; 


e suprimarea postului este o măsură definitivă, simpla suspendare a 
postului neavând justificare; 


e desființarea priveşte posturi ocupate şi de aceeaşi natură cu cel deținut 
de persoana căreia urmează a i se desface contractul de muncă; 


pc E numa i 283 Sr A 
e cauza desființării „locului de muncă” * trebuie să fie reală în sensul 

legii" şi serioasă. 


Prin posturi de aceeaşi natură nu trebuie să înţelegem doar posturile identice 
cu cel în chestiune, ci şi posturile care, deşi cu o denumire diferită, au la bază 
aceleaşi atribuţii de serviciu. 


Desființarea trebuie să fie justificată doar de motive de reorganizare, 
dificultăţi economice şi transformării tehnologice. Dacă, la scurt timp de la 
concediere, angajatorul încheie un nou contract de muncă cu alt salariat, motivul 
concedierii nu a fost unul real şi legalitatea sa poate fi contestată. 

În cazul concedierilor individuale pe motive de dificultăţi economice, 
angajatorul are obligatia de a propune salariaților programe de formare 
profesională, precum şi redistribuirea acestora. 

Prin contractul colectiv de muncă unic la nivel naţional sunt stabilite o serie 
de reguli privind concedierea ca urmare a restrângerii activităţii, tehnologizării, 


81 A se vedea Decizia Curţii Constituţionale nr.300 din 6.11.2001 referitoare la excepţia de neconstituţionalitate a 
dispoziţiilor art.130 alin.1 lit. a şi ale art.136 alin.2 din fostul Cod al muncii. Precizăm că aceste dispoziţii sunt 
similare celor mai sus menţionate din actualul Cod al muncii. 

82 Desființarea locului de muncă este efectivă, atunci când el este suprimat din structura angajatorului, când nu se 
mai regăseşte în organigrama acesteia , ori în statul de funcții. 

55 Este de observat că legiuitorul foloseşte sintagma „locul de muncă” şi nu „post” care după opinia noastră diferă. 

5 Are o cauză reală, când prezintă un caracter obiectiv, şi este impusă de dificultății economice, transformări 
tehnologice sau de reorganizarea activităţii. 

55 Este serioasă, când are la bază studii temeinice vizând în mod real îmbunătăţirea activităţii şi nu disimulează 
realitatea. 

automatizării şi robotizării procesului de producţie, părțile au convenit asupra 
respectării următoarelor principii: 

a. patronul va pune la dispoziția sindicatului justificarea tehnico- 
economică asupra măsurilor privind posibilitățile de 
redistribuire a personalului, modificarea programului de lucru, 
organizarea de cursuri de calificare , recalificare sau 
reorganizare profesională; 

b. justificarea împreună cu obiecțiile şi propunerile sindicatului, 
vor fi depuse spre analiză şi avizare consiliului de 
administraţie sau, după caz, adunării generale; 

c. concomitent patronul va informa sindicatul asupra motivelor 
ce stau la baza reducerilor de salariați, precum şi asupra 
posibilităților de redistribuire a acestora. 


G. Concedierea colectivă 

Procedura concedieri colective prevăzute de noul Cod al muncii este 
considerată de uniunile patronale ca o reglementare exagerată a procedurii, care în 
loc să ajute angajatorul în căutarea unei soluţii de redresare, cât şi pe salariat, care 
într-o asemenea situaţie doreşte să-şi găsească un alt loc de muncă cât mai repede, 
vine să îngreuneze relația angajator-angajat şi să creeze situații limită în care 
angajatorul în care angajatorul este privit ca o parte contractuală care nu-şi 
îndeplineşte obligația prevăzută în contractul colectiv de muncă, cu rea credinţă, 
iar salariatul este considerat drept partea care a suferit un prejudiciu de pe urma 
nerespectării clauzelor contractuale. Se susţine că concedierea colectivă este 
consecinţa unor dificultății economice apărute în activitatea societății şi nicidecum 
o măsură aplicată din motive economice, adică din dorinţa de mărire a profitului 
unităţii. De aceea patronatul consideră că dreptul angajatorului de a avea politică 
proprie de management al unității este îngrădit. Obhgaţia patronului de a menține 
acelaşi număr de posturi create într-un moment al activității sale nu şi-ar avea 
Justificarea în condiţiile economiei de piaţă când necesitățile care au generat 
numărul de posturi se pot schimba. Ca urmare se apreciază că legiuitorul nu a ţinut 
seama de dinamica economiei de piaţă şi de nevoia întreprinzătorilor privaţi să se 
adapteze cerinţelor pieţii. De pildă în cazul scăderii producției din cauze obiective, 
patronul, fie că doreşte, fie că nu doreşte, trebuie să menţină acele posturi sau să 
procedeze la concediere colectivă. 


Conform art.68 din noul Cod al muncii prin concediere colectivă se 
înțelege concedierea, într-o perioadă de 30 de zile calendaristice, dispusă din 
unul sau mai multe motive dintre cele prevăzute la art. 65 alin. (1), a unui 
număr de: 


5 Smaranda Dobrescu, Mihai Şeitan, Comentarii la modificările aduse Codului muncii, Editura juridică, 
Bucureşti,2005, p.50. 

a) cel puţin 10 salariați, dacă angajatorul care disponibilizează are 
încadrați mai mult de 20 de salariați şi mai puţin de 100 de 
salariaţi; 


b) cel puţin 10 % din salariați, dacă angajatorul care disponibilizează 
are încadrați cel puțin 100 de salariați, dar mai puţin de 300 de 
salariaţi; 


c) cel puţin 30 de salariați, dacă angajatorul care disponibilizează are 
încadrați cel puţin 300 de salariaţi. 


Noul Cod al muncii prevedea în art.69 o serie de obligaţii în sarcina 
angajatorului, în caz de concediere colectivă. Astfel, acesta trebuia să 
întocmească un plan de măsuri sociale sau de alt tip prevăzut de lege ori de 
contractele colective de muncă aplicabile, cu consultarea sindicatului sau a 
reprezentanţilor salariaţilor, să propună salariaților programe de formare 
profesională, să pună la dispoziție sindicatului sau reprezentanților salariaților 
toate informaţiile relevante în legătură cu concedierea colectivă, în vederea 
formulării propunerilor din partea acestora, să inițieze consultări cu sindicatul 
sau cu reprezentanţii salariaților, referitoare la metodele şi mijloacele de evitare 
a concedierilor colective sau de reducere a numărului de salariați afectaţi şi de 
atenuare a consecințelor. Angajatorul avea obligația să comunice acest proiect atât 
sindicatului sau reprezentanților salariaților, cât şi inspectoratului teritorial de 
muncă şi agenţiei teritoriale de ocupare a forţei de muncă. În termen de 20 de 
zile calendaristice de la primirea proiectului de concediere, sindicatul sau 
reprezentanţii salariaților puteau propune angajatorului măsuri în vederea 
evitării  concedierilor ori diminuării numărului salariaților concediati. 
Angajatorul avea de asemenea obligaţia de a răspunde în scris şi motivat la 
aceste propuneri, în termen de 10 zile de la primirea lor. Angajatorul care a dispus 
concedieri colective nu putea face noi angajări pe locurile de muncă ale 
salariaţilor concediaţi pe o perioadă de 12 luni de la data concedierii acestora. În 
cazul în care în această perioadă angajatorul relua activităţile a căror încetare a 
condus la concedieri colective, salariaţii care au fost concediaţi aveau dreptul 
de a fi reangajaţi pe aceleaşi locuri de muncă pe care le-au ocupat anterior, fără 
examen sau concurs ori perioadă de probă. În situaţia în care salariaţii care 
aveau dreptul de a fi reangajați nu solicitau acest lucru, angajatorul putea face 
noi angajări pe locurile de muncă rămase vacante. 


Urmare a criticilor aduse de patronate aceste obligaţii ale angajatorului au 
fost reduse prin modificarea art.69 prin O.U.G. nr.65/2005 în care se dispune: „In 
cazul concedierilor colective, angajatorului îi revin următoarele obligații: 


a) să inițieze, în scopul punerii de acord, consultării cu sindicatul sau 
după caz, cu reprezentanţii salariaților, referitoare la metodele şi 
mijloacele de evitare a concedierilor colective sau de reducere a 


837 Numărul de salariaţi a fost majorat de la 5 la 10 salariaţi concediaţi prin modificarea art.68 lit. a din noul Cod al 
muncii prin O.U.G. nr.65/2005 aşa cum a cerut şi patronatul. 

numărului de salariați afectați şi de atenuare a consecinţelor prin 
recurgerea la măsuri sociale ce vizează în special sprijinul pentru 
recalificare sau reconversie profesională a salariaților concediaţi; 


b) să pună la dispoziția sindicatului care are membri în unitate sau, după 


caz, reprezentanților salariaţilor toate informațiile relevante în 
legătură cu concedierea colectivă, în vederea formulării propunerilor 
din partea acestora. 


Observăm că în noua reglementare obligaţiile angajatorului sunt atenuate şi 


mai puțin concretizate ceea ce afectează responsabilizarea acestora. 


Totodată, angajatorul care urmează să efectueze o concediere colectivă are 


obligaţia să notifice în scris sindicatului sau reprezentanților salariaților intenţia 

š A 88 A a Aa ; x e 
de concediere, cu cel puţin 30 de zile calendaristice anterioare emiterii 
deciziilor de concediere. 


Notificarea intenției de concediere colectivă trebuie să îmbrace forma unui 


proiect de concediere colectivă, care trebuie să cuprindă următoarele elemente 


numărul total şi categoriile de salariați; 
motivele care determină concedierea; 
numărul şi categoriile de salariaţi care vor fi afectaţi de concediere; 


criteriile avute în vedere, potrivit legii şi/sau contractelor colective de 
muncă, pentru stabilirea ordinii de prioritate la concediere; 


măsurile avute în vedere pentru limitarea numărului concedierilor; 


măsurile pentru atenuarea consecinţelor concedierii şi compensaţiile ce 
urmează să fie acordate salariaților supuşi concedierii, conform 
dispoziţiilor legale şi/sau contractului colectiv de muncă aplicabil; 


data de la care sau perioada în care vor avea loc concedierile; 


termenul înăuntrul căruia sindicatul sau, după caz, reprezentanții 
salariaților pot face propuneri pentru evitarea ori diminuarea numărului 
salariaților concediați. 


Angajatorul are obligația să comunice notificarea inspectoratului teritorial 


de muncă şi agenției teritoriale de ocuparea forţei de muncă la aceeaşi dată la care 
a comunicat-o sindicatului sau, după caz reprezentanţilor salariaților. acest proiect 
atât sindicatului sau reprezentanților salariaților, cât şi inspectoratului teritorial de 
muncă şi agenţiei teritoriale de ocupare a forței de muncă. În termen de 20 de 
zile calendaristice de la primirea proiectului de concediere, sindicatul sau 
reprezentanții salariaților pot propune angajatorului măsuri în vederea evitării 


88 În vechea reglementare termenul era de 45 de zile tocmai pentru a se putea lua măsurile necesare de protecţie 


socială. 

concedierilor ori diminuării numărului salariaților concediați. Angajatorul are 
obligaţia de a răspunde în scris şi motivat la aceste propuneri, în termen de 10 
zile de la primirea lor. 


Angajatorul care a dispus concedieri colective nu poate face noi angajări 
pe locurile de muncă ale salariaților concediaţi pe o perioadă de 9 luni de la data 
concedierii acestora. În cazul în care în această perioadă angajatorul reia 
activităţile a căror încetare a condus la concedieri colective, acesta are obligația 
de a transmite salariaţilor care au fost concediaţi o comunicare scrisă în acest 
sens şi de a-i reangaja pe aceleaşi locuri de muncă pe care le-au ocupat anterior, 
fără examen sau concurs ori perioadă de probă. În situaţia în care salariaţii care 
au dreptul de a fi reangajați nu solicită acest lucru în mod expres în termen de 
maximum 10 zile de la data comunicării angajatorului, sau refuză locul oferit, 
angajatorul poate face noi angajări pe locurile de muncă rămase vacante. 


H.Condiţii procedurale privind concedierea 


Conform art.62, concedierea pentru motive care ţin de persoana salariatului 
se face prin emiterea de către angajator a unei decizii de concediere, în termen de 


w eo . 


30 de zile calendaristice de la data constatării cauzei concedierii. 


Decizia de concediere se emite în seris şi, sub sancţiunea nulității 
absolute, trebuie să fie motivată în fapt şi în drept şi să cuprindă precizări cu 
privire la termenul în care poate fi contestată şi la instanţa judecătorească la 
care se contestă. 


1.Cercetarea prealabilă 


Concedierea pentru săvârşirea unei abateri grave sau a unor abateri 
repetate de la regulile de disciplină a muncii poate fi dispusă numai după 
îndeplinirea de către angajator a cercetării disciplinare prealabile şi în 
termenele stabilite de Codul muncii. 


În vederea desfăşurării cercetării disciplinare prealabile, salariatul va fi 
convocat în scris de persoana împuternicită de către angajator să realizeze 
cercetarea,  precizându-se obiectul, data, ora şi locul întrevederii. 
Neprezentarea salariatului la convocarea făcută, fără un motiv obiectiv, dă 
dreptul angajatorului să dispună concedierea, fără efectuarea cercetării 
disciplinare prealabile. În cursul cercetării disciplinare prealabile, salariatul are 
dreptul să formuleze şi să susțină toate apărările în favoarea sa şi să ofere 
persoanei împuternicite să realizeze cercetarea toate probele şi motivațiile pe 
care le consideră necesare, precum şi dreptul să fie asistat, la cererea sa, de 
către un reprezentant al sindicatului al cărui membru este. Evident, angajatorul 
trebuie să facă dovada că salariatul a luat la cunoştinţă de convocare. 


2. Termene procedurale 

Potrivit art.62 alin.l, angajatorul are obligația de a emite decizia de 
concediere în termen de 30 de zile calendaristice de la data constatării cauzei 
concedierii. Rezultă aşadar că termenul începe să curgă nu de la data producerii 
faptului care a determinat luarea deciziei ci de la constatarea sa. 


Termenul de 30 de zile este un termen de prescripţie, fiind deci susceptibil 
de suspendare şi de întrerupere. 


Angajatorul poate dispune aplicarea sancțiuni disciplinare într-un termen 
de 6 luni de la data săvârșirii faptei (art.268 alin.1 Codul muncii). 


Decizia de sancționare se comunică salariatului în cel mult 5 zile 
calendaristice de la data emiterii şi produce efecte de la data comunicării 
(art.268 alin.3 Codul muncii). 


Decizia de sancționare poate fi contestată de salariat la instanțele 
judecătoreşti competente în termen de 30 de zile calendaristice de la data 
comunicării (art.268 alin.5 Codul muncii). 


3. Oferirea, în prealabil, a unei munci corespunzătoare 


După cum prevede art.64 alin.l, în cazul în care concedierea se dispune 
pentru motivele prevăzute la art. 61 lit. c) şi d) — inaptitudine fizică şi/sau psihică 
a salariatului, respectiv necorespundere profesională, precum şi în cazul în care 
contractul individual de muncă a încetat de drept în temeiul art. 56 lit. f) — ca 
urmare a admiterii cererii de reintegrare în funcția ocupată de salariat a unei 
persoane concediate nelegal sau pentru motive neîntemeiate, angajatorul are 
obligaţia de a-i propune salariatului alte locuri de muncă vacante în unitate, 
compatibile cu pregătirea profesională sau, după caz, cu capacitatea de muncă 
stabilită de medicul de medicină a muncii. 


Oferirea unui loc de muncă corespunzător trebuie să se facă anterior 
desfacerii contractului de muncă, în caz contrar desfacerea acestuia fiind lovită 
de nulitate. 


În situaţia în care angajatorul nu dispune de locuri de muncă vacante, acesta 
are obligația de a solicita sprijinul agenţiei teritoriale de ocupare a forţei de 
muncă în vederea redistribuirii salariatului, corespunzător pregătirii profesionale 
sau, după caz, capacității de muncă stabilite de medicul de medicină a muncii, 
urmând să îi comunice salariatului soluțiile propuse de agenție. 


Trecerea salariatului într-un alt loc de muncă trebuie să se facă cu 
consimțământul acestuia. Salariatul are la dispoziție 3 zile lucrătoare de la 
comunicarea angajatorului pentru a-şi exprima consimțământul. 


În cazul în care salariatul nu îşi manifestă expres consimțământul în 
termen de 3 zile, precum şi în cazul în care agenția teritorială de ocupare a forţei 
de muncă nu poate îndeplini obligația de a-i găsi un loc de muncă corespunzător, 
angajatorul poate dispune concedierea salariatului. 

În cazul concedierii pentru motivul prevăzut la art. 61 lit. c) - inaptitudine 
fizică şi/sau psihică a salariatului, salariatul beneficiază de o compensație, în 
condițiile stabilite în contractul colectiv de muncă aplicabil sau în contractul 
individual de muncă, după caz. 


4. Dreptul la preaviz 


Conform art.73 alin.l, persoanele concediate în temeiul art. 61 lit. c) şi 
d)(pentru  inaptitudine fizică şi/sau psihică, respectiv  necorespundere 
profesională), al art. 65 şi 66 (concedierea pentru motive care nu țin de persoana 
salariatului), beneficiază de dreptul la un preaviz ce nu poate fi mai mic de 15 
zile lucrătoare. Aceste prevederi nu se aplică persoanelor concediate în temeiul 
art. 61 lit. d) (salariatul nu corespunde profesional locului de muncă în care este 
încadrat), care se află în perioada de probă. În situaţia în care în perioada de 
preaviz contractul individual de muncă este suspendat, termenul de preaviz va fi 
suspendat corespunzător, cu excepţia cazului prevăzut de art. 51 alin. (2) respectiv 
a absenţelor nemotivate. 


Pe durata preavizului, salariatul îşi îndeplineşte obligaţiile, în caz contrar 
putând fi sancționat disciplinar. 


Decizia de concediere se comunică salariatului în scris şi trebuie să conțină 
în mod obligatoriu: 


a) motivele care determină concedierea (motive de fapt şi de drept); 
b) durata preavizului; 
c) criteriile de stabilire a ordinii de prioritate; 


d) lista tuturor locurilor de muncă disponibile în unitate şi termenul în care 
salariaţii urmează să opteze pentru a ocupa un loc de muncă vacant. 


Lipsa unuia dintre aceste elemente din conţinutul deciziei, se sancţionează 
cu nulitate absolută a deciziei. 


Secţiunea 4. Controlul şi sancţionarea concedierilor nelegale 


Conform art.76, concedierea dispusă cu nerespectarea procedurii prevăzute 
de lege este lovită de nulitate absolută. De pildă, dacă decizia de concediere nu 
este comunicată în scris salariatului, actul în sine este lovit de nulitate absolută. 
Nulitatea este pronunţată de instanţa de judecată sesizată de către salariat. În faţa 
acesteia, angajatorul nu poate invoca alte motive de fapt sau de drept decât cele 
precizate în decizia de concediere, chiar dacă aceste motive există. 


Conform dispozițiilor Codului muncii, precum şi din deciziile de practică 
judiciară sunt considerate ca motive de fond ale anulării următoarele : 


e ilegalitatea desfacerii contractului de muncă; 

e netemeinicia desfacerii contractului de muncă; 

e caracterul abuziv al desfacerii contractului de muncă. 

Aceste motive se regăsesc în : 
e invocarea altui motiv decât cel prevăzut de lege, şi a altui text de lege; 
e desfacerea contractului de muncă fără a avea loc reorganizarea; 
e fapta imputată nu există sau nu prezintă gravitatea prevăzută de lege. 


Reprezintă vicii de formă şi atrag anularea deciziei de desfacere a 
contractului de muncă următoarele : 


e inexistența deciziei scrise 
e nemotivarea 


e lipsa cercetării prealabile în cazul desfacerii disciplinare a contractului 
de muncă; 


e luarea măsurii desfacerii contractului de către un organ necompetent. 


În cazul în care instanța constată nelegalitatea sau netemeinicia 
concedierii va dispune anularea deciziei şi va obliga angajatorul la plata unei 
despăgubiri egale cu salariile indexate, majorate şi reactualizate şi cu celelalte 
drepturi de care ar fi beneficiat salariatul. 


La solicitarea salariatului instanţa care a dispus anularea concedierii va 
repune părțile în situația anterioară emiterii actului de concediere. 


$.5. Demisia 


Conform art.79 alin.l, prin demisie se înţelege actul unilateral de voință a 
salariatului care, printr-o notificare scrisă, comunică angajatorului încetarea 
contractului individual de muncă, după împlinirea unui termen de preaviz. 


Salariatul are dreptul de a nu motiva demisia. În anumite cazuri însă este 
necesară motivarea demisiei. Este vorba de situaţiile în care salariatul a beneficiat 
de cursuri de pregătire sau de perfecţionare ale căror costuri au fost suportate de 
către angajator. În aceste cazuri, salariatul trebuie să restituie sumele plătite de 
angajator. 


Termenul de preaviz este cel convenit de părți în contractul individual de 
muncă sau, după caz, cel prevăzut în contractele colective de muncă aplicabile şi 
nu poate fi mai mare de 15 zile calendaristice pentru salariaţii cu funcții de 
execuţie, respectiv de 30 de zile calendaristice pentru salariaţii care ocupă funcții 
de conducere. 


Pe durata preavizului contractul individual de muncă continuă să îşi 
producă toate efectele. 

In situația în care în perioada de preaviz contractul individual de muncă 
este suspendat, termenul de preaviz va fi suspendat corespunzător. 


Contractul individual de muncă încetează la data expirării termenului de 
preaviz sau la data renunțării totale ori parțiale de către angajator la termenul 
respectiv. 


Salariatul poate demisiona fără preaviz dacă angajatorul nu îşi 
îndeplineşte obligaţiile asumate prin contractul individual de muncă. 


Cap.16. Contractul individual de muncă pe durată determinată 


Codul muncii consacră, ca regulă, contractul individual de muncă pe durată 
nedeterminată. Prin excepţie, art.12 alin.2 prevede posibilitatea încheierii 
contractului individual de muncă şi pe durată determinată. Fiind vorba de o 
derogare, cazurile în care este permisă încheierea acestui tip de contract sunt 
limitativ prevăzute de lege. Astfel, art.81 din Codul muncii enumeră opt situații 
în care angajatorul poate recurge la contractul de muncă pe durată determinată: 

e înlocuirea unui salariat în cazul suspendării contractului său de muncă, 

cu excepția situației în care acel salariat participă la grevă; 

e creşterea temporară a activității angajatorului; 

e desfăşurarea unor activităţi cu caracter sezonier; 

e în situaţia în care este încheiat în temeiul unor dispoziţii legale emise cu 
scopul de a favoriza temporar anumite categorii de persoane fără loc 
de muncă; 

e angajarea unei persoane aflate în căutarea unui loc de muncă, care în 
termen de 5 ani de la data angajării îndeplineşte condiţiile de pensionare 
pentru limită de vârstă ; 

e ocuparea unei funcții eligibile în cadrul organizaţiilor sindicale, patronale 
sau al organizațiilor neguvernamentale, pe perioada mandatului ; 

e angajarea pensionarilor care, în condițiile legii, pot cumula pensia cu 
salariu ; 

e în alte cazuri prevăzute expres de legi speciale ori pentru desfăşurarea 
unor lucrări, proiecte, programe, în condiţiile stabilite prin 
contractul colectiv de muncă încheiat la nivel naţional şi/sau la nivel 
de ramură.” 

Contractul individual de muncă pe durată determinată poate fi încheiat doar 

în formă scrisă, în caz contrar prezumându-se că a fost încheiat pe o durată 
nedeterminată, conform art.16 alin.2. Rezultă aşadar că forma scrisă nu este o 


89 o o . . A A . . AEE S 

Se constată că la cererea patronatelor s-au extins cazurile când se pot încheia contracte individuale de muncă pe 
perioadă determinată de la cazurile expres prevăzute de legi speciale la condițiile prevăzute în contractul colectiv de 
muncă încheiat la nivel național şi/sau la nivel de ramură pentru desfăşurarea unor lucrări, proiecte şi programe. 

condiție de validitate (ad validitatem), a cărei absenţă să ducă la nulitatea 
contractului, ci este o condiţie de probă (ad probationem). 

Contractul individual de muncă pe durată determinată poate fi încheiat pe o 
perioadă de maximum 24 luni. El poate fi prelungit şi după expirarea termenului 
inițial, cu acordul scris al părților, dar numai înăuntrul termenului mai sus 
menționat şi cel mult de două ori consecutiv. 

În cazul în care contractul individual de muncă pe durată determinată a fost 
încheiat pentru a înlocui un salariat al cărui contract individual de muncă este 
suspendat, durata contractului va expira la momentul încetării motivelor ce au 
determinat suspendarea contractului individual de muncă al salariatului titular. 

Conform art.83 din Codul muncii, salariatul încadrat pe durată determinată 
poate fi supus unei perioade de probă care variază între 5 şi 45 de zile lucrătoare, în 
funcție de durata contractului (sub 3 luni, între 3 şi 6 luni, mai mare de 6 luni). 

Ca o dovadă a faptului că încheierea contractului individual de muncă pe 
durată determinată reprezintă o situație de excepţie, Codul muncii prevede, la 
art.84 alin.l, că, la expirarea sa, pe locul de muncă respectiv va fi angajat un 
salariat cu contract individual de muncă pe durată nedeterminată. Aceste dispoziții 
nu se aplică însă în următoarele cazuri : 

e contractul individual de muncă pe durată determinată este încheiat pentru 

a înlocui temporar un salariat absent, dacă intervine o nouă cauză de 
suspendare a contractului acestuia; 

e un nou contract individual de muncă pe durată determinată este încheiat 
în vederea executării unor lucrări urgente, cu caracter excepţional; 

e încheierea unui nou contract individual de muncă pe durată determinată 
se impune pentru temeiurile prevăzute la art. 81 lit. e); 

e contractul individual de muncă pe durată determinată a încetat din 
inițiativa salariatului sau din inițiativa angajatorului, pentru o abatere 
gravă sau abateri repetate ale salariatului. 

În art.84 alin.1 din noul Cod al muncii modificat se dispune că la încetarea 
celui de-al treilea contract individual de muncă pe durată determinată succesiv, 
prevăzută la art.80 alin. (4), sau la expirarea termenului prevăzut la art. 82 
alin.(19), pe postul respectiv va fi angajat un salariat cu contract de muncă pe 
perioadă nedeterminată. 

În conformitate cu dispoziţiile art.85, angajatorii au obligaţia de a informa 
salariaţii angajați cu contract individual de muncă pe durată determinată despre 
locurile de muncă vacante sau care vor deveni vacante, corespunzătoare pregătirii 
lor profesionale, şi de a le asigura accesul la aceste locuri de muncă în condiții 
egale cu cele ale salariaților angajaţi cu contract individual de muncă pe perioadă 
nedeterminată. 

În principiu, regimul juridic aplicabil salariatului încadrat cu contract de 
muncă pe durată determinată este acelaşi cu cel aplicabil salariatului încadrat cu 
contract de muncă pe durată nedeterminată, cu excepția dispozițiilor contrare 
cuprinse în legislația muncii sau în contractele colective de muncă. 

Cap. 17. Munca prin agent de muncă temporară 


O altă inovaţie în domeniul raporturilor de muncă introdusă prin noul Cod a 
muncii o reprezintă munca prin agent de muncă temporară”. Această activitate, 
denumită şi muncă temporară, reprezintă munca prestată de un salariat 
temporar, din dispoziţia agentului de muncă temporară, în favoarea unui 
utilizator respectiv tert . 

Este vorba deci de trei actori care intervin în desfăşurarea acestui contract de 
muncă : salariatul temporar, adică persoana încadrată la un angajator agent de 
muncă temporară, pus la dispoziţie unui utilizator pe durata necesară în vederea 
îndeplinirii unor anumite sarcini precise şi cu caracter temporar; agentul de 
muncă temporară, care este o societate comercială autorizată de Ministerul 
Muncii şi Solidarităţii Sociale”, care pune provizoriu la dispoziţie utilizatorului 
personal calificat şi/sau necalificat, pe care îl angajează şi îl salarizează în acest 
scop; utilizatorul(terţul), un angajator căruia agentul de muncă temporară îi pune 
la dispoziție un salariat temporar pentru îndeplinirea anumitor sarcini precise şi cu 
caracter temporar. 

Conform art.88, un utilizator poate apela la un agent de muncă temporară 
doar pentru executarea unor sarcini de tipul celor mai sus menţionate, denumite 
misiuni de muncă temporară, şi numai în cazurile limitativ stabilite de lege : 

e pentru înlocuirea unui salariat al cărui contract individual de muncă este 
suspendat, pe durata suspendării (excepţie face situația când contractul de 
muncă al salariatului este suspendat ca urmare a participării acestuia la 
grevă); 

e pentru prestarea unor activităţi cu caracter sezonier; 

e pentru prestarea unor activități specializate ori ocazionale. 

Durata misiunii de muncă temporară este de maximum 12 luni. Ea poate fi 
prelungită o singură dată, pentru o perioadă care, adăugată la durata inițială a 
misiunii, să nu depăşească 18 luni. 

Contractul încheiat între agentul de muncă temporară şi utilizator se numeşte 
contract de punere la dispoziţie. El se încheie în formă scrisă şi trebuie să 
cuprindă : 

e motivul pentru care este necesară utilizarea unui salariat temporar; 

e termenul misiunii Şi, dacă este cazul, posibilitatea modificării termenului 
misiunii; 

e caracteristicile specifice postului, în special calificarea necesară, locul 
executării misiunii şi programul de lucru; 

e condiţiile concrete de muncă; 


” În legislaţia europeană, acest tip al contractului de muncă este reglementat prin Directiva nr.96/71/CE, care 
foloseşte o terminologie diferită pentru a denumi agentul de muncă temporară şi anume “agenţie de plasare a forței 
de muncă”. 

°l În urma restructurării Guvernului, prin HG nr.737/3.07.2003, Ministerul Muncii şi Solidarităţii Sociale a devenit 


Ministerul Muncii, Solidarităţii Sociale şi Familiei 


99 


e echipamentele individuale de protecție şi de muncă pe care salariatul 
temporar trebuie să le utilizeze; 

e orice alte servicii şi facilităţi în favoarea salariatului temporar; 

e valoarea contractului de care beneficiază agentul de muncă temporară, 
precum şi remuneraţia la care are dreptul salariatul. 

Orice clauză prin care se interzice angajarea de către utilizator a salariatului 
temporar după îndeplinirea misiunii este nulă. 

Contractul încheiat între agentul de muncă temporară şi salariatul temporar se 
numeşte contract de muncă temporară. El se încheie în scris, de regulă pe durata 
unei misiuni, şi trebuie să cuprindă, în afara elementelor prevăzute la art.17 şi la 
art.18 alin.1, condiţiile în care urmează să se desfăşoare misiunea, durata misiunii, 
identitatea şi sediul utilizatorului, precum şi modalitățile de remunerare a 
salariatului. 

În ceea ce priveşte remunerarea salariatului temporar pe durata misiunii, 
aceasta se face de către agentul de muncă temporară la nivelul salariului pe care îl 
primeşte un salariat al utilizatorului care prestează aceeaşi muncă sau una similară. 
Tot agentul de muncă temporară reţine şi virează toate contribuţiile şi impozitele 
datorate de salariat către bugetul statului şi plăteşte pentru acesta toate contribuțiile 
datorate în condiţiile legii. 

În cazul în care, în termen de 15 zile de la data la care obligaţiile privind plata 
salariului şi cele privind contributiile şi impozitele au devenit scadente şi exigibile, 
iar agentul de muncă temporară nu le execută, ele vor fi plătite de utilizator, la 
solicitarea salariatului temporar. Utilizatorul care a plătit sumele mai sus 
menționate se subrogă în drepturile salariatului temporar împotriva agentului de 
muncă temporară. 

Între două misiuni, salariatul temporar beneficiază de un salariu plătit de 
agent, care nu poate fi mai mic decât salariul minim brut pe ţară. 

Prin contractul de muncă temporară se poate stabili o perioadă de probă 
pentru realizarea misiunii, a cărei durată este fixată în funcție de solicitarea 
utilizatorului şi care poate varia de la 2 la 5 zile lucrătoare. 


La încetarea misiunii salariatul temporar poate încheia cu utilizatorul un 
contract individual de muncă. 


In cazul în care utilizatorul angajează, după o misiune, un salariat temporar, 
durata misiunii efectuate se ia în calcul la stabilirea drepturilor salariale, precum 
şi a celorlalte drepturi prevăzute de legislația muncii. 


Dacă utilizatorul continuă să beneficieze de munca salariatului temporar 
fără a încheia cu acesta un contract individual de muncă sau fără a prelungi 
contractul de punere la dispoziție, se consideră că între acel salariat temporar şi 
utilizator a intervenit un contract individual de muncă pe durată nedeterminată. 
Este o prezumție legală de încheiere a contractului individual de muncă în 
condițiile legii. 

Agentul de muncă temporară care concediază salariatul temporar înainte de 
termenul prevăzut în contractul de muncă temporară, pentru alte motive decât cele 
disciplinare, are obligaţia de a respecta reglementările legale privind încetarea 
contractului individual de muncă pentru motive care nu ţin de persoana 
salariatului. 


Cu excepția dispoziţiilor speciale contrare, dispozițiile legale şi prevederile 
contractelor colective de muncă aplicabile salariaților angajați cu contract 
individual de muncă pe durată nedeterminată la utilizator se aplică în egală 
măsură şi salariaților temporari pe durata misiunii la acesta. 


Cap. 18. Contractul individual de muncă cu timp parţial. 


Această formă de contract este introdusă pentru prima oară în legislația 
noastră de noul Cod al muncii şi este menită să răspundă unor cerinţe specifice, fie 
salariatului, fie angajatorului”. 

Contractul individual de muncă cu timp partial poate fi încheiat fie pe durată 
nedeterminată fie pe durată determinată, cu condiția ca programul de lucru să fie 
corespunzător unei fracțiuni de normă de cel puţin 2 ore pe zi. Forma contractului 
este obligatoriu cea scrisă. 

Durata săptămânală de lucru a unui salariat angajat cu contract individual de 
muncă cu timp parțial trebuie să fie inferioară celei a unui salariat cu normă 
întreagă comparabil, fără a putea fi mai mică de 10 ore. 

Conţinutul contractului individual de muncă cu timp parțial este cel prevăzut 
de art.17 alin.2 pentru orice contract individual de muncă. În plus, el trebuie să 
cuprindă următoarele clauze enumerate la art.102 alin.1 : 

e durata muncii şi repartizarea programului de lucru; 

e condiţiile în care se poate modifica programul de lucru; 

e interdicţia de a efectua ore suplimentare, cu excepţia cazurilor de forță 
majoră sau pentru alte lucrări urgente destinate prevenirii producerii unor 
accidente ori înlăturării consecințelor acestora. 

În situaţia în care contractul nu cuprinde aceste elemente, se consideră că a 
fost încheiat pentru normă întreagă. 

Conform art.103, salariatul încadrat cu contract de muncă cu timp parțial se 
bucură de drepturile salariaţilor cu normă întreagă, care i se acordă 
proporțional cu timpul efectiv lucrat. Prin O.U.G. nr.65/2005 a fost abrogat alin 3 
al art.103 din noul Cod al muncii care dispunea că nivelul cotizației la sistemul 
public de asigurări sociale se stabileşte proporțional cu timpul efectiv lucrat. 
Dacă s-ar fi menținut această dispoziţie în vigoare un salariat care ar lucra toată 
viaţa câte 4 ore zilnic, ar avea nevoie de 70 de ani de cotizare ca să îndeplinească 
stagiul standard de cotizare. 


” Cunoscut în legislaţia europeană sub denumirea de contract part-time, acesta este reglementat de Directiva 
nr.97/81/CE 

Articolul 104 stabileşte o serie de obligaţii în sarcina angajatorului. Astfel, 
acesta este obligat ca, în măsura în care este posibil, să ia în considerare cererile 
salariaților de a se transfera de la un loc de muncă cu normă întreagă la unul cu 
fracțiune de normă sau invers ori de a-şi mări programul de lucru, în cazul în care 
apare această oportunitate. De asemenea, angajatorul are obligația de a informa la 
timp cu privire la apariția unor locuri de muncă cu fracțiune de normă sau cu 
normă întreagă, pentru a facilita transferurile de la normă întreagă la fracțiune de 
normă şi invers. Această informare se face printr-un anunţ afişat la sediul 
angajatorului. În sfârşit, angajatorul trebuie să asigure, în măsura în care este 
posibil, accesul la locuri de muncă cu fracțiune de normă la toate nivelurile. 

TITLUL III ; 
TIMPUL DE MUNCA ȘI TIMPUL DE ODIHNA 


Cap. 1. Timpul de muncă 


Întrucât munca efectuată presupune cheltuirea forței vitale a omului, este 
necesar în mod obiectiv, ca ziua de muncă să se încadreze în anumite limite, să fie 
numai o parte dintr-o zi de viată, denumită timpul de muncă. 

Timpul de muncă, din perspectiva duratei acestuia pe zi, săptămână etc. a 
reprezentat de-a lungul timpului o continuă controversă între angajator şi angajați. 
Prin urmare, s-a simțit nevoia socială de reglementare juridică a acestui domeniu, 
astfel încât să se realizeze un raport cât mai echilibrat în stabilirea orarelor de 
muncă din perspectiva gestionării optime a resurselor umane şi materiale, 
prioritară fiind protecția sănătății angajaților a vieții familiale şi sociale a acestora. 

În conformitate cu acordurile internaționale la care România a aderat, în 
legislația internă din acest domeniu au fost asimilate o serie de standarde în 
materie, adoptate de către Organizația Internațională a Muncii, Consiliul Europei 
sau Uniunea Europeană. 


Secțiunea.1. Noţiunea şi clasificarea timpului de muncă. 


Potrivit art. 38 pct. 3 din Constituție „Durata normală a zilei de lucru este, în 
medie, de cel mult 8 ore”. 

Codul muncii defineşte la art. 108 această noțiune ca fiind „timpul pe care 
salariatul îl foloseşte pentru îndeplinirea sarcinilor de muncă” evidențiind una 
dintre trăsăturile specifice ale raportului juridic de muncă, şi anume, desfăşurarea 
activităţii potrivit unui program de lucru. În doctrină se dă o altă definiţie timpului 
de muncă astfel: timpul normal de lucru este perioada în care salariatul are 
îndatorirea de a presta munca la care s-a angajat prin încheierea contractului 
individual de muncă.” Diferenţa dintre cele două definiţii este evidentă. Uneori 
salariatul în timpul programului nu munceşte pentru că angajatorul nu i-a asigurat 


” LT. Ştefănescu op. cit. p. 161. 

obiectul şi condiţiile minime ale muncii.” Într-o altă definiţie se arată că timpul de 

muncă reprezintă durata stabilită, dintr-o zi sau săptămână, în care este obligatorie 
sd A es TE w95 

prestarea muncii în cadrul contractului individual de muncă.” 


Potrivit reglementărilor actuale, timpul de muncă poate fi împărțit în două 
categorii: 

e timpul care se încadrează în programul de lucru, altfel spus durata 

normală a muncii. 

e timpul peste programul de lucru sau peste durata normală a muncii 
şi care poate fi reprezentat de: ore suplimentare, timpul care datorită 
specificului muncii nu se poate încadra în programul normal de lucru sau 
orele prestate peste programul de lucru în scopul asigurării serviciului pe 
unitate. 

Ca o măsură de garantare a drepturilor salariaților, încălcarea normelor de 
protecție a muncii privind timpul de muncă, munca în schimburi şi intensitatea 
muncii, constituie contravenţie şi se sancţionează cu amendă, conform art. 40 din 
Legea nr. 90/1996. 


$.2. Durata timpului de muncă. 


Ducând o luptă susținută pentru apărarea drepturilor lor, salariaţii au înscris 
printre primele revendicări, stabilirea prin lege a limitelor timpului de muncă, a 
repausului săptămânal şi a concediului de odihnă plătit. 

În acest sens, Constituţia României prevede la art. 41 alin. 3 că durata 
normală a zilei de lucru este, în medie, de cel mult 8 ore, iar Codul muncii 
statuează că durata normală a timpului de muncă este de 8 ore pe zi şi de 40 de 
ore pe săptămână, pentru salariaţii angajaţi cu normă întreagă (art. 109 alin. 1). 

În situaţia în care se efectuează şi ore suplimentare durata maximă legală a 
timpului de muncă nu poate depăşi 48 de ore pe săptămână inclusiv orele 
suplimentare. 

În premieră în legislaţia românească, Codul muncii prevede că, în cazul 
tinerilor în vârstă de până la 18 ani durata timpului de muncă este de 6 ore pe zi şi 
de 30 de ore pe săptămână. 

În scopul de a crea un cadru juridic flexibil care să poată răspunde cât mai 
bine specificului activităţilor din economia românească legiuitorul a trasat şi 
coordonatele de organizare a timpului de muncă, astfel: 

a) de regulă, repartizarea timpului de muncă în cadrul săptămânii este 
uniformă, de 8 ore pe zi timp de 5 zile, cu 2 zile de repaus. 

b) în funcție de specificul unității sau al muncii prestate, se poate opta şi 
pentru o repartizare inegală a timpului de muncă, dar cu obligativitatea de a se 


” Timpul de muncă reprezintă durata stabilită dintr-o zi sau săptămână, în care este obligatorie prestarea muncii în 
cadrul contractului individual de muncă. Sanda Ghimpan, I.T. Ştefănescu, Şerban Belingrădeanu, Gheorghe 
Mohonu, Dreptul muncii, tratat, Vol. 2, Editura ştiinţifică şi enciclopedică, Bucureşti, 1979, p. 300. 

% A se vedea Al. Ţiclea op. cit. p.237. 

respecta durata de 40 de ore pe săptămână (personalul de pază, supravegherea 
panourilor de comandă, centrale telefonice, etc.). 

c) prin excepție, durata timpului de muncă poate fi prelungită peste 48 de 
ore pe săptămână, care includ şi orele suplimentare, cu condiția ca media orelor de 
muncă, calculată pe o perioadă de referință de o lună calendaristică, să nu 
depăşească 48 de ore pe săptămână. Acest tip de organizare a timpului de muncă 
nu se aplică tinerilor care nu au împlinit vârsta de 18 ani. 

d) pentru anumite sectoare de activitate, unități sau profesu stabilite prin 
contractul colectiv de muncă unic la nivel naţional, se pot negocia, prin contractul 
colectiv de muncă la nivel de ramură de activitate aplicabil, perioade de referinţă 
mai mari de o lună, dar care să nu depăşească 12 luni. La stabilirea perioadelor de 
referință nu se iau în calcul durata concediului de odihnă anual şi situațiile de 
suspendare a contractului individual de muncă. În situaţia în care durata zilnică a 
timpului de muncă este de 12 ore va fi urmată de o perioadă de repaus de 24 de 
ore. 

Modul concret de stabilire a programului de lucru inegal în săptămâna de 
lucru de 40 de ore şi în săptămâna de lucru comprimată se negociază prin 
contractul colectiv de muncă la nivelul angajatorului sau, în absenţa acestuia, va fi 
prevăzut în regulamentul intern. 

e) Stabilirea unor programe individualizate de muncă se poate realiza de 
către angajator cu acordul sau la solicitarea salariatului în cauză, dacă această 
posibilitate este prevăzută în contractele de muncă aplicabile la nivelul 
angajatorului sau, în absența acestora, în regulamentele interne. Acest ultim tip de 
program presupune un mod flexibil de organizare a timpului de muncă. În acest 
sens durata zilnică a timpului de muncă se împarte în două perioade: una fixă în 
care personalul se află simultan la locul de muncă şi o perioadă variabilă, mobilă 
în care salariatul îşi alege orele de sosire şi de plecare, cu respectarea timpului de 
muncă zilnic. Programul individualizat de muncă poate funcționa numai în 
condițiile în care se respectă prevederile imperative referitoare la durata timpului 
de muncă, atât pentru adulți cât şi pentru tinerii de până la 18 ani (art. 109 şi 111 
din Codul muncii). 

f) La locurile de muncă unde datorită specificului activității nu există 
posibilitatea încadrării în durata normală a timpului zilnic de lucru, se pot stabili şi 
alte forme specifice de organizare a timpului de lucru, dup caz, în tură”, tură 
continuă”, turnus’, program fracţionat, program de exploatare şi program 
fracționat. 

În toate situaţiile, programul de muncă şi repartizarea acestuia pe zile sunt 
aduse la cunoştinţă salariaților şi se afişează la sediul angajatorului. 


”% Programul în tură presupune programul de lucru de 8 ore ce se succed, asigurând salariatului un repaus de 16 ore. 
” Programul în tură continuă presupune prestarea activității şi sâmbăta şi duminica, în condiţiile în care nu se 
foloseşte graficul cu 4 schimburi (aşa numitul schimb pană). 

” Munca în turnus presupune un program de lucru organizat în locurile de muncă unde este necesar să se asigure, 
în anumite perioade, un număr diferit de salariaţi, după cum sunt cerinţele acestora. 

Pentru a se asigura un instrument de verificare a respectării acestor prevederi 
legale, angajatorul are obligația de a ţine evidenţa orelor de muncă prestate de 
fiecare salariat şi de a supune controlului inspecției muncii această evidenţă ori de 
câte ori este solicitat. 


$.3. Munca suplimentară. 


Munca prestată în afara duratei normale a timpului de muncă săptămânal 
este considerată muncă suplimentară. La solicitarea angajatorului salariaţii pot 
efectua muncă suplimentară cu respectarea prevederilor art.111 sau 112, după caz. 
Efectuarea muncii suplimentare peste limita stabilită potrivit prevederilor art.1 11 
sau 112, după caz, este interzisă, cu excepţia cazului de forță majoră sau pentru alte 
lucrării urgente destinate prevenirii unor accidente ori înlăturării consecințelor unui 
accident.” 

De regulă, poate fi efectuată numai cu acordul salariatului. Excepția când 
munca suplimentară se cere a fi efectuată şi fără acordul salariatului este numai în 
cazul de: a) forță majoră; b) când se impun lucrări urgente destinate prevenirii 
producerii unor accidente; c) înlăturării consecințelor unui accident (art. 117 din 
Codul muncii). 

Salariații, cu excepția tinerilor în vârstă de până la 18 ani, pot efectua muncă 
suplimentară la solicitarea angajatorului, în limitele prevăzute de art. 111 din 
Codul muncii (48 ore/săptămână, inclusiv orele suplimentare), fiind interzisă 
explicit depăşirea acestui număr de ore (art.118). 

Această muncă este compensată, potrivit legii prin ore libere plătite, în 
următoarele 30 de zile după efectuarea orelor suplimentare (art. 119 alin 1). În 
aceste condiții salariatul beneficiază de salariul corespunzător pentru orele lucrate 
peste programul normal de lucru. 

Dacă această modalitate de compensare nu este posibilă în termenul 
menționat, în luna următoare, munca suplimentară va fi plătită salariatului prin 
adăugarea unui spor la salariu corespunzător duratei acesteia. Acest spor se 
stabileşte prin negociere, în cadrul contractului colectiv de muncă sau, după caz, al 
contractului individual de muncă cu obligativitatea de a nu fi mai mic de 75% din 
salariul de bază. 

Contractul colectiv de muncă unic la nivel național prevede că pentru 
situațiile în care se depăşeşte pragul de 120 de ore/an de persoană necesită în afară 
de acordul salariatului şi pe cel al sindicatului din unitatea respectivă. 


S.4. Munca de noapte. 
Este considerată muncă de noapte aceea care se prestează între orele 22.00 şi 


06.00. Angajatorul care în mod frecvent utilizează munca de noapte este obligat să 
informeze despre aceasta inspectoratul teritorial de muncă. 


” Această reglementare a fost introdusă prin O.U.G. nr.65/2005. 

Privitor la această categorie de muncă, angajatorul trebuie să respecte o serie 

de obligaţii şi restricţii, astfel: 

e dacă utilizează în mod frecvent munca de noapte este obligat să 
informeze despre aceasta inspectoratul teritorial de muncă. 

e durata normală a muncii de noapte nu va depăşi 8 ore într-o perioadă de 
24 de ore. 

e nupotpresta muncă de noapte tinerii care nu au împlini vârsta de 18 ani. 

e femeile gravide, lăuzele şi cele care alăptează nu pot fi obligate să 
presteze muncă de noapte - rezultă că dacă există acordul lor pot fi 
repartizate la acest gen de muncă. 

Pentru angajaţi această categorie de muncă generează următoarele drepturi: 

e  Salariaţii care efectuează cel puţin 3 ore de muncă de noapte au dreptul 
fie la program de lucru redus cu o oră față de durata normală a zilei de 
muncă — fără ca aceasta să ducă la scăderea salariului de bază — fie să 
beneficieze de un spor la salariu de minimum 15% din salariul de bază 
pentru fiecare oră de muncă de noapte prestată. (art. 123 din Codul 
muncii) 

e Orice salariat care urmează să desfăşoare cel puţin 3 ore de muncă de 
noapte este supus unui control medical gratuit înainte de începerea 
activității şi după aceea, periodic. (art. 124 pct. 1 din Codul muncii). 

e Dacă în urma prestării de muncă de noapte salariaţii au probleme de 
sănătate recunoscute ca având legătură cu această muncă ei vor fi trecuţi 
la o muncă de zi pentru care sunt apți. (art. 124 pct. 3 din Codul muncii) 

La unităţile cu proces de muncă neîntrerupt sau unde condițiile specifice ale 

muncii o impun, programul de lucru din timpul zilei poate fi egal cu cel din timpul 
zilei. Munca de noapte prestată în cadrul unui asemenea program se plăteşte sub 
formă de spor - 25% - dacă timpul astfel lucrat reprezintă cel puţin jumătate din 
programul de lucru. Totodată, beneficiari ai acestui spor sunt şi salariaţii ale căror 
programe au fost reduse sub 8 ore pentru condiții deosebite-vătămătoare, grele sau 
periculoase în care-şi desfăşoară activitatea. 


S. 5. Durata redusă a timpului de muncă 


Faţă de regula generală a timpului de muncă zilnic cu durata de 8 ore, anumite 
categorii de salariați, în condițiile prevăzute de lege, au dreptul legal de a-şi 
desfăşura munca după un program cu durata redusă. 

Prin Legea nr. 131/1991 se stabileşte durata timpului de muncă sub 8 ore pentru 
salariaţii care lucrează în condiţii deosebite-vătămătoare, grele sau periculoase (M. 
Of. nr.64/27.03.1991). Potrivit legii menționate, salariaţii care desfăşoară efectiv şi 
permanent activitatea în locuri de muncă în astfel de condiții beneficiază de 
reducerea duratei timpului de muncă sub 8 ore pe zi, reducere care nu afectează 
nici salariul, nici vechimea în muncă. 

În sectoarele de activitate în care munca este organizată în tură, tură continuă 
sau altă formă, durata schimburilor va fi stabilită astfel încât pentru salariaţii care 
lucrează în condițiile prevăzute de Legea 131/1991 să se asigure condiții de 
menținere a stării de sănătate şi de refacere a capacităţii de muncă. 

Stabilirea categoriilor de personal, a activităților şi locurilor de muncă pentru 
care durata timpului de muncă se reduce sub 8 ore pe zi se face pe baza unor 
criterii riguroase stabilite în legea menţionată. 

Conform art. 3 din Legea nr.3l/1991, existența condiţiilor deosebite- 
vătămătoare, grele sau periculoase la locurile de muncă se stabileşte pentru fiecare 
unitate de către inspectoratele teritoriale de muncă, pe baza determinărilor 
efectuate de către personalul încadrat în unitățile specializate ale Ministerului 
Sănătăţii şi Familiei din care rezultă depăşirea limitelor prevăzute de normele 
naționale de protecție a muncii. 

Durata reducerii timpului de muncă şi nominalizarea personalului care 
beneficiază de program de muncă sub 8 ore pe zi se stabilesc prin negocieri între 
angajatori şi sindicate sau, după caz, reprezentanţii salariaților. 

În acelaşi timp sunt şi alte categorii de salariaţi care potrivit legii beneficiază de 
reducerea timpului de muncă sub 8 ore pe zi, astfel: 

e Tinerii până la 18 ani lucrează 6 ore pe zi, fără să le fie afectat salariul de 
bază şi vechimea în muncă aferente unei norme întregi'%. 

e Femeile încadrate cu normă întreagă şi care au copii în vârstă de până la 
9 luni, respectiv 12 luni în cazul copiilor născuți prematur, distrofici şi a 
celor care necesită măsuri deosebite de îngrijire pe baza recomandărilor 
medicale, au dreptul la program de lucru de 6 ore pe zi. Acest program se 
realizează prin acordarea unor pauze de o jumătate de oră la intervale de 
cel mult 3 ore în cursul programului de lucru, pentru hrănirea şi îngrijirea 
copilului. La cererea mamei, aceste pauze se înlocuiesc cu reducerea 
programului normal de lucru cu 2 ore zilnic. Atât pauzele cât şi reducerea 
programului de lucru menționate anterior se includ în timpul de muncă şi 
nu au consecinţe asupra salariului de bază şi a altor drepturi salariale!”!. 

e Femeile care au în îngrijire copii în vârstă de până la 6 ani pot lucra cu 1⁄2 
sau %4 din normă, dacă nu au copiii în creşe sau cămine. În aceste cazuri, 
salariul este corespunzător timpului efectiv lucrat, iar la calculul vechimii 
în muncă se ia în considerare timpul lucrat cu o normă întreagă”. 

e Chiar dacă au copiii în creşe sau cămine, femeile cu copii în vârstă de 
până la şase ani pot lucra cu %2 sau %4 din normă; în această situație, 
vechimea în muncă este echivalentă normei în care sunt încadrate”. 

e Salariații care renunţă la concediul legal pentru îngrijirea copilului în 
vârstă de până la 2 ani beneficiază de reducerea duratei normale a 


100 Codul muncii, art. 109 (2) 

19! Contractul colectiv de muncă la nivel naţional 
1% ibidem 

103 ibidem 

timpului de lucru cu 2 ore pe zi, fără să le fie afectate salariul de bază şi 
vechimea în muncă“. 

e Salariaţii care din punct de vedere medical, nu mai pot realiza durata 
normală de muncă primesc o indemnizație pentru reducerea timpului de 
muncă cu 1⁄4 din durata normală." Indemnizaţia se acordă la propunerea 
medicului curant, cu avizul medicului expert de la asigurările sociale, 
pentru cel mult 90 de zile într-un an calendaristic, în una sau mai multe 
etape. Cuantumul acesteia va fi egal cu diferenţa dintre baza de calcul 
stabilită conform legii şi salariul brut realizat prin reducerea timpului 
normal de lucru, fără a depăşi 25% din baza de calcul'%. 


$.6. Norma de muncă 


Noul Cod al muncii a redefineşte şi noţiunea de normă de muncă, aceasta 
exprimând cantitatea de muncă necesară pentru efectuarea operațiunilor sau 
lucrărilor de către o persoană cu calificare corespunzătoare, lucrează cu intensitate 
normală, în condiţiile unor procese tehnologice şi de muncă determinate. Normele 
de muncă se elaborează de către angajator conform normativelor în vigoare sau, în 
cazul în care nu există normative , normele de muncă se elaborează de către 
angajator cu acordul sindicatului ori după caz, al reprezentanţilor salariaţilor. În 
cazul unui dezacord cu privire la normele de muncă, părțile vor supune elaborarea 
acestora arbitrajului unui tert ales de comun acord. 

În componenţa normei de muncă se regăsesc: 

e timpul productiv; 
e timpul pentru întreruperi impuse de desfăşurarea procesului tehnologic; 
e timpul pentru pauze legale în cadrul programului de muncă. 

Conform art. 127 din Codul muncii, norma de muncă se exprimă în funcție de 
caracteristicile procesului de producţie sau de alte activități ce se normează, sub 
formă de norme de timp, norme de producţie, norme de personal, sferă de atribuţii 
sau sub alte forme corespunzătoare specificului fiecărei activităţi. Normele muncii 
se aplică tuturor categoriilor de salariați. 

Obligaţia de a elabora normele de muncă revine angajatorului care pentru a le 
pune în practică trebuie să obțină acordul sindicatului sau, după caz, al 
reprezentanților salariaților. 

Aceste norme sunt supuse reexaminării atunci când nu mai corespund 
condițiilor tehnice în care au fost adoptate ori nu asigură un grad complet de 
ocupare a timpului normal de muncă. Procedura de reexaminare dar şi situațiile 
concrete în care se poate recurge la ea se stabilesc prin contractul colectiv de 
muncă aplicabil. 


194 ibidem 
105 Legea nr. 19/2000, art. 111 
106 idem, art. 112 

Cap. 2. Timpul de odihnă 

2.1. Noţiunea şi formele timpului de odihnă 

Deşi nu este definit explicit în Codul muncii într-o opinie se poate aprecia că 
timpul de odihnă este reprezentat de perioadele în care salariaţii nu prestează 
activitatea pentru care sunt plătiți, în baza contractului individual de muncă. 

În doctrină, prin timp de odihnă se înţelege durata de timp necesară pentru 
recuperarea energiei fizice şi intelectuale cheltuite în procesul muncii şi pentru 
satisfacerea nevoilor sociale şi cultural-educative, durata în care salariatul nu 
prestează activitatea pe care o efectuează în temeiul contractului individual de 
muncă. 

Categoriile timpului de odihnă sunt: 

e repausurile periodice care constau în pauza de masă, repausul săptămânal 

şi sărbătorile legale; 

e concediile. 


Secţiunea 1. Repausurile periodice 
S. 2. Pauza de masă şi repausul zilnic" 

Atunci când durata zilnică a timpului de muncă este mai mare de 6 ore, 
salariaţii au dreptul la pauza de masă şi la alte pauze", în condiţiile stabilite prin 
contractul colectiv de muncă aplicabil sau prin regulamentul intern. 

Pentru tinerii în vârstă de până la 18 ani al căror timp de muncă are o durată 
zilnică mai mare de 4 ore şi jumătate se stabileşte o pauză de masă de cel puțin 
30 de minute. 

Toate pauzele nu se vor include în durata zilnică normală a timpului de 
muncă, cu excepția dispozițiilor contrare din contractul colectiv de muncă aplicabil 
şi din regulamentul intern. 

Repausul zilnic sau intervalul dintre două zile de muncă este un drept al 
tuturor salariaților şi este reprezentat de perioada de timp de cel puţin 12 ore 
consecutive între sfârşitul programului dintr-o zi şi începutul programului din ziua 
următoare. Excepţia este reprezentată de situația în care munca se desfăşoară în 
schimburi şi durata repausului zilnic nu poate fi mai mică de 8 ore. 


$.3. Repausul săptămânal”? 


Reprezintă dreptul salariaților de a beneficia, săptămânal, de un repaus de 
două zile consecutive, de regulă sâmbăta şi duminica. 

Pentru locurile de muncă unde acest repaus nu se poate acorda în zilele 
menționate, deoarece astfel s-ar prejudicia interesul public ori desfăşurarea 
normală a activităţii, el se poate acorda şi în alte zile din săptămână stabilite prin 
contractul colectiv de muncă aplicabil sau prin regulamentul intern. În această 


107 1.7 Ştefănescu op. cit. p. 168. 

108 Codul muncii art. 130-131 

1% De pildă, pauza de alăptarea copilului sau alte pauze prevăzute de lege. 
110 ibidem art. 132-133 


110 


situaţie salariaţii vor beneficia de un spor la salariu stabilit prin contractul colectiv 
de muncă sau, după caz, prin contractul individual de muncă. 

O altă excepţie o reprezintă situaţiile în care zilele de repaus săptămânal 
sunt acordate cumulat, după o perioadă de activitate continuă care nu poate 
depăşi însă 15 zile calendaristice. Pentru această procedură trebuie obținută 
autorizarea inspectoratului teritorial de muncă şi acordul sindicatului sau, după 
caz, al reprezentanților salariaților. Salariaţii al căror repaus săptămânal se acordă 
în aceste condiţii au dreptul la dublul compensaţiilor (zile de repaus) cuvenite 
potrivit art. 120 alin. (2) din Codul muncii. 

Totodată legiuitorul a prevăzut în Codul muncii şi reglementarea situațiilor 
în care se poate suspenda repausul săptămânal, şi anume, în cazul unor lucrări 
urgente, a căror executare imediată este necesară pentru organizarea unor lucrări 
de salvare a persoanelor sau bunurilor angajatorului, pentru evitarea unor 
accidente iminente sau pentru înlăturarea efectelor pe care aceste accidente le- 
au produs asupra materialelor, instalaţiilor sau clădirilor unităţii. Măsura se poate 
aplica pentru personalul necesar în vederea executării acestor lucrări. Salanaţii al 
căror repaus săptămânal a fost suspendat în aceste condiții au dreptul la dublul 
compensaţiilor cuvenite potrivit art. 120 alin. (2) din Codul muncii. 


$.4. Sărbătorile legale"! 


Următoarele zile sunt stabilite sărbători legale în care nu se lucrează: 

1 şi 2 ianuarie; 

prima şi a doua zi de Paşte; 

1 mai; 

1 decembrie; 

prima şi a doua zi de Crăciun; 

2 zile pentru fiecare dintre cele două sărbători religioase anuale, declarate astfel 
de cultele religioase legale, altele decât cele creştine, pentru persoanele care 
aparțin acestor culte. 

Acordarea zilelor libere se face de către angajator.(art., 134 pct.2 din Codul 
muncii) 

Prin contractul colectiv de muncă aplicabil se pot stabili şi alte zile libere în 
timpul anului. 

În scopul asigurării continuității asistenței sanitare şi a aprovizionării populației 
cu produse alimentare de strictă necesitate în zilele de sărbătoare legală, se 
stabilesc prin Hotărâre de Guvern programe de lucru adecvate pentru unitățile 
din domeniile de activitate respective, iar aplicarea lor este obligatorie. 

Excepție de la aplicarea prevederilor privind regimul zilelor de sărbătoare 
legală fac salariaţii din locurile de muncă în care activitatea nu poate fi întreruptă 
datorită caracterului procesului de producție sau specificului activității. 


111 Codul muncii art. 134-138. 

Salariaților care lucrează în astfel de unități sau în cele sanitare ori de 
alimentaţie publică li se asigură compensarea zilelor de sărbătoare legală lucrate cu 
timp liber corespunzător în următoarele 30 de zile. 

Dacă din motive justificate nu s-au acordat zile libere, salariaţii respectivi 
beneficiază pentru munca prestată în zilele de sărbătoare legală de un spor la 
salariul de bază ce nu poate fi mai mic de 100% din salariul corespunzător muncii 
prestate în programul normal de lucru. 


$.5. Concediile. 
$.6. Concediul de odihnă anual şi alte concedii ale salariaților"? 


Concediile de odihnă sunt de două feluri: concediul de odihnă anual şi 
concedii suplimentare. 

Concediul de odihnă anual reprezintă cea mai cunoscută instituție menită să 
asigure refacerea capacităților fizice şi psihice ale salariaților. 

Atât Constituţia cât şi Codul muncii garantează dreptul tuturor salariaților la 
concediu anual plătit'!. Acest drept nu poate forma obiectul vreunei cesiuni, 
renunţări sau limitări. 

Privitor la durata concediului de odihnă anual Codul muncii include la art. 
140''* următoarele prevederi: 

e durata minimă a acestuia este de 20 zile lucrătoare; 

e durata efectivă a acestuia se stabileşte prin contractul colectiv de 
muncă aplicabil, se prevede în contractul individual de muncă şi se 
acordă proporțional cu activitatea prestată într-un an calendaristic; 

e sărbătorile legale în care nu se lucrează, precum şi zilele libere plătite 
stabilite prin contractul colectiv de muncă aplicabil nu sunt incluse în 
durata concediului de odihnă anual; 


Concediul de odihnă se efectuează în fiecare an, dispune art. 141 pct. 1 din 
Codul muncii. Aceasta constituie regulă, de la care sunt excepții. 


Efectuarea concediului în anul următor este permisă, prin excepţie, numai 
în cazurile expres prevăzute de lege sau în cazurile prevăzute în contractul 
colectiv de muncă aplicabil. 


In situația în care un salariat se încadrează într-o unitate în cursul anului 
calendaristic, fără transfer, acesta beneficiază de concediu de odihnă, având o 
durată proporțională cu perioada de timp efectiv lucrată de salariatul respectiv. 


112 Idem art. 139-148 

13 Codul muncii art. 139 alin. (1) 

114 Prin O.U.G. nr.65/2005 a fost abrogată dispoziția: „durata concediului de odihnă anual pentru salariaţii 
cu contract individual de muncă cu timp parţial se acordă proporțional cu timpul efectiv lucrat.” Prin aceasta s-a 
înlăturat posibilitatea ca în cazul persoanei cu contract de muncă cu timp parţial de 4 ore zilnic să beneficieze anual 
de un concediu de odihnă de numai 10 zile lucrătoare. 

Angajatorul este obligat să acorde concediu, până la sfârşitul anului 
următor, tuturor salariaților care într-un an calendaristic nu au efectuat integral 
concediul de odihnă la care aveau dreptul. (art. 141 pct. 3 din Codul muncii) 


Este permisă şi compensarea în bani a concediului de odihnă neefectuat, dar 
numai în cazul încetării contractului individual de muncă. 


Salariaţii care lucrează în condiții grele, periculoase sau vătămătoare, 
nevăzătorii, alte persoane cu handicap şi tinerii în vârstă de până la 18 ani 
beneficiază de un concediu de odihnă suplimentar de cel puțin 3 zile 
lucrătoare. 


Efectuarea concediului de odihnă se realizează în baza unei programări 
colective sau individuale stabilite de angajator cu consultarea sindicatului sau, 
după caz, a reprezentanților salariaților, pentru programările colective, ori cu 
consultarea salariatului, pentru programările individuale. Programarea se face 
până la sfârşitul anului calendaristic pentru anul următor. 


Prin programările colective se pot stabili perioade de concediu care nu pot 
fi mai mici de 3 luni pe categorii de personal sau locuri de muncă. 


Prin programare individuală se poate stabili data efectuării concediului sau, 
după caz, perioada în care salariatul are dreptul de a efectua concediul, perioadă 
care nu poate fi mai mare de 3 luni. 


In cadrul perioadelor de concediu stabilite prin programări colective sau 
programare individuală, salariatul poate solicita efectuarea concediului cu cel 
puţin 60 de zile anterioare efectuării acestuia. 


In cazul în care programarea concediilor se face fracționat, angajatorul 
este obligat să stabilească programarea astfel încât fiecare salariat să efectueze 
într-un an calendaristic cel puţin 15 zile lucrătoare de concediu neîntrerupt. 


Salariatul are obligaţia să efectueze în natură concediul de odihnă în 
perioada în care a fost programat, cu excepția situațiilor expres prevăzute de lege 
sau atunci când, din motive obiective, concediul nu poate fi efectuat. (art. 144 
din Codul muncii) 


Salariatul beneficiază pentru perioada concediului de odihnă de o 
indemnizaţie de concediu care nu poate fi mai mică decât salariul de bază, 
îndemnizațiile şi sporurile cu caracter permanent cuvenite pentru perioada 
respectivă, prevăzute în contractul individual de muncă. Această indemnizație 
reprezintă media zilnică a drepturilor salariale prevăzute mai sus din ultimele 3 
luni anterioare celei în care este efectuat concediul, multiplicată cu numărul de 
zile de concediu. Indemnizaţia de concediu de odihnă se plăteşte de către 
angajator cu cel puțin 5 zile lucrătoare înainte de plecarea în concediu. 


Potrivit art. 146 din Codul muncii întreruperea concediului de odihnă poate 
interveni: 


e la cererea salariatului, pentru motive obiective; 

e la solicitarea angajatorului, în caz de forță majoră!” sau pentru 


interese urgente care impun prezența salariatului la locul de muncă. 
În acest caz angajatorul are obligația de a suporta toate cheltuielile 
salariatului şi ale familiei sale, necesare în vederea revenirii la locul 
de muncă, precum şi eventualele prejudicii suferite de acesta ca 
urmare a întreruperii concediului de odihnă. 


Salariații au dreptul la zile libere plătite, care nu se includ în durata 
concediului de odihnă, în cazul unor evenimente familiale deosebite. 


Stabilirea evenimentelor familiale deosebite şi a numărului de zile libere 
plătite se realizează prin lege, prin contractul colectiv de muncă aplicabil sau 
regulamentul intern. 


O altă formă de concediu la care salariatul are dreptul pentru rezolvarea 
unor situații personale este concediul fără plată. Durata acestuia se stabileşte 
prin contractul colectiv de muncă aplicabil sau prin regulamentul intern. Astfel 
potrivit art. 147 din Codul muncii prevede că, în cazul unor evenimente familiale 
deosebite, salariaţii au dreptul la zile libere plătite, care nu se includ în durata 
concediului de odihnă. Evenimentele familiale deosebite şi numărul zilelor libere 
plătite sunt stabilite prin lege prin contractul colectiv de muncă aplicabil sau 
regulamentul intern. 


De pildă conform Hotărârii Guvernului nr. 250/1992 în sectorul bugetar,în 
companiile naționale şi societățile naționale sunt prevăzute zile libere plătite 
(concedii) astfel: 


a) pentru căsătoria salariatului 5 zile; 
b) pentru naşterea sau căsătoria unui copil 3 zile; 


c) pentru decesul soțului sau al unei rude până la gradul al doilea a 
salariatului 3 zile. 


In sectorul privat, prin contractul colectiv de muncă la nivel național sunt 
prevăzute aceleaşi situaţii, acordându-se 3 zile de concediu cu plată şi în ipoteza 
decesului socrilor. 


Prin alte acte normative se acordă zile libere (concedii plătite) şi în 
următoarele situații: 3 zile pentru tinerii chemați la recrutare; recruții şi 
rezerviştii pentru clarificarea situației militare; 5 zile pentru recruții chemați la 
încorporare; 2 zile pentru donatorii de sânge; concediu paternal în baza Legii nr. 
210/1999 respectiv 5 zile pentru îngrijirea noului născut. În practică în baza 
principiului libertăţii de voinţă a părților contractante se utilizează „învoirea”. 
Aceasta se acordă de angajator la cererea salariatului. În anumite cazuri, 
angajatorul are obligația de a învoi salariatul cum ar fi spre exemplu în cazul 
martorului în procesele penale (art. 83 din Codul de procedură penală) sau în 


'5 Prin forța majoră se înţelege o împrejurare de fapt, imprevizibilă şi insurmontabilă care face imposibilă o 
activitate normală. 

procesele civile conform art. 188 alin. 1 din Codul de procedură civilă ori în 
situația experților tehnici judiciari etc. 


S. 7. Concedii pentru formarea profesională'!S 


Codul muncii tratează în mod distinct posibilitatea salariaţilor de a avea 
acces la programe de formare profesională inclusiv prin dreptul de a beneficia de 
concedii în acest scop. Aceste concedii se pot acorda cu sau fără plată. 

Reglementările privind concediul fără plată pentru formare profesională 
sunt următoarele: 

e se acordă la solicitarea salariatului, pe perioada formării profesionale 
pe care salariatul o urmează din inițiativa sa; 

e solicitarea salariatului poate fi respinsă de angajator numai cu acordul 
sindicatului sau, după caz, cu acordul reprezentanților salariaților şi 
numai dacă absenţa salariatului ar prejudicia grav desfăşurarea 
activităţii; 

e salariatul trebuie să înainteze angajatorului cererea de concediu fără 
plată pentru formare profesională cu cel puţin o lună înainte de 
efectuarea acestuia şi trebuie să precizeze data de începere a stagiului 
de formare profesională, domeniul şi durata acestuia, precum şi 
denumirea instituției de formare profesională; 

e concediul fără plată pentru formare profesională se poate efectua şi 
fracționat în cursul unui an calendaristic, pentru susținerea 
examenelor de absolvire a unor forme de învățământ sau pentru 
susținerea examenelor de promovare în anul următor în cadrul 
instituțiilor de învățământ superior, cu respectarea condițiilor stabilite 
cu privire la termenul de înaintare a cererii de concediu. 


Concediul de formare profesională cu plată este un drept al salariatului. În 
cazul în care angajatorul nu şi-a respectat obligația de a asigura pe cheltuiala sa 
participarea unui salariat la formarea profesională în condiţiile prevăzute de lege 
, salariatul are dreptul la un concediu pentru formarea profesională, plătit de 
angajator, de până la 10 zile lucrătoare sau de până la 80 de ore. În această 
situație indemnizaţia de concediu se stabileşte în acelaşi fel ca la concediul de 
odihnă anual. 


Perioada în care salariatul beneficiază de concediul plătit prevăzut la alin. 
(1) se stabileşte de comun acord cu angajatorul. Cererea de concediu plătit 
pentru formare profesională va fi înaintată angajatorului în condițiile prevăzute 
pentru concediul fără plată pentru formare profesională. 


Durata concediului pentru formare profesională nu poate fi dedusă din 
durata concediului de odihnă anual şi este asimilată unei perioade de muncă 
efectivă în ceea ce priveşte drepturile cuvenite salariatului, altele decât salariul. 


11 Codul muncii art. 149-153 

TITLUL IV 
SALARIZAREA 


Secţiunea 1. Consideraţii generale 
Secţiunea 2. Noţiunea şi elementele salariului 
S.3. Noţiunea de salariu 


Cuvântul „salariu” este de origine latină. Salariam era suma ce se plătea 
fiecărui soldat roman pentru cumpărarea sării. Soldatul era un om dependent şi i se 
acorda salariam în virtutea acestei dependențe. Un om liber nu primea salariam. 
Termenul s-a păstrat în timp şi a căpătat sensul de venit al unui om care este 
dependent de altul, fie juridic, fie economic!!”. În literatura de specialitate cel mai 


117 În sens economic salariul desemnează „venitul fundamental prin (cu) care se remunerează munca salariată in întreprinderi şi 
administrații. Salariul nu este o remuneraţie oarecare a muncii, ci un mod special de recompensare, şi anume preţul unei munci 
închiriate şi întrebuințate de un întreprinzător, respectiv de un agent economic (de o unitate economică) utilizator pe baza de 
contract. Acesta din urma (contractul) poate fi explicit sau poate rezulta dintr-o relaţie de dependenţă economică.” 

În funcţie de calitatea beneficiarului de venit, salariul a fost şi este susceptibil şi de diferite alte denumiri: leafa - funcţionari 
civili; solda - militari; retribuţie - cadre superioare; simbrie - personal casnic. 

des este folosit termenul de salariu, se mai utilizează şi termeni de retributie şi 
remuneraţie, precum şi cel de indemnizație, echivalent al remunerării demnitarilor 
aleşi. Salariul reprezintă „prețul muncii prestate, exprimat în bani”%, 
contraprestația muncii depuse de salariat în baza contractului individual de 
muncă” aşa cum dispune art.154 alin. 1 din Codul muncii. 

Dreptul unei persoane la salariu este considerat corolarul dreptului la 
muncă. În art. 23 alin. 3 din Declaraţia Universală a Drepturilor Omului se 
afirmă că „cel care munceşte are dreptul la un salariu echitabil şi suficient care să-i 
asigure lui şi familiei sale o existenţă conformă cu demnitatea umană”. 

În mod evident, salariul este unul dintre elementele cele mai importante ale 
contractului de muncă (alături de felul muncii şi de locul muncii). Din încheierea şi 
executarea contractului individual de muncă decurg obligațiile persoanei încadrate 
în muncă (prestarea muncii), respectiv ale angajatorului (salarizarea muncii). Se 
poate afirma că salariul”! reprezintă obiect, dar şi cauză a contractului individual 
de muncă: este obiect, deoarece el constituie contraprestația pentru munca 
efectuată de salariat; este cauză pentru că persoana fizică s-a încadrat în muncă 
tocmai pentru a-l obține. Astfel, „salariul constituie totalitatea drepturilor 
băneşti cuvenite pentru munca prestată”"”. 

Pentru un angajator salariul reprezintă suma plătită de pentru a obține 
serviciul factorului muncă. În acest sens salariul este un cost. Dar, pentru că se 
obține după ce munca s-a consumat, salariul este şi un venit pentru posesorul 
factorului muncă (angajatul). Acest venit reprezintă mijlocul de subzistentă pentru 
majoritatea salariaților şi a familiilor lor; tocmai de aceea este deosebit de 
importantă stabilirea unui salariu minim, a indexărilor şi a sumelor 
suplimentare pentru sprijinirea familiei. 

În cazul angajatorilor, datorită faptului că salariul apare ca fiind un element 
al costului de producţie, rezultă o „extindere a noțiunii de salariu, supus unui regim 
Juridic specific. Salariul se acordă în cadrul unui sistem de salarizare care 
reprezintă ansamblul normelor prin care sunt stabilite, principiile, obiectivele, 
elementele şi formele salarizării muncii, reglementând totodată şi mijloacele, 
metodele şi instrumentele de înfăptuire ale acestora, prin determinarea condițiilor 


sa x e 123 
de stabilire şi de acordare a salariaților. 


Salariul apare în societate numai o data cu formarea unei categorii de oameni lipsiţi de posibilitatea de a-şi organiza o afacere 
pe cont propriu, care poseda numai forța muncii lor ca izvor de existenţa. În sistemul economic capitalist, majoritatea populaţiei 
active este formată din salariați. (a se vedea, Dicţionar de economie — coord. Niţă Dobrotă, Editura Economică, Bucureşti, 1999, 
pag. 413). 

Aşadar, salariul este remuneraţia, suma de bani ce revine posesorului forței de muncă; ca şi concept economic salariul poate fi 
privit ca: o plată pentru închirierea forței de muncă, un preț pentru cumpărarea forței de muncă , o sumă plătită pentru serviciile 
prestate. Cele mai multe teorii consideră, în mod just, că salariul reprezintă un venit însuşit prin muncă. 

118 Sanda Ghimpu, Alexandru Ţiclea — Dreptul muncii. Editura ALLBECK, Bucureşti, 2000, pag. 326. 
119 Nicolae Voiculescu — Reglementări interne şi comunitare. Editura Rosetti, Bucureşti, 2003, pag. 126. 
12 Dispoziţii asemănătoare se pot găsi şi în alte documente internaționale precum Pactul Internaţional referitor la drepturile 
economice şi culturale (adoptat de Adunarea Generală a O.N.U. , la 16 decembrie 1966 şi intrat în vigoare la 3 ianuarie 1976) sau 
în Carta Socială europeană (adoptată de Consiliul Europei în anul 1961 şi intrată în vigoare la 26 februarie 1965). 
a A se vedea, Sanda Ghimpu, Alexandru Țiclea — Dreptul muncii. Editura ALLBECK, Bucureşti, 2000, pag. 327. 

Idem. 


123 A se vedea Sanda Ghimpu şi colectiv, Dreptul muncii, tratat vol.3, p. 19. 

S.4. Elementele salariului 

Codul muncii”, stabileşte la art. 155 că :,, Salariul cuprinde salariul de 
bază, indemnizaţiile, sporurile, precum şi alte adaosuri”. Codul muncii 
reglementează salarizarea la nivel de principii, reglementările concrete le găsim în 
Legea salarizării nr. 14/ 1991 şi în alte legi speciale care reglementează salariile în 
diferite domenii de activitate ( Legea nr. 50/1996 privind salarizarea şi alte drepturi 
din ale personalului din autorităţile judecătoreşti, Legea nr. 154/1998 privind 
sistemul de stabilire a salariului de bază în sectorul bugetar şi a îndemnizațiilor 
pentru persoanele care ocupă functii de demnitate publică şi altele). 

Angajatorul este obligat să garanteze în plată un salariu brut lunar cel puţin 
egal cu salariul de bază minim brut pe ţară, acesta din urmă fiind stabilit prin 
hotărâre a Guvernului, după consultarea sindicatelor şi a patronatelor. Salariul de 
bază minim brut pe ţară garantat în plată este adus la cunoştinţă salariaților prin 
grija angajatorului”. 

A. Salariul de bază. 

Salariul de bază este acea formă a salariului-venit care, teoretic, se 
determină în funcţie de salariul minim real'*. Prin O.U.G nr.65/2005 s-a înlocuit 
sintagma salariul minim real cu salariul de bază minim brut pe ţară garantat în 
plată. Acesta din urmă este salariul fixat pe cale legală pentru a garanta salariaților 
din categoriile defavorizate un venit care să le asigure un minim decent de 
subzistență, minim determinat în raport cu mediul social dat. Salariul de bază 
minim brut pe ţară garantat în plată reprezintă nivelul de salariu sub care nici un 
salariat nu trebuie, în principiu, să fie plătit. Salariul de bază minim brut pe ţară 
garantat în plată, corespunzător programului normal de muncă, se stabileşte prin 
hotărâre de Guvern, după consultarea sindicatelor şi a patronatelor. În cazul în care 
programul normal de muncă este, potrivit legii, mai mic de 8 ore zilnic, salariul de 
bază minim brut orar se calculează prin raportarea salariului de bază minim brut pe 
țară la numărul mediu de ore lunar potrivit programului legal de lucru aprobat. 
Angajatorul nu poate negocia şi stabili salarii de bază prin contractul individual de 
muncă sub salariul de bază minim brut orar pe ţară. 

Salariul de bază constituie partea principală a salariului total, ce se cuvine 
persoanei încadrate pentru munca prestată conform pregătirii pe care o are, într-un 
anumit loc de muncă. El se stabileşte pentru fiecare salariat, în raport cu 
calificarea, importanţa, complexitatea lucrărilor ce revin postului în care este 
încadrat. 

B. Indemnizaţia.” 

Potrivit reglementării cuprinse în art. 155 din Codul muncii indemnizaţiile 
fac parte din salariu. 

Indemnizaţia se acordă în următoarele situații: 


124 A se vedea, Codul muncii din 24 ianuarie 2003 (LEGEA nr. 53 din 24 ianuarie 2003), Titlul IV, Capitolul I, Art. 155. 

125 Ibidem, Art. 159 (1), (4). 

12 Practic, salariul de bază se calculează prin înmulţirea tarifului salarial orar negociat cu numărul de ore lucrate într-o lună sau 
în alt segment de timp. 

127 Conform DEX pag. 485 indemnizaţia este „suma de bani care se acordă cuiva în afara salariului, destinată să acopere 
cheltuielile făcute de un angajat în scopul îndeplinirii unei sarcini de serviciu”; „despăgubire pentru un prejudiciu, pentru o 
pagubă suferită; contravaloarea în bani a unei plăţi în natură; care nu are caracter de salariu” (din fr. indemnisation). 

a) 


b) 


în temeiul clauzei de neconcurenţă. Art. 21 alin (1) dispune: „Clauza de 
neconcurență îl obligă pe salariat să nu presteze, în interesul propriu 
sau al unui terţ, o activitate care se află în concurenţă cu cea prestată la 
angajatorul său ori să nu presteze o activitate în favoarea unui terţ care 
se află în relaţii de concurență cu angajatorul său şi îl obligă pe 
angajator să îi plătească salariatului o indemnizaţie lunară”. 

când salariatul participă la cursuri sau stagii de pregătire ce presupun 
scoaterea din activitate. Art. 194 alin. 3 prevede: „ Dacă participarea la 
cursurile sau la stagiul de formare profesională presupune scoaterea 
integrală din activitate, contractul individual de muncă al salariatului 
respectiv se suspendă, acesta beneficiind de o indemnizație plătită de 
angajator, prevăzută în contractul colectiv de muncă aplicabil sau în 
contractul individual de muncă, după caz”. 

la detaşare. Potrivit art. 46 alin. 4 „salariatul detaşat are dreptul la plata 
cheltuielilor de transport şi cazare, precum şi la o indemnizaţie de 
detaşare, în condiţiile prevăzute de lege sau de contractul colectiv de 
muncă aplicabil”.Persoanele care dețin funcții de conducere beneficiază de 
o indemnizaţie de conducere. Senatorii şi deputații care participă la 
lucrările Parlamentului, în plen, în comisii sau în şedinţele Biroului 
Permanent beneficiază de o indemnizaţie zilnică. 

C. Sporurile. 

Sporul!” reprezintă un element ce face parte din salariu în general alături de 
salariul de bază, îndemnizația şi adaosurile prevăzute de art. 154 din Codul 
muncii. Sporurile constituie un factor compensatoriu pentru condiţii de 
muncă diferite de cele normale. Cele mai importante sporuri la salariul de 
bază sunt: a) sporul de vechime în muncă;b) sporul pentru condiții deosebite 
de muncă, grele, periculoase ori penibile;c) sporuri pentru ore suplimentare 
sau pentru cele prestate în zilele nelucrătoare; d) sporul pentru munca de 
noapte ;e) sporul de izolare; f) sporul pentru folosirea unei limbi străine; g) 
sporul pentru stabilitate; h) spor de confidenţialitate; 1) spor pentru risc de 
suprasolicitare psihică j) spor pentru fidelitate. 

D. Adaosurile. 

Adaosurile'” la salariul de bază se acordă numai în raport cu rezultatele 


obținute. Având o evidentă funcție stimulatoare pentru salariat, adăugate la salariul 
de bază, ele formează partea variabilă a salariului; se iau în calcul la stabilirea 
drepturilor care se determină în raport cu salariu, în măsura în care se prevede prin 
lege. Adaosurile pot îmbrăca forma: adaosului pentru munca în acord, premiile, 
cota parte din profitul repartizat salariaților, etc. 


Secţiunea. 5. Categorii de salarii. 


In literatura juridică se face distincţia între salariul nominal şi salariul real. 


Cele două tipuri de salarii reprezintă în fond categorii economice ale salariului. Ele 


128 A se vedea p. 119 şi următoarele. 
129 A se vedea p. 120. 

au o importanță deosebită în înţelegerea rolului salariului”? de instrument în 
asigurarea existenţei persoanei încadrate în muncă. Salariul este important şi 
datorită dublei sale semnificaţii: economică şi socială. Ambele aspecte sunt de luat 
în seamă în determinarea lui. 

Salariul nominal — este suma de bani pe care o primeşte efectiv salariatul 
pentru munca prestată (exprimată în preţurile curente pe piață, în termeni 
inflaționişti). Salariul nominal decurge din contractul de muncă, care prevede 
tariful orar de salarizare, durata legală a muncii, indexarea la creşterea preturilor de 
consum. 

Fundamentarea obiectivă a acestui salariu o reprezintă valoarea forței de 
muncă. Datorită faptului că pe piaţa muncii, de regulă, oferta este mai mare decât 
cererea, prețul forţei de muncă se situează în raport cu preţul mărfurilor propriu- 
zise sub valoarea acestuia. Rezultă o presiune asupra salariilor nominale şi o 
descreştere a acestora sub valoarea forței de muncă. Statul intervine prin măsuri 
specifice pentru a contracara scăderea salariilor sub un anumit nivel considerat 
obligatoriu (fie ca minim de existenţă, fie ca standard de viaţă). În acest context, 
una dintre cele mai importante pârghii ale intervenției statului, este stabilirea unui 
salariu minim garantat!”|. 

Salariul real — reprezintă cantitatea de bunuri materiale şi servicii pe care o 
poate cumpăra un salariat, o familie de salariați cu salariul nominal încasat. 
Mărimea salariului real depinde aşadar de mărimea salariului nominal net, dar şi de 
modificarea preţurilor şi tarifelor. În dinamică'”, salariul real se afla în relaţie 
directă cu modificarea salariilor nominale nete şi în relație indirectă cu modificarea 
preţurilor de consum. În mod normal, raportul dintre salariul nominal şi salariul 
real trebuie să fie acelaşi, adică, în diferite perioade, cu aceeaşi sumă de bani 
primită pentru munca depusă să se poată procura aceeaşi cantitate de bunuri şi 
servicii. Nu puţine sunt situaţiile când cu acelaşi salariu nominal sau chiar unul mai 
mare sunt cumpărate mai puţine bunuri decât într-o perioadă anterioară. Salariul 
nominal constituie o componentă a câştigului nominal, care reprezintă veniturile 
băneşti totale încasate pe o perioadă determinată de timp, şi care includ în plus 
veniturile încasate pentru timpul suplimentar lucrat, sporuri etc. Câştigul real!” 
reprezintă cantitatea totală de bunuri procurate prin cheltuirea câştigului nominal. 
Câştigul nominal şi cel real pot evolua în ritmuri diferite şi chiar în direcții 
diametral opuse, în funcție de volumul efectiv al muncii prestate şi, respectiv, de 
evoluția indicelui costului vieţii. De pildă, în condițiile unei creşteri mai rapide a 


; A A : ; r 134 
prețurilor decât a salariului nominal, salariul real se reduce - . 


30 Nivelul salariului depinde de o multitudine de factori economici, politici, demografici, psihologici etc. Dintre aceştia, o 
importanță deosebită o au condiţiile cererii şi ofertei de muncă; dar şi tendinţa întreprinzătorilor de a-şi maximiza profiturile prin 
diminuarea cheltuielilor cu factorul muncă. 

31 A se vedea, de exemplu, Petre Burloiu, Economia Muncii. Probleme actuale, Editura Lumina Lex, Bucureşti, 1993, pag.95. 

zi Câştigul salarial mediu nominal brut pe economie a fost în ianuarie 2003 de 6520266 lei, iar cel net de 4730761 lei, mai mare 
cu 4,5 % față de luna precedentă. (Sursa: Institutul National de Statistică. Informaţii statistice detaliate găsiți în Buletinul 
Statistic Lunar nr.1/2003 ) 

3 În general, salariul real este direct proporţional cu salariul nominal şi invers proporțional cu indicele preţurilor bunurilor de 
consum. 

%4 A se vedea, Economie Politică (Economics) — coord. Niţă Dobrotă - A.S.E., Editura Eficient, Bucureşti, 1993 / Cap. 10 - 
„Salariul"( elaborat de prof. Paul Tănase-Ghiţă), pag. 215. 

În România postdecembristă salariile nominale au crescut spectaculos (în 
moneda naţională'*), dar preţurile de consum s-au ridicat într-o măsură mult mai 
mare. În condiţiile devalorizării monedei este deci posibil ca în ciuda creşterii 
salariului nominal, salariul real să scadă, afectând prin aceasta nivelul de trai al 
salariaților. 

Mărimea şi diferenţierea!“ salariilor trebuie astfel stabilite, încât să păstreze 
vie incitația la muncă şi la ridicarea pregătirii. Să amintim în treacăt o maximă 


S ; , sia A ce DE muncii sale tot 
celebră a lui Henri Ford :”Dacă vreți ca un om să-şi consacre 


timpul şi toată energia sa, dați-i un salariu care să-l pună deasupra preocupărilor 
sale pecuniare”. 

Dispoziţiile noului Cod al muncii referitoare la Fondul de garantare 
pentru plata creanţelor salariale au fost abrogate prin O.U.G. nr.65/2005 urmând 


ca această instituție necesară să fie reglementată printr-o viitoare lege specială. 


$.6. Reglementarea salarizării în dreptul internaţional şi dreptul intern 
S.7. Reglementarea salarizării în dreptul internațional 


Problematica legată de salarizare nu are o limită ce implică în mod exclusiv 
o strictă legătură cu afacerile interne ale unei ţări anume; în condițiile specifice şi 
complexe ale contextului geopolitic actual (globalizare, migrație internațională a 
forţei de muncă, crize demografice) ea îi depăşeşte cu mult granițele. 

Convenţia Organizaţiei Internaționale a Muncii nr. 95 / 1949 privind 
protecția salariului, ratificată de România, precizează la articolul 1 că salariul, 
indiferent de denumirea sa, reprezintă suma de bani dată de patron salariatului în 
temeiul unui contract individual de muncă pentru munca efectuată sau ce trebuie 
efectuată ori pentru serviciile îndeplinite sau care trebuie îndeplinite. Principiul 
convenției constituie plata rapidă şi integrală a salariului, la adăpostul practicilor 
abuzive. 

Într-o anumită măsură, plata salariului în natură (cu excepţia băuturilor 
spirtoase sau a drogurilor şi substanțelor vătămătoare) poate fi permisă (prin 
legislație, contract colectiv sau prin sentință judecătorească ) dacă aceasta 
corespunde interesului lucrătorului şi a familiei sale şi foloseşte uzului personal; în 
schimb, valoarea atribuită acestor prestații trebuie să fie justă şi rezonabilă. 

În Convenţia nr. 95/1949 găsim dispoziţii ce fac referire la reţinerile din 
salariu, care nu sunt autorizate decât în condiţiile şi limitele prescrise de lege, 
contract colectiv sau sentință judecătorească; astfel, nu poate fi reținută sau cedată 


'55 Dăm în continuare un exemplu ce ni se pare elocvent: în luna iunie 1999, salariul mediu net pe economie 
exprimat în dolari americani a fost de 96 de dolari, ceea ce înseamnă 3,2 dolari / zi, adică mai puţin cu 80 de cenți 
decît este pragul absolut al sărăciei, care este definit de Banca Mondială la 4 dolari/zi/om. (Ovidiu Zară citat în 
Sanda Ghimpu, Alexandru Țiclea — Dreptul muncii. Editura ALL BECK, Bucureşti, 2000, nota 2 , pag. 328 ) 

'5 În principiu, salariul se formează pe baza echilibrului dintre cererea şi oferta de muncă; în realitate dimensiunea 
lui este o rezultantă a negocierilor dintre sindicate, patronat şi guvern. 

partea din salariu care este necesară pentru asigurarea întreținerii angajatului şi 
familiei sale. Salariul este o creanță privilegiată în cazul falimentului sau al 
lichidării judiciare a întreprinderii. 

Conferinţa generală a Organizaţiei Internaționale a Muncii, convocată la 
Geneva de către Consiliul de administrație al Biroului Internaţional al Muncii 
adoptă la 24iunie 1970 „Convenţia asupra fixării salariilor minime'"”.” Încă de la 
primele articole se arată că: 

Art. 1. - 1. Orice stat membru al Organizaţiei Internaționale a Muncii care 
ratifica prezenta convenţie se angajează să stabilească un sistem de salarii 
minime care să protejeze toate grupurile de salariați ale căror condiții de 
muncă sunt de asemenea natură încât acestor salariați trebuie să li se asigure 
o protecţie corespunzătoare. 
Art. 1. - 2. Autoritatea competentă din fiecare ţara, de acord cu organizaţiile 
reprezentative ale celor care angajează şi ale lucrătorilor, interesate, dacă 
acestea există, sau după deplina consultare a acestora, va stabili grupurile de 
salariați care trebuie protejaţi. 
Art. 1. - 3. Orice stat membru care ratifica prezenta convenţie este obligat 
ca, în primul sau raport asupra aplicării convenției pe care urmează a-l 
prezenta în baza art. 22 al Constituţiei Organizației Internaționale a Muncii, 
sa facă cunoscut grupurile de salariați care nu vor fi protejați în virtutea 
prezentului articol, indicând motivele. În rapoartele ulterioare se va arăta 
situația legislației şi practicei proprii privitoare la grupurile neprotejate, 
precizându-se în ce măsură s-a dat urmare sau ce urmare se propune a se da 
convenției privitoare la aceste grupuri. 

Această convenţie urmăreşte să stabilească un sistem de salarii minime care 
să protejeze toate grupurile de salariați ale căror condiții de muncă sunt de 
asemenea natură încât acestor salariați trebuie să li se asigure o protecție 
corespunzătoare împotriva salariilor excesiv de scăzute; ea a adus o contribuție 
prețioasă la protejarea grupurilor de salariaţi defavorizați. 

În cuprinsul articolului 2 ( paragraful întâi) este stipulat că: „Salariile 
minime vor avea putere de lege şi nu vor putea fi scăzute; neaplicarea lor va duce 
la aplicarea de sancțiuni corespunzătoare, penale sau de alta natură, persoanei sau 
persoanelor responsabile”. Sub rezerva dispoziţiilor celor de mai sus, libertatea de 
negociere colectiva va trebui să fie pe deplin respectată. 

Conform art. 3, elementele care se iau în considerare pentru a determina 
nivelul salariilor minime vor cuprinde, pe măsura posibilităților şi ținându-se 
seama de practică şi condiţiile naţionale, următoarele: 

a) nevoile lucrătorilor şi ale familiei lor faţă de nivelul general al salariilor în 

țară, costul vieții, prestațiile de securitate socială şi nivelele de trai ale altor 

grupuri sociale; 


137 Adoptată de România prin Decretul 83 din 23 iulie 1975 privind ratificarea unor conventii ale Organizatiei 
Internaționale a Muncii (Publicat in Buletin Oficial nr. 86 din 2 august 1975) 

b) factorii de ordin economic, inclusiv cerințele dezvoltării economice, 
productivitatea şi interesul care există pentru a realiza şi a menţine un înalt 
nivel de folosire a forței de muncă. 

La art. 4. - 1. se arată că statele membru care au ratificat prezenta convenția 
trebuie să instituie şi să mențină metode adaptate condițiilor şi nevoilor tării, 
permițând fixarea şi corectarea din timp în timp a salariilor minime care se plătesc 
grupurilor de salariați protejaţi. 

Ținându-se seama de natura metodelor existente de fixare a salariilor minime, 
se vor lua totodată măsuri care să permită ca la aplicarea directă a respectivelor 
metode să participe: 

a) reprezentanţii organizațiilor interesate ale celor care angajează şi ale 

lucrătorilor sau, în absenţa unor astfel de organizaţii, reprezentanții interesați 

al celor care angajează şi ai lucrătorilor, aceasta participare trebuind sa se 
efectueze pe baza de egalitate; 

b) persoane cărora le este recunoscută competenţa de a reprezenta interesele 

generale ale țări şi care vor fi numite după consultarea deplină a 

organizațiilor reprezentative interesate ale celor care angajează şi ale 

lucrătorilor, acolo unde aceste organizaţii există şi unde o astfel de consultare 
este conformă cu legislația sau practica națională. 

Se vor lua măsuri pentru consultarea deplină a organizaţiilor reprezentative 
ale celor care angajează şi ale lucrătorilor sau a reprezentanților celor care 
angajează şi a lucrătorilor interesaţi, asupra stabilirii şi aplicării metodelor arătate 
mai sus sau asupra modificărilor ce ar urma să fie aduse acestora. 

Totodată se arată foarte clar că salariile minime au forță de lege, însoțită de 
sancțiuni. Pentru a asigura aplicarea efectivă a tuturor dispoziţiilor relative la 
salariile minime, se vor lua măsuri corespunzătoare, cum ar fi un sistem adecvat!"$ 
de inspecție, completat prin orice alte măsuri necesare. 


S.8. Reglementarea salarizării în dreptul intern. 


Codul muncii (Legea nr. 53 din 24 ianuarie 2003) reglementează instituția 
salarizării în cuprinsul Titlului IV. Conform art. 154 alin (2) „pentru munca 
prestată în baza contractului individual de muncă fiecare salariat are dreptul la un 
salariu exprimat în bani”. 

Salariul cuprinde salariul de bază, indemnizaţiile, sporurile, precum şi alte 
adaosuri. Salariile se stabilesc prin negocieri individuale sau/şi colective'"” între 
angajator şi salariați sau reprezentanţi ai acestora. El se stabileşte pentru fiecare 
salariat în raport cu calificarea, importanţa şi complexitatea lucrărilor ce revin 
postului în care este încadrat, cu pregătirea şi competenţa profesională. Salariul 


138 A se vedea, Convenţia nr. 131 din 24 iunie 1970 a Organizaţiei Internaţionale a Muncii (Convenţie asupra fixării salariilor 
minime), articolul 5. 

15% A se vedea, Constitutia Romaniei Art. 38 - (5) : „Dreptul la negocieri colective în materie de muncă şi caracterul obligatoriu 
al convențiilor colective sunt garantate. 

este confidențial, angajatorul având obligația de a lua măsurile necesare pentru 
asigurarea confidențialității. 

În scopul promovării intereselor şi apărării drepturilor salariaţilor, 
confidențialitatea salariilor nu poate fi opusă sindicatelor sau, după caz, 
reprezentanților salariaților, în strictă legătură cu interesele acestora şi în relația lor 
directă cu angajatorul. 

Contractul colectiv de muncă unic la nivel naţional pe anul 2005-2006 
cuprinde o serie de prevederi referitoare la salarizare în capitolul IV (Salarizarea şi 
alte drepturi băneşti). 


$.9. Sistemul de salarizare 
$.10. Noţiunea şi principiile sistemului de salarizare 


Sistemul de salarizare implică existenţa unui ansamblu organizat în părți 
componente care, păstrându-şi individualitatea, sunt în  interdependenţă, 
realizându-se astfel aspectul de totalitate şi integralitate. 

Ca noţiune a dreptului român, „sistemul de salarizare este ansamblul 
normelor prin care sunt stabilite principiile, obiectivele, elementele şi formele 
salarizării muncii, reglementând totodată şi mijloacele , metodele şi instrumentele 
de înfăptuire ale acestora, prin determinarea condițiilor de stabilire şi acordare a 
salariilor (salariul de bază, adaosurile şi sporurile la acest salariu)“. 

S. 11.Principiile sistemului de salarizare. 

Legislația în materie de salarizare este prolifică; cu toate acestea, în 
literatura juridică de specialitate au fost reținute mai multe principii ale sistemului 
de salarizare. 

În lucrarea sa, „Tratat elementar de drept al muncii”, lon Traian 
Ştefănescu!" încearcă o sistematizare a principiilor sistemului de salarizare astfel: 

- la muncă egală, salariu egal; 

- diferențierea salarizării după: nivelul studiilor, în raport cu funcția (meseria 
) îndeplinită şi condiţiile de muncă; cantitatea şi calitatea muncii (după 
performanţa individuală); în funcție de sistemul de activitate (bugetar şi , 
respectiv concurenţial); 

- stabilirea prin act normativ a salariului minim brut pe ţară; 

- absența, de regulă, a plafonării prin lege a salariilor la nivelul lor superior 
(cu excepţia unităților bugetare şi regiilor autonome de interes deosebit ); 


140 Cf. Sanda Ghimpu, Alexandru Țiclea — Dreptul muncii. Editura ALLBECK, Bucureşti, 2000, pag. 336. 
141 A se vedea, Ion Traian Ştefănescu, Tratat elementar de drept al muncii, pag. 284. 

- stabilirea, de regulă, a sistemului de salarizare şi a salariilor prin negociere 
colectivă sau/şi individuală (cu excepția sectorului bugetar în ceea ce 
priveşte salariile de bază ); 

În ceea ce ne priveşte, reținem următoarele principii ale sistemului de 
salarizare: 

a) principiul negocierii salariilor; 

b) principiul prestabilirii salariilor personalului din unitățile bugetare, 
instituțiile şi autoritățile publice, precum şi regiile autonome cu specific 
deosebit, prin acte normative; 

c) principiul egalității de tratament: la muncă egală salariu egal; la muncă 
egală, femeile au salariu egal cu bărbaţi; 

d) principiul confidențialității; 

e) principiul nediscriminării. 

f) principiul indexării şi compensării salariilor; 

g) principiul diferențieri salariilor în raport cu nivelul studiilor, funcția 
îndeplinită, cantitatea şi calitatea muncii, condiţiile de muncă. 


S. 12. Principiul negocierii salariilor 


Legea Fundamentală a României consfințeşte la art. 41 pct. (5) următoarele: 
„Dreptul la negocieri colective în materie de muncă şi caracterul obligatoriu al 
convențiilor colective sunt garantate”. Negocierea salariilor este o consecință a 
acestui principiu constituțional. 

Legea 130 din 16 octombrie 1996 privind contractul colectiv de muncă!” - 
la art.1. - (1) dispune : „Contractul colectiv de muncă este convenţia încheiată între 
patron sau organizația patronală, pe de o parte, şi salariați, reprezentați prin 
sindicate ori în alt mod prevăzut de lege, de cealaltă parte, prin care se stabilesc 
clauzele privind condiţiile de muncă, salarizarea, precum şi alte drepturi şi 
obligații ce decurg din raporturile de muncă. ” 

Cum putem observa, obiectul negocierilor colective îl constituie 
reglementarea de principiu a salarizării angajaţilor cărora le sunt aplicabile 
contractele colective, iar obiectul negocierilor individuale purtate cu prilejul 
încheierii contractului individual de muncă este stabilirea concretă a salariului 
persoanei în cauză. 

Potrivit Contractului colectiv de muncă unic la nivel naţional pe anul 2002 - 
2003, încheiat conform art. 10 şi art. 11 din Legea nr. 130/1996, confederaţiile 
sindicale, în numele salariaților şi reprezentanților patronilor au stabilit: formele 
de organizare a muncii şi de salarizare; coeficienții minimi de ierarhizare; sporurile 
pentru condiții deosebite de muncă, grele, periculoase, nocive, precum şi pentru 
vechime în muncă şi orele suplimentare; condițiile de indexare şi de plată a 
salariilor; adaosurile la salariul de bază etc. 


ici Republicată în Monitorul Oficial nr. 184 din 19 mai 1998 

Pe baza reglementărilor legale, a prevederilor contractelor colective de muncă, 
se desfăşoară negocierea individuală pentru stabilirea salariului fiecărei persoane 
în parte. 


$.13. Salariul minim garantat 


Salariul de bază minim brut pe ţară garantat în plată, corespunzător 
programului normal de muncă, se stabileşte prin hotărâre a Guvernului, după 
consultarea sindicatelor şi a patronatelor. În cazul în care programul normal de 
muncă este, potrivit legii, mai mic de 8 ore zilnic, salariul de bază minim brut orar 
se calculează prin raportarea salariului de bază minim brut pe ţară la numărul 
mediu de ore lunar potrivit programului legal de lucru aprobat. 

Angajatorul nu poate negocia şi stabili salariu de bază prin contractul 
individual de muncă sub salariul de bază minim brut orar pe ţară. 

Angajatorul este obligat să garanteze în plată un salariu brut lunar cel puţin 
egal cu salariul de bază minim brut pe ţară. Aceste dispoziţii se aplică şi în cazul în 
care salariatul este prezent la lucru, în cadrul programului, dar nu poate să îşi 
desfăşoare activitatea din motive neimputabile acestuia, cu excepția grevei. 

Salariul de bază minim brut pe ţară garantat în plată este adus la cunoştinţă 
salariaților prin grija angajatorului. 

Pentru salariaţii cărora angajatorul, conform contractului colectiv sau 
individual de muncă, le asigură hrană, cazare sau alte facilități, suma în bani 
cuvenită pentru munca prestată nu poate fi mai mică decât salariul minim brut pe 
țară prevăzut de lege. 


$.14. Principiul stabilirii salariilor personalului din autorităţile şi instituţiile 
publice finanţate integral sau în majoritate de la bugetul de stat, bugetul 
asigurărilor sociale de stat, bugete locale şi bugetele fondurilor speciale prin 
acte normative. 


În articolul 157 - (2) a Codului muncii se prevede că : „Sistemul de 
salarizare a personalului din autoritățile şi instituțiile publice finanțate integral sau 
în majoritate de la bugetul de stat, bugetul asigurărilor sociale de stat, bugetele 
locale şi bugetele fondurilor speciale se stabileşte prin lege, cu consultarea 
organizațiilor sindicale reprezentative”. 

Stabilirea salariilor pentru această categorie de personal (şi care face 
obiectul unei excepţii de la principiul negocierii" prevăzut la art. 157-1 din Codul 
muncii) se constituie într-un principiu distinct al sistemului de salarizare. 

La aceste excepţii trebuie adăugate!” şi altele care privesc salarizarea 
personalului unor organisme constituționale sau instituţii autonome, înființate prin 
lege. 


18 A se vedea, Codul Muncii Art. 157- (1) Salariile se stabilesc prin negocieri individuale sau/şi colective între angajator şi 
salariați sau reprezentanți ai acestora.. 

$.15. Principiul egalităţii de tratament: la muncă egală salariu egal 


Acest principiu este înainte de toate consacrarea principiului 
constituțional!” care prevede egalitatea salarizării pentru o muncă egală, dintre 
bărbați şi femei. Principiul menționat este consacrat în plenitudinea lui de art. 5 — 
(1) şi (2) şi de art. 6 — (2) din codul muncii din 24 ianuarie 2003 (legea nr. 53 din 
24 ianuarie 2003). În cadrul relaţiilor de muncă funcţionează principiul egalităţii de 
tratament faţă de toți salariaţii şi angajatorii. 

Este interzisă orice discriminare directă sau indirectă față de un salariat, 
bazată pe criterii de sex, orientare sexuală, caracteristici genetice, vârstă, 
apartenență naţională, rasă, culoare, etnie, religie, opţiune politică, origine socială, 
handicap, situație sau responsabilitate familială, apartenenţă ori activitate sindicală 

Prin lege, tuturor salariaților care prestează o muncă le sunt recunoscute 
dreptul la plată egală pentru muncă egală, dreptul la negocieri colective, dreptul la 
protecția datelor cu caracter personal, precum şi dreptul la protecție împotriva 
concedierilor nelegale. 

Dintre numeroasele reglementări internaționale în care acest principiu al 
egalității de tratament este proclamat amintim: Carta Socială Europeană; Pactul 
internațional cu privire la drepturile economice, sociale şi culturale; Convenţia 
internațională privind eliminarea tuturor formelor de discriminare rasială; Carta 
comunitară a drepturilor fundamentale ale muncitorilor etc. 

Principiul „la muncă egală, salariu egal” îşi găseşte o aplicare deplină nu 
numai în actele normative, ci şi în contractele colective de muncă. Cu toate că nu 
mai sunt înscrise prevederi exprese în această direcție, aplicarea concretă a acestui 
principiu este asigurată prin soluţiile unice nediscriminatorii. În actele normative 
sau contractele colective de muncă uneori există soluţii de protecție suplimentară, 
mai ales în cazul femeilor şi tinerilor (de exemplu, indemnizație de naştere, 
indemnizaţie de instalare pentru absolvenţi etc.). 


$.16. Principiul confidenţialităţii. 


Principiul confidențialității derivă din caracterul individual, personal al 
contractului individual de muncă. 

Confidenţialitatea salariului poate fi privită ca o măsură de protecție a 
salariatului, care poate fi ferit astfel de anumite presiuni venite din partea societăţii, 
inclusiv a colegilor de la locul de muncă, presiuni care ar putea influența negativ 
procesul muncii. 


144 Ne referim la : Curtea Constituţională, Curtea de Conturi, Avocatul Poporului, Consiliul Legislativ, Consiliul Naţional al 
Audiovizualului, Consiliul Concurenţei, Comisial de Valori Mobilare etc. 
144 Art. 38 - (4) „La muncă egală, femeile au salariu egal cu bărbaţii ”. 


55 Art. 38 alin. 4 din Constituţie prevede: „La muncă egală, femeile au salariu egal cu bărbaţii”. 

Pe de altă parte, confidențialitatea salariului poate fi şi un mijloc de 
stimulare a salariaților de către angajator, acesta putând plăti salarii diferențiate în 
funcție de rezultatele muncii fiecăruia. 

Potrivit prevederilor art. 158 din Codul muncii salariul este confidenţial, 
angajatorul având obligația de a lua măsurile necesare pentru asigurarea 
confidenţialităţii. În ultima vreme, angajatorii au început să renunţe la sistemul de 
plată a salariilor pe liste, folosind ca mijloc de plată card-ul de debit bancar. 

În scopul promovării intereselor şi apărării drepturilor salariaţilor, 
confidențialitatea salariilor nu poate fi opusă sindicatelor sau, după caz, 
reprezentanților salariaților, în strictă legătură cu interesele acestora şi în relația lor 
directă cu angajatorul. Aceasta este o prevedere de excepție de la principiul 
confidențialității promovată tocmai în vederea apărării intereselor salariaților de 
către sindicat. 


S.17. Principiul nediscriminării. 


Prin lege!“ s-a dispus că la stabilirea şi la acordarea salariului este interzisă 
orice discriminare pe criterii de sex, orientare sexuală, caracteristici genetice, 
vârstă, apartenenţă națională, rasă, culoare, etnie, religie, opțiune politică, origine 
socială, handicap, situaţie sau responsabilitate familială, apartenenţă ori activitate 
sindicală.“ 


$.18. Formele de salarizare. 


Forma de salarizare constă în principiile şi metodele prin care se determină 
mărimea şi dinamica salariului individual, toate acestea făcând legătura între 
mărimea rezultatelor unei unităţi economice, partea ce revine salariaților din aceste 
rezultate şi munca prestată de salariaţi. 

Practica economico-socială cunoaşte trei forme principale de salarizare: în 
regie, în acord şi mixtă. 

Salarizarea în regie asigură remunerarea salariului după timpul lucrat, fără 
a se preciza, în contractul de muncă, cantitatea de muncă pe care angajatul trebuie 
să o efectueze în unitatea de timp. Evident, un anumit volum de efort este presupus 
prin însăşi decizia utilizatorului de a constitui locul de muncă în cauză. În acest 
caz, ceea ce se negociază este salariul orar. Accentul pus pe ora de muncă are o 


146 A se vedea, codul muncii din 24 ianuarie 2003 (LEGEA nr. 53 din 24 ianuarie 2003), Titlul I, Art. 154 — (3) 

147 A se vedea şi contract colectiv de muncă 1285/12 din 17 iunie 2002 - Contract colectiv de muncă unic la nivel național pe 
anul 2002 - 2003, încheiat conform art. 10 şi art. 11 din Legea nr. 130/1996, republicată, înregistrat la Ministerul Muncii şi 
Solidarităţii Sociale cu nr. 1285/12/17.06.2002. Potrivit cap I — art.2- (3) „La angajare şi la stabilirea drepturilor individuale, 
angajatorii vor asigura egalitatea de şanse şi tratament pentru toți salariaţii, fără discriminări directe sau indirecte, pe bază de 
rasă, naţionalitate, etnie, limbă, religie, categorie socială, convingeri, sex, orientare sexuală sau orice alt criteriu care are ca 
scop sau efect restrângerea sau înlăturarea recunoaşterii, folosinţei sau exercitării drepturilor decurgând din contractele 
colective de muncă. ” 

mare importanță pentru menţinerea unei anumite intensități a muncii. Sistemul 
salarizării în regie se aplică în acele sectoare economice în care nu este posibil o 
normare riguroasă a contribuției fiecărui lucrător în parte. 

Salarizarea în acord constă în stabilirea drepturilor în bani ale persoanei, 
pe operaţii, pe activități desfăşurate, pe număr de bunuri produse. Durata timpului 
de muncă pe care-l va cheltui fiecare pentru efectuarea unei operaţii, a unui bun, nu 
este fixată în contract; aceasta este dată însă de ritmul general al muncii în 
întreprindere, de nevoia de sincronizare a activităţilor diferitelor secţii. În genere, 
acest sistem de salarizare este preferabil celui în regie. Aceasta şi pentru angajator, 
dar şi pentru cei mai mulți dintre angajaţi. Numai că adoptarea lui presupune unele 
premise tehnico-organizatorice, care nu se întâlnesc în orice întreprindere. 

Acordul poate fi individual şi colectiv. Tariful practicat şi convenit pentru 
executarea unei operații poate fi simplu, progresiv sau mixt. 

Salarizarea mixtă se caracterizează printr-o remunerare stabilă pe unitatea 
de timp, suma ce se acordă însă în funcție de îndeplinirea unor condiţii tehnice, 
tehnologice, de organizare etc. Fiecare condiție este cuantificată printr-un tarif. Ca 
urmare, mărimea salariului ce revine persoanei devine variabilă, ca în cazul 
salarizării în acord. 

Oricât de perfecționate ar fi formele de salarizare, oricât de bine ar fi ele 
mediatizate, modul concret de aplicare a uneia sau alteia dintre acestea a fost, este 
şi va mai fi contestată de salariați. Sunt şi situaţii când înşişi utilizatorii de muncă 
salarială cer revederea unor prevederi din formele de salarizare adoptate. 

Fiecare dintre aceste forme se aplică într-o mare varietate de subforme. 
Cauzele cele mai generale ale diversificării modaltăţilor concrete de salarizare 
rezidă atât în cauzele ce țin de progresul tehnic, de apariţia unor noi tipuri de 
organizare şi conducere a muncii, cât şi de cauze ce vin dinspre noile forme de 
instituționalizare a luptei salariaților pentru revendicări sindicale etc. Pe baza 
noilor conditii“ au fost conturate câteva direcţii de îmbunătăţire a formelor de 
salarizare cum sunt: corectarea, participarea, socializarea. 


Formele de salarizare sunt acele modalităţi sau procedee prin 
intermediul cărora se evidenţiază şi determină rezultatele muncii prestate şi, 
în consecinţă, salariul cuvenit persoanei respective '”, 

În art. 38 din Contractul colectiv de muncă unic la nivel naţional pe anul 2002 — 
2003 se prevede: 
„ (1) Formele de organizare a muncii şi de salarizare ce se pot aplica sunt 
următoarele: 


a) în regie sau după timp; 


Corectarea — vizează creşterea siguranţei posesorului resurselor de muncă în confruntarea sa cu utilizatorii şi cu deținătorii 
de capital. În acest sens se preconizează măsuri de: atenuare a disproporţiilor prea mari dintre salarii, indexare în funcţie de rata 
inflaţiei, acordare de diferite sporuri etc. 

Participarea — constă în posibilitatea ca salariaţii să participe la împărţirea beneficiilor obţinute de întreprindere. 
Socializarea — presupune un număr de criterii pentru determinarea unor surplusuri peste drepturile băneşti cuvenite pentru 
munca depusă. 
1% Sanda Ghimpu, Alexandru Țiclea — Dreptul muncii. Editura ALL BECK, Bucureşti, 2000, pag. 343. 

b) în acord; 

c) pe bază de tarife sau cote procentuale din veniturile realizate; 

d) alte forme specifice unităţii. 

(2) Organizarea muncii şi salarizarea în acord pot avea loc într-una din 
următoarele forme: 

a) acord direct; 

b) acord progresiv; 

c) acord indirect. 

(3) Acordul direct, progresiv sau indirect se poate aplica individual sau colectiv. 

(4) Formele de organizare a muncii şi de salarizare ce urmează să se aplice 
fiecărei activități se stabilesc prin contractul colectiv de muncă la nivel de unitate 
sau, după caz, instituţie”. 

Acelaşi act normativ stabileşte, la art. 40 — (3), sporurile minime ce se acordă 
salariaților cărora li se aplică prevederile acestuia, şi anume: 

a) pentru condiţii deosebite de muncă, grele, periculoase sau penibile, 10% din 
salariul de bază; 

b) pentru condiţii nocive de muncă, 10% din salariul minim negociat la nivel de 
unitate; 

c) pentru orele suplimentare şi pentru orele lucrate în zilele libere şi în zilele de 
sărbători legale se acordă un spor de 100% din salariul de bază, până la 120 de 
ore/salariat/an; ceea ce depăşeşte 120 de ore/salariat/an se plăteşte cu un spor de 
50% din salariul de bază; 

d) pentru vechime în muncă, minimum 5% pentru 3 ani vechime şi maximum 
25% la o vechime de peste 20 de ani, din salariul de bază; 

e) pentru lucrul în timpul nopții, 25% din salariul de bază; 

f) pentru exercitarea şi a unei alte funcții se poate acorda un spor de până la 
50% din salariul de bază al funcției înlocuite; cazurile în care se aplică această 
prevedere şi cuantumul se vor stabili prin negocieri la contractele colective de 
muncă la nivel de ramură, grupuri de unități sau unități. 

Trebuie însă precizat că sporurile se acordă numai la locurile de muncă unde 
acestea nu sunt cuprinse în salariul de bază'“. Prin contractul colectiv de muncă la 
nivel de ramură, grupuri de unități şi unități pot fi negociate şi alte categorii de 
sporuri (spor de izolare, spor pentru folosirea unei limbi străine, dacă aceasta nu 
este cuprinsă în obligațiile postului, etc.). 


Potrivit art. 41 din Contractul colectiv de muncă unic la nivel național pe 
anul 2002 — 2003 adaosurile la salariul de bază sunt: 
a) adaosul de acord; 
b) premiile acordate din fondul de premiere, calculate într-o proporție de 
minimum 1,5% din fondul de salarii realizat lunar şi cumulat; 
c) alte adaosuri, convenite la nivelul unităților şi instituțiilor. 
(2) Alte venituri sunt: 


150 Conform art. 40 — (2) din Contractul colectiv de muncă unic la nivel naţional pe anul 2002 — 2003. 

a) cota-parte din profit ce se repartizează salariaţilor, care este de până la 10% în 
cazul societăților comerciale şi de până la 5% în cazul regiilor autonome; 
b) tichetele de masă acordate conform prevederilor legale şi înțelegerii părților. 

În aceste condiţii patronul trebuie să asigure condiţiile necesare realizării de către 
fiecare salariat a sarcinilor ce îi revin în cadrul programului zilnic de muncă 
stabilit. În situaţia în care patronul nu poate asigura pe durata zilei de lucru, parţial 
sau total, condițiile necesare realizării sarcinilor de serviciu, el este obligat să 
plătească salariaţilor salariul de bază pentru timpul cât lucrul a fost întrerupt. În 
cazuri excepționale, când din motive tehnice sau din alte motive activitatea a fost 
întreruptă, salariaţii vor primi 75% din salariul de bază individual avut, cu condiția 
ca încetarea lucrului să nu se fi produs din vina lor şi dacă în tot acest timp au 
rămas la dispoziția unității. Prin negocieri la nivelul unităţii sau instituției se va 
stabili modul concret de realizare a prevederii de a rămâne la dispoziţia unității, 
prezenţi în incinta unităţii în aşteptarea reluării activităţii sau la domiciliu, de unde 
să poată fi convocați de unitate'”!. În cazurile prevăzute mai sus, salariaţii 
beneficiază şi de celelalte drepturi prevăzute de lege pentru astfel de situaţii. 

Formele de salarizare au fost pretutindeni prevăzute în cuprinsul contractelor de 
muncă. Contractele între ofertanţii de muncă şi salariați stipulează: numărul de ore 
ce urmează a fi lucrate, calitatea muncii, pe de-o parte, remuneraţia ce se plăteşte, 
pe de altă parte. În fiecare ţară există o săptămână standard de muncă, un salariu 
tarifar orar de referinţă etc. Aceste elemente contractuale sunt concretizate diferit 
în funcție de forma de salarizare. 


A. Formele salariului de bază. 


Formele de salarizare de bază şi cel mai frecvent întâlnite sunt salariul în 
regie şi salariul de execuţie. In cadrul acestor forme exista diferite tipuri de 
salarizare. Forme speciale sunt, de pilda, comisionul şi participația. 

B. Salariul in regie. 

In cazul salarizării in regie, plata se face in funcție de timpul de muncă. 
Acesta poate fi exprimat in ore sau in zile, săptămânal sau lunar. Prin fixarea 
cuantumului salariului (de exemplu a salariului orar) se doreşte realizarea unei 
anumite norme. Aplicare: salariul real este folosit când: 

a) calitatea este mai importanta decât cantitatea (activităţi de control); 
b) randamentul este greu sau imposibil de cuantificat (activităţi de birou sau de 
pază); 
c) nu exista o continuitate a activității (lucrări de reparaţii). 
Avantaje: presiune mai mica pentru obținerea unor rezultate, calitate mai buna. 
Dezavantaje: diferentele de randament nu sunt luate in calcul, un stimulent mai 
redus pentru creşterea productivităţii. 
C. Salariul de execuţie. 


15! Art. 42- alin 1-5 din Contractul colectiv de muncă unic la nivel naţional pe anul 2002 — 2003. 

In cazul salariului de execuţie, plata se face în funcție de cantitatea si/sau 
calitatea muncii prestate. Tipurile de salarii de execuție sunt salariul in acord - care 
poate fi acord normat sau acord valoric - şi salariul cu prime. 

Salariul in acord se compune din salariul tarifar şi adaosul de acord. Din 
suma ambelor componente rezulta baremul pentru acord. In cazul in care un 
angajat realizează norma stabilita, salariul lui va fi calculat pe baza acestui barem. 
În cazul depăşirii producţiei normate, va avea un câştig în mod corespunzător mai 
mare. Daca nu realizează producția normata, va câştiga mai puţin. 

In funcție de modul de calcul al producției, putem vorbi de acord, pe unitatea 
de timp şi acord valoric. 

In cazul acordului normat, este prevăzut un anumit interval de timp pentru 
prelucrarea unei piese. Asta înseamnă ca angajatul trebuie sa realizeze operația 
într-un timp mai scurt pentru a putea câştiga mai mulți bani decât suma prevăzută 
prin baremul pentru acord. 

Aplicare: salariul in acord poate fi folosit când: 

-trebuie calculat exact timpul de execuţie; 

-angajatul poate influenţa ritmul de munca; 

-etapele de execuţie se repeta. 

Avantaje: câştig mai mare pentru productivitate mai mare, retribuire in funcție de 
randament. 

Dezavantaje: presiune mai mare pentru realizarea obiectivelor (pericol de accidente 
mai mare, afectare mai puternica a sănătății). 

D. Salariul cu prime. 

Aceasta este o forma de salarizare unde la salariul de baza se adaugă şi o primă 
în cazul realizării, respectiv a depăşirii anumitor indicatori. Aceştia pot fi indicatori 
de calitate, termene de predare, economia de material etc. 

Prin salariul cu prime poate fi întrebuințat gradul de utilizare al maşinilor. 

E. Comisionul. 

Prin comision se înțelege o remunerație pentru munca prestată, calculată în 
procente. Uzual, aceasta este forma de salarizare folosita pentru agenţi, care in 
cazul încheierii unui contract primesc o anumită cotă procentuală din valoarea 
contractului, sub forma de comision. 

F. Salariul în participaţie. 

La sfârşitul anului, unele întreprinderi le acorda angajaţilor aşa-numitul 
salariu in participaţie, in cazul in care întreprinderea a avut rezultate bune. In acest 
fel se urmăreşte creşterea interesului angajaților pentru obținerea unor rezultate 
bune ale întreprinderii şi o mai mare dorinţa de implicare in activitate. 


Secţiunea 19. Modalităţile de salarizare (prin negociere; prin acte 
normative). 
În componenţa sistemului de salarizare sunt specificate şi modalităţile de 


salarizare, adică procedeele concrete prin care se stabilesc şi se acordă salariile în 

raport cu statutul unității şi domeniul de activitate. Putem distinge următoarele 
situaţii: 
- salarizare prin negociere — colectivă — în cazul societăților comerciale; 
- salarizarea personalului unităţilor bugetare şi al regiilor cu specific deosebit 
care se stabilesc de către Guvern, cu consultarea sindicatelor; 
- salarizarea personalului organelor puterii legislative, executive si 
judecătoreşti, care se stabileşte prin lege ; 
- salarizarea conducătorilor de societăți comerciale şi regii autonome, care se 
stabilesc de către organele împuternicite să numească aceste persoane; 


A. Salarizarea prin negociere. 


Această modalitate de salarizare este caracteristică nu numai societăților 
comerciale, ci şi altor categorii de angajatori dintre care amintim: regii autonome, 
altele decât cele cu specific deosebit; companii naționale; societăți naționale; 
asociaţii, fundaţii, alte persoane juridice şi persoane fizice etc. 

În art. 157 din Codul muncii, alin. (1) se legiferează: „Salariile se stabilesc prin 
negocieri individuale sau/şi colective între angajator şi salariați sau reprezentanți ai 
acestora”. 

Legea nu determină criteriile şi nici nu stabileşte condiţiile în care să se facă 
negocierea salariilor. Astfel, părțile sunt libere să aleagă orice sistem posibil, cu 
condiția să respecte o singură dispoziție imperativă - măsură de protecţie a 
personalului — care se referă la salariul minim brut pe ţară. Negociatorii, mai ales 
patronii, trebuie să aibă în vedere că stabilirea unui salariu peste un anumit nivel 
atrage un impozit suplimentar. 

În general, sistemul propriu de salarizare al fiecărei unităţi este extrem de diferit, 
în funcție de numeroşi factori, printre care: obiectul de activitate, complexitatea 
activității, gradul de dotare tehnică, rentabilitatea, productivitatea muncii, numărul 
personalului. Un anumit sistem de salarizare se va stabili, de exemplu, într-o 
unitate de producție şi altul într-o unitate de prestări servicii; în unități având 
acelaşi obiect de activitate, părțile pot stabili sisteme de salarizare diferite. De 
asemenea, un anumit sistem va putea fi stabilit într-o regie autonomă sau societate 
comercială cu capital majoritar de stat şi altul într-o societate comercială cu capital 
integral privat. Mai mult, chiar în cadrul aceleiaşi categorii de unităţi, din punct de 
vedere al naturii capitalului, diferenţele de salarizare pot fi notabile. În orice caz 
însă, sistemul de salarizare ales va trebui să asigure realizarea obiectului de 
activitate al unităţii în condiţii de eficienţă ridicată. 

În art.3 alin (1) din Legea 130 din 16 octombrie 1996 privind contractul 
colectiv de munca (republicată) se dispune: „Negocierea colectivă va avea ca 
obiect, cel puţin: salariile, durata timpului de lucru, programul de lucru şi condițiile 
de munca”. 

Art.3 alin.(4) Negocierea colectiva, la nivel de unitate, este obligatorie, cu 
excepția cazului în care unitatea are mai puţin de 21 de salariați”. 

În conformitate cu art. 157 din Codul muncii alin. (2), sistemul de salarizare 
a personalului din autoritățile şi instituțiile publice finanțate integral sau în 
majoritate de la bugetul de stat, bugetul asigurărilor sociale de stat, bugetele 
locale şi bugetele fondurilor speciale se stabileşte prin lege, cu consultarea 
organizațiilor sindicale reprezentative. 


B. Salarizarea prin acte normative. 


În cazul persoanelor care ocupa funcţii de demnitate publică, precum si 
persoanelor angajate pe baza de contract individual de munca in sectorul bugetar 
modul de salarizare este stabilit prin lege sau prin acte normative emise în temeiul 
legii, aşa încât salariul nu este şi nu poate fi negociat. Acestora li se aplică Legea 
154 din 15 iulie 1998 privind sistemul de stabilire a salariilor de baza in sectorul 
bugetar si a indemnizaţiilor pentru persoane care ocupa funcții de demnitate 
publica publicată in Monitorul Oficial nr.266 din 16iulie1998. 

Potrivit art. 5. alin (1) din lege, salariile de baza in sectorul bugetar se 
stabilesc pe baza următoarelor elemente: 

a) valoarea de referinţă universală, care se exprima in lei si care este baza 
unica de determinare a valorii de referință, proprie fiecărui sector de activitate 
bugetara; 

b) indicatorii de prioritate intersectorială, exprimaţi in procente, diferențiați 
pe domenii de activitate; 

c) valori de referință sectonală, exprimate in lei, rezultate din înmultirea 
valorii de referinta universala cu indicatorii de prioritate intersectonala, utilizate 
ca: 

- baza de calcul pentru configurarea grilelor de intervale specifice sectorului 
respectiv; 

- baza de calcul pentru salariile de bază corespunzatoare grilelor de 
salarizare specifice; 

- baza de calcul al cuantumului indemnizatiei lunare; 

d) grila de intervale pentru stabilirea salariilor de baza, pentru functiile 
specifice fiecarui sector de activitate. 

Valoarea de referinta universala, indicatorii de prioritate intersectoriala si 
valorile de referinţă sectorială sunt prevazute in anexa nr. I. a legii. 


pe : ka : ..152 
La fel, salariile personalului regiilor autonome cu specific deosebit '-, 
nominalizate de Guvern, se stabilesc în acelaşi mod ca la unităţile bugetare. 


C. Salarizarea personalului din societăţile comerciale şi regiile 
autonome. 


'5 Sunt regii autonome cu specific deosebit: Administraţia Naţională a Drumurilor, Administraţia Naţională, 
„Reslav” S.A Galaţi, „Fluvdrag S.A. Giurgiu etc. 

În cazul societăţilor comerciale şi regiilor autonome, altele decât cele cu specific 
deosebit, salariile se stabilesc prin negocieri colective sau, după caz, individuale, 
între persoanele juridice sau persoanele fizice care angajează şi salariați ori 
reprezentanţii acestora. 

Rezultatele negocierilor sunt consemnate în contractele colective de muncă. În 
limitele stabilite de contractul colectiv de muncă, prin contractul individual de 
muncă se stabileşte salariul ce se plăteşte în mod concret fiecărui salariat în parte. 
Părțile contractului individual de muncă sunt libere să alegă orice cuantum şi orice 
sistem de salarizare, fiind ţinute să respecte o singură dispoziție imperativă ce se 
referă la respectarea nivelului salariului minim brut. 


D. Plata salariului. 


Obligaţia principală a angajatorului este acea de plată a salariului. Aşa cum 
este se arată în noul Cod al muncii la art. 154 alin. (2) „pentru munca prestată în 
baza contractului individual de muncă fiecare salariat are dreptul la un salariu 
exprimat în bani”. Totuşi, ca o excepție, la unitățile producătoare de produse 
agricole, o parte din salariu se poate plăti şi în natură. Plata în natură, stabilită prin 
negocieri colective în unități, nu poate depăşi 30% din salariu. (Contractul colectiv 
de muncă unic la nivel național pe anul 2002 — 2003, art. 37 alin. 2). 

Potrivit art. 41 din Contractul colectiv de muncă unic la nivel național pe 
anul 2002 — 2003 „Plata salariilor se face periodic, la datele care se stabilesc prin 
contractul colectiv de muncă la nivelul unității sau instituţiei”. În mod obişnuit, 
salariile se plătesc de două ori pe lună. 

Potrivit dispozițiilor art. 161 alin. 1, salariul se plăteşte în bani cel puţin o 
dată pe lună, la data stabilită în contractul individual de muncă, în contractul 
colectiv de muncă aplicabil sau în regulamentul intern, după caz. 

Plata salariului se poate efectua prin virament într-un cont bancar, în cazul în 
care această modalitate este prevăzută în contractul colectiv de muncă aplicabil. 

Plata în natură a unei părți din salariu, în condițiile stabilite la art. 160, este 
posibilă numai dacă este prevăzută expres în contractul colectiv de muncă aplicabil 
sau în contractul individual de muncă. 

Întârzierea nejustificată a plăţii salariului sau neplata acestuia poate 
determina obligarea angajatorului la plata de daune-interese pentru repararea 
prejudiciului produs salariatului. 

Salariul se plăteşte direct titularului sau persoanei împuternicite de acesta. 

În caz de deces al salariatului, drepturile salariale datorate până la data 
decesului sunt plătite, în ordine, soțului supravieţuitor, copiilor majori ai 
defunctului sau părinților acestuia. Dacă nu există nici una dintre aceste categorii 
de persoane, drepturile salariale sunt plătite altor moştenitori, în condițiile 
dreptului comun. 

Plata salariului se dovedeşte prin semnarea statelor de plată, precum şi prin 
orice alte documente justificative care demonstrează efectuarea plății către 
salariatul îndreptățit. 

Statele de plată ~, precum şi celelalte documente justificative se păstrează şi 
se arhivează de către angajator în aceleaşi condiţii şi termene ca în cazul actelor 
contabile, conform legii. 


= 153 
a 


E. Reţinerile din salariu. 


Nici o reținere din salariu nu poate fi operată, în afara cazurilor şi condițiilor 
prevăzute de lege, dispune art. 161 din Codul muncii. 

Din salariu se fac următoarele rețineri: 

a. contribuția de asigurări sociale, (legea nr.19/2000). 

b. contribuţia pentru asigurări sociale de sănătate, (O.U.G. 
nr.150/2002. 

c. contribuția la bugetul asigurărilor pentru şomaj, (Legea nr. 
76/2002. 

d. contribuția pentru plata  îndemnizaţiilor salariaților pe 
perioadele de întrerupere a activităţii în construcții. 

De la angajator din fondul de salarii se rețin: 

a) contribuția de asigurări sociale,(O.U.G. nr. 147/2002) 

b) contribuția pentru asigurarea sănătății personalului, 
(O.U.G. nr. 150/2002). 

c) contribuția de asigurări pentru accidente de muncă şi 
boli profesionale, (Legea nr.346/2002). 

d) Contribuţia lunară la bugetul asigurărilor pentru şomaj, 
(Legea 76/2002). 

Reţinerile cu titlu de daune cauzate angajatorului nu pot fi efectuate decât 
dacă datoria salariatului este certă, lichidă!“ şi exigibilă' şi a fost constatată ca 
atare printr-o hotărâre judecătorească definitivă şi irevocabilă. 

În cazul pluralităţii de creditori ai salariatului va fi respectată următoarea 
ordine: 

a) obligațiile de întreținere, conform Codului familiei; 
b) contribuţiile şi impozitele datorate către stat; 

c) daunele cauzate proprietăţii publice prin fapte ilicite; 
d) acoperirea altor datorii. 


153 Statele de plată se păstrează 50 de ani, dispune Legea nr.382/1991. 

154 Potrivit art.1 11 din Legea nr. 76/20020 privind sistemul asigurărilor pentru şomaj şi stimularea ocupării forței de 
muncă, încălcarea de către angajator a obligațiilor prevăzute la art.26 alin. şi la art. 27, constând în sustragerea de 
la obligaţia privind plata contribuţiilor la bugetul asigurărilor pentru şomaj, constituie infracţiune şi se pedepseşte cu 
închisoare de la 6 luni la 1 an sau amendă. I ar conform art. 112, reținerea de către angajator de salariaţi a 
contribuţiilor datorate bugetului asigurărilor pentru şomaj şi nevirarea acestora în termen de 15 zile în conturile 
stabilite potrivit reglementărilor în vigoare constituie infracțiune şi se pedepseşte cu închisoare de la 3 luni la 6 luni 
sau cu amendă. 

155 Lichidă înseamnă determinată cu exactitate în valoarea sa. 

156 Să fi ajuns la scadență adică la termenul de plată. 

Reținerile din salariu cumulate nu pot depăşi în fiecare lună jumătate din 
salariul net (art.164 pct.4 din Codul muncii). 

Acceptarea fără rezerve a unei părți din drepturile salariale sau semnarea 
actelor de plată în astfel de situații nu poate avea semnificația unei renunțării din 
partea salariatului la drepturile salariale ce 1 se cuvin în integralitatea lor, potrivit 
dispoziţiilor legale sau contractuale (art.165 din C.m.). 


S. 20. Dreptul la acţiune cu privire la drepturile salariale. 


În conformitate cu prevederile art. 166 alin. (1) din Codul muncii, dreptul la 
acțiune cu privire la drepturile salariale, precum şi cu privire la daunele 
rezultate din neexecutarea în totalitate sau în parte a obligațiilor privind plata 
salariilor se prescrie în termen de 3 ani de la data la care drepturile respective erau 
datorate. 

Termenul de prescripţie este întrerupt în cazul în care intervine o recunoaştere 
din partea debitorului cu privire la drepturile salariale sau derivând din plata 
salariului. 


S. 21. Fondul de garantare pentru plata creanţelor salariale. 


Capitolul IV din Codul Muncii din 24 ianuarie 2003 este dedicat în întregime 
acestui subiect. Trebuie spus că s-a urmărit integrarea în textul Codului a 
Convenţiei Organizaţiei Internaţionale a Muncii nr. 173 /1992 privind 
protecţia creanţelor lucrătorilor în caz de insolvabilitate a celui care 
angajează, precum şi a Directivei Uniunii Europene nr. 80/987/CEE din 20 X 
1980 privind armonizarea legislaţiilor statelor membre referitoare la protecţia 
salariaţilor în cazul insolvabilităţii patronului. 

Potrivit dispoziţiilor noului Cod al muncii Fondul de garantare pentru plata 
creanţelor salariale este constituit de angajatori; aceştia au obligaţia de a contribui 
la fondul de garantare pentru plata creanţelor salariale care rezultă din contractele 
individuale de muncă, în condițiile legii. Fondul de garantare pentru plata 
creanţelor salariale asigură plata creanţelor care privesc salarizarea. 
Angajatorii sunt obligați prin lege de a-şi asigura proprii salariați contra riscului de 
neplată a sumelor ce le sunt datorate în executarea contractului de muncă sau ca 
urmare a încetării acestuia. 

Datorită faptului că aceste prevederi au născut luări de poziție din partea 
partenerilor sociali, în textul final al Codului muncii se lasă în sarcina unei viitoare 
legi speciale stabilirea modului de constituire şi utilizare a fondului de garanţie. În 
art. 168 se arăta totuşi că constituirea şi la utilizarea fondului de garantare pentru 
plata creanţelor salariale se vor respecta următoarele principii: 

a) patrimoniul instituţiilor de administrare a fondurilor trebuie să fie 

independent de capitalul de exploatare al unităților şi trebuie să fie constituit 

astfel încât asupra acestuia să nu poată fi pus sechestru în cursul procedurii 
în caz de insolvabilitate; 

b) angajatorii trebuie să contribuie la finanţare în măsura în care aceasta nu 
este acoperită integral de către autoritățile publice; 

c) obligația de plată a instituţiilor de administrare a fondurilor va exista 
independent de îndeplinirea obligaţiei de contribuţie la finanţare. 

Aşa cum am mai arătat la solicitarea patronatelor înfiinţarea şi funcționarea 
Fondului de garantare pentru plata creanţelor salariale a fost amânată până la 
elaborarea şi adoptarea unei legi speciale. Astfel prin O.U.G. nr.65/2005 a fost 
abrogat art.168 din noul Cod al muncii, iar art.167 a fost reformulat în sensul celor 
arătate. 


$.22. Tichetele de masă. 


În completarea drepturilor salariale, la 8 iulie 1998 a fost adoptată Legea nr. 
142 privind acordarea tichetelor de masă. Normele de aplicare a acestei legi au fost 
stabilite de către Guvernul României prin H.G. nr. 5 / 1999'%. Tichetele de masă 
se acordă în limita prevederilor bugetului de stat sau, după caz, ale bugetelor 
locale, pentru unitățile din sectorul bugetar, şi în limita bugetelor de venituri şi 
cheltuieli aprobate, potrivit legii, pentru celelalte categorii de angajatori. 
La art.l. (1) din Legea nr. 142/1998 se prevede că: „Salariaţii din cadrul 
societăților comerciale, regiilor autonome şi din sectorul bugetar, precum şi din 
cadrul unităților cooperatiste şi al celorlalte persoane Juridice sau fizice care 
încadrează personal prin încheiere de contract individual de muncă, denumite în 
continuare angajator, pot primi o alocaţie individuala de hrană, acordată sub forma 
de tichete de masă , suportată integral pe costuri de angajator”. 
În temeiul acestei legi, angajatorul trebuie să distribuie salariaţilor tichete de masă, 
lunar , în ultima decada a fiecărei luni, pentru luna următoare. În condiţiile 
prevăzute de lege angajatorul distribuie, pe salariat, un număr de tichete de masă 
corespunzător numărului de zile lucrătoare din luna pentru care se face distribuirea. 
Salariatul poate utiliza, lunar, un număr de tichete de masă cel mult egal cu 
numărul de zile în care este prezent la lucru în unitate. Tichetele de masa pot fi 
utilizate numai pentru achitarea mesei sau pentru achiziționarea de produse 
alimentare. Salariatul poate utiliza maxim două tichete de masă într-o singură zi. 
Tichetele de masa pot fi utilizate în unități de alimentație publică, cantine- 
restaurant, bufete, cu care unitățile emitente au contractat prestarea serviciilor 
respective. 


S. 23. Protecţia drepturilor salariaţilor în cazul transferului întreprinderii, al 
unităţii sau al unor părţi ale acesteia. 


157 publicată în Monitorul Oficial nr. 26 din 25 ianuarie 1999. 

Consecinţă a transpunerii în dreptul intern a unei norme!" comunitare, 
Codul muncii reglementează prin articolele 169-170 că salariaţii beneficiază de 
protecția drepturilor lor în cazul în care se produce un transfer al întreprinderii, al 
unităţii sau al unor părți ale acesteia către un alt angajator. 

Drepturile şi obligațiile cedentului, care decurg dintr-un contract sau raport 
de muncă existent la data transferului, vor fi transferate integral cesionarului. 

Transferul întreprinderii, al unităţii sau al unor părți ale acesteia nu poate 
constitui motiv de concediere individuală sau colectivă a salariaților de către 
cedent ori de către cesionar. 

După data transferului, cedentul va continua să fie răspunzător în privința 
obligațiilor izvorâte din raporturile de muncă stabilite înainte de data transferului şi 
neexecutate la termen. 


În acelaşi timp, cedentul şi cesionarul au obligaţia de a informa concret şi 
de a consulta, anterior transferului, sindicatul sau, după caz, reprezentanții 
salariaților cu privire la implicaţiile juridice, economice şi sociale asupra 
salariaților, decurgând din transferul dreptului de proprietate. 


138 În speţă, Directiva Uniunii Europene nr. 2001 / 23 / CE a Consiliului din 12 martie 2001 privind apropierea 
legislațiilor țărilor membre relative la menținerea drepturilor lucrătorilor în cazul transferurilor întreprinderilor, 
stabilimentelor sau părților de întreprinderi sau stabilimente. 

TITLUL V 
SĂNĂTATEA ŞI SECURITATEA ÎN MUNCĂ 


Cap. 1. Consideraţii generale 


Una dintre instituțiile importante ale Dreptului muncii este reprezentată de 
securitatea şi sănătatea în muncă, prezentă atât in legislația internațională cât şi în 
cea internă în materie. 

În analiza acestui domeniu trebuie pornit de la realitatea că protecţia muncii 
este un principiu constituțional înscris în art. 38 alin 2 din Constituţia României 
care prevede că „salariaţii au dreptul la protecția socială a muncii. Măsurile de 
protecție privesc securitatea şi igiena muncii, regimul de muncă al femeilor şi al 
tinerilor, instituirea unui salariu minim pe economie, repausul săptămânal, 
concediul de odihnă plătit, prestarea muncii în condiţii grele, precum şi alte situații 
specifice. 

Este evidentă importanța acestui domeniu din legislația dreptului muncii 
deoarece scopul său fundamental este apărarea vieţii, integrității corporale şi 
sănătăţii salariaților şi a altor persoane participante la procesul de muncă. 

Cap.2. Reglementarea protecţiei muncii în legislaţia internaţională şi în cea 
internă. 


În cadrul convențiilor şi recomandărilor adoptate de către Organizaţia 
Internaţională a Muncii (OIM), multe dintre ele se referă la securitatea şi igiena 
muncii. Unele dintre acestea prevăd principiile din domeniul protecției muncii, iar 
altele se referă la domenii specifice de activitate ori la norme de utilizare la locul 
de munca a anumitor substanţe. 

Dintre acestea se remarcă desigur Convenţia nr. 155/1981 privind securitatea 
şi sănătatea lucrătorilor, care prevede cu rang de principiu instituirea unei 
politici naționale coerente in materia securității şi sănătății lucrătorilor, precum şi 
asigurarea comunicării şi cooperării la toate nivelurile în acest domeniu. Convenţia 
respectivă se aplică tuturor ramurilor de activitate economică şi tuturor lucrătorilor 
(inclusiv celor din funcții publice), dar cu posibilitatea unor excepții (navigaţie 
maritimă şi pescuit, categorii specifice de lucrători) şi prevede că fiecare stat va 
trebui, în funcție de condiţiile naționale şi în consultare cu organizațiile patronale şi 
sindicale cele mai reprezentative, să definească, să pună în aplicare şi să 
reexamineze periodic o politică națională coerentă în materia securității, a 
sănătăţii lucrătorilor şi a mediului de muncă. 

În sensul convenției amintite, termenul „sănătate”, în relație cu munca, nu 
vizează numai absenţa bolii şi a infirmităţii, ci include de asemenea, elementele 
fizice şi mentale care afectează sănătatea şi sunt legate direct de securitatea şi 
igiena muncii. 

Scopul principal al acestei politici la care se referă convenția trebuie să îl 
reprezinte prevenirea accidentelor şi afectarea sănătății din cauze legate de munca 
prestată, prin reducerea la minim a riscurilor inerente la locurile de muncă, în 
măsura în care acest obiectiv este rezonabil şi realizabil. 

Convenţia defineşte sferele principale de acțiune a unei astfel de politici şi 
stabileşte o serie de norme destul de detaliate privind acțiunea la nivel național şi la 
nivel de întreprindere sau unitate. 

Trebuie reținută în acest sens cerința de a fi adoptate măsuri legislative, de 
reglementare sau alte măsuri necesare (inclusiv pregătirea în domeniu), 
funcționarea unui sistem de inspecție şi existența unor măsuri de prevenire la 
conceperea şi punerea în funcțiune sa în circulație a maşinilor utilajelor, 
substanţelor etc. 

De asemenea, convenția precizează că angajatorii vor fi obligați să furnizeze 
îmbrăcăminte şi echipamente de protecție pentru angajaţi şi să acţioneze astfel 
încât locurile de muncă, maşinile, materialele, procedeele substanţele etc., aflate 
sub controlul lor să nu prezinte riscuri pentru securitatea şi sănătatea lucrătorilor, în 
măsura în care aceasta este rezonabil şi practic realizabil. 

În acelaşi timp, pentru lucrători (şi reprezentanţii lor din întreprindere) se 
precizează că vor coopera în îndeplinirea obligațiilor angajatorului şi, foarte 
important, că lucrătorul care se retrage dintr-o situație de muncă ( pe care o va 
semnala imediat ) pe care o consideră dintr-un motiv rezonabil că prezintă un 

pericol iminent şi grav pentru viaţa sau sănătatea sa va fi protejat faţă de consecinţe 
nejustificate. 

O altă reglementare a OIM cu relevanță în materie este şi Convenţia nr. 
161/1985 privind serviciile de sănătate la locurile de muncă. Principalul 
obiectiv al acesteia este să favorizeze sănătatea mentală şi fizică a lucrătorilor prin 
asigurarea unui mediu de lucru sigur, salubru şi bine adaptat printr-un serviciu 
preventiv. 

Potrivit acestei convenţii, serviciile de sănătate la locurile de muncă, cu rol 
esențial preventiv şi de consiliere, trebuie să fie instituite — prin lege, contract 
colectiv sau altă cale acceptată — în mod progresiv în beneficiul tuturor lucrătorilor, 
în cadrul unei politici naționale coerente cu consultarea celor mai reprezentative 
organizaţii ale patronilor şi lucrătorilor. 

Serviciile de sănătate la locurile de muncă pot fi organizate de către 
administrația publică sau de securitate socială ori de alt organism abilitat pentru a 
fi în măsură să deservească o întreprindere sau mai multe în acelaşi timp. Patronii, 
lucrătorii şi reprezentanții lor trebuie să coopereze şi să participe la punerea în 
practică a prevederilor în acest domeniu. 

Potrivit convenției respective astfel de servicii au drept principală sarcină 
identificarea şi evaluarea riscurilor de sănătate la locurile de muncă, supravegherea 
mediului şi a practicilor de muncă, precum şi sănătatea lucrătorilor în relație cu 
munca. Aceste servicii trebuie să acorde consultanță în materie, favorizând 
adaptarea la muncă a lucrătorilor şi totodată, informarea, formarea şi educarea lor 
în acest domeniu. Supravegherea sănătăţii lucrătorilor în relație cu munca trebuie 
să fie gratuită şi efectuată, pe cât posibil în timpul orelor de lucru. În acelaşi timp 
această activitate nu trebuie să antreneze vreo diminuare a câştigurilor salariaţilor. 

O altă reglementare în materie este Convenţia OIM nr. 148/1977 privind 
mediul de lucru, care urmăreşte să elimine într-o manieră generală, dar şi în 
măsura posibilităților, orice risc generat de poluarea aerului, zgomotului şi 
vibraţiilor la locurile de muncă. În acest scop trebuie aplicate măsuri tehnice la 
instalații şi utilizate procedee tehnologice noi, iar când aceasta nu va fi posibil 
riscurile vor fi preîntâmpinate prin măsuri complementare de organizare a lucrului. 
Controlul aplicării acestor măsuri trebuie asigurat prin serviciile de inspecție. 

În cadrul Uniunii Europene se acordă o atenţie deosebită protecţiei muncii fapt 
evidențiat de prezenţa în art. 118 al Tratatul de la Roma, care a pus bazele 
înființării Comunităţii Economice Europene, a prevederi care stabilea necesitatea 
cooperării între statele membre în diverse probleme, prevenirea accidentelor şi 
bolilor profesionale fiind expres reținută. Ulterior prin Tratatul de la Amsterdam 
s-a redefinit acest obiectiv ca fiind „ameliorarea, în particular, a mediului de 
muncă pentru protejarea sănătăţii şi a securității fortei de muncă”. Art. 118 A, 
adăugat prin Tratatul de la Maastricht stabileşte că statele membre s-au angajat 
să promoveze în special ameliorarea mediului de muncă, pentru a proteja 
securitatea şi sănătatea forţei de muncă şi au stabilit drept obiectiv armonizarea, 
prin progres, a condiţiilor existente în acest domeniu. 

În aplicarea acestor dispoziţii cu caracter de principiu, au fost adoptate de-a 
lungul anilor o serie de directive, dintre care pot fi amintite cu titlu exemplificativ: 

e Directiva — cadru nr.89/391, privind introducerea unor măsuri pentru 
încurajarea îmbunătățirilor în domeniul sănătății şi securității lucrătorilor; 

e Directiva nr.92/85, privind introducerea măsurilor de încurajare a 
îmbunătățirii securității şi sănătății în muncă a lucrătoarelor gravide, lăuze sau 
care alăptează; 

e Directiva — cadru nr.94/33, referitoare la protecția tinerilor în 
muncă.” 

În virtutea Acordului de asociere a României la Uniunea Europeană, care la art. 
69 al Capitolului III privind armonizarea legislației prevede că „ o condiție 
importantă a integrării economice a României în Comunitate este armonizarea 
legislației prezente şi viitoare a României cu cea a Comunităţii. România se va 
strădui ca legislația sa să devină gradual cu cea a Comunităţii.”, în procesul 
adoptării legii — cadru româneşti a protecției muncii s-a ținut cont de legislația 
comunitară în materie. 

Secţiunea 1. Protecţia muncii 

În sistemul juridic din România, Legea protecţiei muncii nr. 90 / 1996, cu 
modificările şi completările ulterioare'“, elaborată cu sprijinul Uniunii Europene, 
este legea-cadru care reglementează acest domeniu. Pentru aplicarea dispozițiilor 
acestei legi a fost emis Ordinul ministrului muncii şi protecţiei sociale 
nr.388/1996 care stabileşte normele metodologice de aplicare a dispoziţiilor legii 
menționate. 

Totodată, Codul muncii conţine în Titlul V, „Sănătatea şi securitatea în 
muncă”, dispoziții cu incidenţă în materie la care se adaugă prevederile oricărui 
alt act normativ, inclusiv contractele colective de muncă, indiferent de domeniul de 
reglementare dacă se referă la protecţia muncii'”. În acest context trebuie 
evidenţiate normele de protecție şi securitate a muncii elaborate de Ministerul 
Muncii Solidarităţii Sociale şi Familiei, precum şi Normele de medicină a muncii, 
aprobate de ministrul sănătății prin Ordinul nr.1957/1995. 

Întregul sistem normativ în acest domeniu este structurat în aplicarea 
următoarelor idei de bază'®: 

Protecţia muncii — drept fundamental al tuturor participanţilor la procesul 
de muncă. 

Aşa cum prevede alin. 2 al art. 1 din Legea nr.90/1996, normele de protecție 
a muncii reprezintă un sistem unitar de măsuri şi reguli aplicabile tuturor 
participanţilor la procesul de muncă. Pentru realizarea acestui drept, prin legea- 
cadru, sunt impuse obligații în sarcina agenților economici şi a angajaţilor lor şi 
sunt stabilite organele specializate ale administraţiei de stat care supraveghează 
modul în care unitățile şi salariaţii aplică şi respectă normele de protecția muncii. 


15 Vezi şi Infra, pag. 261-265 

1% Republicată în Monitorul Oficial nr.47/29.01.2001. 

16l Codul muncii art.172, alin (1). 

1% Clasificare preluată din broşura Sistemul legislativ al protecției muncii în România, MMPS, 1996, p. 7-9. 

In concluzie, activitatea de protecția muncii nu este facultativă, ci obligatorie în 
toate domeniile vieţii economico-sociale, iar statul asigură controlul îndeplinirii 
legislației în materie. 


$.2. Legătura indisolubilă dintre dreptul la muncă şi protecţia muncii 


Dreptul la muncă este consacrat de către Constituţie în art. 38 ca un drept 
fundamental cetăţenesc aflat în strânsă corelație cu dreptul angajaților la protecție 
socială. 


S.3. Integrarea protecţiei muncii în procesul de muncă. 


Reprezintă un principiu derivat din Legea protecției muncii, care prevede că la 
locul de muncă obligația şi răspunderea pentru realizarea măsurilor de protecția 
măsurilor de protecția muncii revin persoanelor cu atribuţii de organizare şi 
conducere a proceselor de muncă. 


S. 4. Caracterul preventiv al protecţiei muncii. 


În mod evident protecţia muncii are un caracter preventiv, rolul ei fiind de 
preîntâmpina producerea accidentelor de muncă şi/sau îmbolnăvirile profesionale, 
iar acest obiectiv se realizează inclusiv prin stabilirea şi aplicarea diferitelor forme 
de răspundere juridică pentru încălcarea normelor de protecţia muncii. 


$.5. Abordarea prevenirii accidentelor de muncă şi a îmbolnăvirilor 
profesionale ca problemă unică 


Legiuitorul a tratat prevenirea accidentelor de muncă şi a îmbolnăvirilor 
profesionale ca problemă unică, deoarece din punct de vedere al cauzelor 
determinante, al subiecților susceptibili să le suporte, precum şi al măsurilor şi 
mijloacelor de prevenire sau combatere , situaţiile de accidentare şi de îmbolnăvire 
profesională sunt identice. Mai mult, în numeroase cazuri acelaşi factor de risc — 
cauză, poate conduce, în funcție de condiţiile concrete, fie la accident de muncă, 
fie la boală profesională. În acest fel s-a evitat şi realizarea a două sisteme distincte 
de acte juridice pentru probleme comune. Dimpotrivă, prin legea-cadru se 
defineşte scopul protecției muncii ca fiind prevenirea accidentelor de muncă şi a 
îmbolnăvirilor profesionale, iar măsurile obligatorii care vizează realizarea acestui 
obiectiv sunt instituite prin norme comune (normele de protecția muncii sunt 
măsuri care conduc atât la eliminarea accidentelor, cât şi a îmbolnăvirilor 
profesionale). 


S. 6. Principiile protecţiei muncii. 

Protecţia muncii, conform legii-cadru'%, constituie un ansamblu de activităţi 
instituționalizate care au drept scop asigurarea celor mai bune condiții în 
desfăşurarea procesului de muncă, apărarea vieţii, integrității corporale şi sănătății 
salariaților, precum şi a altor persoane participante la procesul de muncă. 

Normele si normativele de protecţie a muncii pot stabili'*: 

a) măsuri generale de protecție a muncii pentru prevenirea accidentelor de 
muncă şi a bolilor profesionale, aplicabile tuturor angajatorilor; 

b) măsuri de protecție a muncii, specifice pentru anumite profesii sau 
anumite activităţi; 

c) măsuri de protecție specifice, aplicabile anumitor categorii de personal; 

d) dispoziții referitoare la organizarea si funcționarea unor organisme 
speciale de asigurare a securității si sănătăţii în muncă. 

La adoptarea şi punerea în aplicare a măsurilor prevăzute în acest scop se va 
ține seama de următoarele principii generale de prevenire:'* 

a) evitarea riscurilor; 

b) evaluarea riscurilor care nu pot fi evitate; 

c) combaterea riscurilor la sursă; 

d) adaptarea muncii la om, în special în ceea ce priveşte proiectarea locurilor 
de muncă şi alegerea echipamentelor şi metodelor de muncă şi de producție, în 
vederea atenuării, cu precădere, a muncii monotone şi a muncii repetitive, precum 
si a reducerii efectelor acestora asupra sănătății; 

e) luarea în considerare a evoluției tehnicii; 

f) înlocuirea a ceea ce este periculos cu ceea ce nu este periculos sau cu ceea 
ce este mai puţin periculos; 

g) planificarea prevenirii; 

h) adoptarea măsurilor de protecție colectivă cu prioritate faţă de măsurile de 
protecție individuală; 

1) aducerea la cunoştinţa salariaților a instrucțiunilor corespunzătoare. 


$.7. Obligaţiile angajatorului. 


Obligaţiile angajatorului sau ale conducerii persoanei juridice şi ale persoanei 
fizice sunt prevăzute atât în Codul muncii", cât şi în Legea protecţiei muncii “, 
iar dintre cele mai importante pot fi amintite următoarele: 

e Angajatorul are obligația să ia toate măsurile necesare pentru 
protejarea vieții si sănătății salariaților; această obligație prevăzută de art. 171 
alin. 1 din noul Cod al muncii a fost abrogată prin O:U.G. nr.65/2005 motivat 
de faptul că are un caracter prea general. 


1% Legea nr. 90/1996, art. 1 

1% Codul muncii art. 172, alin (2) 

1% Codul muncii, art. 173, alin. (2) 

15 Codul muncii, art. 171, 173 alin (1), 174 - 178 
167 Legea nr.90/1996 art. 18 

e Angajatorul are obligaţia să asigure securitatea si sănătatea salariaților 
în toate aspectele legate de muncă. 

e Dacă un angajator apelează la persoane sau servicii exterioare, aceasta 
nu îl exonerează de răspundere în acest domeniu. 

e Obligaţiuile salariaților în domeniul securității si sănătății în muncă nu 
pot aduce atingere responsabilităţii angajatorului. 

e Măsurile privind securitatea şi sănătatea în muncă nu pot să 
determine, în nici un caz, obligații financiare pentru salariați. 

e În cadrul propriilor responsabilităţi angajatorul va lua măsurile 
necesare pentru protejarea securităţii şi sănătăţii salariaților, inclusiv pentru 
activitățile de prevenire a riscurilor profesionale, de informare şi pregătire, 
precum şi pentru punerea în aplicare a organizării protecției muncii şi 
mijloacelor necesare acesteia. 

e Angajatorul răspunde de organizarea activităţii de asigurare a sănătăţii 
si securităţii în muncă. 

e În cuprinsul regulamentelor interne sunt prevăzute în mod obligatoriu 
reguli privind securitatea şi sănătatea în muncă. 

e În elaborarea măsurilor de securitate şi sănătate în muncă angajatorul 
se consultă cu sindicatul sau, după caz, cu reprezentanţii salariaților, precum 
şi cu comitetul de securitate şi sănătate în muncă. 

e Angajatorul are obligația să asigure toți salariaţii pentru risc de 
accidente de muncă şi boli profesionale, în condiţiile legii. 

e Angajatorul are obligația să organizeze instruirea angajaţilor săi în 
domeniul securității si sănătății în muncă. 

e Instruirea se realizează periodic, prin modalități specifice stabilite de 
comun acord de către angajator, împreună cu comitetul de securitate şi 
sănătate în muncă şi cu sindicatul sau, după caz, cu reprezentanţii salariaților. 

e Această instruire se realizează obligatoriu în cazul noilor angajaţi, al 
celor care îşi schimbă locul de muncă sau felul muncii şi al celor care îşi reiau 
activitatea după o întrerupere mai mare de 6 luni. În toate aceste cazuri 
instruirea se efectuează înainte de începerea efectivă a activităţii. 

e Instruirea este obligatorie şi în situația în care intervin modificări ale 
legislației în domeniu. 

e Locurile de muncă trebuie să fie organizate astfel încât să garanteze 
securitatea şi sănătatea salariaților. 

e Angajatorul trebuie să organizeze controlul permanent al stării 
materialelor, utilajelor şi substanţelor folosite în procesul muncii, în scopul 
asigurării sănătății şi securităţii salariaților. 

e Angajatorul răspunde pentru asigurarea condițiilor de acordare a 
primului ajutor în caz de accidente de muncă, pentru crearea condițiilor de 
preîntâmpinare a incendiilor, precum şi pentru evacuarea salariaților în situații 
speciale şi în caz de pericol iminent. 

e Pentru asigurarea securității si sănătății în muncă instituția abilitată 
prin lege poate dispune limitarea sau interzicerea fabricării, comercializării, 
importului ori utilizării cu orice titlu a substanţelor şi preparatelor periculoase 
pentru salariați. 

e Inspectorul de muncă poate, cu avizul medicului de medicină a 
muncii, să impună angajatorului să solicite organismelor competente, contra 
cost, analize si expertize asupra unor produse, substanțe sau preparate 
considerate a fi periculoase, pentru a cunoaste compozitia acestora si efectele 
pe care le-ar putea produce asupra organismului uman. 

e Angajatorul trebuie să adopte, din faza de cercetare, proiectare şi 
execuţie a construcțiilor, a echipamentelor tehnice precum şi la elaborarea 
tehnologiilor de fabricaţie, soluţii conforme normelor de protecţie a muncii, 
prin a căror aplicare să fie eliminate riscurile de accidentare şi de îmbolnăvire 
profesională a salariaților şi a altor persoane participamte la procesul de 
muncă. 

e Stabileşte măsurile tehnice, sanitare şi organozatorice de protecție a 
muncii, corespunzător condițiilor de muncă şi factorilor de mediu specifici 
unității. 

e Stabileşte pentru salariați şi pentru ceilalți participanți la procesul de 
muncă atribuțiile şi răspunderea ce le revin în domeniul protecției muncii, 
corespunzător funcţiilor exercitate. 

e Elaborează reguli proprii pentru aplicarea normelor de protecție a 
muncii, corespunzător condițiilor în care se desfăşoară activitatea la locurile 
de muncă; 

e Asigură şi controlează, prin compartimente specializate sau prin 
personalul propriu, cunoaşterea şi aplicarea de către toți salariaţii şi 
participanții la procesul de muncă, a măsurilor tehnice, sanitare şi 
organizatorice stabilite, precum şi a prevederilor legale în domeniul protecției 
muncii. 

e Asigură informarea oricărei persoane, anterior angajării în muncă, 
asupra riscurilor la care aceasta este expusă la locul de muncă, precum şi 
asupra măsurilor de prevenire necesare. 

e Este obligat să angajeze numai persoane care, în urma controlului 
medical şi a verificării aptitudinilor psihoprofesionale, corepund sarcinilor de 
muncă pe care urmează să le execute. 

e [ine evidenţa locurilor de muncă în care sunt condiții deosebite: 
vătămătoare, grele, periculoase, precum şi a accidentelor de muncă, bolilor 
profesionale, accidentelor tehnice şi avariilor. 

e Asigură funcționarea permanentă şi corectă a sistemelor şi 
dispozitivelor de protecţie, a aparaturii de măsură şi control, precum şi a 
instalațiilor de captare, reţinere, şi neutralizare a substanţelor nocive degajate 
în desfăşurarea proceselor tehnologice. 

e Este obligat să prezinte documentele şi să dea relațiile solicitate de 
inspectorii de profecție a muncii în timpul controlului sau al efectuării 
cercetării accidentelor de muncă. 

e Să nu modifice starea de fapt rezultată din producerea unui accident 
mortal sau colectiv, în afară de cazurile în care menţinerea acestei stări ar 
genera alte accidente ori ar periclita viaţa accidentaţilor şi a altor persoane 
participante la procesul de muncă. 


În acelaşi timp, “ măsurile incluse în contractul colectiv de muncă trebuie 
să fie de natură să realizeze cel puţin asigurarea condițiilor de muncă la nivelul 
parametrilor minimal prevăzuţi în norme. Dacă acest lucru nu este posibil la un 
moment dat, se vor stabili programe pe termen scurt sau mediu pentru realizare, 
până la asigurarea parametrilor minimali, salariaţii beneficiind de compensări 
băneşti sau de altă natură. Angajatorul va stabili măsurile privind amelorarea 
condițiilor de muncă împreună cu reprezentanţii sindicali şi se încheie anexe 
speciale la contractele colective de muncă. 

De asemenea, patronul trebuie să asigure, pe cheltuiala sa, cadrul 
organizatoric pentru instruirea, testarea şi perfecționarea profesională a 
salariaţilor cu privire la normele de protecție a muncii.” Totodată, el va 
organiza la angajare şi, ulterior o dată pe an, examinarea medicală gratuită a 
salariaților, pentru a se constata dacă aceştia sunt apți pentru desfăşurarea 
activităţii în posturile pe care ar urma să le ocupe sau pe care le ocupă, precum 


: . A Se ea . 170 
şi pentru prevenirea îmbolnăvirilor profesionale". 


S.8. Obligaţiile angajatului. 

În art. 190 din noul Cod al muncii se dispunea: „Angajatorul are obligaţia de a 
asigura salariaților acces periodic la formarea profesională.” Prin O.U.G. 
nr.065/2005 a fost abrogată această dispoziție şi înlocuită cu: „Angajatorii au 
obligația de a asigura participarea la programe de formare profesională pentru toți 
salariaţii, după cum urmează: 

a) cel puţin o dată la 2 ani, dacă au cel puţin 21 de salariaţi; 
b) Cel puţin o dată la trei ani, dacă au sub 21 de salariați. 

Cheltuielile cu participarea la programele de formare profesională, asigurată 
de angajator în condiţiile legii se suportă de acesta. 

Angajatorul persoană juridică care are mai mult de 20 de salariați elaborează 
anual planuri de formare profesională, cu consultarea sindicatului sau, după caz, a 
reprezentanților salariaților. Planul de formare profesională devine anexă la 
contractul colectiv de muncă încheiat la nivel de unitate. Participarea la formarea 
profesională poate avea loc la inițiativa angajatorului sau la inițiativa salariatului. 
Modalitatea concretă de formare profesională, drepturile şi obligațiile părților, 
durata formării profesionale, precum şi orice alte aspecte legate de formarea 


1% Contractul colectiv de muncă la nivel naţional pe anul 2002-2003, art. 19 alin 3 
1% Idem art. 27 alin 2 
17 Idem art. 31 

profesională, inclusiv obligațiile contractuale ale salariatului în raport cu 
angajatorul care a suportat cheltuielile ocazionate de formarea profesională, se 
stabilesc prin acordul părților şi fac obiectul unor acte adiționale la contractele 
individuale de muncă. 

În mod corelativ Legea nr. 90/1996 precizează şi obligaţiile angajaţilor în acest 
domeniu”! astfel: 

e Angajaţii trebuie să-şi însuşească normele de protecția muncii şi 
măsurile de aplicare a acestora. 

e Să-şi desfăşoare activitatea astfel încât să nu expună la pericol de 
accidente sau îmbolnăvire profesională propria persoană ori pe celelalte 
persoane participante la procesul de muncă. 

e Să aducă la cunoştinţă conducătorului locului de muncă orice 
defecțiune tehnică sau altă situație care constituie un pericol de accidentare 
sau îmbolnăvire profesională. 

e Să aducă la cunoştinţă conducătorului locului de muncă accidentele de 
muncă suferite de persoana proprie şi de alte persoane participante la procesul 
de muncă. 

e Să oprească lucrul la apariţia unui pericol iminent de producere a unui 
accident şi să informeze de îndată pe conducătorul locului de muncă. 

e Să utilizeze echipamentul individual de protecție din dotare, 
corespunzător scopului pentru care a fost acordat. 

e Să dea relațiile solicitate de organele de control şi de cercetare în 
domeniul protecției muncii. 


S. 9. Normele de protecţia muncii. 


Pentru concretizarea măsurilor legislative de asigurare a protecţiei muncii sunt 
adoptate norme de protecția muncii. Acestea conţin prevederi cu caracter 
obligatoriu, prin a căror respectare se urmăreşte eliminarea pericolelor de accidente 
în procesul muncii. 

Analiza normelor de protecția muncii evidențiază următoarele funcţii ale 
acestora: 
realizarea instruirii în domeniul securității muncii. 
stabilirea cauzelor producerii accidentelor de muncă şi a vinovăţilor. 
efectuarea controlului şi autocontrolului de protecția muncii. 
stabilirea şi sancţionarea abaterilor în domeniul protecției muncii. 

e criteriu principal în fundamentarea politicii şi a programului de 
activitate pentru realizarea securității muncii la nivelul agenţilor economici. 

Sistemul naţional de protecția muncii cuprinde: norme generale de protecţie a 
muncii, norme specifice de securitate a muncii şi norme metodologice. 


1! Legea nr. 90/1996, art. 19 

Normele generale de protecție a muncii cuprind reguli şi măsuri aplicabile în 
întreaga economie națională. Funcţia lor de bază este de a asigura cadrul general 
pentru elaborarea normelor specifice şi a instrucțiunilor proprii de securitate a 
muncii" 7. Caracteristic pentru aceasta categorie de norme este obligativitatea 
respectării lor pentru toate unitățile din economie aflate sub incidența Legii 
protecției muncii şi faptul că de aplicarea lor beneficiază toate persoanele 
nominalizate de lege ca fiind vizate de măsurile de protecția muncii. 

Domeniile pentru care se elaborează normele generale de protecţia muncii sunt 
următoarele!7*; 

e Organizarea protecției muncii la nivelul persoanei Juridice, precum şi 
al persoanei fizice. 
e Sarcinile de muncă. 
e Clădiri şi alte construcții. 
e Echipamente tehnice. 
Mediul de muncă. 

Trebuie menționat faptul că în situaţia în care agentul economic nu-şi poate 
realiza sarcinile care le revin din Legea protecţiei muncii şi din alte acte normative 
prin specialiştii proprii, el va solicita servicule unor instituții specializate sau firme 
de consultanţă în domeniul protecției muncii, autorizate de Ministerul Muncii şi 
Solidarităţii Sociale, în condiţiile legii." 

Scopul normelor specifice de securitate a muncii este de a stabili măsurile de 
prevenire în domenii specifice de activitate ale economiei naționale, prevăzute în 
mod expres în Anexa nr. 2 la Legea nr. 90/1996. 

Sistemul de norme specifice a fost constituit avându-se în vedere criteriul 
riscurilor comune şi cel al clasificării oficiale a activităţilor, clasificare aliniată la 
standardele O.I.M. şi ale Uniunii Europene. 

În ceea ce priveşte normele metodologice, acestea reglementează procedurile de 
aplicare a unor principii prevăzute în legislația primară şi sunt nominalizate expres 
în art. 47 al Legii protecției muncii. 


S. 10. Accidentele de muncă şi bolile profesionale. 


În mod evident eficienţa activităţii de protecţie a muncii se măsoară în 
reducerea accidentelor de muncă şi a bolilor profesionale.. 

Deoarece aceste evenimente nu pot fi eliminate legiuitorul a avut în vedere şi 
reglementarea domeniului accidentelor de muncă şi al îmbolnăvirilor profesionale 
ca parte integrantă a măsurilor de protecţie a muncii. 


1? Vezi Ordinul nr.508/933 al ministrului muncii şi solidarității sociale şi al ministrului sănătății şi familiei privind 
aprobarea Normelor generale de protecţie a muncii. ( M. Of. nr.880/6.12.2002 

13 Legea nr. 90/1996, Anexa nr. | 

174 A se vedea Regulamentul de abilitare a persoanelor fizice şi persoanelor juridice pentru a presta servicii în 
domeniul protecţiei muncii, aprobat prin Ordinul ministrului muncii şi solidarităţii sociale nr. 251/1.06.2002 (M. 
Of. nr. 481/5.07.2002), modificat prin Ordinul ministrului muncii şi solidarității sociale nr.451/16.10.2002 (M. Of. 
nr. 769/22.10.2002) 

Prin accident de muncă, în legislaţia română! >, se înţelege vătămarea violentă a 
organismului, precum şi intoxicația acută profesională, care au loc în timpul 
procesului de muncă sau în îndeplinirea îndatoririlor de serviciu, indiferent de 
natura Juridică a contractului în baza căruia se desfăşoară activitatea şi care 
provoacă incapacitate temporară de muncă de cel puţin 3 zile, invaliditate ori 
deces. 

Prin folosirea criteriului urmărilor produse şi al numărului persoanelor 
accidentate, legea nr. 90/1996 stabileşte următoarele categorii de accidente de 
muncă: 

a. Accident care produce incapacitate temporară de muncă de cel puţin 3 zile. 

b. Accident care produce invaliditate 

c. Accident mortal. 

d. Accident colectiv, când sunt accidentate cel puţin 3 persoane în acelaşi timp 

ŞI din aceeaşi cauză. 

Trebuie reținut în acelaşi timp că sunt considerate accidente de muncă şi 
acelea care se produc în următoarele condiții: 

e Accidentul suferit de elevi, studenți şi ucenici în timpul efectuării 
practicii profesionale. 

e Accidentul suferit de cei care îndeplinesc sarcini de stat sau de interes 
public, inclusiv în cadrul unor activități culturale, sportive, în timpul şi din 
cauza serviciului. 

e Accidentul suferit de orice persoană ca urmare a unei acțiuni 
întreprinse din proprie inițiativă, pentru prevenirea ori înlăturarea unui pericol 
care amenință avutul public sau pentru salvarea de vieţi omeneşti. 

e Accidentul survenit în timpul şi pe traseul normal al deplasării de la 
locul de muncă la domiciliu şi invers. 

e Accidentul cauzat de activități care nu au legătură cu procesul muncii, 
dacă se produce la sediul persoanei juridice sau la adresa persoanei fizice, ori 
în alt loc de muncă organizat de acestea în timpul programului de muncă. 


În situaţia în care se produce un accident de muncă el trebuie să fie comunicat 
de îndată conducerii persoanei juridice sau persoanei fizice, de către conducătorul 
locului de muncă sau de orice altă persoană care are cunoştinţă despre producerea 
acestuia". Accidentele care produc invaliditate, cele mortale şi cele colective 
trebuie comunicate de către conducerea persoanei Juridice sau persoana fizică 
inspectoratului de stat teritorial pentru protecția muncii şi organelor de urmărire 
penală competente 

Cercetarea accidentelor de muncă se efectuează, în funcție de categoria din care 
fac parte, de către persoana juridică, inspectoratele teritoriale de muncă sau 


Ministerul Muncii şi Solidarităţii Sociale'7. 


175 Legea nr. 90/1996, art. 23 alin (1) 
175 Legea nr. 90/1996, art. 25 
177 A se vedea art. 26 alin. 1 din Legea nr. 90/1996 

La terminarea cercetării unui astfel de accident se întocmeşte un proces-verbal 
care trebuie să stabilească, potrivit legii: 

e Cauzele şi împrejurările în care a avut loc accidentul. 

e Prevederile din normele de protecție a muncii care nu au fost 
respectate. 

e Persoanele care se fac răspunzătoare de nerespectarea normelor de 
protecție a muncii. 

e Sancțiunile aplicate. 

e Persoana Juridică sau fizică la care se înregistrează accidentul de 
muncă. 

e Măsurile ce trebuie luate pentru prevenirea altor accidente. 


În ceea ce priveşte bolile profesionale, acestea sunt definite de alin 1 al art. 29 
din Legea nr. 90/1996 ca fiind afecțiunile care se produc ca urmare a exercitării 
unei meserii sau profesii, cauzate de factori nocivi fizici, chimici sau biologici, 
caracteristici locului de muncă, precum şi de suprasolicitarea diferitelor organe sau 
sisteme ale organismului în procesul de muncă. Afectiunile suferite de elevi, 
studenți şi ucenici în timpul efectuării practicii profesionale sunt asimilate şi ele 
bolilor profesionale. 

Supravegherea stării de sănătate a angajaţilor cade în sarcina serviciului 
medical de medicină a muncii, care poate fi un serviciu autonom organizat de 
angajator sau un serviciu organizat de o asociație patronală, iar angajatorul are 
obligaţia să asigure accesul salariaților la acest serviciu. 

Totodată, în Codul muncii sunt cuprinse prevederi exprese privind protecția 
salariaţilor prin servicii medicale'”*, fiind de reţinut că este garantată independenţa 
medicului de medicină a muncii în exercitarea profesiei sale şi îi acordă acestuia 
calitatea de membru în comitetul de securitate şi sănătate în muncă. Principalele 
sarcini care revin acestui medic sunt următoarele: 

a) Prevenirea accidentelor de muncă şi a bolilor profesionale; 

b) Supravegherea efectivă a condiţiilor de igienă şi sănătate în muncă; 

c) Asigurarea controlului medical al salariaților, atât la angajarea în 
muncă, cât şi pe durata executării contractului individual de muncă. 

În vederea realizării sarcinilor ce îi revin, medicul de medicină a muncii poate 

propune angajatorului schimbarea locului de muncă sau a felului muncii unor 

salariați, determinate de starea de sănătate a acestora. 


S. 11.Locuri de muncă în condiţii 
deosebite. 


Pornind de la realitatea că locurile de muncă în condiţii deosebite pot accentua 


riscurile de accident de muncă sau de îmbolnăvire profesională acestora trebuie să 


178 A se vedea Codul muncii, art. 182 - 187 

lise acorde o atenție deosebită atât de către angajatori, cât şi de către autoritățile 
competente. 

Pentru realizarea acestei cerinţe a fost adoptată Hotărârea Guvernului nr. 26 / 
22 februarie 2001 privind criteriile şi metodologia de încadrare a locurilor de 
muncă în condiţii deosebite. 

Conform art. 2, alin. (1) al acestui act normativ se stabilesc următoarele criterii 
pentru încadrarea locurilor de muncă în categoria celor în condiţii deosebite: 

b. Prezența în mediul de muncă a noxelor profesionale fizice constând 
în zgomot, vibrații, unde electromagnetice, presiune, radiaţii ionizante, 
radiații laser de putere neprotejate, precum şi a noxelor profesionale 
chimice sau biologice prevăzute în Normele generale de protecție a 
muncii, care nu respectă limitele prevăzute în aceste norme. 

c. Răspunsul specific al organismului la agresiunea noxei profesionale, 
evidențiat prin indicatori de expunere şi/sau efect biologic, stabiliți prin 
ordin al ministrului sănătății şi familiei. 

d. Morbiditatea, exprimată prin boli profesionale înregistrate la locul de 
muncă în ultimu 15 ani. 

Încadrarea locurilor de muncă în categoria de condiţii deosebite se realizează pe 
baza unei metodologii alcătuită dintr-o succesiune recomandată (art. 3 alin.(1) de 
operațiuni specifice detaliate prin Ordinul ministrului muncii şi solidarităţii sociale 
nr. 352/7 mai 2001 pentru aprobarea Normelor de aplicare a Hotărârii Guvernului 
nr. 26 / 22 februarie 2001 privind criteriile şi metodologia de încadrare a locurilor 
de muncă în condiţii deosebite. 

Încadrarea cu personal a locurilor de muncă în condiţii deosebite se poate face 
numai în Situația în care angajatorii au luat măsurile tehnico-organizatorice 
prevăzute de Legea protecției muncii nr. 90/1996, Normele generale de protecție a 
muncii, Normele specifice de securitate a muncii şi de alte reglementări tehnice 
aplicabile. 

În ceea ce priveşte nominalizarea salariaților care să-şi desfăşoare activitatea în 
astfel de locuri de muncă aceasta se face de angajator împreună cu sindicatele 
reprezentative potrivit legii sau, după caz, cu reprezentanții salariaților, în cadrul 
Comitetului de securitate şi sănătate în muncă, acolo unde acesta este înființat. 


$.12. Protecţia salariaților în perioade cu temperaturi extreme. 


Un alt domeniu avut în vedere în problematica sănătății şi securității în muncă îl 
reprezintă acela referitor la protecția salariaților în perioade cu temperaturi 
extreme, reglementată prin Ordonanța de urgență nr. 99 / 29 iunie 2000 privind 
măsurile ce pot fi aplicate în perioadele cu temperaturi extreme pentru protecția 
persoanelor încadrate în muncă şi care a fost aprobată prin Legea nr. 436 / 
18.07.2001. 

În sensul prevederilor acestui act normativ, temperaturile extreme sunt 
temperaturile exterioare ale aerului care: 

e. Depăşesc + 37° C sau, corelate cu condiții de umiditate mare, pot fi 
echivalente cu acest nivel. 
f. Scad sub - 20° C sau, corelate cu condiții de vânt intens, pot fi 
echivalente cu acest nivel. 

În astfel de perioade angajatorii trebuie să ia toate măsurile prevăzute de Legea 
protecției muncii nr. 90/1996 pentru asigurarea condițiilor de microclimat în 
limitele prevăzute de normele generale de protecţie a muncii şi, în plus, să asigure 
o serie de măsuri minimale pentru ameliorarea condițiilor de muncă şi pentru 
menţinerea stării de sănătate a angajaţilor”. 

Angajatorii care nu pot asigura condiţiile prevăzute la art. 4 şi 5 din O.U. 
99/2001 trebuie să ia, de comun acord cu reprezentanţii sindicatelor sau cu 
reprezentanții aleşi ai salariaților, după caz, următoarele măsuri: 

a) Reducerea duratei zilei de lucru. 

b) Eşalonarea pe două perioade a zilei de lucru: până la ora 11.00 şi 
după ora 17.00 în cazurile prevăzute de art. 4. 

c) Întreruperea colectivă a lucrului cu asigurarea continuității 
activității în locurile în care aceasta nu poate fi întreruptă, potrivit 
prevederilor legale. 


Toate aceste măsuri se vor stabili dacă temperaturile extreme se menţin pe o 
perioadă de cel puţin două zile consecutiv. 


$.13. Comitetul de securitate şi sănătate în muncă.“ 


La nivelul fiecărui angajator se constituie un comitet de securitate şi sănătate în 
muncă, cu scopul de a asigura implicarea salariaților la elaborarea şi aplicarea 
deciziilor în domeniul protecţiei muncii. 

Comitetul de securitate şi sănătate în muncă se constituie în cadrul persoanelor 
juridice din sectorul public, privat şi cooperatist, inclusiv cu capital străin, care 
desfăşoară activități pe teritoriul României. 

Comitetul de securitate şi sănătate în muncă se organizează la angajatorii 
persoane juridice la care sunt încadraţi cel puţin 50 de salariați. 

În cazul în care condiţiile de muncă sunt grele, vătămătoare sau periculoase, 
inspectorul de muncă poate cere înființarea acestor comitete şi pentru angajatorii la 
care sunt încadrați mai puţin de 50 de salariați. 

În cazul în care activitatea se desfăşoară în unităţi dispersate teritorial, se pot 
înființa mai multe comitete de securitate şi sănătate în muncă. Numărul acestora se 
stabileşte prin contractul colectiv de muncă aplicabil. 

Comitetul de securitate şi sănătate în muncă coordonează măsurile de securitate 
si sănătate în muncă şi în cazul activităților care se desfăşoară temporar, cu o 
durată mai mare de 3 luni. 


1P pentru detalii a se vedea Ordonanţa de urgenţă nr. 99 / 29 iunie 2000 privind măsurile ce pot fi aplicate în 
perioadele cu temperaturi extreme pentru protecţia persoanelor încadrate în muncă, art. 4 şi 5 
180 Codul muncii art. 179-181 

În situaţia în care nu se impune constituirea comitetului de securitate si sănătate 
în muncă, atribuțiile specifice ale acestuia vor fi îndeplinite de responsabilul cu 
protecția muncii numit de angajator. 

Componența, atribuțiile specifice şi funcționarea comitetului de securitate si 
sănătate în muncă sunt reglementate prin ordin al ministrului muncii şi solidarității 
sociale. 


S.14. Răspunderea juridică. 


Importanța acordată protecției muncii de către legiuitor este reflectată evident 
din regimul de sancţiuni prevăzut de Legea nr. 90/1996. 

Încălcarea dispoziţiilor legale privitoare la protecţia muncii atrage răspunderea 
disciplinară, administrativă, materială, civilă sau penală, după caz, potrivit 
legii. 

Faptele considerate ca fiind infracţiuni în acest domeniu sunt prevăzute de art. 
34-38 ale legii menționate, astfel: 

e Neluarea vreuneia dintre măsurile prevăzute de dispoziţiile legale 
referitoare la protecția muncii, de către persoana care are îndatorirea de a lua 
aceste măsuri la locul de muncă, dacă prin aceasta se creează un pericol 
iminent de producere a unui accident de muncă sau de îmbolnăvire 
profesională; se pedepseşte cu închisoare de la 3 luni la 2 ani sau cu amendă 
(art. 34); 

e Neluarea vreuneia dintre măsurile prevăzute de dispoziţiile legale 
referitoare la protecția muncii, de către persoana care are îndatorirea de a lua 
aceste măsuri, la locurile de muncă ce prezintă un pericol deosebit, dacă prin 
aceasta se creează posibilitatea producerii unui accident de muncă sau de 
îmbolnăvire profesională; se pedepseşte cu închisoare de la 6 luni la 3 ani sau 
cu amendă (art. 35); 

e Nerespectarea de către orice persoană a măsurilor stabilite cu privire 
la protecţia muncii, dacă prin aceasta se creează un pericol iminent de 
producere a unui accident de muncă sau de îmbolnăvire profesională; se 
pedepseşte cu închisoare de la 3 luni la 1 an sau cu amendă (art. 36); 

e Nerespectarea de către orice persoană a măsurilor stabilite cu privire 
la protecția muncii, la locurile de muncă ce prezintă un pericol deosebit, dacă 
prin aceasta se creează posibilitatea de producere a unui accident de muncă 
sau de îmbolnăvire profesională; se pedepseşte cu închisoare de la 3 luni la 2 
ani sau cu amendă (art. 37); 

e Repunerea în funcțiune a instalațiilor, maşinilor şi utilajelor anterior 
eliminării tuturor deficienţelor pentru care s-a dispus oprirea acestora 
constituie infracțiune şi se pedepseşte cu închisoare de la 3 luni la 2 ani sau cu 
amendă. 


Constatarea contravenţiilor stabilite prin art. 40 al Legii nr. 90/1996 şi 
aplicarea amenzilor se fac, după caz, de către inspectorii de muncă din cadrul 

Ministerului Muncii şi Solidarităţii Sociale sau de către inspectorii de poliție 
sanitară şi medicină preventivă din cadrul Ministerului Sănătății şi Familiei. Dacă 
se constată o situaţie care întruneşte elementele constitutive ale unei infracțiuni, 
inspectorii de muncă au obligația să sesizeze de îndată organele de urmărire penală 
competente. 

Persoanele sancţionate contravenţional pot formula plângere împotriva 
procesului-verbal de constatare a contravenției în termen de 15 zile de la data 
comunicării, la judecătoria în a cărei rază teritorială a fost comisă contravenția. 
Hotărârile judecătoreşti în aceste situaţii sunt supuse recursului. 


Trebuie de asemenea reţinut că persoanele juridice şi persoanele fizice au şi o 
răspundere patrimonială pentru prejudiciile cauzate victimelor accidentelor de 
muncă sau bolilor profesionale, în măsura în care daunele nu sunt acoperite 


integral prin prestațiile asigurărilor sociale de stat'*!. 


S. 15. Autorizaţia de protecţia muncii. 


Documentul care condiționează funcționarea persoanelor juridice şi fizice de 
respectarea legislației de protecție a muncii, în scopul prevenirii accidentelor de 
muncă şi bolilor profesionale este autorizaţia de funcţionare din punct de 
vedere al protecției muncii”. 

Competența de autorizare şi deci de eliberare a documentului respectiv revine 
inspectoratului teritorial de muncă organizat la nivelul fiecărui judeţ sau al 
municipiului Bucureşti, în a cărui rază teritorială se află sediul persoanei fizice sau 
punctele de lucru unde se desfăşoară o activitate. 

În scopul obţinerii acestei autorizaţii, persoana juridică sau persoana fizică are 
obligația să depună la inspectoratul teritorial de muncă un dosar care să cuprindă 
următoarele documente: 

a) Cerere de acordare a autorizaţiei din punct de vedere al protecției 
muncii, în două exemplare semnate în original de conducătorul 
persoanei juridice sau de persoana fizică, conform unui model 
prezentat în anexa nr.l a Normelor metodologice adoptate prin 
Ordinul ministrului muncii şi solidarității sociale nr. 
675/01.11.2002; 

b) Copii de pe actele de înfiinţare; 

c) Declaraţia pe proprie răspundere privind respectarea legislației de 
protecție a muncii, conform modelului prezentat în anexa nr. 2 a 
Normelor menţionate. 

d) Copii de pe certificatele de conformitate ale echipamentelor 
tehnice folosite în zonele cu pericol de explozie; 


15! Legea nr. 90/1996, art. 45 

182 Conform Ordinului ministrului muncii şi solidarităţii sociale nr. 657 din 1 noiembrie 2001, pentru aprobarea 
Normelor metodologice privind autorizarea funcţionării persoanelor juridice şi fizice din punct de vedere al 
protecţiei muncii (M. Of.. 154/27.11.2001) 

e) Dovada achitării tarifului pentru obținerea autorizaţiei din punct de 
vedere al protecției muncii. 


După obținerea autorizaţiei aceasta este valabilă atât timp cât nu se modifică 
condiţiile iniţiale pentru care a fost eliberată. În situaţia în care aceste condiţii se 
modifică persoana juridică sau fizică trebuie să solicite revizuirea autorizaţiei de 
funcționare din punct de vedere al protecției muncii. 

Persoana juridică sau fizică are obligația să confirme anual la inspectoratul 
teritorial de muncă faptul că se menţin condiţiile inițiale pentru care s-a eliberat 
autorizaţia de funcţionare din punct de vedere al protecţiei muncii %. 

Dacă se constată că nu mai sunt menținute condițiile inițiale existente la data 
obținerii autorizaţiei, iar persoana juridică sau fizică nu a solicitat revizuirea 
ei,autorizația de funcționare din punct de vedere al protecției muncii va fi retrasă 
de către inspectoratul teritorial de muncă, prin încheierea unui proces-verbal. 
Această decizie poate fi contestată în termen de 30 de zile de la înştiinţare, la 
Ministerul Muncii şi Solidarităţii Sociale. 


S. 16. Asigurarea pentru accidente de muncă şi boli profesionale. 


Asigurarea pentru accidente de muncă şi boli profesionale face parte din 
sistemul de asigurări sociale şi este garantată de stat. Legea nr. 346 din 5 iunie 
2002 privind asigurarea pentru accidente de muncă şi boli profesionale (M. 
Of. nr. 454/27.07.2002), completează cadrul legal al asigurărilor sociale din 
Româma care mai include Legea asigurărilor de sănătate (L. nr. 145/1997), 
asigurările de pensii şi alte drepturi sociale (L. nr. 19/2000), asigurările pentru 
şomaj (L. nr. 76/2002). 

Legea menţionată cuprinde raporturile specifice prin care se asigură protecția 
socială împotriva următoarelor categorii de riscuri profesionale: pierderea, 
diminuarea capacității de muncă şi decesul ca urmare a accidentelor de muncă şi a 
bolilor profesionale. 

Conţinutul legii transpune în plan intern o serie de reglementări în materie ale 
dreptului internațional al muncii, cum sunt convențiile nr. 102/1952 privind 
normele de securitate socială şi 121/1964 relativă la prestațiile în caz de accidente 
de muncă şi boli profesionale ale O.I.M.. Totodată, adoptarea legii a răspuns 
obligațiilor legislative de armonizare a legislației interne cu acquisul comunitar, 
îndeosebi cele cuprinse Capitolul de negociere nr. 2 — hbertatea de circulație a 
persoanelor şi în Capitolul 13 — Politici sociale şi de ocupare a forţei de muncă. 

Asigurarea pentru accidente de muncă şi boli profesionale garantează un 
ansamblu de servicii şi prestații în beneficiul persoanelor asigurate, în vederea 
promovării sănătății în muncă şi prevenirii accidentelor de muncă şi bolilor 


183 Legea nr. 90/1996, art. 9, alin. (2) 

profesionale, precum şi pentru diminuarea şi compensarea consecințelor 
accidentelor de muncă şi bolilor profesionale. 

Conform art. 5 al Legii nr. 346/2002 următoarele categorii de persoane sunt 
asigurate obligatoriu: 

a. Persoanele care desfăşoară activități pe baza unui contract individual 
de muncă, indiferent de durata acestuia, inclusiv funcţionarii 
publici. 

b. Persoanele care îşi desfăşoară activitatea în funcţii elective sau care 
sunt numite în cadrul autorității executive, legislative ori 
judecătoreşti, pe durata mandatului, precum şi membrii cooperatori 
dintr-o organizație a cooperației meşteşugăreşti, ale căror drepturi şi 
obligații sunt asimilate, în condițiile legii, cu ale persoanelor 
prevăzute la lit. a.; 

c. Şomerii, pe toată durata efectuării practicii profesionale în cadrul 
cursurilor organizate potrivit legii; 

d. Persoanele care desfăşoară activități exclusiv pe bază de convenţii 
civile de prestări de servicii şi care realizează un venit brut pe an 
calendaristic echivalent cu cel puţin 3 salarii medii brute pe economia 
națională; 

e. Ucenicii, elevii, şi studenţii pe toată durata efectuării practicii 
profesionale. 


Asiguraţii din sistemul de asigurare pentru accidente de muncă şi boli 
profesionale au dreptul la următoarele prestații şi servicii: 

a. Reabilitarea medicală şi recuperarea capacităţii de muncă este 
obligația asigurătorului de a achita contravaloarea serviciilor medicale 
acordate până se realizează restabilirii stării de sănătate sau ameliorarea 
deficienţelor de sănătate survenite în urma unui risc asigurat. 
b. Reabilitare şi reconversie profesională. Se acordă de către 
asigurător la solicitarea asiguraţilor care, deşi nu şi-au pierdut complet 
capacitatea de muncă, nu mai pot desfăşura activitatea pentru care s-au 
calificat, ca urmare a unui accident de muncă sau a unei boli 
profesionale. 
c. Indemnizaţie pentru incapacitate temporară de muncă. Această 
indemnizație are un cuantum ce reprezintă 100% din media veniturilor 
realizate în ultimele 6 luni. Se acordă pentru maximum 180 de zile în 
intervalul de un an şi se suportă pentru primele 3 zile de incapacitate de 
către angajator, iar din a 4-a zi de incapacitate, din fondul de asigurare 
pentru accidente de muncă şi incapacitate profesională. 
d. Indemnizaţie pentru trecerea temporară în alt loc de muncă. Se 
acordă pentru cel mult 90 de zile într-un an calendaristic în condiţiile în 
care venitul salarial brut lunar realizat de asigurat la noul loc de muncă 
este inferior mediei veniturilor sale lunare, din ultimele 6 luni, calculate 
de la momentul depistării afecțiunii. 

e. Compensaţii pentru atingerea integrităţii. Au dreptul acei asiguraţi 
care, în urma accidentelor de muncă sau bolilor profesionale, rămân cu 
leziuni permanente, dacă acestea reduc capacitatea de muncă sub nivelul 
de 50% sau nu reduc capacitatea de muncă sub nivelul de 50% sau nu 
reduc capacitatea de muncă, dar constituie o mutilare. 

f. Despăgubiri în caz de deces. Cuantumul în acest caz este stabilit de 
lege la 4 salarii medii brute pe economia națională. 

g. Rambursări de cheltuieli. Este vorba despre cheltuielile privind 
transportul de urgență a victimei unui accident de muncă sau boli 
profesionale, precum şi cele referitoare la confecționarea ochelarilor, a 
aparatelor acustice, a protezelor dentare şi oculare, în situația în care 
acestea au fost deteriorate ca urmare a unui accident de muncă soldat cu 
vătămări corporale. 


În temeiul acestei legi, calitatea de asigurător o are Fondul Naţional de 
Asigurare pentru Accidente de Muncă şi Boli Profesionale, care se constituie ca 
instituție publică de interes național, cu personalitate juridică, în subordinea 
Guvernului. Fondul administrează, gestionează, coordonează şi controlează 
întreaga activitate de asigurare pentru accidente de muncă şi boli profesionale. El 
îşi exercită atribuţiile prin fondurile teritoriale de asigurare pentru accidente de 
muncă şi boli profesionale, acestea din urmă în calitate de prestatori de servicii, 
constituite în acest scop pe sectoare de activitate ale economiei naționale. 


Încălcarea dispoziţiilor Legii nr. 346/2002 atrage, după caz, răspunderea 
disciplinară, materială, civilă, contravenţională sau penală. 

Legea stabileşte ca fiind infracţiuni următoarele fapte: 
e Fapta persoanei care utilizează sumele destinate asigurării pentru 
accidente de muncă şi boli profesionale în alte scopuri decât cele 
prevăzute de lege; se pedepseşte cu închisoare de la 6 luni la 2 ani sau cu 
amendă (art. 122). 
e Furnizarea de informaţii false la stabilirea contribuţiilor datorate sau a 
prestaților cuvenite potrivit legii constituie infracțiunea de fals 
intelectual; se pedepseşte potrivit dispoziţiilor Codului penal — art. 123. 


Jurisdicția asigurărilor pentru accidente de muncă şi boli profesionale se 
realizează prin secțiile de asigurări sociale sau, după caz, prin complete 
specializate, constituite la nivelul tribunalelor şi curților de apel, cu respectarea 
condițiilor prevăzute de Legea nr. 92/1992 pentru organizarea judecătorească, 
republicată, cu modificările şi completările ulterioare. 

Acţiunile în instanţă şi toate actele procedurale în legătură cu litigiile care au ca 
obiect drepturi sau obligații de asigurare pentru accidente de muncă şi boli 
profesionale sunt scutite de taxa judiciară de timbru (art.133). 

Legea nr. 346/2002 intră în vigoare la data de 1 ianuarie 2004, cu excepția 
prevederilor referitoare la constituirea fondului inițial de asigurare pentru 

accidentele de muncă şi boli profesionale, care a intrat în vigoare la 1 ianuarie 
2003. 


$.17. Inspecţia muncii. 


În baza Legii nr.90/1996 supravegherea modului în care se aplică dispoziţiile 
legale privind protecția muncii se realizează de către inspectorii de protecție a 
muncii, aflați în subordinea instituției denumită Inspecţia Muncii, a cărei activitate 
este reglementată prin Legea nr. 1058/1999 pentru înființarea şi organizarea 
Inspecţiei Muncii. 

La elaborarea acestei legi s-au avut în vedere Convenţia O.1.M. nr.851/1947 
privind inspecția muncii şi practica europeană în materie. 

În baza legii amintite, Inspecţia muncii este un organ de specialitate al 
administraţiei publice centrale, în subordinea Ministerului Muncii şi Solidarităţii 
Sociale şi subordonează la rândul ei în inspectorate teritoriale de muncă, unități 
fără personalitate juridică, organizate în fiecare judeţ şi în municipiul Bucureşti. 

Legea nr. 108/1999 stabileşte, prin art. 6, în sarcina Inspecţiei muncii două 
domenii de exercitare a atribuţiilor, şi anume, cel al stabilirii relațiilor de muncă 
şi acela al securităţii şi sănătății în muncă. 

În domeniul stabilirii relațiilor de muncă, Inspecţia Muncii controlează: 

e Încadrarea în muncă şi încetarea activităţii persoanelor care 
desfăşoară orice activitate în temeiul unui contract de muncă; 
e Stabilirea şi respectarea duratei timpului de lucru; 
e Stabilirea şi acordarea drepturilor salariale, precum şi a celorlalte 
drepturi care decurg din munca prestată; 
e Accesul fără nici o discriminare pe piaţa muncii a tuturor persoanelor 
apte de muncă, respectarea normelor specifice privind condiţiile de 
muncă ale tinerilor, femeilor, precum şi a unor categorii de persoane 
defavorizate; 
e Respectarea celorlalte prevederi cuprinse în legislația muncii şi a 
clauzelor contractelor colective de muncă. 

În domeniul securităţii şi sănătăţii în muncă Inspecţia Muncii are, printre 

altele, următoarele atribuţii : 

e Acordă asistenţă tehnică persoanelor juridice la elaborarea 
programelor de prevenire a riscurilor profesionale şi controlează 
realizarea acestora; 
e Acordă angajatorilor, persoane juridice şi fizice, autorizaţia de 
funcţionare din punct de vedere al securităţii în muncă; 
e Retrage autorizaţia de funcționare mai sus menţionată dacă se 
constată că prin modificarea condițiilor care au stat la baza emiterii 
acesteia nu se respectă prevederile legislaţiei în vigoare; 

e Cercetează accidentele de muncă conform prevederilor Normelor 
metodologice privind comunicarea, cercetarea, înregistrarea, raportarea şi 
evidența accidentelor de muncă; 

e Controlează respectarea îndeplinirii cerințelor legale referitoare la 
sănătatea în muncă şi la înlăturarea riscurilor de îmbolnăviri profesionale. 


Regulamentul de organizare şi funcționare a Inspecţiei Muncii stabileşte şi o 
serie de atribuţii generale, care se referă, în principal, la controlul aplicării corecte 
şi unitare a legilor şi a altor acte normative care reglementează relațiile de muncă, 
securitatea şi sănătatea în muncă, precum şi protecția salariaților care lucrează în 
condiţii deosebite. 

Inspectorii de muncă sunt funcționari publici având drepturile şi obligațiile 
stabilite prin Statutul funcţionarului public şi cărora li se asigură stabilitatea în 
muncă, fiind subordonați numai şefilor ierarhici. 

TITLUL VI 
RĂSPUNDEREA JURIDICĂ 


Cap. 1. Răspunderea disciplinară 


Secţiunea 1. Disciplina muncii 


În Codul muncii în art. 39 alin. 2 lit. b este înscrisă expres obligaţia 
salariatului de a respecta disciplina muncii. 

Disciplina muncii este o condiție obiectivă, necesară şi indispensabilă 
desfăşurării oricărei activități, în fiecare unitate. Pentru orice activitate umană 
desfăşurată în colectiv se impune respectarea unei anumite ordini, unor anumite 
reguli care să coordoneze activitatea indivizilor. 

În virtutea raportului de subordonare între angajat şi angajator, angajatul 
trebuie să respecte atât obligaţiile cuprinse în regulamentul intern, în contractul 
colectiv de muncă aplicabil, în contractul individual de muncă cât şi dispozițiile 
date de angajator în exercitarea atribuțiilor sale de coordonare, îndrumare şi 
control, prin decizii, ordine scrise sau verbale. 

Obligaţiei angajatului de a respecta disciplina muncii i se opune dreptul 
angajatorului consacrat în art. 263 alin. 1 din Codul muncii de a dispune de 
prerogativă disciplinară, având dreptul de a aplica, potrivit legii, sancțiuni 
disciplinare salariaților săi ori de câte ori constată că aceştia au săvârşit o abatere 
disciplinară. 

Disciplina muncii ar putea fi definită ca „ordinea necesară în cadrul 
executării raportului social de muncă şi în cadrul unui colectiv determinat, 
rezultată din respectarea, de către cei ce compun colectivul, a unor norme sau 
reguli de conduită, care asigură desfăşurarea, în condiţii de eficiență, a 


. . +99 184 
procesului muncii” "**, 


S.2. Răspunderea disciplinară salariatului. Noțiune. 


184 Sanda Ghimpu, Alexandru Țiclea- op.cit. pag. 460 

Răspunderea disciplinară intervine atunci când o persoană încadrată în 
muncă într-o unitate sau instituție săvârşeşte cu vinovăţie o abatere disciplinară 
pentru care se efectuează cercetarea şi se aplică sancţiunea. Răspunderea juridică şi 
în mod deosebit cea disciplinară a salariatului angajat cu contract individual de 
muncă nu se confundă cu răspunderea juridică şi respectiv cea disciplinară a 
funcţionarului public.'“Răspunderea disciplinară a salariatului are două sensuri: de 
instituție juridică şi de răspundere juridică materializată. Ca instituţie juridică, 
răspunderea disciplinară reprezintă ansamblul normelor juridice care definesc 
abaterile disciplinare, sancţiunile pentru acestea şi procedurile de constatare 
„cercetare, judecare şi aplicare. 

Abaterea disciplinară este definită de art. 263 alin. 2 ca o faptă în legătură 
cu munca si care constă într-o acţiune sau inacţiune săvârşită cu vinovăţie de către 
salariat, prin care acesta a încălcat normele legale, regulamentul intern, contractul 
individual de muncă sau contractul colectiv de muncă aplicabil, ordinele si 
dispoziţiile legale ale conducătorilor ierarhici. 

Din definiția dată de cod, se desprind elementele esenţiale ale răspunderii 
disciplinare, elemente ce trebuie îndeplinite cumulativ pentru a fi antrenată 
răspunderea disciplinară. 

Acestea sunt: 

- calitatea de salariat; 

- existența unei fapte ilicite; 

- săvârşirea faptei cu vinovăţie; 

- existența unui prejudiciu, unui rezultat dăunător; 

- o legătură de cauzalitate dintre faptă şi prejudiciu. 


$.3. Trăsături caracteristice ale răspunderii disciplinare 


Răspunderea disciplinară are o funcţie triplă: sancționatoare, preventivă şi educativă. 
Persoanei vinovate de săvârşirea unei abateri disciplinare i se aplică o 
pedeapsă cu caracter moral sau material, după caz, în funcție de gravitatea abaterii 
săvârşite, care se va reflecta pe planul conştiinţei şi al atitudinii celui sancționat ca 
o constrângere morală sau ca o privaţiune materială de natură să-l rețină pe viitor 
de la comiterea altor abateri. 


Răspunderea disciplinară prezintă următoarele trăsături caracteristice: 
- Este de natură contractuală. Numai încheierea contractului 


individual de muncă are ca urmare obligaţia salariatului de a respecta 
toate regulile ce configurează disciplina muncii. Răspunderea 


185 Prin răspunderea disciplinară a funcţionarului public înțelegem răspunderea juridică a funcţionarului public 
stabilită de autoritatea ierarhic superioară sau autoritatea administrativă anume desemnată de lege ori instanța de 
judecată conform unei special reglementate de lege pentru abaterile de la disciplina funcţiei publice definite de lege 
sau alte acte normative date în baza legii. A se vedea pe larg în V.Dabu, Răspunderea juridică a funcţionarului 
public, Editura Global Lex, Bucureşti, 2000 . 

disciplinară se referă exclusiv salariaţi, la cei încadrați cu contract 
individual de muncă sau numiţi pe funcția publică, ea nu operează în 
cazul persoanelor care prestează o muncă în temeiul unor contracte 
civile sau comerciale. 


Este personală. Răspunderea disciplinară, derivând din încheierea 
unui contract de muncă, are, ca şi contractul de muncă un caracter 
personal, nu poate fi antrenată pentru fapta altuia şi nici nu se 
transmite asupra moştenitorilor. 


Răspunderea disciplinară are o funcție triplă: sancţionatoare, 
preventivă şi educativă. Persoanei vinovate de săvârşirea unei 
abateri disciplinare 1 se aplică o pedeapsă cu caracter moral sau 
material, după caz, în funcție de gravitatea abateri săvârşite, care se 
va reflecta pe planul conştiinţei şi al atitudinii celui sancționat ca o 
constrângere morală sau ca o privațiune materială de natură să-l 
rețină pe viitor de la comiterea altor abateri. 


Este o formă de răspundere independentă de toate celelalte forme 
ale răspunderii juridice. 


S.4. Condiţiile răspunderii disciplinare. Abaterea disciplinară. Definiţie. 


Unicul temei al răspunderii disciplinare, condiția necesară şi suficientă a 
declanşării ei este abaterea disciplinară. “Abaterea disciplinară este o faptă în 
legătură cu munca şi care constă într-o acţiune sau inacțiune săvârşită cu 
vinovăţie de către salariat, prin care acesta a încălcat normele legale, 
regulamentul intern, contractul individual de muncă sau contractul colectiv 
de muncă aplicabil, ordinele şi dispoziţiile legale ale conducătorilor ierarhici. 

Astfel, pentru a răspunde disciplinar trebuie întrunite cumulativ elementele 
constitutive ale abaterii disciplinare: 


obiectul- relațiile sociale de muncă, ordinea şi disciplina la locul de 
muncă; 

latura obiectivă — acțiunea sau inacțiunea salariatului prin care se 
încalcă obligațiile de muncă; 

subiectul - persoana fizică ce are calitatea de salariat; 

vinovăția — intenția, directă sau indirectă, culpa, cu uşurinţă sau 
nesocotinţă a salariatului. 


'% Sanda Ghimpu, Alexandru Țiclea- op.cit. pag. 464 

$.6. Obiectul abaterii disciplinare 


Prin săvârşirea unei abateri disciplinare, salariatul încalcă obligaţiile de muncă. 

Prin obiect al abaterii disciplinare înţelegem valoarea socială lezată prin 
săvârşirea faptei, respectiv relațiile sociale de muncă, ordinea şi disciplina la locul 
de muncă. 

În mod concret, aceste raporturi se transpun în totalitatea obligaţiilor de 
serviciu asumate prin încheierea unui contract individual de muncă, inclusiv de a 
respecta ordinea interioară şi disciplina muncii. 


S. 7. Latura obiectivă a abaterii disciplinare. 


Existenţa unei fapte ilicite constă în încălcarea normelor legale, 
regulamentul intern, contractul individual de muncă, contractul colectiv de muncă 
aplicabil, ordinelor şi dispoziţiilor legale ale conducătorilor ierarhici. 

Latura obiectivă constă în fapta comisivă sau omisivă care produce un 
prejudiciu, un rezultat dăunător raporturilor de muncă. 

Dacă în legislația penală şi contravențională sunt descrise în mod concret 
abaterile, în legislația muncii acestea nu se bucură de acelaşi tratament. 

Abaterile disciplinare sunt deduse din arătarea obligațiilor salariaților, 
obligații înscrise în lege, contractul individual de muncă, contractul colectiv de 
muncă aplicabil, regulamentul de ordine interioară, ordinele şi dispozițiile şefilor 
ierarhici. Toate aceste obligaţii trebuie cuprinse în fişa postului. 

Caracterul ilicit al faptei rezidă din neconcordanța dintre aceasta şi 
obligațiile de serviciu. 

Fapta poate fi comisivă — o acţiune prin care se încalcă o obligaţie de a nu 
face, sau omisivă - prin neîndeplinirea unei obligații de a face. 

Fapta ilicită trebuie să se afle în legătură de cauzalitate cu prejudiciu, un 
rezultat dăunător. În materie disciplinară, când sunt dovedite celelalte elemente, 
respectiv încălcarea obligațiilor de serviciu şi vinovăția, prejudiciul şi legătura de 
cauzalitate între faptă şi prejudiciu sunt prezumate. 


S. 8. Subiectul abaterii disciplinare 


Răspunderea disciplinară intervine numai dacă fapta socialmente periculoasă 
a fost săvârşită de către o persoană care are calitatea de salariat, care se află deci 
într-un raport de muncă cu unitatea sau instituţia. În cazul contractelor de mandat, 
de antrepriză, de colaborare nu va fi antrenată o răspundere disciplinară, deoarece 
aceste contracte nu au ca element esențial subordonarea persoanei față de regulile 
privind disciplina muncii. 

Persoanele cu munca la domiciliu au o situaţie specială: nu se supun ordinii 
interioare şi regulilor privind prezenţa la serviciu, dar răspund disciplinar dacă nu 

se supun celorlalte obligații decurgând din regulamentele interne, contractul 
individual de muncă şi contractul colectiv de muncă aplicabil. 

Elevii şi studenții care fac practică în unități, miliarii, persoanele 
condamnate în baza Codului penal la a presta o muncă se supun altor reglementări, 
şi nu celor ce se referă la disciplina la locul de muncă. 


S. 9. Latura subiectivă a abaterii disciplinare. 


Latura subiectivă, vinovăția reflectă aspectul subiectiv al abaterii şi cuprinde atitudinea 
psihică a subiectului față de fapta săvârşită şi urmările acesteia. 


Abaterile pot fi săvârşite din intenţie sau din culpă. 

Intenţia este de două feluri: directă — când subiectul prevede şi urmăreşte 
rezultatul socialmente periculos, şi indirectă — când subiectul prevede, nu 
urmăreşte, dar acceptă rezultatul. 

De asemenea, culpa este de două feluri: culpa cu previziune, uşurinţa — când 
subiectul prevede rezultatul, dar nu-l acceptă, sperând fără temei că nu se va 
produce şi culpa simplă - când subiectul nu prevede efectul, deşi trebuia şi putea 
să-l prevadă 


S.10. Cauze de nerăspundere disciplinară 
Nu întotdeauna cei responsabili disciplinar răspund pentru abaterile 

disciplinare săvârşite. Răspunderea este responsabilitatea înfăptuită. De pildă când 
abaterea disciplinară nu a fost descoperită de cei competenţi sau când nu mai există 
probe pe baza cărora să se înfăptuiască, responsabilitatea nu se va transforma în 
răspundere. Pe de altă parte pot intervenii cauzele de nerăspundere disciplinară, 
respectiv acele cauze care înlătură un element constitutiv al abateri disciplinare. 

Cauzele de nerăspundere disciplinară sunt cele din materie penală (art. 44-51 
din Codul penal) care se aplică prin analogie în măsura în care se pliază 
specificului raportului juridic de muncă. Sunt astfel de cauze de nerăspundere: 

- legitima apărare; 

- starea de necesitate; 

- constrângerea fizică sau constrângerea morală; 

- cazul fortuit; 

- forţa majoră; 

- eroarea de fapt; 

- executarea ordinului de serviciu emis în mod legal.'*” 


A. Legitima apărare 


Este in stare de legitimă apărare acel care săvârşeşte fapte pentru a înlătura 
un atac material, direct, imediat si injust, îndreptat împotriva sa, a altuia sau 


187 A se vedea Despre responsabilitatea funcţionarului public, ordinul legii şi comanda autorităţii legitime , în V. 
Dabu, Răspunderea juridică a funcţionarului public, Editura Global Lex, Bucureşti 2000 p. 362 şi următoarele.” 

împotriva unui interes obştesc şi care pune în pericol grav persoana sau drepturile 
celui atacat ori interesul obştesc. 

Este de asemenea în legitimă apărare si acela care din cauza tulburării sau 
temerii a depăşit limitele unei apărări proporționale cu gravitatea pericolului şi cu 
împrejurările în care s-a produs atacul. 


B. Starea de necesitate 


Este în stare de necesitate acela care săvârşeşte fapta pentru a salva de la un 
pericol iminent şi care nu putea fi înlăturat altfel, viaţa, integritatea corporală sau 
sănătatea sa, a altuia sau un bun important al său ori al altuia sau un interes 
obştesc. 

Nu este în stare de necesitate persoana care în momentul când a săvârşit 
fapta şi-a dat seama ca pricinuieşte urmări vădit mai grave decât cele care s-ar fi 
putut produce daca pericolul nu era înlăturat. 


C. Constrângerea fizică si constrângerea morală 


Nu constituie abatere disciplinară fapta săvârşită din cauza unei 
constrângeri fizice căreia autorul nu 1-a putut rezista. 
De asemenea, nu constituie abatere disciplinară fapta săvârşită din cauza unei 
constrângeri morale, exercitata prin ameninţarea cu un pericol grav pentru persoana 
autorului ori a altuia si care nu putea fi înlăturat in alt mod. 


D. Cazul fortuit 


Nu constituie abatere disciplinară fapta , al cărei rezultat este consecința 
unei împrejurări care nu putea fi prevăzută. 


E. Eroarea de fapt 


Nu constituie abatere disciplinară fapta săvârşită , dacă autorul , în 
momentul săvârşirii acesteia, nu cunoştea existenţa unei stări, situaţii sau 
împrejurări care determină caracterul de abatere disciplinară a faptei. 


F. Ordinul ilegal . 

Subordonarea salariatului faţă de angajator trebuie să fie în condițiile legii. 
Ca urmare ordinele sau dispoziţiile date trebuie să fie legale. În mod normal, însă, 
salariatul primind un ordin legal - în fond sau în aparență - nu este ținut, ba chiar 
mai mult, nici nu are dreptul de a-l cenzura sub aspectul utilității şi oportunității lui 
şi de a condiționa executarea lui de concluziile sale personale asupra acestor 
aspecte, întru-cât de ele răspunde superiorul care a emis ordinul. Promovarea unei 
soluţii contrare ar contrazice ideea de disciplină. De aceea numai ordinul vădit 

ilegal nu se execută. Dacă ordinul este vădit ilegal, fie numai sub aspectul 
conţinutului său, fie, mai ales atunci când, ilegal în conţinut, este dat de un organ 
necompetent şi în altă formă decât cea prevăzută de lege, salariatul care l-a 
executat nu va putea fi apărat de răspundere. '% 


$.11. Sancţiunile disciplinare. Noţiune 


Sancţiunile disciplinare constituie mijloace de constrângere prevăzute de 
lege, ce au ca scop apărarea ordinii disciplinare, asigurarea îndeplinirii 
conştiincioase a obligaţiilor de serviciu şi respectarea normelor de comportare în 
unitate. 

Ele sunt măsuri specifice dreptului muncii, în legătură cu executarea 
contractului individual de muncă, reflectându-se prin consecințele lor numai asupra 
raportului juridic de muncă, fără a afecta celelalte drepturi personale şi 
patrimoniale ale salariaţilor. * 

Sancțiunile disciplinare sunt prevăzute expres şi limitativ de lege. 
Angajatorul nu poate să aplice o altă sancțiune decât una dintre cele stabilite de 
lege. 

Spre deosebire de legislaţia penală sau contravențională unde pentru fiecare 
faptă se prevede şi sancţiunea, în legislația muncii abaterile disciplinare nu sunt 
determinate în individualitatea lor, alegerea sancțiunii fiind lăsată la latitudinea 
angajatorului. 


1.3.2. Sancţiunile disciplinare generale. 


Potrivit art. 264 sancţiunile disciplinare pe care le poate aplica angajatorul 
în cazul în care salariatul săvârşeşte o abatere disciplinară sunt: 


a) avertismentul scris; 


b) suspendarea contractului individual de muncă pentru o perioadă ce nu poate 
depăşi 10 zile lucrătoare; 


c) retrogradarea din funcție, cu acordarea salariului corespunzător funcției în 
care s-a dispus retrogradarea, pentru o durată ce nu poate depăşi 60 de zile; 


d) reducerea salariului de bază pe o durată de 1-3 luni cu 5-10 %; 


e) reducerea salariului de bază şi/sau, după caz, şi a indemnizaţiei de conducere 
pe o perioadă de 1-3 luni cu 5-10 %; 


f) desfacerea disciplinară a contractului individual de muncă. 


15 A se vedea V. Dabu. op.cit. p. 362. 
18 Alexandru Țiclea — „Contractul individual de muncă”, Editura Lumina Lex, Bucureşti, 2003, pag. 270 

În cazul în care, prin statute profesionale aprobate prin lege specială, se 
stabileşte un alt regim sancționator, va fi aplicat acesta. 


Amenzile disciplinare sunt interzise. 


Pentru aceeaşi abatere disciplinară se poate aplica numai o singură 
sancțiune. 


A. Avertismentul scris. 


Avertismentul scris constă într-o comunicare scrisă prin care salariatul este 
încunoştinţat de săvârşirea abaterii disciplinare, 1 se atrage atenția asupra faptei 
săvârşite şi este avertizat că dacă nu se va îndrepta şi va săvârşi noi abateri, 1 se 
vor aplica sancțiuni mai grave. 


Este sancţiunea cea mai uşoară, are un caracter moral, şi se aplică 
salariaților aflați la prima abatere, dacă această abatere n-a fost săvârşită cu 
intenție, iar consecințele sunt aproape neglijabile. 


B. Suspendarea contractului individual de muncă pentru o perioadă ce 
nu poate depăşi 10 zile lucrătoare. 


Această sancțiune se aplică atunci când fapta prezintă o oarecare gravitate, 
de natură a tulbura activitatea angajatorului. 


Efectul acestei măsuri este pe de o parte patrimonial — contractul de muncă 
fiind suspendat, nu se primeşte salariul, iar pe de altă parte moral — pe durata 
suspendării salariatul exclus din colectiv. 


C. Retrogradarea din funcţie, cu acordarea salariului corespunzător 
funcţiei în care s-a dispus retrogradarea, pentru o durată ce nu poate depăşi 
60 de zile. 


Această sancţiune are un grad sporit de severitate şi este destinată 
salariaților care aduc prejudicii angajatorului. 


Această măsură implică nu numai diminuarea salariului, ci şi trecerea 
salariatului în mod temporar, până la 60 de zile într-o funcţie inferioară. 


Efectele sunt atât patrimoniale, constând în reducerea salariului, cât şi 
morale, concretizându-se în pierderea prestigiului şi poziţiei avute în unitate. 


169 


D. Reducerea salariului de bază pe o durată de 1-3 luni cu 5-10 %. 


Sancțiunea se aplică pentru abateri de o anumită gravitate, săvârşite cu 
intenție, care produc un prejudiciu material sau cauzează o tulburare bunului 
mers al unității. 


Sancţiunea vizează numai o parte a salariului, salariul de bază, nu şi 
celelalte sporuri şi adaosuri la salariu. 


Ca efect, este de subliniat efectul precumpănitor material ce se 
concretizează în reducerea drepturilor salariale. 


E. Reducerea salariului de bază şi/sau, după caz, şi a indemnizaţiei de 
conducere pe o perioadă de 1-3 luni cu 5-10 %. 


Această sancțiune îi priveşte exclusiv pe salariaţii care îndeplinesc funcții 
de conducere, şi se realizează în două modalităţi: reducerea concomitentă a 
salariului de bază şi a indemnizaţiei de conducere sau reducerea numai a 
indemnizaţiei de conducere. 


Ca şi în cazul abaterii anterioare, efectul este precumpănitor material şi se 
concretizează în reducerea drepturilor salariale. 


F. Desfacerea disciplinară a contractului individual de muncă. 


Cea mai grea sancțiune, desfacerea disciplinară a contractului de muncă, 
constă în îndepărtarea salariatului din unitate, ca urmare a încetării contractului 
individual de muncă din voinţa unilaterală a angajatorului. 


Această sancțiune se dispune numai în cazul în care salariatul a săvârşit o 
abatere gravă sau abateri repetate de la regulile de disciplină a muncii ori de la 
cele stabilite prin contractul individual de muncă, contractul colectiv de muncă 
aplicabil sau regulamentul intern. (art. 61 lit. a) 


Secţiunea 11. Sancţiunile disciplinare specifice. 


Potrivit art. 264 alin. 2 din Codul muncii, prin statute profesionale aprobate 
prin lege specială, se poate stabili un alt regim sancționator şi în aceste cazuri, va 
fi aplicat acesta. De pildă potrivit art. 37 din Legea nr. 74/1995 medicilor li se 
poate aplica următoarele sancțiuni: 


- mustrarea; 

- avertismentul; 
- votul de blam; 


- suspendarea temporară pe un interval de 6-12 luni a calității de 
membru al Colegiului Medicilor din România; 


- retragerea calității de membru al acestui colegiu şi a autorizaţiei de 
practică a profesiunii de medic. 


Anumite categorii de personal se bucură de statute speciale în care este 
stabilit un alt regim sancționator, ca de exemplu: magistraţii, medicii, personalul 
vamal, personalul didactic. 


Secţiunea 13. Procedura aplicării sancţiunilor disciplinare. 


Angajatorul stabileşte sancţiunea disciplinară aplicabilă în raport cu 
gravitatea abaterii disciplinare săvârşite de salariat, avându-se în vedere 
următoarele: 


a) împrejurările în care fapta a fost săvârşită; 

b) gradul de vinovăţie a salariatului; 

c) consecinţele abaterii disciplinare; 

d) comportarea generală în serviciu a salariatului; 

e) eventualele sancţiuni disciplinare suferite anterior de către acesta. 


Sub sancţiunea nulității absolute, nici o măsură, cu excepția celei prevăzute 
la art. 264 alin. (1) lit. a), - avertismentul scris- nu poate fi dispusă mai înainte de 
efectuarea unei cercetări disciplinare prealabile. 


In vederea desfăşurării cercetării disciplinare prealabile, salariatul va fi 
convocat în scris de persoana împuternicită de către angajator să realizeze 
cercetarea, precizându-se obiectul, data, ora şi locul întrevederii. 


Neprezentarea salariatului la convocarea făcută în condiţiile prevăzute 
legii fără un motiv obiectiv dă dreptul angajatorului să dispună sancţionarea, fără 
efectuarea cercetării disciplinare prealabile. 


În cursul cercetării disciplinare prealabile salariatul are dreptul să 
formuleze şi să susțină toate apărările în favoarea sa şi să ofere persoanei 
împuternicite să realizeze cercetarea toate probele şi motivațiile pe care le 
consideră necesare, precum şi dreptul să fie asistat, la cererea sa, de către un 
reprezentant al sindicatului al cărui membru este. 


Angajatorul dispune aplicarea sancțiuni disciplinare printr-o decizie emisă 
în formă scrisă, în termen de 30 de zile calendaristice de la data luării la 

cunoştinţă despre săvârşirea abateri disciplinare, dar nu mai târziu de 6 luni de la 
data săvârşirii faptei. 


Sub sancţiunea nulităţii absolute, în decizie se cuprind în mod 
obligatoriu: 


c) descrierea faptei care constituie abatere disciplinară; 


d) precizarea prevederilor din statutul de personal, regulamentul intern 
sau contractul colectiv de muncă aplicabil, care au fost încălcate de 
salariat; 


e) motivele pentru care au fost înlăturate apărările formulate de salariat 
în timpul cercetării disciplinare prealabile sau motivele pentru care, 
nu a fost efectuată cercetarea; 


f) temeiul de drept în baza căruia sancţiunea disciplinară se aplică; 
g) termenul în care sancţiunea poate fi contestată; 
h) instanţa competentă la care sancţiunea poate fi contestată. 


1. Decizia de sancționare se comunică salariatului în cel mult 5 zile 
calendaristice de la data emiterii şi produce efecte de la data comunicării. 


Comunicarea se predă personal salariatului, cu semnătură de primire, ori, în 
caz de refuz al primirii, prin scrisoare recomandată, la domiciliul sau reşedinţa 
comunicată de acesta. 


Decizia de sancționare poate fi contestată de salariat la instanţele 
judecătoreşti competente în termen de 30 de zile calendaristice de la data 
comunicării. 


Cap.2. Răspunderea patrimonială 


Potrivit art.269 alin. 1, angajatorul este obligat, în temeiul normelor şi 
principiilor răspunderii civile contractuale, să îl despăgubească pe salariat în 
situația în care acesta a suferit un prejudiciu material din culpa angajatorului în 
timpul îndeplinirii obligațiilor de serviciu sau în legătură cu serviciul. Potrivit 
art.270 alin.l din Codul muncii salariaţii răspund patrimonial, în temeiul 
normelor şi principiilor răspunderii civile contractuale, pentru pagubele materiale 
produse angajatorului din vina şi în legătură cu munca lor. 


Este astfel înlăturată răspunderea materială care potrivit art. 102-110 din 
vechiul Cod al muncii avea alte principu la bază. De pildă dacă potrivit 
răspunderii materiale, salariatul răspundea numai cu salariul său, în cazul 
răspunderii patrimoniale acesta răspunde cu întreg patrimoniul său inclusiv 
salariul. 

Răspunderea patrimonială este o formă a răspunderii juridice, care constă 
în obligația salariatului de a repara din patrimoniul său, pagubele materiale, 
produse angajatorului din vina şi în legătură cu munca sa. Observăm că 
despăgubirea în astfel de situații este admisă numai pentru pagubele materiale nu 
şi prejudiciile morale. 


În cazul în care angajatorul refuză să îl despăgubească pe salariat, acesta se 
poate adresa cu plângere instanţelor judecătoreşti competente. 


Angajatorul care a plătit despăgubirea îşi va recupera suma aferentă de la 
salariatul vinovat de producerea pagubei, în condițiile pe care le vom arăta în 
cele ce urmează (art.270 şi următoarele). 


Salariații nu răspund de pagubele provocate de forța majoră sau de alte 
cauze neprevăzute şi care nu puteau fi înlăturate şi nici de pagubele care se 
încadrează în riscul normal al serviciului (art.270 pct.2 din C. m.). 


Când paguba a fost produsă de mai mulți salariați, cuantumul răspunderii 
fiecăruia se stabileşte în raport cu măsura în care a contribuit la producerea ei. 


Dacă măsura în care s-a contribuit la producerea pagubei nu poate fi 
determinată, răspunderea fiecăruia se stabileşte proporțional cu salariul său net de 
la data constatării pagubei şi, atunci când este cazul, şi în funcție de timpul efectiv 
lucrat de la ultimul său inventar. 


Salariatul care a încasat de la angajator o sumă nedatorată este obligat să o 
restituie. 


Dacă salariatul a primit bunuri care nu i se cuveneau şi care nu mai pot fi 
restituite în natură sau dacă acestuia i s-au prestat servicii la care nu era 
îndreptățit, este obligat să suporte contravaloarea lor. Contravaloarea bunurilor 
sau serviciilor în cauză se stabileşte potrivit valorii acestora de la data plăţii. 


Suma stabilită pentru acoperirea daunelor se reţine în rate lunare din 
drepturile salariale care se cuvin persoanei în cauză din partea angajatorului la 
care este încadrată în muncă. 


Ratele nu pot fi mai mari de o treime din salariul lunar net, fără a putea 
depăşi împreună cu celelalte rețineri pe care le-ar avea cel în cauză, jumătate din 
salariul respectiv. 


În cazul în care contractul individual de muncă încetează înainte ca 
salariatul să îl fi despăgubit pe angajator şi cel în cauză se încadrează la un alt 
angajator ori devine funcționar public, reținerile din salariu se fac de către noul 
angajator sau noua instituție ori autoritate publică, după caz, pe baza titlului 
executoriu transmis în acest scop de către angajatorul păgubit. 


Dacă persoana în cauză nu s-a încadrat în muncă la un alt angajator, în 
temeiul unui contract individual de muncă ori ca funcționar public, acoperirea 
daunei se va face prin urmărirea bunurilor sale, în condiţiile Codului de 
procedură civilă. 

În cazul în care acoperirea prejudiciului prin reţineri lunare din salariu nu se 
poate face într-un termen de maximum 3 ani de la data la care s-a efectuat prima 
rată de rețineri, angajatorul se poate adresa executorului judecătoresc în condiţiile 
Codului de procedură civilă. 


A. Trăsăturile răspunderii patrimoniale: 


a) 


b) 


d) 


e) 


Răspunderea patrimonială este o răspundere contractuală care 
izvorăşte din contractul individual de muncă dintre salariatul 
răspunzător şi angajatorul păgubit şi invers. 


Răspunderea patrimonială este o răspundere individuală care 
exclude în principiu solidaritatea” specifică răspunderii 
civile!”!; în dreptul muncii, atunci când prejudiciul este creat de mai 
mulți salariați în participațiune răspunderea este plurală iar 
obligaţiile de reparare a pagubelor sunt de regulă conjuncte!”, uneori 
subsidiare!” şi comune , nu solidare. “În acest mod se asigură o 
protecție a salariatului, evitându-se ca el să fie pus - ca urmare a 
solidarităţii - în situația de a fi urmărit pentru o sumă mai mare decât 
prejudiciul efectiv cauzat din vina sa. 


Răspunderea patrimonială nu poate exista fără vinovăția salariatului 
care trebuie probată. Nu este admisă prezumția de culpă specifică 
răspunderii civile contractuale şi răspunderii civile delictuale 
prevăzute de art. 1000 şi 1082 din Codul civil. 


Răspunderea patrimonială este reglementată prin norme juridice 
imperative; aceasta presupune că încălcarea lor se sancţionează cu 
nulitate absolută, deci nu se admite derogarea de la acestea prin 
clauze contractuale. 


Răspunderea patrimonială, este o răspundere integrală, adică pentru 
dauna efectivă şi actuală( damnum emergens), ci şi pentru foloasele 
nerealizate (lucrum cessans); aceasta o deosebeşte de răspunderea 
materială care se limita numai la pagubele efective şi actuale. 


Stabilirea răspunderii patrimoniale nu se face unilateral de către 
angajator pe calea deciziei de imputare, dacă asociatul nu-şi asumă 
un angajament de plată în scris, ca în cazul răspunderii materiale, ci 


1% Solidaritatea este o modalitate care împiedică diviziunea de drept a creanţelor sau a datoriilor în obligaţiile 
plurale, creditorul putând urmării pe ori care dintre debitori , evident cei solvabili pentru întreaga sumă. 

'9! În raporturile juridice de drept civil principiul răspunderii solidare operează în baza dispoziţiilor legale(art.1041 
din C.civ.) sau ale clauzelor legale prevăzute în contracte. Obligaţia solidară nu se prezumă, trebuie să fie stipulată 
expres; această regulă nu încetează decât numai când obligaţia solidară are loc de drept, în virtutea legii, dispune art. 


1041 din C. civ. 


'% Răspundere conjunctă este răspunderea personală ce apare în cadrul unei multitudini de răspunderi individuale 
ale unor persoane cu vinovăţii concurente în producerea prejudiciului unic. 

'% Răspunderea subsidiară este acea răspundere care intervine în care de la răspunzătorul principal nu s-a 
recuperat în totalitate prejudiciul cauzat. De pildă în art.30 din Legea nr.22/1969 se arată că se răspunde în subsidiar 
în limita valorii pagubei rămase neacoperite de autorul ei direct. 

194 A se vedea Al. Țiclea op. cit. p. 295. 

aceasta este posibilă numai prin înţelegerea părţilor, iar în caz de 
. o; v . . h- 1 5 
divergență, de către instanța de judecată." 


g) Executarea silită în cazul răspunderii patrimoniale se face de regulă 
asupra salariului iar ca excepție şi asupra patrimoniului (art. 274 
pet.2 din C. m.) 


Răspunderea patrimonială a angajatorului prezintă aceleaşi caracteristici ca 
şi cea a salariaților. Potrivit art. 269 răspunderea patrimonială a angajatorului 
poate intervenii într-o multitudine de situații. Aceasta nu contravine faptului că 
legiuitorul a reglementat în mod expres unele situații cum ar fi de pildă: 


a) Potrivit art.78 în cazul în care concedierea a fost dispusă în mod 
netemeinic sau nelegal, instanța va dispune anularea ei şi va obliga 
angajatorul la plata unei despăgubiri egale cu salariile indexate, 
majorate şi reactualizate şi cu celelalte drepturi de care ar fi 
beneficiat salariatul. 


b) Conform art.52 pct. 1 lit. c şi pct.2 se acordă salariatului 
despăgubirea cuvenită în cazul constatării nevinovăției penale a 
persoanei căreia 1 s-a suspendat contractul individual de muncă de 
către angajatorul care a formulat plângerea penală. 


c) Când angajatorul nu înmânează salariatului sau fostului salariat, în 
condiţiile art. 34 alin. 5 din Codul muncii, documentul(adeverinţa) 
care să ateste activitatea desfăşurată de acesta, vechimea în muncă, 
funcție sau specialitate, urmată de imposibilitatea celui în cauză - 
determinată de acest fapt - de a se încadra la una alt angajator. 


d) Pentru prejudicule cauzate în urma unor accidente de muncă sau a 
unei boli profesionale în baza art. 45 din Legea nr. 90/1996 etc.. 


Cap. 3. Răspunderea contravenţională 


Conform art.l din O.G. 2/2001 constituie contravenție fapta săvârşită cu 
vinovăție, stabilită şi sancționată prin lege, ordonanţă, prin hotărâre a Guvernului 
sau, după caz, prin hotărâre a consiliului local. 


Potrivit art. 276 din Codul muncii constituie contraventie şi se sancţionează astfel 
următoarele fapte: 


a) nerespectarea dispozițiilor privind garantarea în plată a salariului minim brut 
pe țară, cu amendă de la 3.000.000 lei la 20.000.000 lei; 


b) încălcarea de către angajator a prevederilor art. 34 alin. (5), cu amendă de la 
3.000.000 lei la 10.000.000 lei; 


195 Idem p.296. 

c) împiedicarea sau obligarea, prin amenințări ori prin violenţe, a unui salariat 
sau a unui grup de salariați să participe la grevă ori să muncească în timpul 
grevei, cu amendă de la 15.000.000 lei la 30.000.000 lei; 


d) primirea la muncă a unei persoane pentru care nu a fost întocmit contract 
individual de muncă ori stipularea în contractul individual de muncă a unor 
clauze contrare dispozițiilor legale, cu amendă de la 20.000.000 lei la 50.000.000 
lei; 


e) încadrarea în muncă a minorilor cu nerespectarea condițiilor legale de vârstă 
sau folosirea acestora pentru prestarea unor activități cu încălcarea prevederilor 
legale referitoare la regimul de muncă al minorilor, cu amendă de la 50.000.000 
lei la 100.000.000 lei; 


f) încălcarea de către angajator a prevederilor art. 134 şi 137, cu amendă de la 
50.000.000 lei la 100.000.000 lei; 


g) încălcarea obligaţiei prevăzute la art. 135, cu amendă de la 100.000.000 lei la 
200.000.000 lei. 


Constatarea contravenţiilor şi aplicarea sancţiunilor se fac de către 
inspectorii de muncă. 


Reglementările privind răspunderea contravenţională se întregesc cu 
Ordonanța Guvernului 2/2001 ce reglementează regimul juridic al 
contravenţiilor, aprobată cu modificări şi completări prin Legea 180/2002." 


Cap. 4. Răspunderea penală 


Prin articolele 277 şi 278 şi 280 Codul muncii reglementează infracțiuni 
la normele de muncă. Neexecutarea unei hotărâri judecătoreşti definitive privind 
plata salariilor în termen de 15 zile de la data cererii de executare adresate 
angajatorului de către partea interesată constituie infracțiune şi se pedepseşte cu 
închisoare de la 3 la 6 luni sau cu amendă. (art. 277) Neexecutarea unei hotărâri 
judecătoreşti definitive privind reintegrarea în muncă a unui salariat constituie 
infracțiune şi se pedepseşte cu închisoare de la 6 luni la 1 an sau cu amendă. (art. 
278) 


În cazul infracţiunilor prevăzute la art. 277 şi 278 acțiunea penală se pune 
în mişcare la plângerea persoanei vătămate. 


1% Publicată în Monitorul Oficial, Partea I, nr. 268/ 22.04.2002 

Impăcarea părților înlătură răspunderea penală. 


Nedepunerea de către angajator, în termen de 15 zile, în conturile stabilite, a 
sumelor încasate de la salariați cu titlu de contribuție datorată către sistemul 
public de asigurări sociale, către bugetul asigurărilor pentru şomaj ori către 
bugetul asigurărilor sociale de sănătate constituie infracţiune şi se pedepseşte cu 
închisoare de la 3 la 6 luni sau cu amendă.(art. 280) 


TITLUL VII 
DIALOGUL SOCIAL 


Consideraţii generale privind dialogul social şi tripartismul. 
1.1.  Noţiune 
1.2. Reglementarea dialogului social 
1.3.  Tripartismul 
2. Organisme tripartite 
2.1. Consiliul Economic şi Social 
2.1.1. Structură 
2.1.2. Atribuţii 
2.1.3. Organizarea şi funcţionarea 
2.2. Comisiile consultative de dialog social din cadrul unor ministere şi al 
prefecturilor. 
2.2.1. Componenţa 

2.2.2. Activitatea comisiilor 
2.3. Agenţia Naţională pentru Ocupare şi Formare Profesională 
2.3.1. Obiectivele şi atribuţiile 
2.3.2. Organizarea şi funcționarea 
2.4. Departamentul pentru Dialog Social din cadrul Guvernului 
3. Sindicatele 
3.1. Definiţie şi trăsăturile sindicatelor 
3.2. Libertatea sindicală 
3.3. Constituirea organizațiilor sindicale 
3.3.1. Statutul 
3.3.2. Dobândirea personalităţii juridice şi consecinţele acesteia 
3.4. Organizarea şi funcționarea organizaţiilor sindicale 
3.4.1. Conducerea organizaţiilor sindicale 
3.4.2. Patrimoniul organizațiilor sindicale 
3.4.4. Raporturile organizațiilor sindicale cu membrii lor 
3.5. Reorganizarea şi dizolvarea organizațiilor sindicale 
3.6. Forme de asociere a organizațiilor sindicale (federaţii, confederaţii, uniuni 
sindicale) 
3.7. Sancțiunile prevăzute de legea 54/24.01.2003 , Legea sindicatelor 
4. Reprezentanţii salariaților 
5. Patronatul 
5.1. Noţiunea şi importanța patronatului în relațiile de muncă 
5.2. Constituirea organizaţiilor patronale. Statutul 
5.3. Drepturile şi obligațiile patronatelor 
5.4. Patrimoniul şi finanţarea activității 
5.5. Reorganizarea şi dizolvarea patronatelor 


Cap. 1. CONSIDERAŢII GENERALE PRIVIND DIALOGUL SOCIAL ŞI 
TRIPARTITISMUL 


Secţiunea 1. Dialogul social. Noţiune. 

Descentralizarea economică şi introducerea prin lege a negocierii colective în 
relațiile de muncă determină consecinţa directă şi imediată a necesității 
permanentizării dialogului social între cei implicați în aceste relații, a instituirii 
unor organisme specializate având această menire. 

Participă la acest dialog, evident, salariaţii, pe de-o parte, reprezentați de regulă de 
sindicate şi patronatul, pe de altă parte. 

Importanţa dialogului social este deosebită; el constituie o modalitate concretă de 
exercitare a democraţiei economice şi sociale. 

Dialogul partenerilor sociali însă, având în vedere pozițiile (de cele mai multe ori 
opuse) pe care ei se situează, trebuie să fie orientat, facilitat, chiar arbitrat. De 
aceea intervine statul şi, la acest dialog, uneori participă nu două ci trei părți. Se 
ajunge astfel la tripartism. 

Secţiunea 2. Reglementarea dialogului social. 

În considerarea realizării dialogului social au fost adoptate mai multe acte 
normative: 
- Legea nr. 96/1992197 prin care a fost ratificată Convenţia Organizației 
Internaţionale a Muncii nr. 144 din anul 1976 cu privire la consultările tripartite 
destinată să promoveze aplicarea normelor dreptului internațional al muncii; 
- Legea nr. 109/1997 privind organizarea şi funcţionarea Consiliului Economic 
Social. 
- Hotărârea Guvernului nr. 89/1997 privind înființarea, organizarea şi funcționarea 
Comisiilor Consultative de dialog social în cadrul unor ministere şi al 
prefecturilor’; 
- Hotărârea Guvernului nr. 167/1997 privind constituirea Comisiei Centrale 
Tripartite Guvern —Sindicate — Patronate din ramura Mine-Geologie'”; 

- Hotărârea Guvernului nr. 873/1998 pentru înființarea, organizarea şi 
funcționarea Departamentului pentru Dialog Social ete.”®. 

Secţiunea 3. Tripartismul. 

Tripartismul reprezintă un instrument al dialogului social, care se manifestă ca 
un principiu de la bază cu privire la făurirea dreptului internaţional al 
muncii, cât şi la elaborarea normelor de drept intern al muncii. 

Existenţa lui la nivel național este strict necesară şi esențială; fără tripartism 
economia de piaţă nu este de conceput. 

Intervenţia partenerilor sociali la nivel macroeconomic şi social se transpune în 


- obligația consultării prealabile de către Guvern a reprezentanților partenerilor 
sociali referitor la proiectele unor acte normative care privesc dezvoltarea 
economico-socială şi raporturile de muncă; 

- crearea unor organisme cu participarea reprezentanților salariaților şi ai 
patronatului, sub forma unor comisii de tip consultativ sau a unor organisme 
tripartite cu privire la pregătirea şi ocuparea forței de muncă, materializarea unor 
măsuri de protecție socială etc. 

* - Tripartismul în concepția Organizației Internaţionale a Muncii: 

Principiul tripartismului este o creație a Organizaţiei Internaţionale a Muncii, încă 
de înființarea sa în anul 1919. 

Această organizație prestigioasă a consacrat ideea, ridicată la rang de principiu, a 
asocierii reprezentanţilor salariaților, reprezentanților patronatului şi 
reprezentaţilor Guvernului în vederea căutării în comun a celor mai eficiente 
modalităţi de realizare a unei justiţii sociale. Această idee a fost confirmată şi 
prin Declarația de la Philadelphia din anul 1944 cu privire la scopurile şi 


197 Publicată în Monitorul Oficial nr. 237 din 24 septembrie 1992. 
'% Publicată în Monitorul Oficial nr. 57 din 4 aprilie 1997. 

19 Publicată în Monitorul Oficial nr. 84 din 7 mai1997. 

200 Publicată în Monitorul Oficial nr. 477 din 11 decembrie 1998. 

obiectivele Organizaţiei Internaţionale a Muncii; tripartismul este considerat ca 
fundament permanent al activității organizației sale. Declaraţia de la Philadelphia 
recunoaşte necesitatea impunerii unui cod internaţional al reprezentanţilor 
salariaţilor, patronatului şi al Guvernului, în vederea promovării binelui 
comun. Tripartismul intervine şi în activitatea normativă a Organizației 
Internaţionale a Muncii pentru adoptarea instrumentelor internaționale şi chiar prin 
asigurarea unor modalităţi specifice aplicării acestora”! 

Organizaţia a stabilit necesitatea colaborării salariaților şi patronilor la 
elaborarea şi aplicarea politicilor sociale şi economice în fiecare ţară. 

Conferinţa Internaţională a Muncii a adoptat în anul 1971 Rezoluţia prin care 
solicită analiza tuturor măsurilor necesare pentru ca structurile tripartite să 
cuprindă o gamă cât mai completă de activități. 

Prin Convenţia nr. 144/1976 privitoare la consultările tripartite destinate să 
promoveze aplicarea normelor internaționale a muncii s-a prevăzut ca orice stat 
membru al organizaţiei, care ratifică această convenție, se angajează să pună în 
practică procedurile care asigură consultări eficace între reprezentanții Guvernului, 
ai celor ce angajează şi ai muncitorilor asupra problemelor privind activitățile 
Organizaţiei Internaționale a Muncii (art. 2 pct. 1) şi anume: 

a) răspunsurile guvernelor la chestionare referitoare la punctele înscrise pe ordinea 
de zi a Conferinţei Internaţionale a Muncii şi comentariile guvernelor la proiectele 
textelor care trebuie să fie discutate în Conferinţă: 

b) propunerile ce urmează a fi prezentate autorităţii sau autorităților competente în 
legătură cu convențiile şi recomandările care trebuie să fie supuse Organizației 
Internaţionale a Muncii. 

c) reexaminării, la intervale rezonabile, a convențiilor neratificate, care încă nu s- 
au pus în aplicare, pentru a înfățişa măsurile care ar putea fi luate pentru a promova 
aplicarea şi ratificare lor, dacă est cazul; 

d) problemele pe care le pot pune rapoartele ce urmează a fi prezentate Biroului 
Internaţional al Muncii; 

e) propunerile referitoare la denunţarea convențiilor ratificate (art. 5 pct.1) 


Secţiunea 3. ORGANISME TRIPARTITE 


A. Consiliul Economic şi Social 

Potrivit art. 1 din Legea nr. 103/1997 Consiliul Economic şi Social se 
defineşte ca organism tripartit autonom, de interes public constituit în scopul 
realizării dialogului social dintre Guvern, sindicate şi patronat şi a creării 
unui climat de pace socială. 

Caracterul tripartit rezultă din componenţa Consiliului Economic şi Social 
constituită din persoane provenite din trei structuri: membrii numiţi de Guvern, 
membrii numiţi de confederațule sindicale reprezentative la nivel național,” şi 
membrii numiţi de confederațiile patronale reprezentative la nivel național. 


"l Jon Traian Ştefănescu — Tratat elementar de drept al muncii, p. 69. 

B. Structura Consiliului Economic şi Social: 
Consiliul Economic şi Social are o structură tripartită şi este compus dintr-un 
număr de 27 de membri, numiţi de partenerii sociali, după cum urmează: 
a. 9 membri numiți de Guvern; 
b. 9 membri numiţi, de comun acord, de confederațiile sindicale 
reprezentative la nivel național; 
c. 9 membri numiţi, de comun acord, de confederațiule patronale 
reprezentative la nivel național. 
Sunt reprezentative, la nivel național, confederațiile naționale sindicale şi patronale 
care au dobândit aceasta calitate potrivit Legii contractului colectiv de munca (nr. 
130/1996) 
Persoanele respective pentru a dobândi calitatea de membru al Consiliului 
Economic şi Social, trebuie să îndeplinească următoarele condiții: 
au numai cetățenia română şi domiciliul în România; 
au împlinit vârsta de 30 de ani; 
au capacitate de exercițiu; 
nu au suferit condamnări pentru infracțiuni de drept comun săvârşite 
cu intenție. 

Trebuie spus că membru Consiliului Economic şi Social sunt numiţi pe o 
perioadă de 4 ani; mandatul membrilor poate fi reînnoit. Calitatea de membru 
încetează în următoarele situaţii: 

a) la expirarea mandatului; 

b) în caz de deces; 

c) în caz de demisie; 

d) în situația în care partenerul social care l-a numit cere revocarea sa; 

e) în cazul în care nu mai îndeplineşte una dintre condițiile prevăzute la 
art. 14 lit. a), c) şi d). 

C. Atribuţii: 

În conformitate cu dispoziţiile articolului 5 din Legea nr. 109 /1997, 
Consiliul Economic şi Social analizează situația economică şi socială a țării şi face 
propuneri, în condițiile prevăzute de lege, privind: 
restructurarea şi dezvoltarea economiei naționale; 
privatizarea agenţilor economici; 
relațiile de munca; 
politica salarială; 
protecția socială şi ocrotirea sănătății; 
învățământul şi cercetarea. 

Pentru în deplinitea rolului consultativ în soluționarea problemelor prevăzute la 
art. 5, Consiliul Economic şi Social are următoarele atribuţii: 
a) formulează avize la proiecte de hotărâri şi ordonanţe ale 
Guvernului şi la proiecte de legi ce urmează a fi prezentate 
spre adoptare Parlamentului; 
b) semnalează Guvernului apariţia unor fenomene economice şi 
sociale care impun elaborarea unor noi acte normative; 

c) analizează cauzele stărilor conflictuale apărute şi face 
propuneri de rezolvare a acestora în interes național; 

d) urmăreşte îndeplinirea obligaţiilor ce decurg din Convenţia nr. 
144/1976 a Organizaţiei Internaţionale a Muncii privitoare la 
consultările tripartite destinate să promoveze aplicarea 
normelor internaționale ale muncii. (art. 6) 

O atribuție importantă a Consiliului Economic şi Social priveşte aşadar 
acordarea de avize (consultative) iniţiatorilor proiectelor de acte normative care 
privesc domeniile prevăzute la art. 5 din Legea nr. 109 /1997. 

Avizul se transmite după analiza proiectelor de acte normative primite, după cum 
urmează: 

a. în termen de 10 zile calendaristice de la primirea solicitării, în cazul 
proiectelor de hotărâri şi de ordonanțe ale Guvernului sau, după caz, 
de legi ordinare; 

b. în termen de 20 de zile calendaristice de la primirea solicitării, în 
cazul proiectelor de legi organice. 

Depăşirea termenelor prevăzute dă dreptul iniţiatorului să transmită proiectele de 
acte normative spre adoptare fără avizul Consiliului Economic şi Social, cu 
menționarea acestei situații. (art. 8). O altă atribuție a Consiliului Economic şi 
Social se referă la medierea stărilor conflictuale intervenite între partenerii 
sociali. 

Conform art. 9 din Legea nr. 109 /1997, acest organism mediază , la cererea 
partenerilor sociali interesați, stările conflictuale intervenite între aceştia, la nivel 
de ramură sau la nivel național, care privesc domeniile de activitate prevăzute la 
art. 5, precum şi cele din sectoarele de activitate în care, potrivit legii, este interzisă 
greva. 

Din câte se poate constata, remedierea survine în prezența conjugată a trei 
factori comuni şi anume: 

a)existenţa unor „stări conflictuale“ intervenite între partenerii 

sociali; 

b) aceste „stări conflictuale“ să se înregistreze la nivel de ramură 
sau național, dar nu şi la nivel de unitate; 

c) să fie făcută o cerere de mediere din partea ambilor parteneri 
sociali interesați, iar cei trei factori comuni conjugați să 
privească, după caz: 


d) fie domeniile de activitate indicate la art. 5 din Legea 
109/1997 (restructurarea şi dezvoltarea economiei naționale; 
privatizarea agenților economici; relațiile de munca; politica 
salarială; protecția socială şi ocrotirea sănătății; învăţământul 
şi cercetarea. 

e) fie sectoarele de activitate în care, potrivit legii, greva este 
interzisă. 

În măsura în care părţile cu atribuţii în soluționarea revendicărilor nu ajung la o 
înțelegere în termen de 30 de zile de la data la care s-au adresat Consiliului 
Economic şi Social, atribuţiile de mediere ale acestuia încetează. În astfel de 
cazuri, Consiliul Economic şi Social are obligația de a comunica părților încetarea 
atribuţiilor de mediere, precum şi punctul său de vedere privind revendicările 
formulate. 

Termenul de mai sus poate fi prelungit cu acordul părții care a formulat 
revendicările (art. 9) 

Pe durata medierii, partenerii sociali au obligaţia de a suspenda măsurile care au 
generat conflictul şi de a se abține de la forme specifice de susținere a 
revendicărilor. 

În legătură cu atribuţia de a urmări îndeplinirea obligaţiilor ce decurg din 
Convenţia nr. 144/1976 a Organizaţiei Internaţionale a Muncii, aceasta se referă cu 
precizie la aplicarea art. 5 din respectiva Convenţie prin care se stabileşte că, cel 
puțin o dată pe an, organismele tripartite constituite în statele care au ratificat-o vor 
avea consultări cu privire la: 

a) răspunsurile guvernelor la chestionarele privind punctele înscrise pe ordinea 
de zi la Convenţia Internaţionale a Muncii şi comentariile lor asupra textelor 
ce urmează a fi discutate; 

b) propunerile de prezentat autorităților competente (de regulă, Parlamentul — 
în vederea ratificării sau eventual numai spre analiză, în legătură cu 
condițiile şi recomandările Organizației Internaționale a Muncii) 

c) reexaminarea periodică a convențiilor neratificate şi a recomandărilor ce 
încă nu s-au pus în aplicare, pentru găsirea măsurilor care ar putea fi luate în 
vederea aplicării şi ratificării lor, dacă este cazul; 

d) problemele care le pot pune rapoartele anuale ce se prezintă de către 
organismele membre Biroului Internaţional al Muncii asupra măsurilor luate 
pentru aplicarea convențiilor ratificate; 

e) propunerile referitoare la denunțarea convențiilor ratificate. 


D. Organizarea şi funcţionarea. 
Organele care asigură funcționarea Consiliului Economic şi Social sunt 
următoarele: 
a. plenul; 
b. biroul executiv; 
c. preşedintele şi vicepreşedinţii; 
d. secretarul general. (art. 23) 
Plenul Consiliului Economic şi Social se întruneşte lunar în sesiuni ordinare. El 
se întruneşte şi în sesiuni extraordinare, la cererea biroului executiv ori a cel 
puţin unei treimi din numărul membrilor. 
Dezbaterile în plen se desfăşoară în prezenta a minimum 15 membri, cu 
condiţia ca fiecare partener social sa fie reprezentat de cel puţin 5 persoane. 
Ca regulă, lucrările plenului se desfăşoară în şedinţe publice, în afara 
cazurilor expres stabilite de biroul executiv (art.25). 

Plenul asigura conducerea generala a Consiliului Economic şi Social şi are 
următoarele atribuţii principale: 

a. alege, la propunerea partenerilor sociali, pe cei 2 vicepreşedinţi; 

b. dezbate şi adoptă regulamentul de organizare şi funcționare; 

c. stabileşte componenta comisiilor de specialitate permanente; 

d. dezbate şi aproba proiectul propriu de buget de venituri şi cheltuieli, 
precum şi raportul privind execuția bugetara; 

e. dezbate şi adopta propunerile de hotărâri elaborate de comisiile de 
specialitate; 

f. dezbate şi avizează proiectele de legi organice şi programele de 
interes național întocmite de Guvern; 

g. numeşte pe secretarul general al Consiliului Economic şi Social. (art. 
26) 

În exercitarea atribuţiilor sale, plenul adopta hotărâri, de regulă, prin consensul 
partenerilor sociali. 

În cazul în care nu se realizează consensul, hotărârile se adopta prin vot, cu 
majoritatea de trei pătrimi din numărul membrilor Consiliului Economic şi Social. 
(art. 27). 

Biroul executiv al Consiliului Economic şi Social este alcătuit din preşedinte, 2 
vicepreşedinţi şi un număr de 6 membri, câte 2 din partea fiecărui partener social. 
El asigură conducerea în intervalul dintre şedinţele plenului (art. 28). 

Preşedintele Consiliului Economic şi Social este numit de Parlament, pe o 
perioada de 4 ani, la propunerea plenului Consiliului Economic şi Social, adoptata 
cu o majoritate de trei pătrimi din numărul total al membrilor. 

Revocarea preşedintelui Consiliului Economic şi Social se va face de către 
Parlament, la propunerea Consiliului Economic şi Social. (art. 29). 


Secţiunea 4. Comisiile consultative de dialog social din cadrul unor ministere 
şi al prefecturilor (HGR 314/2001) 

Conform Anexei la hotărârea Guvernului nr. 314 / 2001, ministerele în care sunt 
organizate comisii consultative de dialog social sunt: 


L. Ministerul Afacerilor Externe 
2 Ministerul Integrării Europene 
3 Ministerul Finanţelor Publice 
4. Ministerul Justiţiei 
5: Ministerul Apărării Naționale 
6 Ministerul Dezvoltării ŞI Prognozei 
7 Ministerul Muncii ŞI Solidarităţii Sociale 
8 Ministerul Industriei ŞI Resurselor 
9. Ministerul Agriculturii, Alimentației şi Pădurilor 
10. Ministerul Apelor ŞI Protecţiei Mediului 
11. Ministerul Lucrărilor Publice, Transporturilor şi  Locuinţei 
12. Ministerul Turismului 


13. Ministerul pentru Întreprinderile Mici şi Mijlocii şi Cooperaţie 

14. Ministerul Educaţiei ŞI Cercetării 


15. Ministerul Culturii ŞI Cultelor 
16. Ministerul Sănătății şi Familiei 
17, Ministerul Tineretului ŞI Sportului 
18. Ministerul Comunicaţiilor ŞI Tehnologiei Informaţiei 
19. Ministerul Administrației Publice 


20. Ministerul de Interne 


Secţiunea 5. Componenţa Comisiilor consultative de dialog social. 
Articolul 2 din Hotărârea” nr. 314 din 15 martie 2001 privind înfiinţarea, 
organizarea şi funcționarea comisiilor de dialog social în cadrul unor ministere şi 
al prefecturilor, prevede că din comisiile consultative de dialog fac parte: 
A. La nivelul ministerelor: 
a. reprezentanți ai ministerelor şi ai Autorităţii pentru Privatizare şi 
Administrarea Participaţiilor Statului, numiţi prin ordin al ministrului; 
b. reprezentanți ai patronatului, numiţi de confederațiile patronale 
reprezentative la nivel național; 
c. reprezentanți ai sindicatelor, numiți de confederațule sindicale 
reprezentative la nivel național. 


B. La nivel teritorial: 

a) reprezentanți ai prefecturilor, serviciilor publice 
descentralizate ale ministerelor şi celorlalte organe de 
specialitate ale administrației publice centrale şi ai Autorității 
pentru Privatizare şi Administrarea Participaţiilor Statului, 
numiţi prin ordin de către prefect; 

b) reprezentanți ai patronatului, numiți de confederatțiile 
patronale reprezentative la nivel național; 
c) reprezentanți ai sindicatelor, numiți de confederatțiile 
sindicale reprezentative la nivel național. 


îi C. Ministerele. Subcomisii de dialog social. 
Ministerele care coordonează o diversitate de activități îşi pot constitui, 
după caz, subcomisii de dialog social. 
De asemenea în art. 3. - (1), se prevede: „Organizarea, funcționarea şi 
conducerea comisiilor de dialog social se asigură astfel: 
a) la nivelul fiecărui minister şi al Autorității pentru Privatizare şi 
Administrarea Participaţiilor Statului, de către un secretar de stat sau, în situaţii 
speciale - cu acordul partenerilor de dialog social -, de către un alt reprezentant 
al ministerului, împuternicit prin ordin al ministrului; 
b) la nivel teritorial, de către subprefect.” 


202 Publicată în Monitorul Oficial al României nr. 142 din 22 martie 2001 

Secretariatul comisiilor de dialog social se asigură de instituția în cadrul 
căreia acestea funcționează, respectiv ministerul, Autoritatea pentru Privatizare şi 
Administrarea Participaţiilor Statului sau prefectura, după caz. 


D. Activitatea comisiilor consultative de dialog social. 
Conform Art. 4. din Hotărârea Guvernului nr. 314 din 15 martie 2001, - activitatea 
comisiilor de dialog social are caracter consultativ şi vizează, în special, 
următoarele: 

a) asigurarea unor relații cu partenerii sociali - administraţie, patronat, sindicate 
-, care să permită o informare permanentă asupra nevoilor acestora şi să 
faciliteze rezolvarea revendicărilor şi a problemelor ridicate care sunt de 
domeniul de activitate al ministerului respectiv sau al prefecturilor; 

b) consultarea partenerilor sociali asupra iniţiativelor legislative sau de altă 
natură, cu caracter economico-social, din domeniul de activitate al 
ministerului respectiv; 

c) consultarea partenerilor sociali cu privire la măsurile ce se întreprind pe linia 
restructurării regiilor autonome de sub autoritatea ministerelor, a consiliilor 
judeţene şi, respectiv, a consiliilor locale, precum şi a societăţilor comerciale 
din sectorul respectiv de activitate, în corelare cu măsurile de reconversie a 
forţei de muncă; 

d) alte probleme din sfera de activitate a ministerului respectiv sau din judeţe, 
asupra cărora partenerii sociali convin să discute. 

Art. 5. - Coordonarea metodologică a comisiilor de dialog social se asigură de 
Ministerul Muncii şi Solidarităţii Sociale. 


Secţiunea 5. Agenţia Naţională pentru Ocupare şi Formare Profesională 


Potrivit art. 1 din Legea 145 din 9 iulie 1998 privind înființarea, organizarea şi 
funcţionarea Agenției?” Naţionale pentru Ocupare şi Formare Profesională este o 
instituţie publică de interes naţional, cu personalitate juridică. Ea” organizează, 
prestează şi finanţează, în condiţiile legii, servicii de formare profesională 
pentru persoanele neîncadrate în muncă; aceleaşi servicii pot fi organizate, 
cu plată, şi pentru alte persoane fizice sau juridice interesate“. De asemenea, 
orientează persoanele în căutarea unui loc de muncă şi mediază între acestea 
şi angajatorii din ţară, în vederea realizării echilibrului dintre cerere şi 
ofertă pe piaţa internă a forţei de muncă“; 

Pentru organizarea şi coordonarea activității de ocupare şi formare a forței de 
muncă, la nivel judeţean şi al municipiului Bucureşti, funcționează, în 
subordinea Agenţiei Naţionale pentru Ocupare şi Formare Profesională, agenţii 
pentru ocupare şi formare profesionala judeţene şi a municipiului Bucureşti, 


20 Publicată în Monitorul Oficial nr. 261 din 13 iulie 1998. 
* Modificat prin Ordonanţa de urgență a Guvernului nr. 294 din 30 decembrie 2000 pentru modificarea şi 
completarea Legii nr. 145 / 1998. 

unități cu personalitate juridică; la rândul lor, acestea pot înfiinţa subunități de 
furnizare a serviciilor de ocupare şi formare profesională. 

Agenţia Naţională pentru Ocupare şi Formare Profesională are sediul în 
municipiul Bucureşti. Ea poate înfiinţa în structura sa compartimente de 
specialitate pentru pregătirea personalului propriu, culegerea şi prelucrarea 
datelor privind piaţa muncii, precum şi pentru desfăşurarea altor activităţi 
specifice, necesare realizării obiectivelor sale, în condiţiile stabilite în statut. 


A. Obiectivele şi atribuţiile 


În temeiul Art. 3 din legea nr. 145 / 1998, obiectivele principale ale Agenţiei 
Naţionale pentru Ocupare şi Formare Profesională sunt: 
a. instituţionalizarea dialogului social în domeniul ocupării şi formarii 
profesionale; 
b. aplicarea strategiilor în domeniul ocupării şi formarii profesionale; 
c. aplicarea masurilor de protecție socială a persoanelor neîncadrate în 


muncă. 


Pentru realizarea obiectivelor sale, Agenţia Naţională pentru 
Ocupare şi Formare Profesională are, în principal, următoarele atribuții: 


a) 
b) 


g) 


organizează servicii de ocupare a forței de muncă; 

furnizează şi finanţează, în condițiile legii, servicii de formare 
profesională, în concordanţă cu politica de ocupare a forţei de 
munca şi cu tendinţele care se manifesta pe piaţa muncii, în 
scopul facilităru încadrării în muncă; 

orientează persoanele neîncadrate în muncă şi mediază între 
acestea şi angajatori, în vederea realizării echilibrului dintre 
cererea şi oferta forţei de munca; 

face propuneri privind elaborarea proiectului de buget al 
Fondului pentru plata ajutorului de şomaj; 

administrează bugetul Fondului pentru plata ajutorului de 
şomaj şi prezintă Ministerului Muncii şi Protecţiei Sociale 
raportul sau de execuţie bugetara; 

propune Ministerului Muncii şi Protecţiei Sociale proiecte de 
acte normative în domeniul ocupării şi formarii profesionale şi 
al protecției sociale a persoanelor neîncadrate în munca; 
elaborează studii şi analize în domeniul ocupării şi formarii 
profesionale, care vor fi folosite de Ministerul Muncii şi 
Protecţiei Sociale la elaborarea strategiilor din acest domeniu. 
(art.4) 


Agenţia Naţională pentru Ocupare şi Formare Profesională asigură, fără plată, în 
condițiile legii, servicii de ocupare şi de formare profesionala persoanelor fizice 
sau juridice interesate. 

Principalele servicii de ocupare şi formare profesionala, furnizate de Agenţia 
Naţională pentru Ocupare şi Formare Profesionala, sunt: 
1. Servicii pentru persoane fizice: 
a. orientarea şi consilierea persoanelor neîncadrate în munca şi a altor 
persoane, în vederea găsirii unui loc de munca; 
b. calificarea şi recalificarea persoanelor neîncadrate în munca; 
c. reconversia profesionala a personalului din cadrul agenţilor economici 
supuşi restructurării, în vederea prevenirii şomajului; 
d. stabilirea şi plata, potrivit legii, a drepturilor de protecție socială a 
persoanelor neîncadrate în munca şi a altor categorii socio- 
profesionale. 


2. Servicii pentru persoane juridice: 
a) medierea intre cererea şi oferta de pe piaţa muncii; 
b) selecționarea candidaţilor pentru ocuparea locurilor de muncă; 
c) aplicarea masurilor de stimulare pentru crearea de locuri de 
muncă; 
d) consiliere pentru crearea de întreprinderi mici şi mijlocii. (art. 
6) 


Agenţia Naţională pentru Ocupare şi Formare Profesională poate să încredinţeze, 
în condițiile legii, serviciile de ocupare şi formare profesionala şi unor prestatori 
din sectorul public sau privat (art.7 alin.1) 


B.Organizarea şi funcţionarea Agenţiei Naţionale pentru Ocupare şi Formare 
Profesională 


Agenția Naţională pentru Ocupare şi Formare Profesională este condusă de 
consiliul de administrație. 

Consiliul de administraţie este format din reprezentanți ai organelor administrației 
publice centrale, precum şi ai organizaţiilor patronale şi sindicale, reprezentative la 
nivel național (art.8) 

El este alcătuit din 15 membri, după cum urmează: 

a. 5 membri, reprezentanți ai Guvernului, numiți de primul-ministru; 

b. 4 membri, numiți prin consens de către organizațiile patronale 
reprezentative la nivel naţional, şi unul numit de Camera de Comerţ şi 
Industrie a României; 

c. 5 membri, numiţi prin consens de către confederaţiile sindicale 
reprezentative la nivel național. 


Sunt reprezentative la nivel național confederațiile naționale sindicale şi 
organizațiile patronale care îndeplinesc condiţiile prevăzute de Legea nr. 130/1996 
privind contractul colectiv de munca, republicată. 

Durata mandatului membrilor consiliului de administraţie este de 4 ani. 

Pe durata mandatului, membrii consiliului de administrație pot fi revocaţi 
de cei care i-au numit (art. 12, alin. 2). 
Consiliul de administraţie este legal constituit începând cu data la care sunt numiți 
cel puțin 11 dintre membrii acestuia, fiecare parte fiind reprezentata în consiliu. 
Acesta se întruneşte lunar sau ori de cate ori este nevoie, la cererea preşedintelui 
sau a unei treimi din numărul membrilor săi. Consiliul de administrație 
funcționează în mod legal în prezenta a cel puțin 11 dintre membrii săi, iar 
hotărârile consiliului de administrație se adopta cu votul a cel puţin doua treimi din 
numărul membrilor prezenţi, cu condiția ca fiecare parte sa fie reprezentata (art. 
13). 

Agenţiile pentru ocupare şi formare profesionala judeţene şi a municipiului 
Bucureşti sunt conduse de un director executiv, numit de către preşedintele 
Agenţiei Naţionale pentru Ocupare şi Formare Profesionala (art. 17 alin. 1). 

Pentru rezolvarea problemelor legate de activitatea agenţiilor pentru ocupare şi 
formare profesionala judeţene şi a municipiului Bucureşti, directorii executivi sunt 
sprijiniți de un consiliu consultativ, format din 15 membri, reprezentând 
autoritățile publice locale, organizațiile sindicale şi patronale, numiți după cum 
urmează: 

a. 5 membri, de către prefect, reprezentând autoritățile publice locale; 

b. 5 membri, prin consens, de către organizațiile sindicale reprezentative 
la nivel judeţean şi al municipiului Bucureşti; 

c. 4 membri, prin consens, de către organizaţiile patronale reprezentative 
la nivel judeţean şi al municipiului Bucureşti, şi unul, de către camera 
de comerţ şi industrie teritoriala (art. 18 alin. 1). 

C. Departamentul pentru Dialog Social din cadrul Guvernului. 

Prin Hotărârea Guvernului nr. 873 din 8 decembrie 1998 a fost înfiinţat 
Departamentului pentru Dialog Social. 

Cu toate că acest organism nu are o structură tripartită, aşa cum o arată şi 
denumirea, este destinat să faciliteze dialogul social. Departamentul pentru Dialog 
Social face parte din structura aparatului de lucru al Guvernului şi este subordonat 
primului-ministru. Acest departament asigură funcționarea relațiilor Guvernului cu 
partenerii de dialog social (art. 2) 

Departamentul pentru Dialog Social are următoarele atribuţii principale: 


a. organizează întâlnirile primului-ministru cu reprezentanții partenerilor 
de dialog social, care sunt: confederaţiile sindicale şi patronale 
reprezentative, potrivit legii; 

b. asigura legătura Guvernului cu Consiliul Economic şi Social; 

c. asigura coordonarea metodologica şi monitorizarea comisiilor 
consultative de dialog social. 


Pentru îndeplinirea atribuţiilor prevăzute mai sus, Departamentul pentru 
Dialog Social colaborează cu toate ministerele şi cu celelalte organe de specialitate 
din subordinea Guvernului, care au obligația de a-i furniza datele şi informaţiile 

necesare în vederea asigurării, în condiții optime, a relației Guvernului cu 
partenerii de dialog social. în acest scop, Departamentului pentru Dialog Social îi 
vor fi puse la dispoziție, în cel mai scurt timp de la solicitare, datele referitoare la 
problemele din domeniul dialogului social. (art. 3) 


Structura organizatorica a Departamentului pentru Dialog Social (prevăzută în 
anexa actului normativ ) este: 


SECRETAR DE STAT 
CABINET SECRETAR 
DE STAT 


DIRECŢIA PENTRU 
RELAȚII CU SINDICATELE 


DIRECŢIA PENTRU 
RELAȚII CU PATRONATELE 


Cap.2. SINDICATELE 


Secţiunea 1. Sindicatele. Definiţie. 
Actele normative definesc sindicatele astfel: 

- Articolul 9 din Constituţie: „Sindicatele, patronatele şi asociațiile profesionale se 
constituie şi îşi desfăşoară activitatea potrivit statutelor lor, în condițiile legii. Ele 
contribuie la apărarea drepturilor şi la promovarea intereselor profesionale, 
economice şi sociale ale membrilor lor“. 

- Articolul 217 alin. 1 din CODUL MUNCII din 24 ianuarie 2003 (LEGEA nr. 53 
din 24 ianuarie 2003) prevede că: „Sindicatele sunt persoane juridice independente, 
fără scop patrimonial, constituite în scopul apărării şi promovării drepturilor 
colective şi individuale, precum şi a intereselor profesionale, economice, sociale, 
culturale şi sportive ale membrilor lor“. 


Condițiile şi procedura de dobândire a personalităţii juridice de către 
organizaţiile sindicale se reglementează prin lege specială. 


Organizațiile sindicale au dreptul de a-şi reglementa prin statutele proprii 
modul de organizare, asociere şi gestiune, cu condiția ca statutele să fie adoptate 
printr-o procedură democratică, în condițiile legii. 

Sindicatele participă prin reprezentanții proprii, în condițiile legii, la 
negocierea şi încheierea contractelor colective de muncă, la tratative sau acorduri 
cu autoritățile publice şi cu patronatele, precum şi în structurile specifice 
dialogului social. 


Sindicatele se pot asocia în mod liber, în condițiile legii, în federaţii, 
confederaţii sau uniuni teritoriale. 

Exercițiul dreptului sindical al salariaților este recunoscut la nivelul tuturor 
angajatorilor, cu respectarea drepturilor şi libertăților garantate prin Constituţie şi 
în conformitate cu dispozițiile prezentului cod şi ale legilor speciale. 


Este interzisă orice intervenție a autorităților publice de natură a limita 
drepturile sindicale sau a le împiedica exercitarea lor legală. 


Este interzis, de asemenea, orice act de ingerință al patronilor sau al 
organizațiilor patronale, fie direct, fie prin reprezentanții sau membrii lor, în 
constituirea organizațiilor sindicale sau în exercitarea drepturilor lor. 


La cererea membrilor lor, sindicatele pot să îi reprezinte pe aceştia în cadrul 
conflictelor de drepturi. 


Reprezentanților aleşi în organele de conducere ale sindicatelor li se asigură 
protecția legii contra oricăror forme de condiționare, constrângere sau limitare a 
exercitării funcțiilor lor. 


Pe toată durata exercitării mandatului, precum şi pe o perioadă de 2 ani de 
la încetarea acestuia reprezentanţii aleşi în organele de conducere ale sindicatelor 
nu pot fi concediaţi pentru motive care nu ţin de persoana salariatului, pentru 
necorespundere profesională sau pentru motive ce ţin de îndeplinirea mandatului 
pe care l-au primit de la salariaţii din unitate. 


Alte măsuri de protecție a celor aleşi în organele de conducere ale 
sindicatelor sunt prevăzute în legi speciale şi în contractul colectiv de muncă 
aplicabil. 


Având în vedere dispoziţiile de mai sus, sindicatele pot fi definite ca „acele 
organizații profesionale, fără caracter politic, constituite în scopul apărării şi 
promovării intereselor profesionale, economice, sociale, culturale şi sportive ale 
membrilor lor prevăzute în legislaţia muncii şi în contractele colective de muncă, 
ce îşi desfăşoară activitatea potrivit statutelor proprii. 

În doctrina juridică franceză, sindicatul este definit ca un grup privat şi pluralist, 
independent, atât faţă de puterea publică, cât şi față de patronat şi alte organizații, 
inclusiv sindicatele concurente.” 


Secţiunea 2. Trăsăturile caracteristice ale sindicatelor 
Din definiția dată sindicatelor se desprind principalele trăsături caracteristice 
ale sindicatelor: 
a) O primă trăsătură constă în aceea că sunt organizaţii profesionale. Această 
caracteristică trebuie înţeleasă ca fiind determinată, în primul rând, de 
asocierea persoanelor după criteriul locului de muncă. 


Trebuie precizat că sindicatele unesc, de regulă, persoanele încadrate în baza unui 
contract individual de muncă. Se pot asocia în sindicate şi ,„ persoanele care 


*% SandaGhimpu, Al. Țiclea, op.cit. ag. 635 
2% Jean- Maurice Verdier - Droit du travail — Syndicats et droit syndical, vol. I, Dalloz, Paris, 1987, pag. 150. 

exercită o meserie sau profesie în mod individual sau care sunt asociate în 
cooperative, precum şi alte categorii profesionale. 


Un sindicat nu poate reuni decât persoane exercitând o activitate profesională 
determinată. O simplă comunitate de interese nu este suficientă pentru constituirea 
unei asemenea organizaţii, legătura profesională fund determinantă. 

b) O a doua trăsătură este aceea că sindicatele se constituie în temeiul 
dreptului de asociere consacrat de Constituţie la Art. 40 alin.1: „Cetăţenii 
se pot asocia liber în partide politice, în sindicate, în patronate şi în alte 
forme de asociere“. 

c) O a treia trăsătură este reprezentată de faptul că sindicatele în baza 
statutelor proprii. Statutul reprezintă actul de bază care dă naştere unui 
sindicat şi reprezintă cadrul normativ după care organizația respectivă se 
conduce şi îşi desfăşoară activitatea. Statutele nu pot conține prevederi 
contrare Constituţiei şi legii. 

d) O ultimă trăsătură priveşte scopul sindicatelor; el constă în apărarea 
drepturilor salariaților, precum şi în promovarea intereselor 
profesionale, economice şi sociale ale acestora. 

La art. 1 alin. 2 din Legea nr. 54 din 24 ianuarie 2003 (Legea Sindicatelor) se 
legiferează că: „Organizațiile sindicale sunt independente față de autoritățile 
publice, de partidele politice şi de patronate“. Desigur că sindicatele nu pot fi 
dezinteresate de modul în care un guvern administrează afacerile țării, dar ele nu 
pot desfăşura direct activități politice, nu pot participa la campaniile electorale, 
organiza şi desfăşura greve sau manifestații cu caracter politic, ori să protesteze 
contra ordinii stabilite, a legii sau contra guvernului legal. Rațiunea 
instituționalizării şi existenţei lor este nu de a apăra drepturile şi interesele politice 
ale membrilor lor, ci drepturile şi interesele profesionale, economice şi sociale 
ale acestora. 


Secţiunea 3. Libertatea sindicală 

Libertatea sindicală este considerată un drept al omului; ea este fondată pe 
legături naturale stabilite între membrii unei profesii. 

Libertatea sindicală dă salariaților dreptul de a-şi constitui propriile sindicate 
şi de a se afilia în mod liber; ea garantează ca organizaţiile sindicale să-şi 
desfăşoare activitatea în afara oricărei intervenţii a autorităților publice. 

Ca orice altă libertate, libertatea sindicală este de esenţă individualistă; face 
parte din categoria drepturilor şi libertăților fundamentale ale omului: dreptul de 
asociere, libertatea conştiinţei, libertatea de exprimare. Libertatea sindicală nu este 
decât o manifestare a libertăţii de asociere. 

Libertatea sindicală, mai întâi simplă manifestarea a libertății individuale, a 
devenit progresiv o libertate mai complexă: ea are ca subiect — în afară de individ 
— ŞI sindicatul, creația sa. Ca urmare a acestei evoluţii, noțiunea de libertate 
sindicală capătă noi sensuri; alături de individ şi de interesul său particular, trebuie 
să plasăm grupul şi interesul său general. 

Analizând conceptul libertăţii sindicale constatăm că acesta se manifestă pe 
următoarele trei planuri: 

a. pe plan individual, libertatea sindicală constă în dreptul recunoscut oricărui 
membru al profesiunii de a adera la un sindicat în mod liber, de a se retrage 
când doreşte sau de a nu adera la nici un sindicat. 

b. în raporturile dintre sindicatele concurente, libertatea sindicală se 
manifestă prin principiul egalității şi pluralității. Sindicatele au toate, în 
principiu drepturi egale; ele pot să se constituie în mod liber, fără nici o 
limitare a numărului membrilor lor, cu excepția celei impuse de lege. 

c. în raporturile dintre sindicate şi stat, sindicatele şi unităţile în care ele 
funcţionează, libertatea sindicală îşi găseşte consacrarea în principiul 
libertății sindicale față de aceste organe: constituirea, funcționarea şi 
dizolvarea lor sunt sub semnul libertății. Orice intervenţie a statului sau a 
unităților în problemele interne ale sindicatului este interzisă. 

Principiul libertăţii sindicale este înscris”, la loc de frunte în toate 

documentele internaţionale referitoare la muncă şi salariaţi iar în 

Constituţia României în art.0 şi art.40. 


Pe plan individual, libertatea sindicală se manifestă în dreptul recunoscut 
oricărui membru al unei profesiuni de a adera în mod liber la un sindicat, de a se 
retrage când doreşte din sindicat sau de a nu adera la nici un sindicat. 

Spre deosebire de libertatea sindicală individuală, care priveşte pe fiecare 
persoană, libertatea sindicală colectivă priveşte organizațiile sindicale în întregul 
lor. 

Astfel, Legea Sindicatelor (Legea nr. 54 din 24 ianuarie 2003) prevede la 
art. 1 alin 2 că: „) Organizațiile sindicale sunt independente faţă de autoritățile 
publice, de partidele politice şi de patronate“. Organizațiile sindicale au dreptul de 
a-şi elabora reglementări proprii, de a-şi alege liber reprezentanţii, de a-şi organiza 
gestiunea şi activitatea şi de a-şi formula programe proprii de acțiune, cu 
respectarea legii.( Art. 7. - (1)) 

Sindicatele”* se bucură şi de libertatea de a se constitui în federaţii, confederaţii 
sau de a adera la astfel de organizații atât interne, cât şi internaționale. 

Pe baza celor arătate mai sus, din analiza prevederilor legale interne, bazate la 
rândul lor pe reglementările internaționale în materie, putem distinge următoarele 
forme de manifestare a libertății sindicale colective: 
a) - independenţa sindicatelor în raport cu organele statului şi cu unitatea în 
cadrul căreia funcționează 
b) - dreptul sindicatului (al membrilor lui) de a-şi alege liber reprezentanții sau 
liderii; 


207 Convenţiile fundamentale ale Organizației Internaționale a Muncii în materia libertății sindicale sunt: Convenția 
nr. 87 / 1948 privind libertatea sindicală şi protecția dreptului sindical şi Convenţia nr. 98 / 1949 asupra dreptului 
organizării şi negocierii colective, ambele ratificate şi de România; ele sunt cele mai importante izvoare 
internaţionale ale libertăţii sindicale. 

*% Potrivit Art. 41. - (1) din Legea nr. 54 din 24 ianuarie 2003 „organizaţiile sindicale legal constituite se pot asocia 
după criteriul ramurii de activitate, al profesiunii sau după criteriul teritorial“. 

c) - dreptul sindicatului de a-şi organiza propria activitate în mod independent; 
d) - dreptul sau libertatea sindicatului de a se asocia cu alte organizaţii sindicale 
sau de a se afilia la acestea. 


Secţiunea 4. Constituirea organizaţiilor sindicale. 
Sindicatele se constituie prin parcurgerea anumitor etape: 
Prima dintre ele se referă la elaborarea proiectului de statul şi aprobarea acestuia 
în adunarea generală a membrilor fondatori. 
A doua priveşte înscrierea la judecătorie” şi drept consecință, dobândirea 
personalității juridice. 


Secţiunea 5. Statutul sindicatului. 

Cei care doresc să constituie un sindicat trebuie, în primul rând să redacteze 
statutul, prin care se stabileşte modul de constituire, funcționare şi dizolvare a 
sindicatului respectiv şi apoi să-l supună votului adunării generale. Potrivit Art. 6. - 
(1) din Legea nr. 54 din 24 ianuarie 2003, statutele organizațiilor sindicale cuprind 
prevederi cel puțin cu privire la: 

a. scopul constituirii, denumirea şi sediul organizației sindicale; 

b. modul în care se dobândeşte şi încetează calitatea de membru al 
organizației sindicale; 

c. drepturile şi îndatoririle membrilor; 

d. modul de stabilire şi încasare a cotizației; 

e. organele de conducere, denumirea acestora, modul de alegere şi de 
revocare, durata mandatelor şi atribuțiile lor; 

f. condiţiile şi normele de deliberare pentru modificarea statutului şi de 
adoptare a hotărârilor; 

g. mărimea şi compunerea patrimoniului inițial; 

h. divizarea, comasarea sau dizolvarea organizației sindicale, 
transmiterea ori, după caz, lichidarea patrimoniului, cu specificarea că 
bunurile date în folosință de către stat vor fi restituite acestuia. 


Menţiunile enumerate de textul legal, ce trebuie avute în vedere la elaborarea 
statutelor, sunt minime, rămânând la aprecierea şi inițiativa fondatorilor detalierea 
şi nuanțarea unor dispoziţii legale, înscrierea acțiunilor şi măsurilor pe care le 
consideră necesare pentru îndeplinirea scopului fundamental al oricărui sindicat: ,, 
apărarea drepturilor prevăzute în legislația națională, în pactele, tratatele şi 
convențiile internaționale la care România este parte, precum şi în contractele 
colective de muncă şi promovării intereselor profesionale, economice, sociale, 
culturale şi sportive ale membrilor acestora“. .(Art. 1, alin. 1 — din Legea 
Sindicatelor) 

Aşadar, organizaţiile sindicale au dreptul de a-şi elabora reglementări proprii, de 
a-şi alege liber reprezentanţii, de a-şi organiza gestiunea şi activitatea şi de a-şi 


* Ne referim la constituirea sindicatelor de bază (la nivelul unităţilor) 

formula programe proprii de acţiune, cu respectarea legii. Pentru constituirea unei 

organizaţii sindicale este necesar un număr de cel puţin 15 persoane din aceeaşi 

ramură sau profesiune, chiar dacă îşi desfăşoară activitatea la angajatori diferiți. 
Statutele nu pot să conţină prevederi contrare Constituţiei şi legilor. 


Secţiunea 5. Dobândirea personalităţii juridice şi consecinţele acesteia 

Sindicatele sunt persoane juridice. 

Potrivit art. 14 din Legea nr. 54/20 pentru dobândirea personalității juridice de 
către organizația sindicală, împuternicitul special al membrilor fondatori ai 
sindicatului, prevăzut în procesul-verbal de constituire, trebuie să depună o cerere 
de înscriere la judecătoria în a cărei rază teritorială îşi are sediul aceasta. La această 
cerere de înscriere a organizației sindicale se anexează originalul şi câte două copii 
certificate de reprezentantul legal de pe următoarele acte: 

a) procesul-verbal de constituire a organizației sindicale, semnat de cel puţin 
15 membri fondatori; 

b) statutul organizației sindicale; 

c) lista membrilor din organul de conducere al organizației sindicale, cu 
menționarea numelui, 

prenumelui, codului numeric personal, profesiunii şi domiciliului; 

d) procura autentică a împuternicitului special, dată prin procesul-verbal de 
constituire prevăzut la lit. a). 

Judecătoria competentă este obligată ca, în termen de cel mult 5 zile de la 
înregistrarea cererii de înscriere să examineze dacă s-au depus toate actele necesare 
şi dacă actul constitutiv şi statutul organizației sindicale sunt conforme 
prevederilor legale în vigoare. În cazul în care sunt întrunite cerinţele prevăzute 
instanța va proceda la soluționarea cererii în termen de 10 zile, cu citarea 
împuternicitului special al membrilor fondatori ai organizaţiei sindicale. În cazul în 
care constată că cerinţele legale pentru constituirea organizației sindicale nu sunt 
îndeplinite, preşedintele completului de judecată îl citează în camera de consiliu pe 
împuternicitul special căruia îl solicită, în scris, remedierea neregulanităților 
constatate, în termen de cel mult 7 zile. Instanţa pronunţă o hotărâre motivată de 
admitere sau de respingere a cererii. Hotărârea judecătoriei se comunică 
semnatarului cererii de înscriere, în termen de cel mult 5 zile de la pronunțare. 

Aşa cu se legiferează la art. 16 al amintitei legi hotărârea judecătoriei este supusă 
numai recursului. Termenul de recurs este de 15 zile şi curge de la comunicarea 
hotărârii. Pentru procuror termenul de recurs curge de la pronunțare. Recursul se 
judecă cu citarea împuternicitului special al membrilor fondatori ai organizației 
sindicale, în termen de 45 de zile. Instanţa de recurs redactează decizia şi restituie 
dosarul judecătoriei în termen de 5 zile de la pronunțare. 

Ca măsură de publicitate , judecătoria este obligată să țină un registru special, în 
care se înscriu: denumirea şi sediul organizației sindicale, numele şi prenumele 
membrilor organului de conducere, codul numeric personal al acestora, data 
înscrierii, precum şi numărul şi data hotărârii judecătoreşti definitive de admitere a 

cererii de înscriere. Inscrierea în registrul special se face din oficiu, în termen de 7 
zile de la data rămânerii definitive a hotărârii pronunţate de judecătorie. 


Art. 18. al Legii Sindicatelor prevede că: - Organizaţia sindicală dobândeşte 
personalitate juridică de la data înscrierii în registrul special a hotărârii 
judecătoreşti definitive de admitere a cererii. 
Originalul procesului-verbal de constituire şi al statutului, pe care judecătoria 
certifică înscrierea, împreună cu câte un exemplar al celorlalte acte depuse se 
restituie organizației sindicale, iar al doilea exemplar al tuturor actelor prevăzute la 
art. 14 alin. (2), în copii certificate de împuternicitul special şi vizate de 
judecătorie, se va păstra în arhiva acesteia. (Art.19.) 
Organizația sindicală este obligată să aducă la cunoştinţă judecătoriei unde s-a 
înregistrat, în termen de 30 de zile, orice modificare ulterioară a statutului, precum 
şi orice schimbare în compunerea organului de conducere. (Art. 20.) 

Pentru aprobarea modificării statutului sunt aplicabile, în mod corespunzător, 
dispoziţiile legii. Judecătoria este obligată să menţioneze în registrul special 
modificările din statut, precum şi schimbările din compunerea organului de 
conducere al organizației sindicale. 

Secţiunea 6. Consecințe ale personalităţii juridice: 
În calitate de persoană juridică, sindicatul dispune de un patrimoniu, are dreptul de 
a contracta şi de a sta în justiție, este responsabil pentru actele sale ilicite. 
Principalele consecinţe ale personalităţii juridice a unui sindicat sunt : 

1. Sindicatul este titularul unui patrimoniu. Practic nu există nici o 
interdicție privind dobândirea şi deținerea unei anumite categorii de bunuri 
(evident cu excepția acelora care nu pot face obiectul decât al proprietății 
publice); important este ca acestea să folosească îndeplinirii scopului?!’ 
sindicatului. 

2. Insesizabilitatea (parţială) a bunurilor necesare funcţionării sindicatului. 
Potrivit art. 23 din Legea nr. 54 din 24 ianuarie 2003, „bunurile mobile şi 
imobile dobândite de către o organizație sindicală în condiţiile prevăzute de 
lege, necesare întrunirilor acesteia, bibliotecii sau cursurilor de pregătire şi 
perfecționare a membrilor organizațiilor sindicale, nu pot fi urmărite, cu 
excepția celor necesare pentru plata datoriilor către stat“. 

3. Sindicatele pot încheia diferite contracte, convenţii sau acorduri cu alte 
persoane juridice şi cu persoane fizice. Cel mai important dintre ele este 
contractul colectiv de muncă, în urma negocierii contractelor de muncă . 
Alte contracte de natură comercială, bancară, pot încheiate cu propria 
unitate (regie autonomă, societate comercială) în care-şi desfăşoară 
activitatea sau cu alte asemenea unităţi. Sindicatele pot încheia contracte 
individuale de muncă cu ocazia angajării personalului salariat, în condițiile 


210 i 3 SA p E ` A E pe te fe DN f d cul 
Bunurile mobile şi imobile care alcătuiesc patrimoniul, destinate folosirii în interesul membrilor de sindicat, 


nu pot fi împărţite între aceştia. 

legii. De asemenea, un sindicat poate încheia diferite acorduri, convenţii etc. 
cu alte sindicate în vederea cooperării în realizarea unei anumite acțiuni, 
afilierii lor etc. 

4. Sindicatul poate figura ca reclamant sau pârât în faţa oricărei instanţe de 
judecată şi nu numai în cauze care-l privesc în calitate de persoană juridică, 
ci şi în cele în care apără drepturile membrilor săi. 

Ca orice persoană juridică, sindicatul are organe proprii de conducere, care 
acționează în numele său. Responsabilitatea sindicatului, angajată prin 
organele sale, poate fi contractuală (de pildă, în ipoteza nerespectării 
contractului colectiv de muncă) sau delictuală (de exemplu, în cazul unei 
greve abuzive). Însă, dacă sindicatul este responsabil de actele organelor 
sale, el nu este răspunzător de cele ale membrilor săi, nici în materie 
delictuală, nici în materie contractuală. Soluția este aceeaşi chiar şi în 
ipoteza nerespectării unor clauze ale contractului colectiv de către unul din 
membrii sindicatului. De asemenea, nici membrii sindicatului nu pot fi 
urmăriți cu bunurile lor pentru un prejudiciu cauzat de sindicatul din care fac 
parte. Regula este valabilă chiar şi pentru conducători sindicali; faptele lor 
ilicite, personale, ce nu au legătură cu funcția pe care o îndeplinesc vor 
angaja numai răspunderea lor. 


Secţiunea 7. Organizarea şi funcţionarea organizaţiilor sindicale 
Potrivit art. 42 din Legea nr. 54/ 1991 sindicatele au dreptul de a-şi constitui 
structuri proprii pe unitate, ramură, profesie sau teritoriu. Două sau mai multe 
sindicate din aceeaşi ramură se pot constitui în federaţie profesională. Două sau 
mai multe asemenea federații din ramuri de activitate diferite se pot constitui în 
confederație. 


Secţiunea 8. Conducerea organizaţiilor sindicale 


Pot fi aleşi în organele de conducere membri ai organizației sindicale care au 
capacitate de exercițiu deplină şi nu execută pedeapsa complementară a interzicerii 
dreptului de a ocupa o funcție sau de a exercita o profesiune de natura aceleia de 
care s-a folosit condamnatul pentru săvârşirea infracțiunii. 

Membrilor organelor de conducere alese ale organizațiilor sindicale li se 
asigură protecția legii contra oricăror forme de condiţionare, constrângere sau 
limitare a exercitării funcțiilor lor. 

În timpul mandatului şi în termen de 2 ani de la încetarea mandatului, 
reprezentanților aleşi în organele de conducere ale organizațiilor sindicale nu li se 
poate modifica sau desface contractul individual de muncă pentru motive 
neimputabile lor, pe care legea le lasă la aprecierea celui care angajează, decât cu 
acordul scris al organului colectiv de conducere ales al organizației sindicale. 

Sunt interzise modificarea şi/sau desfacerea contractelor individuale de 
muncă, atât ale reprezentanților aleşi în organele de conducere ale organizațiilor 
sindicale, cât şi ale membrilor acestora, din inițiativa angajatorului, pentru motive 

care privesc activitatea sindicală. 

Sunt exceptaţi de la aplicarea prevederilor anterioare cei care au fost revocaţi 
din functiile sindicale de conducere deținute pentru încălcarea prevederilor 
statutare sau legale. 

Dispoziţiile alin. (1)-(3) ale art. 10 se aplică în mod corespunzător şi 
raporturilor de serviciu ale funcționarilor publici. 

Pe perioada în care persoana aleasă în organul de conducere este salarizată de 
organizația sindicală contractul său individual de muncă sau, după caz, raportul de 
serviciu se suspendă, iar aceasta îşi păstrează funcția şi locul de muncă avute 
anterior, precum şi vechimea în muncă, respectiv în specialitate sau în funcția 
publică deţinută, în condiţiile legii. Pe postul acesteia poate fi încadrată o altă 
persoană numai cu contract individual de muncă pe durată determinată. 

La revenirea în postul avut anterior persoanei aflate în situația prevăzută la 
alin. (1) ale art.10 i se va asigura un salariu care nu poate fi mai mic decât cel ce 
putea fi obținut în condiții de continuitate în acel post. 

Prin contractele colective de muncă sau, după caz, prin acorduri privind 
raporturile de serviciu se pot stabili, în condițiile legii, şi alte măsuri de protecție în 
afara celor prevăzute la art. 10 alin. (1), (2) şi (4) şi la art. 11, pentru cei aleşi în 
organele de conducere ale organizațiilor sindicale. 

Organul de conducere al organizației sindicale are obligația de a ține o 
evidenţă a numărului de membri, a încasărilor şi cheltuielilor de orice fel. 


Secţiunea 9. Patrimoniul organizaţiilor sindicale. 


Bunurile mobile şi imobile din patrimoniul organizațiilor sindicale pot 
fi folosite numai potrivit intereselor membrilor de sindicat, fără a putea fi 
împărțite între aceştia. 
Organizaţia sindicală poate dobândi, în condițiile prevăzute de lege, cu titlu 
gratuit sau cu titlu oneros, orice fel de bunuri mobile şi imobile necesare realizării 
scopului pentru care este înființată. 
Pentru imobilele din fondul locativ de stat folosite de organizațiile sindicale 

ca sedii se va plăti chirie corespunzătoare sediilor partidelor. 
Unitățile în care sunt constituite organizații sindicale care au dobândit 
reprezentativitatea, în condițiile legii, sunt obligate să pună, cu titlu gratuit, la 
dispoziția organizațiilor sindicale, spațiile corespunzătoare funcționării acestora şi 
să asigure dotările necesare desfăşurării activității prevăzute de lege. 
Pentru construirea de sedii proprii confederațiile şi federațiile sindicale 
reprezentative pot primi, în condițiile prevăzute de lege, în concesiune sau cu 
chirie, terenuri din proprietatea privată a statului sau a unităților administrativ- 
teritoriale. Închirierea sau concesionarea se face prin act administrativ emis de 
autoritatea competentă. 
Bunurile mobile şi imobile dobândite de către o organizație sindicală în 
condițiile prevăzute de lege, necesare întrunirilor acesteia, bibliotecii sau cursurilor 
de pregătire şi perfecționare a membrilor organizațiilor sindicale, nu pot fi 

urmărite, cu excepția celor necesare pentru plata datoriilor către stat. 

Cotizaţia plătită de membrii organizației sindicale, în cuantum de maximum 
1% din venitul brut realizat, este deductibilă din baza de calcul a impozitului pe 
venit. 

Organizația sindicală poate, în condiţiile prevăzute de statut: 

a. să sprijine material membrii săi în exercitarea profesiunii; 

b. să constituie case de ajutor proprii; 

c. să editeze şi să tipărească publicații proprii, în vederea creşterii 
nivelului de cunoaştere al membrilor săi şi pentru apărarea intereselor 
acestora; 

d. să înființeze şi să administreze, în condițiile legii, în interesul 
membrilor săi, unități de cultură, învățământ şi cercetare în domeniul 
activității sindicale, unităţi  economico-sociale, comerciale, de 
asigurări, precum şi bancă proprie pentru operațiuni financiare în lei şi 
în valută; 

e. să constituie fonduri proprii pentru ajutorarea membrilor săi; 

f. să organizeze şi să sprijine material şi financiar activitatea sportivă în 
asociaţii şi în cluburi sportive, precum şi activități cultural-artistice. 

În vederea realizării activităţilor prevăzute la aliniatul precedent, sindicatele au 
dreptul, în condiţiile legii, la obţinerea de credite. 

Controlul activității financiare proprii a organizațiilor sindicale, precum şi a 
unităților economico-sociale ale acestora se realizează prin comisia de cenzori care 
funcționează potrivit statutului. 

Controlul asupra activităţii economico-financiare desfăşurate de organizațiile 
sindicale, precum şi asupra stabilirii şi virării obligațiilor față de bugetul de stat se 
realizează de către organele administrației de stat competente, potrivit legii. 


Secţiunea 10. Raporturile organizaţiilor sindicale cu membrii lor 


Raporturile dintre organizațiile sindicale şi membrii lor sunt reglementate 
prin prezenta lege şi prin statutele acestora. 

Membrii unei organizații sindicale au dreptul de a se retrage din organizația 
sindicală fără a avea obligația de a arăta motivele. 

Membrii care se retrag din organizația sindicală nu pot cere restituirea 
sumelor depuse drept cotizaţie sau a sumelor ori bunurilor donate. 

Membrii aleşi în organele de conducere ale organizațiilor sindicale, 
personalul de specialitate şi administrativ din aparatul acestora pot fi salarizați din 
fondurile organizației sindicale sau în conformitate cu prevederile contractului 
colectiv de muncă. 

În funcţiile de specialitate care necesită o calificare superioară pot fi angajaţi 
şi salariați ai altor unități, urmând ca aceştia să îşi desfăşoare activitatea în afara 
programului de muncă, precum ŞI pensionari. 

Persoanele încadrate potrivit pot cumula, în condiţiile prevăzute de lege, 

salariul şi, după caz, pensia cu veniturile obținute din activitatea prestată la 
organizația sindicală. 

Membrii aleşi în organele de conducere ale organizațiilor sindicale, care 
lucrează nemijlocit în unitate în calitate de salariați, au dreptul la reducerea 
programului lunar cu 3-5 zile pentru activități sindicale, fără afectarea drepturilor 
salariale. 

Numărul de zile cumulate pe an şi numărul celor care pot beneficia de 
acestea se stabilesc prin contractul colectiv de muncă. 


Secţiunea 11. Reorganizarea şi dizolvarea organizaţiilor sindicale 


Organizațiile sindicale se pot dizolva prin hotărârea membrilor sau a 
delegaților acestora, adoptată conform statutelor proprii. 

În cazul dizolvării patrimoniul organizaţiei sindicale se împarte conform 
dispoziţiilor din statut sau, în lipsa unor astfel de prevederi, potrivit hotărârii 
adunării de dizolvare. 

Dacă statutul nu prevede modul de distribuire a patrimoniului şi nici 
adunarea de dizolvare nu a luat o hotărâre în această privinţă, tribunalul judeţean 
sau al municipiului Bucureşti, sesizat de oricare membru al organizației sindicale, 
hotărăşte asupra distribuirii patrimoniului, atribuindu-l unei organizaţii din care 
face parte sindicatul sau, dacă nu face parte din nici o organizație, unei alte 
organizații sindicale cu specific asemănător. 

În termen de 5 zile de la dizolvare, conducătorii organizaţiei sindicale 
dizolvate sau lichidatorii patrimoniului sunt obligați să ceară instanţei judecătoreşti 
competente, care a operat înscrierea ei în registrul special ca persoană Juridică, să 
facă mențiunea dizolvării organizației sindicale. 

După împlinirea termenului de 5 zile orice persoană interesată din rândul 
membrilor organizației sindicale poate să ceară instanţei judecătoreşti competente 


efectuarea mențiuni prevăzute anterior 
Această mențiune se va face pe pagina şi la locul unde s-a făcut 
înscrierea în registrul special. 


Organizațiile sindicale nu pot fi dizolvate şi nu li se poate suspenda 
activitatea în baza unor acte de dispoziţie ale autorităților administrației publice sau 
ale patronatelor. 

În cazul reorganizării unei organizaţii sindicale, hotărârile asupra 
patrimoniului se iau de către organele de conducere ale acesteia, dacă statutul nu 
prevede altfel. 


Secţiunea 12. Forme de asociere a organizaţiilor sindicale (federaţii, 
confederaţii, uniuni sindicale) 


Organizațiile sindicale legal constituite se pot asocia după criteriul ramurii 
de activitate, al profesiunii sau după criteriul teritorial. 

Două sau mai multe organizații sindicale constituite la nivelul unor unităţi 
diferite din aceeaşi ramură de activitate sau profesiune se pot asocia în vederea 
constituirii unei federaţii sindicale. 

Două sau mai multe federaţii sindicale din ramuri de activitate sau 
profesiuni diferite se pot asocia în vederea constituirii unei confederații sindicale. 

Federaţiile sindicale şi confederațiile pot constitui din sindicatele 
componente uniuni sindicale. 

Federaţiile şi confederațiile constituite prin asociere, potrivit art. 41 alin. 
(2) şi (3), dobândesc personalitate juridică potrivit dispoziţiilor prezentei legi. 

În vederea dobândirii personalităţii juridice, împuternicitul special al 
federației sau confederației va depune la tribunalul judeţean sau al municipiului 
Bucureşti în a cărui rază teritorială îşi are sediul o cerere pentru dobândirea 
personalității juridice, însoțită de următoarele acte: 
a) hotărârea de constituire a federației sau confederației; 

b) hotărârile organizațiilor sindicale de a se asocia într-o federație sau confederație, 
semnate de reprezentanții legali ai acestora; 

c) copii legalizate ale hotărârilor judecătoreşti de dobândire a personalității 
juridice, rămase definitive, ale organizațiilor sindicale care se asociază; 

d) statutul federației sau confederației constituite; 

e) lista membrilor din organul de conducere, conținând numele, prenumele, codul 
numeric personal şi funcția. 

Uniunile sindicale teritoriale, constituite potrivit art. 41 alin. (4), 
dobândesc personalitate juridică la cererea federațiilor sau a confederațiilor 
sindicale care au hotărât constituirea acestora. În acest scop împuternicitul special 
al federației sau confederației va depune o cerere de dobândire a personalității 
juridice la tribunalul judeţean sau al municipiului Bucureşti în a cărui rază 
teritorială îşi are sediul uniunea, însoțită de hotărârea federației sau a confederației 
pentru constituirea uniunii, potrivit statutului, copiile certificate ale statutelor 
federațiilor şi/sau  confederaţiilor şi de copiile legalizate ale hotărârilor 
judecătoreşti de dobândire a personalității juridice, rămase definitive. 

Tribunalul competent prevăzut este obligat ca, în termen de cel mult 5 zile 
de la înregistrarea cererii, să examineze: 
a) dacă s-au depus actele prevăzute la art. 42 alin. (2) sau la art. 43, după caz; 
b) dacă actul constitutiv şi statutul organizațiilor sindicale sunt conforme 
prevederilor legale în vigoare. 
În cazul în care constată că cerințele legale pentru constituirea 
organizațiilor sindicale nu sunt îndeplinite, preşedintele completului de judecată îl 
citează în camera de consiliu pe împuternicitul special prevăzut la art. 42 alin. (2) 
şi la art. 43, căruia îi solicită, în scris, remedierea, în termen de cel mult 7 zile, a 
neregularităților constatate. 

În cazul în care sunt întrunite cerinţele prevăzute la alin. (1), instanţa va 
proceda la soluționarea cererii în termen de 10 zile, cu citarea împuternicitului 
special. Instanţa pronunţă o hotărâre motivată de admitere sau respingere a cererii. 

Hotărârea tribunalului se comunică semnatarului cererii de înscriere în 
registrul special, în termen de cel mult 5 zile de la pronunțare. 

Hotărârea tribunalului este supusă numai recursului. 

Termenul de recurs este de 15 zile şi curge de la comunicarea hotărârii. 
Pentru procuror termenul de recurs curge de la pronunțare. 

Recursul se judecă, cu citarea împuternicitului special, în termen de 45 de 
zile. Instanţa de recurs redactează decizia şi restituie dosarul tribunalului, în termen 
de 5 zile de la pronunțare. 

Tribunalele sunt obligate să țină un registru special, în care vor consemna: 
denumirea şi sediul organizaţiilor sindicale constituite prin asociere, numele şi 
prenumele membrilor organului de conducere, codul numeric personal al acestora, 
data înscrierii, precum şi numărul şi data hotărârii judecătoreşti definitive de 
admitere a cererii de înscriere. 

Înscrierea în registrul special se face din oficiu, în termen de 7 zile de la 
data rămânerii definitive a hotărârii pronunțate de tribunal. 

Organizaţia sindicală constituită prin asociere dobândeşte personalitate 
juridică de la data rămânerii definitive a hotărârii judecătoreşti de admitere a 
cererii de înscriere în registrul special. Originalul procesului-verbal de constituire 
şi al statutului, pe care tribunalul certifică înscrierea, împreună cu câte un exemplar 
al celorlalte acte depuse se restituie organizației sindicale constituite prin asociere, 
iar al doilea exemplar al tuturor actelor prevăzute la art. 42 alin. (2) sau la art. 43, 
în copii certificate de împuternicitul special şi vizate de tribunal, se va păstra în 
arhiva acestuia. Organizaţia sindicală constituită prin asociere este obligată să 
aducă la cunoştinţă tribunalului unde s-a înregistrat, în termen de 30 de zile, orice 
modificare ulterioară a statutului, precum şi orice schimbare în compunerea 
organului de conducere. 

Pentru aprobarea modificării statutului sunt aplicabile în mod corespunzător 
dispoziţiile art. 42-48. Instanţa este obligată să menţioneze în registrul special 
modificările din statut, precum şi schimbările din compunerea organului de 
conducere al organizației sindicale. Organizațiile sindicale se pot afilia la 
organizații similare internaționale. 


Secţiunea 13. Sancţiunile prevăzute de legea 54/24.01.2003 , Legea 
sindicatelor. 


În art. 51 din Legea nr. 54/2003 sunt prevăzute faptele ce constituie contravenţii 
care se sancţionează după cum urmează: 


Art. 51. - Constituie contravenţii următoarele fapte şi se sancţionează astfel: 
a) încălcarea de către membrii aleşi în organul de conducere al organizaţiei 
sindicale a obligaţiei prevăzute la art. 38 alin. (1), cu amendă de la 2.000.000 lei la 
10.000.000 lei; 
b) încălcarea dispozițiilor art. 30 alin. (1), cu amendă de la 20.000.000 lei la 
50.000.000 lei. 

Art. 52. - (1) Constatarea contravenţiilor şi aplicarea sancţiunilor se fac de către 
personalul împuternicit de ministrul muncii şi solidarității sociale. 


(2) Contravenţiilor prevăzute la art. 51 le sunt aplicabile dispoziţiile Ordonanţei 
Guvernului nr. 2/2001 privind regimul juridic al contravenţiilor, aprobată cu 
modificări şi completări prin Legea nr. 180/2002, cu modificările ulterioare. 


Art. 53. - (1) Constituie infracțiuni şi se pedepsesc cu închisoare de la 6 luni la 2 
ani sau cu amendă de la 20.000.000 lei la 50.000.000 lei următoarele fapte: 


a) împiedicarea exerciţiului dreptului de liberă organizare sau asociere sindicală, în 
scopurile şi în limitele prevăzute de prezenta lege; 


b) condiționarea sau constrângerea, în orice mod, având ca scop limitarea 
exercitării atribuțiilor funcției membrilor aleşi în organele de conducere ale 
organizațiilor sindicale; 
c) furnizarea de date neconforme cu realitatea la dobândirea personalităţii juridice 
a organizației sindicale, precum şi în timpul ființării acesteia. 


(2) Acţiunea penală este pusă în mişcare la plângerea prealabilă a persoanei 
vătămate, în conformitate cu dispozițiile Codului de procedură penală, cu excepția 
infracțiunii prevăzute la alin. (1) lit. c). 

Secţiunea 14. Reprezentanţii salariaților 


La angajatorii la care sunt încadrați mai mult de 20 de salariați şi dacă nici 
unul nu este membru de sindicat, interesele acestora pot fi promovate şi apărate 
de reprezentanţii lor, aleşi şi mandataţi special în acest scop. 


Reprezentanții salariaților sunt aleşi în cadrul adunării generale a 
salariaților, cu votul a cel puțin jumătate din numărul total al salariaților. 


Reprezentanții salariaților nu pot să desfăşoare activități ce sunt 
recunoscute prin lege exclusiv sindicatelor. 


Pot fi aleşi ca reprezentanţi ai salariaților salariaţii care au împlinit vârsta 
de 21 de ani şi care au lucrat la angajator cel puţin un an fără întrerupere. 


Condiţia vechimii prevăzute anterior nu este necesară în cazul alegerii 
reprezentanților salariaţilor la angajatorii nou-înființați. 


Numărul de reprezentanţi aleşi ai salariaților se stabileşte de comun acord 
cu angajatorul, în raport cu numărul de salariați ai acestuia. 


Durata mandatului reprezentanților salariaților nu poate fi mai mare de 2 
anl. 


Reprezentanţii salariaților au următoarele atribuţii principale: 

a) să urmărească respectarea drepturilor salariaților, în conformitate cu legislația 
în vigoare, cu contractul colectiv de muncă aplicabil, cu contractele individuale 
de muncă şi cu regulamentul intern; 


b) să participe la elaborarea regulamentului intern; 


c) să promoveze interesele salariaților referitoare la salariu, condiții de muncă, 
timp de muncă şi timp de odihnă, stabilitate în muncă, precum şi orice alte 
interese profesionale, economice şi sociale legate de relațiile de muncă; 


d) să sesizeze inspectoratul de muncă cu privire la nerespectarea dispozițiilor 
legale şi ale contractului colectiv de muncă aplicabil. 


Atribuţiile reprezentanţilor salariaților, modul de îndeplinire a acestora, 
precum şi durata şi limitele mandatului lor se stabilesc în cadrul adunării 
generale a salariaților, în condiţiile legii. 


Timpul alocat reprezentanţilor salariaților în vederea îndeplinirii 
mandatului pe care l-au primit este de 20 de ore pe lună şi se consideră timp 
efectiv lucrat, fiind salarizat corespunzător. 


Pe toată durata exercitării mandatului reprezentanţii salariaților nu pot fi 
concediați pentru motive care nu ţin de persoana salariatului, pentru 
necorespundere profesională sau pentru motive ce ţin de îndeplinirea mandatului 
pe care l-au primit de la salariați. 


Cap.3. Patronatul. 
Secţiunea 1. Noţiunea şi importanţa patronatului în relaţiile de muncă 


Noţiunea de patron. Termenul de patron derivă din latinescul patronos, care 
în dreptul roman era, de cele mai multe ori, „stăpânul de sclavi“; el avea şi 
semnificația de ocrotitor, protector. 

Conform Dicţionarului" explicativ al limbii române, patron este proprietarul 

unei întreprinderi în care se exploatează munca salariată a altora. 
Esenţial pentru un patron este că el stăpâneşte un patrimoniu. Salariații muncesc 
pentru patron în schimbul salariului pe baza unui contract de tip privat, deosebit de 
contractul civil, deoarece el presupune subordonarea salariatului faţă de patron care 
îşi exercită puterea prin intermediul prerogativelor de care dispune: organizatorică, 
normativă şi disciplinară. 

Într-o notă de subsol la art. 2, alin 2 din Contractul colectiv de muncă unic la 
nivel naţional pe anul 2002 — 2003 se arată că „termenul patron desemnează pe cel 
care angajează - persoana juridică sau fizică autorizată potrivit legii, care 
administrează, utilizează capital, indiferent de natura acestuia, şi care 
foloseşte forta de muncă salariată. Termenul de unitate desemnează regiile 
autonome, companiile naționale, societățile comerciale, alte organizații cu scop 
lucrativ, instituțiile publice, asociaţiile de orice fel şi organele de stat “. 

Din dispoziţiile de mai sus rezultă următoarele în legătură cu noţiunea de patron: 


2! DEX , Editura Univers Enciclopedic, Bucureşti, 1998, pag. 760. 

- acesta poate fi atât o persoană juridică cât şi o persoană fizică, de exemplu 
atunci când aceasta angajează în muncă personal casnic; 

- este considerată patron orice persoană juridică, adică atât regiile autonome, 
societățile comerciale, companiile naționale, cât şi asociațiile familiale, 
asociațiile şi fundațiile non-profit care angajează personal salariat sau 
instituțiile bugetare. 

După DEX, termenul de patronat semnifică calitatea de patron, totalitatea 

patronilor." 

În înţelesul legii nr. 356°" din 10 iulie 2001 (Legea patronatelor), patronul este 
persoana juridică înmatriculată sau persoana fizică autorizată potrivit legii, care 
administrează şi utilizează capital, indiferent de natura acestuia, în scopul obținerii 
de profit în condiții de concurenţă, şi care angajează muncă salariată. (Art. 2.) lar 
patronatele sunt organizaţii ale patronilor, autonome, fără caracter politic, înfiinţate 
ca persoane juridice de drept privat, fără scop patrimonial. 

Importanţa patronatului în relaţiile de muncă. Patronatul este o prezență 
indispensabilă în economiile de piață. El este acela care deţine, exploatează şi 
administrează capitalul, care angajează în muncă, care organizează şi conduce 
procesele de muncă. 

Dezvoltarea economică şi socială, progresul unei țări se datorează, în primul rând, 
patronatului. 

În relaţiile de muncă, acesta este un partener esenţial al dialogului social, al 
tripartismului. El are calitatea de negociator şi, deci, de parte în contractele 
colective şi individuale de muncă. 

În cadrul raporturilor de muncă, patronul își exercită direct prerogativele de 
care dispune şi subordonează salariaţi. 

În conflictele de muncă, una dintre părţi o reprezintă patronatul, iar greva se 
declanşează pentru că acesta nu acceptă revendicările salariaților. 

Secţiunea 2. Constituirea organizaţiilor patronale. Statutul 

Patronatele sunt constituite pe activităţi economice şi organizate pe secțiuni, 
diviziuni, ramuri şi la nivel naţional. 

Un număr de cel puţin 15 persoane juridice înmatriculate sau persoane 
fizice autorizate potrivit legii poate constitui un patronat. 

Se pot constitui patronate şi cu un număr de cel puţin 5 membri în ramurile 
în care aceştia dețin peste 70% din volumul producției. 

Patronatele îşi pot constitui structuri organizatorice teritoriale proprii, cu sau 
fără personalitate juridică. Structurile organizatorice teritoriale fără personalitate 
Juridică îşi desfăşoară activitatea în baza statutului patronatului din care fac parte. 

Patronatele se pot constitui în uniuni, federații, confederații sau în alte 
structuri asociative. Două sau mai multe patronate pot constitui uniuni sau federații 


212 DEX , Editura Univers Enciclopedic, Bucureşti, 1998, pag. 760. 

patronale. 

Mai multe uniuni sau federaţii patronale se pot asocia în confederaţii 
patronale. 

Patronatele îşi desfăşoară activitatea în baza statutului şi regulamentului 
proprii, potrivit prevederilor prezentei legi. 

Confederaţiile patronale reprezentative la nivel naţional, potrivit legii, se pot 
constitui într-un organism de reprezentare a patronatelor, cu statut şi regulament de 
organizare şi funcționare proprii, pentru reprezentarea unitară a mişcării patronale 
la nivel național ŞI internațional. 

Patronatele au dreptul să se afilieze la organizații internaționale. 

Demnitarii, precum şi persoanele care dețin funcții de conducere în 
structurile administraţiei publice nu pot face parte din organele de conducere ale 
patronatelor. 


Statutul. 

Modul de constituire, organizare, funcționare şi dizolvare a unui patronat se 
reglementează prin statutul adoptat de către membrii săi, cu respectarea 
dispoziţiilor legale. 

Statutul va cuprinde, sub sancţiunea nulităţii, cel puţin următoarele 
elemente: 

a) denumirea patronatului, sediul principal şi, după caz, structurile teritoriale 
proprii, cu sau fără personalitate juridică; 

b) obiectul de activitate şi scopul; 

c) patrimoniul inițial, mărimea şi compunerea acestuia, cotizațiile, precum şi 
alte surse de finanţare legale; 

d) drepturile şi obligațiile membrilor; 

e) organele de conducere; 

f) răspunderi; 

g) dizolvarea şi lichidarea patronatului. 

Personalitatea juridică a patronatului se dobândeşte potrivit legii asociațiilor 
şi fundațiilor; cererea de acordare a personalităţii juridice va fi însoțită de procesul- 
verbal de constituire, statutul autentificat, tabelul cuprinzând adeziunile, dovada 
existenţei sediului şi a mijloacelor financiare necesare în vederea desfăşurării 
activităţi. 


Secţiunea 3. Drepturile şi obligaţiile patronatelor 


Patronatele reprezintă, susțin şi apără interesele membrilor lor în relațiile cu 
autoritățile publice, cu sindicatele şi cu alte persoane juridice şi fizice, în raport cu 
obiectul şi scopul lor de activitate, atât în plan naţional, cât şi internațional, potrivit 
propriilor statute şi în acord cu prevederile prezentei legi (art.233 pct.] ). 

La elaborarea proiectelor de acte normative privind activitățile patronale 
inițiatorii vor solicita în prealabil avizul consultativ scris şi motivat al structurilor 

patronale reprezentative. 

În vederea realizării scopului pentru care sunt înființate, patronatele: 

a) reprezintă, promovează, susțin şi apără interesele economice, tehnice 
şi juridice ale membrilor lor; 

b) activează pentru deplina libertate de acţiune a patronilor în scopul 
dezvoltării şi eficientizării activității acestora; 

c) promovează concurenţa loială, în condițiile legii, în scopul asigurării 

de şanse egale fiecăruia dintre membrii lor; 

d) sunt consultate de Guvern la inițierea, elaborarea şi promovarea 
programelor de dezvoltare, restructurare, privatizare, lichidare, cooperare 
economică şi participă în structurile de coordonare şi gestionare a programelor 
cu Uniunea Europeană; 

e) desemnează, în condiţiile legii, reprezentanți la negocierea şi 
încheierea contractelor colective de muncă, la alte tratative şi acorduri în 
relațiile cu autoritățile publice şi cu sindicatele, precum şi în structurile tripartite 
de conducere şi de dialog social. 

Patronatele asigură pentru membrii lor informaţii, facilitarea de relații între 
aceştia, precum şi cu alte organizaţii, promovarea progresului managerial, servicii 
de consultanță şi asistență de specialitate, inclusiv în domeniul formării forței 

de muncă. 

În domeniul dialogului social patronatul are următoarele atribuţii: 

a) la negocierea contractului colectiv de muncă la toate nivelurile în 
condițiile Legii nr. 130/1996. 

b) la întocmirea şi aprobarea, de sine stătător, a regulamentelor de 
organizare şi funcționare; 

c) la întocmirea şi aprobarea, în colaborare cu sindicatele, a 
regulamentelor de ordine interioară; 

d) la rezolvarea şi adoptarea unor soluţii în diverse probleme economico 
sociale la nivel macroeconomic; 

e) de reprezentare a organizațiilor patronale la conferințele anuale ale 
Organizației Internaţionale a Muncii; 

f) organizaţiile patronale sunt abilitate să asigure orice alte servicii 
cerute de membrii lor, cu respectarea legii. 

Elaborarea statutelor, a regulamentelor de organizare şi funcţionare, 
alegerea organelor de conducere, organizarea gestiunii şi a activităţii sunt atribute 

proprii patronatelor. 

Membrilor organelor de conducere alese ale patronatelor li se asigură 
protecţia legii împotriva oricăror forme de discriminare, condiționare, 
constrângere sau limitare a exercitării funcțiilor lor, sub sancţiunea pedepselor 
prevăzute de lege. 

Patronatele pot adresa autorităților publice competente propuneri de 
legiferare în domeniile de interes patronal. 


Secţiunea 4. Patrimoniul şi finanţarea activităţii 

Bunurile mobile şi imobile aparținând patronatelor pot fi folosite numai în 
interesul acestora şi potrivit scopului pentru care au fost înființate prin lege. 

Patronatele pot dobândi, în condițiile prevăzute de lege, cu titlu gratuit sau 
oneros, orice fel de bunuri mobile sau imobile necesare în vederea realizării 
scopului pentru care sunt înființate. 

Confederaţiile şi federațiile patronale reprezentative pot primi în locaţie, pe 
baza unei cereri motivate, imobile sau spaţii din fondul locativ de stat, pe care le 
vor folosi ca sedii şi pentru care vor plăti chirie calculată potrivit dispozițiilor 
privitoare la locuinţe. Pentru construirea de sedii proprii confederaţiile şi federaţiile 
patronale reprezentative pot primi în concesiune sau cu chirie terenuri din 
proprietatea privată a statului sau a unităţilor administrativ-teritoriale. Închirierea 
sau concesionarea se face prin act administrativ emis de autoritatea competentă. 
Patronatul poate, în condițiile legii şi ale statutului său: 

a) să acorde ajutor şi credit mutual membrilor săi; 

b) să editeze şi să tipărească publicaţii proprii; 

c) să înfiinţeze şi să administreze, în interesul membrilor săi, unități de 

cultură, învățământ şi cercetare în domeniul activității patronale, unități 

economico-sociale, comerciale, precum şi bancă proprie pentru operațiuni 
financiare în lei şi în valută. 

Activitatea economico-financiară a patronatelor se desfăşoară potrivit 
bugetului propriu de venituri şi cheltuieli. 

Sursele veniturilor patronatelor sunt: taxe de înscriere, cotizaţii, contribuții 
pentru fondul destinat negocierii contractelor colective de muncă şi activităţi 
specifice, donații, sponsorizări şi alte venituri, potrivit statutelor şi legilor în 
vigoare. 

Taxa de înscriere, cotizațiile şi contribuţiile pentru fondul destinat negocierii 
contractului colectiv de muncă se înregistrează în contabilitate la capitolul 
cheltuieli deductibile din punct de vedere fiscal pentru cel care le efectuează. 
Veniturile patronatelor sunt destinate realizării scopurilor pentru care au fost 
înființate şi nu pot fi repartizate membrilor acestora. 


Secţiunea 5. Reorganizarea şi dizolvarea patronatelor 


În cazul reorganizării unui patronat situația patrimoniului va fi soluţionată 
de organele de conducere ale acestuia ori, în caz de divergență, de către instanţa de 
judecată competentă, potrivit legii. În cazul dizolvării unui patronat patrimoniul 
acestuia se împarte cu respectarea prevederilor statutului şi ale dreptului comun în 
materie. 

În termen de 15 zile de la dizolvare conducătorul patronatului sau 
hchidatoru patrimoniului sunt obligaţi să solicite instanţei judecătoreşti competente 
să facă menţiunea dizolvării. După expirarea termenului de 15 zile orice persoană 
interesată poate solicita instanţei judecătoreşti competente operarea mențiunii. 

TITLUL VIII 


CONFLICTELE DE MUNCĂ 


Cap. 1. Conflictele de muncă. Noţiune. 


Până la apariția Noului Cod al muncii, conflictele de muncă au fost reglementate 
prin Legea 168/199921%. Această lege nu a fost abrogată prin Codul muncii, constituind 
în continuare legea specială în materia conflictelor de muncă iar noul Cod al muncii 
drptul comun în materie. 


Potrivit art. 284 alin. 1 din Codul muncii, conflictul de muncă reprezintă 
orice dezacord intervenit între partenerii sociali, în raporturile de muncă. 


Conflictele dintre salariaţi si unităţile la care sunt încadrați, cu privire 
la interesele cu caracter profesional, social sau economic ori la drepturile 
rezultate din desfăşurarea raporturilor de muncă, sunt conflicte de muncă, se 
arată în art. 3 din Legea 168/1999. 


Din aceste definiții legale rezultă că părțile într-un conflict de muncă sunt 
unitatea şi salariaţii. 

In sensul Legii 168/1999, termenii de unitate şi salariați au următoarea 
semnificaţie: 


- unitate desemnează persoana juridica care 
OT S SA 
utilizează munca prestata de salariați; 


- salariat desemnează persoana fizică ce desfăşoară 
o activitate in cadrul unei unități, în temeiul unui 
contract individual de muncă. 


214 Publicat in Monitorul Oficial nr. 582 din 29 noiembrie 1999 


215 Potrivit Contractului colectiv de muncă unic la nivel național pe anul 2000-2001 termenul de unitate desemna 
regiile autonome, companiile naţionale,societăţile comerciale, ale persoane cu scop lucrativ, instituțiile publice, 
asociaţiile de orice fel şi organele de stat. 

De precizat este că şi persoana fizică poate utiliza muncă prestată de 
salariați, iar potrivit art. 6 din Legea 168/1999, conflictele de muncă dintre 
angajatori, persoane fizice, si salariaţii acestora se soluţionează potrivit 
dispoziţiilor prezentei legi. 


Orice conflict de muncă priveşte interese cu caracter profesional, social 
sau economic ori drepturile rezultate din desfăşurarea raporturilor de muncă. 


Aceste drepturi şi interese sunt consecinţa drepturilor fundamentale ale 
salariaților: dreptul la muncă, dreptul la salariu. dreptul la odihnă, dreptul la 
asociere în sindicate, dreptul la condiţii de muncă corespunzătoare, dreptul 
la asigurări sociale şi securitate socială.” 


Atât legea specială cât şi Codul muncii clasifică conflictele de muncă în 
conflicte de interese şi conflicte de drepturi. Potrivit legii aceste conflicte 
trebuie soluționate numai legal. 


În conformitate cu dispoziţiile art. 5 din Legea 168/1999 şi art. 248 alin. 3 
din Codul muncii, conflictele de drepturi sunt conflictele de muncă ce au ca 
obiect exercitarea unor drepturi sau îndeplinirea unor obligaţii decurgând 
din legi sau din alte acte normative, precum si din contractele colective sau 
individuale de muncă. 


Cap. 2. Conflictele de interese . 


În doctrină conflictele de interese sunt definite ca acele conflicte de 
muncă ce intervin între salariaţi şi unități în legătură cu începerea 
desfăşurarea şi încheierea negocierilor colective care urmăresc încheierea 
contractului colectiv de muncă şi care se soluţionează de către părţi potrivit 
procedurilor reglementate prin Legea nr. 169/1999. 


$.1. Obiectul conflictelor de interese. 


Potrivit art. 4 din Legea 168/1999 şi art. 248 alin. 2 din Codul muncii, 
conflictele de interese sunt conflictele de muncă ce au ca obiect stabilirea 
condiţiilor de muncă cu ocazia negocierii contractelor colective, şi se referă la 
interesele cu caracter profesional, social sau economic ale salariaţilor. 


Dreptul salariaților la negocieri colective, precum si posibilitatea acestora 
de a revendica condiţii normale de muncă sunt garantate de lege. 


Conflictele de interese pot fi determinate numai de neînțelegerile legate 
de negocierea colectivă. 


Obiectul conflictului de interese constă în orice conflict de muncă ce 
intervine între salariaţi si unităţi in legătură cu începerea, desfăşurarea şi 
încheierea negocierilor colective. 


216 Sanda Ghimpu, Alexandru Țiclea — op.cit. pag. 702 
217 Al.Ţiclea op. cit. p.685. 

Nu pot constitui obiect al conflictelor de interese revendicările salariaților 
pentru a căror rezolvare este necesara adoptarea unei legi sau a altui act 
normativ. 


S. 2. Reprezentarea salariaţilor în conflictele de interese 


În conflictele de interese la nivel de unitate salariaţii sunt reprezentaţi de 
sindicatele reprezentative, potrivit legii. 


La nivelul unităților in care nu sunt constituite sindicate reprezentative, iar 
salariaţii si-au ales persoanele care să îi reprezinte la negocieri, aceleaşi 
persoane îi reprezintă şi în cazul conflictelor de interese, în măsura în care acestea 
îndeplinesc condițiile prevăzute la art. 20 alin. (2). 


Potrivit dispoziției legale sus-menţionate, poate fi aleasă ca delegat al 
sindicatelor reprezentative sau, după caz, al salariaţilor orice persoana care 
îndeplineşte următoarele condiţii: 


a) a împlinit vârsta de 21 de ani; 


b) este salariat al unităţii sau reprezintă federația ori confederația sindicala 
la care sindicatul ce organizează conflictul de interese este afiliat; 


c) nu a fost condamnata pentru săvârşirea infracțiunilor prevăzute la art. 
87. 


In cazul conflictelor de interese la nivel de grup de unități, de ramură sau la 
nivel național, salariaţii sunt reprezentați de organizațiile sindicale reprezentative 
care participa la negocierile colective. 


Negocierea, medierea si arbitrarea conflictelor de interese la nivel de grup 
de unități, de ramură şi la nivel național se vor face între organizațiile sindicale si 
patronale reprezentative la nivel de grup de unități, de ramură si la nivel național, 
după caz. 


$.3. Declanşarea conflictelor de interese 


Conflictele de interese pot fi declanşate in următoarele situaţii: 


a) unitatea refuză sa înceapă negocierea unui contract colectiv de muncă, 
în condițiile în care nu are încheiat un contract colectiv de munca sau contractul 
colectiv de munca anterior a încetat; 


b) unitatea nu acceptă revendicările formulate de salariaţi; 


c) unitatea refuza nejustificat semnarea contractului colectiv de munca, 
cu toate ca negocierile au fost definitivate; 

d) unitatea nu îşi îndeplineşte obligaţiile prevăzute de lege de a începe 
negocierile anuale obligatorii privind salariile, durata timpului de lucru, 
programul de lucru şi condițiile de muncă. 


Pe durata valabilităţii unui contract colectiv de munca salariaţii nu pot 
declanşa conflicte de interese. 


Fac excepție de la această regulă situaţiile în care unitatea nu îşi 
îndeplineşte obligaţiile prevăzute de lege de a începe negocierile anuale 
obligatorii privind salariile, durata timpului de lucru, programul de lucru şi 
condițiile de muncă. 


Conflictele de interese pot avea loc: 
a) la nivelul unităților; 
b) la nivelul grupurilor de unităţi, al ramurilor ori la nivel naţional. 


Conflictele de interese pot avea loc si la nivelul unor subunități, 
compartimente sau al unor grupuri de salariaţi care exercită aceeaşi profesie in 
aceeaşi unitate, în măsura în care intre partenerii la negocieri s-a convenit ca 
aceştia să îşi stabilească, în mod distinct, în contractul colectiv, condițiile de 
muncă. 


Conflictele de interese la nivel de grup de unități, de ramura şi la nivel 
național pot avea loc numai după înregistrarea prealabilă a acestora la unitățile 
componente ale structurilor respective, potrivit legii. 


În toate cazurile în care într-o unitate există premisele declanşării unui 
conflict de interese, sindicatele reprezentative sau, în cazul în care in unitate nu 
este organizat un astfel de sindicat, reprezentanții aleşi ai salariaților vor sesiza 
unitatea despre această situație. 


Sesizarea se va face în scris, cu precizarea revendicărilor salariaților, 
inclusiv a motivării acestora, precum şi a propunerilor de soluționare. Conducerea 
unității este obligată sa primească şi să înregistreze sesizarea astfel formulată. 


Cerinţa prevăzută anterior se consideră îndeplinită şi dacă revendicările 
salariaților, motivarea acestora si propunerile de soluționare sunt exprimate de 
sindicatul reprezentativ sau de către reprezentanţii aleşi ai salariaților cu ocazia 
primirii la conducerea unității şi daca discuţiile purtate au fost consemnate într-un 
proces-verbal. 


Conducerea unităţii are obligația de a răspunde în scris sindicatelor sau, în 
lipsa acestora, reprezentanților salariaţilor, în termen de doua zile lucrătoare de la 
primirea sesizării, cu precizarea punctului de vedere pentru fiecare dintre 
revendicările formulate. 


In situația în care unitatea nu a răspuns la toate revendicările formulate sau, 
deşi a răspuns, sindicatele nu sunt de acord cu punctul de vedere precizat, 
conflictul de interese se considera declanşat. 

S. 4. Conecilierea conflictelor de interese 


Potrivit Dicţionarului explicativ al limbii române, prin conciliere se 
înţelege activitatea prin care se încearcă aplanarea sau evitarea unui litigiu 
prin împăcarea părţilor. 


În cazul in care conflictul de interese a fost declanşat, sindicatul 
reprezentativ sau, după caz, reprezentanții salariaților sesizează Ministerul 
Muncii şi Solidarităţii Sociale, prin organele sale teritoriale - direcțiile generale 
de munca si protecție sociala, in vederea concilierii. Conform art. 17 din Legea 
nr. 168/1999 procedura concilierii conflictelor de interese este obligatorie. 


Sesizarea pentru concilierea conflictului de interese se formulează in 
scris şi va cuprinde, in mod obligatoriu, cel puțin următoarele menţiuni: 


a) unitatea la care s-a declanşat conflictul de interese, cu indicarea 
sediului si a numelui conducătorului; 


b) obiectivul conflictului de interese şi motivarea acestuia; 
c) dovada îndeplinirii cerinţelor prevăzute la art. 14-16; 


d) indicarea persoanelor delegate sa reprezinte la conciliere sindicatul 
reprezentativ sau, după caz, salariaţii. 


Sesizarea se depune in doua exemplare la direcția generala de munca si 
protecție socială in a cărei rază teritorială îşi are sediul unitatea si trebuie sa fie 
datată şi semnată de conducerea sindicatului reprezentativ sau, după caz, de 
reprezentanții salariaților. 


In termen de 24 de ore de la înregistrarea sesizării Ministerul Muncii si 
Solidarități Sociale desemnează delegatul său pentru participare la concilierea 
conflictului de interese, care are obligația sa ia următoarele măsuri: 


a) comunicarea sesizării unității in termen de 48 de ore de la desemnarea 
sa; 

b) convocarea parților la procedura de conciliere la un termen ce nu poate 
depăşi 7 zile de la înregistrarea sesizări. 


Pentru susținerea intereselor lor la conciliere sindicatele reprezentative sau, 
după caz, salariaţii aleg o delegaţie formata din 2-5 persoane, care va fi 
împuternicită in scris să participe la concilierea organizata de Ministerul Muncii si 
Solidarităţii Sociale. 


Din delegația sindicatului pot face parte si reprezentanţii ai federației sau ai 
confederației la care sindicatul este afiliat. 


Poate fi aleasa ca delegat al sindicatelor reprezentative sau, după caz, al 
salariaților orice persoana care îndeplineşte următoarele condiţii: 


a) a împlinit vârsta de 21 de ani; 

b) este salariat al unităţii sau reprezintă federaţia ori confederația sindicala 
la care sindicatul ce organizează conflictul de interese este afiliat; 


c) nu a fost condamnata pentru săvârşirea infracțiunilor prevăzute la art. 
87. 


In cazul conflictelor de interese la nivel de grup de unități, de ramură sau la 
nivel național, salariaţii sunt reprezentaţi de organizațiile sindicale reprezentative 
care participa la negocierile colective. 


Pentru susținerea punctului de vedere al unităţii conducătorul acesteia, daca 
nu participă personal, va desemna printr-o împuternicire scrisă o delegaţie 
compusa din 2-5 persoane care sa participe la conciliere. 


La data fixată pentru conciliere delegatul Ministerului Muncii si 
Solidarităţii Sociale verifică împuternicirile delegaților părților si stăruie ca 
aceştia sa acţioneze pentru a se realiza concilierea. 


Susținerile părților si rezultatul dezbaterilor se consemnează într-un proces- 
verbal, semnat de către parți şi de delegatul Ministerului Muncii şi Solidarităţii 
Sociale. 


Procesul-verbal se întocmeşte in 3 exemplare, cate unul pentru delegații 
sindicatului reprezentativ sau, după caz, ai salariaților, pentru conducerea unității 
si pentru delegatul Ministerului Muncii si Protecţiei Sociale. 


In cazul în care, în urma dezbaterilor se ajunge la un acord cu privire la 
soluționarea revendicărilor formulate, părțile vor definitiva contractul colectiv de 
munca, conflictul de interese fiind astfel încheiat. 


În situaţiile in care acordul cu privire la soluţionarea conflictului de interese 
este numai parțial, în procesul-verbal se vor consemna revendicările asupra cărora 
s-a realizat acordul şi cele rămase nesoluţionate, împreună cu punctele de vedere 
ale fiecărei parți referitoare la acestea din urmă. 


Rezultatele concilierii vor fi aduse la cunoştinţa salariaților de către cei care 
au făcut sesizarea pentru efectuarea concilierii. 


$.5. Medierea conflictelor de interese. 


Conform Dicţionarului explicativ al limbii române prin mediere înțelegem 
acțiunea unei persoane oficiale pentru rezolvarea paşnică a conflictelor 
dintre părţi, luând parte la negocieri şi uneori formulând propuneri. 
Medierea este facultativă şi se realizează pe baza unei propuneri. Mediatorul, 
prin serviciile sale, oferă recomandări părţilor în conflict, în timp ce arbitru 
se situează deasupra părților şi dă decizia finală. 


In cazul în care conflictul de interese nu a fost soluționat ca urmare a 
concilierii organizate de Ministerul Muncii si Solidarităţii Sociale, părțile pot 
hotărâ, prin consens, inițierea procedurii de mediere. 

Mediatorii sunt aleşi de comun acord de către părțile aflate in conflict de 
interese dintre persoanele care au calitatea de mediator. 


Mediatorii sunt numiţi anual de ministrul muncii si solidarității sociale, cu 
acordul Consiliului Economic si Social. 


Procedura de mediere a conflictelor de interese se stabileşte prin contractul 
colectiv de muncă încheiat la nivel național. 


Durata medierii nu poate depăşi 30 de zile calculate de la data la care 
mediatorul ales a acceptat medierea conflictului de interese. 


Părțile aflate în conflict de interese au obligația de a pune la dispoziția 
mediatorului datele necesare pentru îndeplinirea misiunii sale. Mediatorul are 
dreptul sa convoace părțile şi să le ceară relaţii scrise cu privire la revendicările 
formulate. 


La încheierea misiunii sale mediatorul are obligația sa întocmească un 
raport cu privire la situația conflictului de interese, să îşi precizeze părerea cu 
privire la eventualele revendicări ramase nesoluționate; raportul va fi transmis 
fiecărei părți, precum si Ministerului Muncii şi Solidarităţii Sociale. 


Pentru activitatea depusa mediatorul va primi un onorariu, stabilit de 
comun acord între acesta şi părțile aflate în conflict de interese. 


Onorariul se depune de către părți la Ministerul Muncii şi Solidarităţii 
Sociale la data începerii procedurii de mediere. 


$.6. Arbitrajul conflictelor de interese 


Pe întreaga durata a unui conflict de interese părțile aflate în conflict pot 
hotărâ prin consens ca revendicările formulate să fie supuse arbitrajului unei 
COMISII. 

Hotărârile pronunţate de comisia de arbitraj sunt obligatorii pentru părți 

si completează contractele colective de munca. 


Comisia de arbitraj se compune din 3 arbitri desemnați după cum 
urmează: 


a) un arbitru, de către conducerea unităţii; 


b) un arbitru, de către sindicatele reprezentative sau, după caz, de către 
reprezentanții salariaților; 


c) un arbitru, de către Ministerul Muncii si Solidarităţii Sociale. 


Lista cuprinzând persoanele care pot fi desemnate arbitri se stabileşte o 
data pe an, prin ordin al ministrului muncii si solidarității sociale, dintre 
specialiştii in domeniul economic, tehnic, juridic şi din alte profesii, cu acordul 
Consiliului Economic şi Social. 

Comisia de arbitraj îşi desfăşoară activitatea de soluționare a conflictului de 
interese la sediul Ministerului Muncii si Solidarităţii Sociale sau, după caz, la 
sediul direcției generale de munca si protecție socială. 


Ministerul Muncii şi Protecţiei Sociale sau, după caz, direcția generala de 
munca şi protecție socială asigură activitatea de secretariat a comisiei de arbitraj. 


Procedura de lucru a comisiei de arbitraj se stabileşte printr-un 
regulament aprobat prin ordin comun al ministrului muncii si protecției sociale si 
al ministrului justiției, care va fi publicat in Monitorul Oficial al României, Partea 
I. 


După stabilirea comisiei de arbitraj părțile sunt obligate sa depună la 
aceasta întreaga documentație privind revendicările formulate si susținerea 
acestora. 


In termen de 3 zile de la primirea documentaţiei comisia de arbitraj are 
obligația sa convoace părțile şi să dezbată împreună cu acestea conflictul de 
interese, pe baza dispozițiilor legale si a prevederilor contractelor colective de 
munca aplicabile. 


Comisia de arbitraj se pronunță în termen de 5 zile de la data încheierii 
dezbaterilor printr-o hotărâre irevocabila. 


Hotărârea motivată se comunică părților in termen de 24 de ore de la 
pronunțare. 


Sub sancţiunea nulităţii, hotărârea trebuie însoțită de dovezile de 
convocare a părţilor. 


Hotărârea comisiei de arbitraj face parte din contractul colectiv de 
muncă. Incepând cu data pronunțării hotărârii de către comisia de arbitraj 
conflictul de interese încetează. 


Pentru activitatea desfăşurata în soluționarea unui conflict de interese 
membrii comisiei de arbitraj primesc un onorariu care se stabileşte şi se plăteşte 
de către părțile în conflict, în mod egal. In situația în care nu se realizează 
acordul părților cu privire la cuantumul onorariului, acesta se stabileşte de 
Ministerul Muncii şi Solidarităţii Sociale, ţinându-se seama şi de propunerile 
părților. 


Cap.3. Greva 


Greva constituie o încetare colectiva si voluntara a lucrului intr-o 
unitate şi poate fi declarată pe durata desfăşurării conflictelor de interese, cu 
excepţiile prevăzute de lege. 


Greva, ca modalitate de soluționare a unui conflict de interese nu trebuie 
confundată cu alte forme de protest pe care o societate democratica le permite. 

Astfel, nu putem vorbi despre greve ale elevilor, studenților, avocaţilor si altor 
categorii sociale . Dreptul la grevă îi priveşte doar pe salariaţi (art. 40 din 
Constituţie ). 


Secţiunea 1. Desfăşurarea grevei 


Greva poate fi declarata numai daca, în prealabil, au fost epuizate 
posibilităţile de soluționare a conflictului de interese prin procedurile prevăzute 
de prezenta lege şi daca momentul declanşării a fost adus la cunoştinţa conducerii 
unităţii de către organizatori cu 48 de ore înainte. 


Inainte de declanşarea grevei medierea si arbitrajul conflictului de interese 
sunt obligatorii numai daca părțile, de comun acord, au decis parcurgerea acestor 
etape. 


Hotărârea de a declara greva se ia de către organizațiile sindicale 
reprezentative participante la conflictul de interese, cu acordul a cel puțin 
jumătate din numărul membrilor sindicatelor respective. 


Pentru salariați unităților în care nu sunt organizate sindicate 
reprezentative hotărârea de declarare a grevei se ia prin vot secret, cu acordul a 
cel puțin unei pătrimi din numărul salariaților unității sau, după caz, ai 
subunități, compartimentului sau grupului de salariați în care s-a declanşat 
conflictul de interese. 


Grevele pot fi de avertisment, propriu-zise şi de solidaritate. 


Greva de avertisment nu poate avea o durata mai mare de doua ore, daca 
se face cu încetarea lucrului, şi trebuie, în toate cazurile, să preceadă cu cel puțin 
5 zile greva propriu-zisa. 

Greva de solidaritate poate fi declarată în vederea susținerii revendicărilor 
formulate de salariaţii din alte unități. 


Hotărârea de a declara greva de solidaritate poate fi luată, de către 
organizaţiile sindicale reprezentative afiliate la aceeaşi federație sau confederație 
sindicală la care este afiliat sindicatul organizator. 


Greva de solidaritate nu poate avea o durată mai mare de o zi şi trebuie 
anunţată în scris conducerii unității cu cel puţin 48 de ore înainte de data 
încetării lucrului. 


Grevele sunt organizate de sindicatele reprezentative sau, după caz, de 
reprezentanţii salariaților, care vor stabili si durata acesteia. 


Sindicatele reprezentative sau, după caz, reprezentanţii aleşi ai salariaților 
îi reprezintă pe grevişti, pe toata durata grevei, în relațiile cu unitatea, inclusiv în 

fața instanţelor judecătoreşti, în cazurile în care se solicita suspendarea sau 
încetarea grevei. 


Pe durata în care revendicările formulate de salariați sunt supuse medierii 
ori arbitrajului aceştia nu pot declara greva. 


In situația în care, după declararea grevei, jumătate din numărul salariaților 
care au hotărât declararea grevei renunță la grevă, aceasta încetează. 


Greva poate fi declarată numai pentru apărarea intereselor cu caracter 
profesional, economic şi social ale salariaților. 


Greva nu poate urmări realizarea unor scopuri politice. 


Participarea la greva este liberă. Nimeni nu poate fi constrâns să participe 
la greva sau să refuze să participe. 


Pe durata unei greve declanşate într-o unitate pot înceta activitatea şi 
salariaţii unor subunități sau compartimente care nu au participat inițial la 
declanşarea conflictului de interese. 


In aceste situații revendicările sunt cele formulate la declanşarea 
conflictului de interese. 


Daca este posibil, salariaţii care nu participă la grevă îşi pot continua 
activitatea. 


Salariaţii aflați în grevă trebuie să se abțină de la orice acțiune de natură să 
împiedice continuarea activității de către cei care nu participa la greva. 


Organizatorii grevei, împreună cu conducerea unității au obligaţia ca pe 
durata acesteia să protejeze bunurile unităţii şi să asigure funcţionarea 
continuă a utilajelor şi a instalaţiilor a căror oprire ar putea constitui un 
pericol pentru viata sau pentru sănătatea oamenilor. 


Pe durata grevei conducerea unității nu poate fi împiedicată să îşi 
desfăşoare activitatea de către salariaţii aflați în grevă sau de organizatorii 
acesteia. Conducerea unității nu poate încadra salariați care să îl înlocuiască pe 
cei aflaţi în grevă. 


Participarea la grevă sau organizarea acesteia, cu respectarea dispozițiilor 
legii, nu reprezintă o încălcare a obligațiilor de serviciu ale salariaților şi nu poate 
avea consecinţe negative asupra greviştilor sau asupra organizatorilor. 


Prin excepţie, se considera a fi o încălcare a obligaţiilor de serviciu a 
salariaților participarea la greva, daca greva este suspendată sau declarată ilegală. 


Pe durata grevei salariaţii îşi menţin toate drepturile ce decurg din 
contractul individual de munca, cu excepția drepturilor salariale. 


In timpul grevei organizatorii acesteia continuă negocierile cu conducerea 
unității, în vederea satisfacerii revendicărilor care formează obiectul conflictului 
de interese. 

Refuzul organizatorilor grevei de a continua negocierile atrage răspunderea 
patrimonială a acestora pentru pagubele cauzate unității. 


Secţiunea 2. Suspendarea grevei 


Conducerile unităților pot solicita suspendarea grevei pe un termen de cel 
mult 30 de zile de la data începerii sau continuării grevei, daca prin aceasta s-ar 
pune in pericol viaţa sau sănătatea oamenilor. 


Cererea de suspendare se adresează Curții de apel în a cărei circumscripție 
îşi are sediul unitatea şi se soluţionează în termen de 7 zile de la înregistrare. 


Hotărârile pronunţate sunt irevocabile. 
Secţiunea 3. Incetarea grevei 


Incetarea grevei poate avea loc: prin renunțare, prin acordul părților, prin 
hotărâre judecătoreasca, prin hotărârea comisiei de arbitraj. 


Greva încetează prin renunțare dacă , după declararea grevei, jumătate din 
numărul membrilor sindicatului reprezentativ, sau al salariaților care au declarat 
greva, renunţa la grevă. 


In cazul în care organizatorii grevei şi conducerea unităţii ajung la un 
acord, conflictul de interese este soluționat şi greva încetează. 


Daca unitatea apreciază că greva a fost declarată ori continuă cu 
nerespectarea legii se poate adresa judecătoriei în a cărei circumscripție teritorială 
îşi are sediul unitatea, cu o cerere prin care se solicită instanţei încetarea grevei. 


Judecătoria fixează termen pentru soluționarea cererii de încetare a grevei, 
care nu poate fi mai mare de 3 zile de la data înregistrării acesteia, şi dispune 
citarea părților. 


Judecătoria examinează cererea prin care se solicita încetarea grevei şi 
pronunță, de urgență, o hotărâre prin care, după caz: 


a) respinge cererea unităţii; 
b) admite cererea unităţii şi dispune încetarea grevei ca fiind ilegală. 
Hotărârile pronunţate de judecătorie sunt definitive. 


Judecătoria şi tribunalul judeţean sau al municipiului Bucureşti 
soluţionează cererea sau, după caz, recursul, potrivit procedurii prevăzute pentru 
soluționarea conflictelor de munca. 

In cazul în care dispune încetarea grevei ca fiind ilegala, instanţele, la 
cererea celor interesaţi, pot obliga persoanele vinovate de declanşarea grevei 
ilegale la plata unor despăgubiri. 


In situaţia în care greva s-a derulat pe o durata de 20 de zile, fără ca părțile 
implicate să fi ajuns la o înţelegere, şi dacă continuarea grevei ar fi de natură să 
afecteze interese de ordin umanitar, conducerea unității poate supune conflictul de 
interese unei comisii de arbitraj. 


Cererea de arbitrare se adresează organelor care au efectuat concilierea 
conflictului de interese şi se soluţionează potrivit procedurii prevăzute de lege 
pentru arbitraj. 


Secţiunea 4. Interdicţii 
Nu pot declara grevă: 
a) procurorii, 
b) judecătorii, 
c) personalul Ministerului Apărării Naționale, 


d) personalul Ministerului de Interne si al unităților din subordinea acestor 
ministere 


e) personalul Serviciului Roman de Informaţii, al Serviciului de 
Informatii Externe, al Serviciului de Telecomunicații Speciale, 


f) personalul militar încadrat în Ministerul Justiției, precum şi cel din 
unitățile din subordinea acestuia. 


Personalul din transporturile aeriene, navale, terestre de orice fel nu poate 
declara greva din momentul plecării în misiune şi până la terminarea acesteia. 


Personalul îmbarcat pe navele marinei comerciale sub pavilion romanesc 
poate declara greva numai cu respectarea normelor stabilite prin convenții 
internaționale ratificate de statul roman. 


In unitățile sanitare şi de asistența socială, de telecomunicații, ale radioului 
si televiziunii publice, în unitățile de transporturi pe căile ferate, inclusiv pentru 
gardienii feroviari, în unitățile care asigura transportul în comun şi salubritatea 
localităților, precum şi aprovizionarea populației cu gaze, energie electrică, 
căldura şi apa, greva este permisă cu condiția ca organizatorii şi conducătorii 
grevei să asigure serviciile esențiale, dar nu mai puţin de o treime din activitatea 
normala, cu satisfacerea necesităților minime de viața ale comunităților locale. 


Salariații din unitățile sistemului energetic național, din unitățile operative 
de la sectoarele nucleare, din unitățile cu foc continuu pot declara greva cu 
condiția asigurării a cel puțin unei treimi din activitate, care să nu pună în pericol 

viaţa şi sănătatea oamenilor şi care să asigure funcţionarea instalațiilor în deplină 
siguranță (art. 52 din Legea ne. 168/1999). 


Nerespectarea prevederilor art. 52 atrage răspunderea materială, 
contravențională, civilă sau penală, după caz, dacă faptele săvârşite în timpul 
grevei atrag aceasta răspundere. 


Secţiunea 5. Răspunderea penală 


Potrivit art. 87 coroborat cu art. 50 alin. 1 din Legea 168/1999 declararea 
grevei de către organizatori, cu încălcarea libertății participării la grevă 
constituie infracțiune si se pedepseşte cu închisoare de la 3 luni la 6 luni sau cu 
amenda, daca fapta nu întruneşte elementele unei infracțiuni pentru care legea 
penala prevede o pedeapsa mai gravă. 


Potrivit art. 87 coroborat cu art. 63-66 din legea nr. 168/1999, constituie 
infracțiune şi se pedepseşte cu închisoare de la 3 luni la 6 luni sau cu amenda, 
daca fapta nu întruneşte elementele unei infracțiuni pentru care legea prevede o 
pedeapsă mai gravă, declararea grevei în unitățile în care legea o interzice sau cu 
nerespectarea prevederilor privind asigurarea serviciilor esențiale. 


Secţiunea 6. Răspunderea contravenţională 


Fapta persoanei care, prin ameninţări ori prin violențe, împiedică sau 
obliga un salariat sau un grup de salariaţi sa participe la grevă sau sa muncească 
in timpul grevei, constituie contravenție si se sancţionează cu amenda de la 
3.000.000 lei la 10.000.000 lei, daca fapta nu a fost săvârşită in astfel de condiții 
încât, potrivit legii penale, sa fie considerată infracțiune. 


Contravenţiile se constata şi se sancţionează de persoanele stabilite prin 
ordin al ministrului muncii si protecției sociale. 


Cap. 4. Conflictele de drepturi 


Conflictele de drepturi privesc exerciţiul drepturilor şi afirmarea obligaţiilor care 
decurg dintr-un conflict colectiv sau individual de muncă, ori dintr-un act normativ. 

Secţiunea 1. Conflictele individuale de drepturi 

Acestea iau naştere odată cu încheierea (neîncheierea), modificarea, 


suspendarea, încetarea contractului individual de muncă şi pot fi declanşate în legătură 
cu: 

9) 


măsuri unilaterale luate de angajator sau salariat cu privire la 
executarea, modificarea, suspendarea, încetarea contractului 
individual de muncă; 

sancţiuni disciplinare aplicate de angajator; 

concedierea salariaţilor; 

neplata salariilor şi a altor drepturi băneşti de către angajator; 
neplata despăgubirilor pentru daunele cauzate şi nerestituirea 
unor sume ce au făcut obiectul unei plăţi nedatorate; 
exercitarea abuzivă a unor drepturi de către angajator sau 
salariat; 

constatarea nulităţii contractelor individuale de muncă. 


Nu sunt conflicte individuale de drepturi: 


- litigiile dintre unităţi şi persoane ce prestează o 
muncă în temeiul unor alte contracte decât contractul 
individual de muncă (contractele civile de prestări 
servicii, contracte de mandat etc) 

- litigiile care-i privesc pe elevi şi studenţi în 
legătură cu practica profesională. 


Secţiunea 2. Conflictele colective de drepturi 


Acestea iau naştere în legătură cu executarea, încetarea, constatarea nulității 
contractelor colective de muncă. 


Nu pot fi considerate conflicte colective de drepturi: 


conflictele de interese născute în fază 
precontractuală, de negociere a contractului colectiv; 
conflictele colective născute în urma refuzului 
unității de a începe negocierile anuale privind 
salariile, durata timpului de lucru, programul de 
lucru şi condiţiile de muncă. 


Conflictele de drepturi se soluţionează de către instanțele judecătoreşti 


Procedura de soluționare este tratată în capitolul privind jurisdicția muncii. 

TITLUL IX 
JURISDICŢIA MUNCII 


Cap.1. Jurisdicţia muncii. Noţiunea. 


Cuvântul jurisdicție provine din limba latină: juris- drept, dico- a spune şi 
se traduce prin a pronunţa dreptul, a pronunţa ceea ce consacră legea. 

Activitatea de jurisdicție constă în soluționarea de către anumite organe şi 
potrivit procedurilor prevăzute de lege a litigiilor (proceselor, cauzelor) care se 
ivesc între subiecții raporturilor juridice în legătură cu drepturile şi obligațiile ce 
formează aceste raporturi.."% 

Noţiunea de jurisdicție cuprinde întreaga activitate de rezolvare a litigiilor, 
procedura ce trebuie urmată în soluționarea cauzelor, cât şi organele ce o 
înfăptuiesc şi competențele acestora. 

Jurisdicţia muncii are ca obiect soluționarea conflictelor de muncă cu 
privire la încheierea, executarea, modificarea, suspendarea şi încetarea 
contractelor individuale sau, după caz, colective de muncă, precum şi a 
cererilor privind raporturile juridice dintre partenerii sociali, stabilite 
potrivit Codului muncii. 


Cap.2. Principiile jurisdicției muncii 


Principiul legalităţii. Rezolvarea oricăror litigii se poate face numai de 
către organele şi numai procedurilor prevăzute de lege, dispune art. 125 din 
Constituţie. 

Principiul disponibilităţii. Sesizarea organelor de jurisdicție a muncii se 
face de către partea interesată, şi nu din oficiu. 

Principiul celerităţii. Cauzele privind litigiile de muncă se judecă de 
urgență: termenele de judecată nu pot fi mai mari de 15 zile, administrarea 
probelor se face cu respectarea regimului de urgență instanța fiind în drept să 


decadă din beneficiul probei admise partea care întârzie în mod nejustificat 


administrarea acesteia, iar hotărârile pronunţate în fond sunt definitive şi 
executorii de drept. 


Accesibilitatea. Cauzele prevăzute privind litigiile de muncă sunt scutite 
de taxa judiciară de timbru şi de timbrul judiciar. 


Celelalte principii ce guvernează procesul civil: principiile adevărului 
obiectiv, oralităţii, contradictorialităţii, publicităţii sunt proprii şi organelor 
de jurisdicție competente să rezolve litigiile de muncă. 


215 Sanda Ghimpu, Alexandru Țiclea — op.cit., pag. 566 
223 


Cap.3. Solutionarea litigiilor de muncă. 
Secţiunea 1. Părțile 
Pot fi părţi în conflictele de muncă: 


a) salariaţii, precum şi orice altă persoană titulară a unui drept sau a unei 
obligații în temeiul prezentului cod, al altor legi sau al contractelor colective de 
muncă; 


b) angajatorii - persoane fizice şi/sau persoane Juridice -, agenţii de muncă 
temporară, utilizatorii, precum şi orice altă persoană care beneficiază de o muncă 
desfăşurată în condițiile prezentului cod; 


c) sindicatele şi patronatele; 


d) alte persoane juridice sau fizice care au această vocaţie în temeiul legilor 
speciale sau al Codului de procedură civilă. 


Secţiunea 2. Competența 


Potrivit art. 70 din legea 168/1999, conflictele de drepturi se soluţionează 
de instanţele judecătoreşti. 


Sub aspect material, instanţa care are o competență generală în 
soluţionarea conflictelor de muncă este tribunalul (art. 2 pct. 1 lit. b' Cod. proc. 
civ.) 


Prin excepție, este competentă judecătoria în următoarele situații: 


- în legătură cu rectificarea înscrierilor în carnetele de muncă, refuzul 
unor astfel de înscrieri sau neeliberarea carnetului de muncă de 
către angajator; 


- referitor la desfacerea contractelor de muncă a personalului din 
transporturi.( Decretul 360/1976). 


Din punct de vedere teritorial, cererile referitoare la cauzele privind 
litigiile de muncă se adresează instanţei competente în a cărei circumscripție 
reclamantul îşi are domiciliul sau reşedinţa ori, după caz, sediul. 


Competența de soluționare a cauzelor privindu-i pe funcţionarii publici, se 
face următoarea distincție: 


- în ceea ce priveşte contestarea sancţiunilor disciplinare şi a 
destituirii din funcție, competenţa aparține instanţelor de 
contencios administrativ (Legea 188/1999 modificată prin Legea 
61/2003); 


- referitor la contestarea celorlalte măsuri, cum ar modificări 
intervenite în raportul de serviciu — detaşare, transfer, neplata unor 
despăgubiri, a unor drepturi salariale etc., competența aparține 
instanțelor de jurisdicţia muncii. 

In ceea ce priveşte soluționarea recursului , competența aparține Inaltei 
Curți de Casaţie şi Justiţie. 


Secţiunea 3. Compunerea instanţei 


Potrivit art. 17 din Legea 92/1992, aşa cum a fost modificată prin O.U.G. 
20/2002, cauzele privind conflictele de muncă se judecă în primă instanţă de către 
complete formate din doi judecători asistați de doi magistrați consultanţi. 


Magistraţii consultanţi participă la deliberări cu vot consultativ. Opiniile 
separate ale acestora, sau, după caz, opinia separată se consemnează în hotărâre. 


In cazul în care judecătorii nu ajung la un acord asupra hotărârii, procesul 
se rejudecă în complet de divergență. 


Secţiunea 4. Termene 


Cererile în vederea soluționării unui conflict de muncă pot fi formulate: 


a) în termen de 30 de zile calendaristice de la data în care a fost comunicată 
decizia unilaterală a angajatorului referitoare la încheierea, executarea, 
modificarea, suspendarea sau încetarea contractului individual de muncă; 


b) în termen de 30 de zile calendaristice de la data în care s-a comunicat decizia 
de sancționare disciplinară; 


c) în termen de 3 ani de la data naşterii dreptului la acțiune, în situația în care 
obiectul conflictului individual de muncă constă în plata unor drepturi salariale 
neacordate sau a unor despăgubiri către salariat, precum şi în cazul răspunderii 
patrimoniale a salariaților faţă de angajator; 


d) pe toată durata existenţei contractului, în cazul în care se solicită constatarea 
nulității unui contract individual sau colectiv de muncă ori a unor clauze ale 
acestuia; 


e) în termen de 6 luni de la data naşterii dreptului la acțiune, în cazul 
neexecutării contractului colectiv de muncă ori a unor clauze ale acestuia. 


În toate situaţiile, altele decât cele prevăzute la alin. (1), termenul este de 3 
ani de la data naşterii dreptului. 


Secţiunea 5. Reguli speciale de procedură 

Cauzele prevăzute la art. 281 sunt scutite de taxa judiciară de timbru şi de 
timbrul judiciar. 


Cererile referitoare la soluționarea conflictelor de muncă se judecă în regim 
de urgență. 


Termenele de judecată nu pot fi mai mari de 15 zile. 


Procedura de citare a părților se consideră legal îndeplinită dacă se 
realizează cu cel puţin 24 de ore înainte de termenul de judecată. 


Sarcina probei în conflictele de muncă revine angajatorului, acesta fiind 
obligat să depună dovezile în apărarea sa până la prima zi de înfăţişare. 


Administrarea probelor se face cu respectarea regimului de urgenţă, instanța 
fiind în drept să decadă din beneficiul probei admise partea care întârzie în mod 
nejustificat administrarea acesteia. 


La prima zi de înfăţişare, înainte de intrarea in dezbateri, instanţa are 
obligația de a încerca stingerea conflictului de drepturi prin împăcarea părților. 


In cazul in care judecata continuă, administrarea probelor se va face cu 
respectarea regimului de urgenţă al judecării conflictelor de drepturi. 


Hotărârile prin care se soluţionează fondul cauzei se pronunţă în ziua in 
care au luat sfârşit dezbaterile. 


În situaţii deosebite pronunţarea poate fi amânată cel mult doua zile. 
Hotărârile instanţei de fond sunt definitive şi executorii de drept. 


Hotărârile motivate ale instanței de fond se redactează şi se comunică 
partilor în termen de cel mult 15 zile de la pronunțare. 


Termenul de recurs este de 10 zile de la data comunicării hotărârii 
pronunţate de instanţa de fond. 


In caz de admitere a recursului, instanţa va judeca in fond cauza. 


Prevederile aliniatului precedent nu se aplică în următoarele situații: 


a) soluționarea cauzei de instanţa de fond s-a făcut cu încălcarea prevederilor 
legale referitoare la competentă; 


b) judecata in fond a avut loc in lipsa parții care nu a fost legal citată. 
Secţiunea 6. Executarea hotărârilor judecătoreşti 


Hotărârile instanţei de fond sunt definitive şi executorii de drept. 


Neexecutarea unei hotărâri judecătoreşti definitive privind plata salariilor in 
termen de 15 zile calculate de la data cererii de executare adresate unității de 

partea interesată constituie infracțiune si se pedepseşte cu închisoare de la 3 luni 
la 6 luni ori cu amenda. (art. 83) 


Neexecutarea unei hotărâri judecătoreşti definitive privind reintegrarea in 
munca a unui salariat constituie infracțiune şi se pedepseşte cu închisoare de la 6 
luni la 1 an ori cu amenda. (art. 84) 


Răspunderea pentru săvârşirea infracțiunilor prevăzute la art. 83 si 84 
revine persoanelor care aveau obligația de a dispune plata salariilor sau, după caz, 
reintegrarea salariatului respectiv. 


In cazul infracțiunilor prevăzute la art.83 si 84 acțiunea penală se pune in 
mişcare la plângerea persoanei vătămate. 


Impăcarea părților înlătură răspunderea penală. 


TESTE DE AUTOEVALUARE 


1. Dispoziţiile cuprinse în Codul muncii se aplică: 
a. cetăţenilor români încadraţi cu contract individual de muncă, care prestează muncă în România; 


b. cetăţenilor români încadrați cu convenţie civilă; 

c. cetățenilor români încadrați cu contract individual de muncă în străinătate, în baza unor 
contracte încheiate cu un angajator român, cu excepția cazului în care legislaţia statului pe al 
cărui teritoriu se execută contractul individual de muncă este mai favorabilă; 


d. cetăţenilor străini sau apatrizi încadrați cu contract individual de muncă, care prestează muncă 
pentru un angajator român pe teritoriul României; 


e. persoanelor care au dobândit statutul de refugiat şi se încadrează cu contract individual de 
muncă pe teritoriul României, în condițiile legii; 


f. ucenicilor care prestează muncă în baza unui contract de ucenicie la locul de muncă; 
g. angajatorilor, persoane fizice şi juridice; 


h. organizațiilor sindicale şi patronale. 


2. Constituie muncă forțată, munca sau activitatea impusă de autoritățile publice, cu excepţia celei efectuate: 

a) în temeiul legii privind serviciul militar obligatoriu; 

b) pentru îndeplinirea obligaţiilor civice stabilite prin lege; 

c) în baza unei hotărâri judecătoreşti de condamnare, rămasă definitivă, în condiţiile 
legii; 

d) în caz de forță majoră, respectiv în caz de război, catastrofe sau pericol de catastrofe 
precum: incendii, inundaţii, cutremure, epidemii sau epizootii violente, invazii de 
animale sau insecte şi, în general, în toate circumstanţele care pun în pericol viața 


sau condiţiile normale de existență ale ansamblului populaţiei ori ale unei părți a 
acesteia. 


3. Completaţi cuvintele care lipsesc: 


Orice discriminare directă sau indirectă față de un salariat, bazată pe criterii de ...., orientare sexuală, ... , vârstă, 
„3... , culoare, ... , religie, ... , origine socială, ... , situaţie sau responsabilitate familială, apartenenţă ori ... , 
este interzisă. 


4. Contractul individual de muncă se încheie : 
a. numai pe durată nedeterminată; 


b. pe durată nedeterminată, iar numai prin excepție, se poate încheia şi pe durată determinată, în 
condiţiile expres prevăzute de lege. 


c. potrivit legii şi sub formă de convenţie civilă. 


5. Persoana fizică dobândeşte capacitate de muncă: 
a) la împlinirea vârstei de 16 ani; 


b) la împlinirea vârstei de 15 ani, cu acordul părinţilor sau al reprezentanţilor legali, 
pentru activități potrivite cu dezvoltarea fizică, aptitudinile şi cunoştinţele sale, dacă 
astfel nu îi sunt periclitate sănătatea, dezvoltarea şi pregătirea profesională; 


c) numai la împlinirea vârstei de 18 ani. 


6. Este interzisă: 
a. încadrarea în muncă a persoanelor sub vârsta de 15 ani; 
b. încadrarea în muncă a persoanelor puse sub interdicţie judecătorească; 


c. încadrarea în muncă în locuri de muncă grele, vătămătoare sau periculoase după împlinirea 
vârstei de 18 ani; 

d. încheierea unui contract individual de muncă în scopul prestării unei munci sau a unei activităţi 


ilicite ori imorale. 


7. Completaţi cuvintele care lipsesc: 


Contractul individual de muncă se încheie în baza ... , în ..., în... 


a) 


b) 


d) 


8. În situaţia în care contractul individual de muncă nu a fost încheiat în formă scrisă: 
a) se prezumă că a fost încheiat pe o durată nedeterminată; 
b)  seprezumă că a fost încheiat pe o durată determinată; 


c) seprezumă că nu a fost încheiat. 


9. Clauza de neconcurență: 


a) îl obligă pe salariat să nu presteze, în interesul propriu sau al unui terţ, o activitate 
care se află în concurență cu cea prestată la angajatorul său ori să nu presteze o 
activitate în favoarea unui tert care se află în relații de concurenţă cu angajatorul său 

b)  îlobligă pe angajator să îi plătească salariatului o indemnizaţie lunară; 


c) îşi produce efectele numai dacă în cuprinsul contractului individual de muncă sunt 
prevăzute în mod concret activitățile ce sunt interzise salariatului pe durata 


contractului; 


d) poate fi stabilită pe durata perioadei de probă; 


e) nu poate avea ca efect interzicerea în mod absolut a exercitării profesiei salariatului 


sau a specializării pe care o deține. 


10. Prin clauza de confidenţialitate părțile convin ca: 


pe toată durata contractului individual de muncă şi după încetarea acestuia, să nu transmită date sau 
informaţii de care au luat cunoştinţă în timpul executării contractului, în condiţiile stabilite în 


regulamentele interne, în contractele colective de muncă sau în contractele individuale de muncă; 


salariatul să nu presteze, în interesul propriu sau al unui terţ, o activitate care se află în concurenţă cu cea 
prestată la angajatorul său ori să nu presteze o activitate în favoarea unui terț care se află în relații de 


concurență cu angajatorul său ; 
să păstreze secretul datelor personale ale salariatului şi angajatorului; 


să respecte secretul profesional şi secretul economic. 


11. Contractul individual de muncă poate fi modificat: 


a) numai prin acordul părților; 


b) cu titlu de excepţie, modificarea unilaterală a contractului individual de muncă este posibilă 


numai în cazurile şi în condiţiile prevăzute de lege; 


c) de către angajator, fără consimțământul salariatului, în cazul unor situații de forță majoră, cu 
titlu de sancțiune disciplinară sau ca măsură de protecţie a salariatului, în cazurile şi în condiţiile 


prevăzute de lege; 


d) exclusiv de angajat. 


12. Potrivit Codului muncii, modificarea contractului individual de muncă prin schimbarea 


locului muncii se poate face: 
a) prin delegare; 


b) prin detaşare; 

c) prin transfer. 
13. Completaţi cuvintele care lipsesc: 


Delegarea poate fi dispusă pentru o perioadă de cel mult ... şi se poate prelungi, cu acordul salariatului, 
cu cel mult ... . 


14. Prin detaşare se poate modifica: 
a) locul muncii; 
b) felul muncii, dar numai cu consimțământul scris al salariatului; 
c) salariul numai cu consimțământul angajatorului. 

15. Completaţi cuvintele care lipsesc: 


Detaşarea poate fi dispusă pe o perioadă ... . În mod excepţional, perioada detaşării poate fi prelungită 
pentru motive obiective ce impun prezenţa salariatului la angajatorul la care s-a dispus detaşarea, cu acordul 
ambelor părți... . 


16. Contractul individual de muncă se suspendă la cerere în următoarele situații: 
a) concediu de maternitate; 
b) concediu pentru incapacitate temporară de muncă; 
c) carantină; 
d) efectuarea serviciului militar obligatoriu; 


e) exercitarea unei funcţii în cadrul unei autorități executive, legislative ori judecătoreşti, pe toată 
durata mandatului; 


f) îndeplinirea unei funcții de conducere salarizate în sindicat; 
g) forță majoră; 

h) concediu paternal; 

i) concediu pentru formare profesională; 


j) exercitarea unor funcţii elective în cadrul organismelor profesionale constituite la nivel central 
sau local, pe toată durata mandatului; 


k) participarea la grevă; 

1) absenţe nemotivate. 
m) în cazul în care salariatul este arestat preventiv, în condiţiile Codului de procedură penală; 
n) în alte cazuri expres prevăzute de lege. 


17. Contractul individual de muncă poate fi suspendat din inițiativa salariatului, în următoarele situații: 


a) concediu pentru creşterea copilului în vârstă de până la 2 ani sau, în cazul copilului cu 
handicap, până la împlinirea vârstei de 3 ani; 

b) concediu pentru îngrijirea copilului bolnav în vârstă de până la 7 ani sau, în cazul 
copilului cu handicap, pentru afecţiuni intercurente, până la împlinirea vârstei de 18 ani; 

c) concediu de maternitate; 

d) concediu pentru incapacitate temporară de muncă; 


18. Contractul individual de muncă poate fi suspendat din inițiativa angajatorului în următoarele 
situații: 
a) pe durata cercetării disciplinare prealabile, în condițiile legii; 
b) ca sancțiune disciplinară sau penală; 


c) în cazul în care angajatorul a formulat plângere penală împotriva salariatului sau acesta a 
fost trimis în judecată pentru fapte penale incompatibile cu funcţia deţinută, până la rămânerea 
definitivă a hotărârii judecătoreşti; 


d)în cazul în care salariatul este arestat preventiv, în condiţiile Codului de procedură penală; 

e) pe durata detaşării. 
19. Prin concediere contractul individual de muncă încetează: 
a. de drept; 
b. ca urmare a acordului părților; 
c. ca urmare a voinței unilaterale a uneia dintre părți. 
20. Contractul individual de muncă încetează de drept: 
a) la data decesului salariatului sau angajatorului persoană fizică; 


b) la data rămânerii irevocabile a hotărârii judecătoreşti de declarare a morţii sau a 
punerii sub interdicție a salariatului ori a angajatorului persoană fizică, dacă aceasta 
antrenează lichidarea afacerii; 


c) ca urmare a dizolvării angajatorului persoană juridică, de la data la care persoana 
juridică îşi încetează existența; 


d) la data îndeplinirii cumulative a condiţiilor de vârstă standard şi a stagiului minim de 
cotizare pentru pensionare sau, după caz, la data comunicării deciziei de pensionare 
pentru limită de vârstă ori invaliditate a salariatului, potrivit legii; 


e) în cazul în care salariatul este arestat preventiv pentru o perioadă mai mare de 60 de 
zile, în condiţiile Codului de procedură penală; 


f) în cazul în care, prin decizie a organelor competente de expertiză medicală, se 
constată inaptitudinea fizică şi/sau psihică a salariatului, fapt ce nu permite acestuia 
să îşi îndeplinească atribuţiile corespunzătoare locului de muncă ocupat; 


g) în cazul în care salariatul nu corespunde profesional locului de muncă în care este 
încadrat. 


21. Nulitatea contractului individual de muncă 


a) poate fi acoperită prin îndeplinirea ulterioară a condițiilor impuse de lege; 
b) produce efecte pentru viitor; 

c) se constată numai de către instanța judecătorească; 

d) se constată şi prin acordul părților. 


22. Este interzisă concedierea salariaților: 


a) pe criterii de sex, orientare sexuală, caracteristici genetice, vârstă, apartenență 
națională, rasă, culoare, etnie, religie, opțiune politică, origine socială, handicap, 
situaţie sau responsabilitate familială, apartenenţă ori activitate sindicală; 


b) pentru exercitarea, în orice condiţii, a dreptului la grevă şi a drepturilor sindicale. 
c) pe motiv că l-a reclamat pe angajator autorităților competente; 
d) pe durata efectuării concediului de odihnă; 
23. Concedierea salariaţilor nu poate fi dispusă: 
a. pe durata incapacității temporare de muncă, stabilită prin certificat medical conform legii; 
b. pe durata concediului pentru carantină; 


c. pe durata în care femeia salariată este gravidă, în măsura în care angajatorul a luat cunoştinţă de 
acest fapt anterior emiterii deciziei de concediere; 


d. pe durata concediului de maternitate; 


e. pe durata concediului pentru creşterea copilului în vârstă de până la 2 ani sau, în cazul copilului 
cu handicap, până la împlinirea vârstei de 3 ani; 


f. pe durata concediului pentru îngrijirea copilului bolnav în vârstă de până la 7 ani sau, în cazul 
copilului cu handicap, pentru afecţiuni intercurente, până la împlinirea vârstei de 18 ani; 


g. pe durata îndeplinirii serviciului militar; 

h. pe durata exercitării unei funcţii eligibile într-un organism sindical, cu excepţia situației în care 
concedierea este dispusă pentru o abatere disciplinară gravă sau pentru abateri disciplinare 
repetate, săvârşite de către acel salariat; 


i. pe durata efectuării concediului de odihnă. 


24. Angajatorul poate dispune concedierea pentru motive care ţin de persoana salariatului în 


următoarele situaţii: 


a) 


b) 


e) 


25. In cazul în care 
concediere: 


a) 
b) 


c) 


în cazul în care salariatul a săvârșit o abatere gravă sau abateri repetate de la regulile 
de disciplină a muncii ori de la cele stabilite prin contractul individual de muncă, 
contractul colectiv de muncă aplicabil sau regulamentul intern, ca sancțiune 
disciplinară; 

în cazul în care salariatul este arestat preventiv pentru o perioadă mai mare de 60 de 
zile, în condițiile Codului de procedură penală; 


în cazul în care, prin decizie a organelor competente de expertiză medicală, se 
constată inaptitudinea fizică şi/sau psihică a salariatului, fapt ce nu permite acestuia 
să îşi îndeplinească atribuţiile corespunzătoare locului de muncă ocupat; 


în cazul în care salariatul nu corespunde profesional locului de muncă în care este 
încadrat; 


în cazul reorganizării, lichidării judiciare sau falimentului unităţii. 


concedierea s e dispune pentru motive ce ţin de persoana salariatului, decizia de 


se emite în scris; 


sub sancţiunea nulităţii absolute, trebuie să fie motivată în fapt şi în drept şi să 
cuprindă precizări cu privire la termenul în care poate fi contestată şi la instanța 
judecătorească la care se contestă; 


se emite întotdeauna numai după îndeplinirea de către angajator a cercetării 
disciplinare prealabile . 


26. Concedierea pentru motive care nu țin de persoana salariatului reprezintă încetarea contractului 


individual de muncă: 


a) 


b) 


c) 


determinată de desființarea locului de muncă ocupat de salariat ca urmare a 
dificultăților economice, a transformărilor tehnologice sau a reorganizării activității; 


determinate de necorespunderea salariatului sub aspect profesional locului de muncă 
în care este încadrat; 


ca urmare a constatării nulității absolute a contractului individual de muncă. 


27. Completaţi cuvintele care lipsesc: 


Desființarea locului de muncă trebuie să fie ... şi să aibă o cauză ... şi .... 


28. Angajatorul care a dispus concedieri colective: 


a) 


b) 


c) 


nu poate face noi angajări pe locurile de muncă ale salariaților concediați pe o 
perioadă de 12 luni de la data concedierii acestora; 


în cazul în care reia activitățile a căror încetare a condus la concedieri colective, are 
obligația de a reangaja pe aceleaşi locuri de muncă pe care le-au ocupat anterior, 
fără examen sau concurs ori perioadă de probă pe salariaţii anterior concediați; 


poate face noi angajări în cazul în care îşi reia activitatea, fără respectarea unor 
termene sau îndeplinirea unor condiții. 


29. Decizia de concediere produce efecte: 


a) de la data comunicării ei salariatului; 


b) dela data luării la cunoştinţă a salariatului în orice mod; 


c) de la data emiterii. 

30. În caz de conflict de muncă 


a) 


b) 
c) 


angajatorul nu poate invoca în fața instanței alte motive de fapt sau de drept decât cele 
precizate în decizia de concediere; 


angajatorul are sarcina probei; 


cauzele sunt scutite de taxa de timbru şi timbru judiciar. 


31. Completaţi cuvintele care lipsesc : 


În cazul în care concedierea a fost efectuată în mod netemeinic sau nelegal, instanța va dispune anularea 
ei şi va obliga angajatorul la plata unei despăgubiri egale cu ... , ... şi... şi cu ... de care ar fi beneficiat 


salariatul. 


32. Sancţiunile disciplinare pe care le poate aplica angajatorul în cazul în care salariatul săvârşeşte o 
abatere disciplinară sunt: 


a. 


b. 


f. 
g. 


avertismentul scris; 


suspendarea contractului individual de muncă pentru o perioadă ce nu poate depăşi 10 zile 
lucrătoare; 


retrogradarea din funcție, cu acordarea salariului corespunzător funcției în care s-a dispus 
retrogradarea, pentru o durată ce nu poate depăşi 60 de zile; 


reducerea salariului de bază pe o durată de 1-3 luni cu 5-10 %; 


reducerea salariului de bază şi/sau, după caz, şi a indemnizaţiei de conducere pe o perioadă de 
1-3 luni cu 5-10 %; 


desfacerea disciplinară a contractului individual de muncă. 


amenda. 


33. Neexecutarea unei hotărâri judecătoreşti definitive privind plata salariilor în termen de 15 zile de la 
data cererii de executare adresate angajatorului de către partea interesată constituie: 


a) infracțiune; 


b)  contravenție; 


34. Judecarea conflictelor de muncă este de competenţa: 


a) instanţelor judecătoreşti de la domiciliul reclamantului; 


b) instanţelor de contencios administrativ, dacă reclamantul este funcționar public; 


c) Tribunalului de la sediul angajatorului. 


35. Hotărârea primei instanţe în soluţionarea conflictelor de muncă: 


a) este definitivă şi susceptibilă de executare; 


b) nu este irevocabilă şi nu este susceptibilă de executare. 


36. Contractul individual de muncă este nul de drept când: 


a) în contract se prevede locul unde se va desfăşura în mod obligatoriu munca; 
b) când salariatul a fost obligat să se angajeze şi să semneze contractul de muncă; 
c) când munceşte forțat în caz de forță majoră; 


d) când munca este ilicită sau imorală. 


37. Se sancţionează cu nulitate absolută contractul individual de muncă în care: 


a. scopul muncii este ilegal; 

b. scopul activităţii este imoral; 

c. consimțământul nu este în formă scrisă; 

d. angajatorul persoană fizică are vârsta de 16 ani. 


38. Angajator poate fi: 


a) orice persoană fizică sau juridică potrivit principiului libertății 
muncii; 

b) numai persoanele juridice; 
c) persoanele fizice peste 16 ani , persoanele juridice, autorităţile şi 
instituțiile publice; 


39. Clauza de conştiinţă în codul muncii: 

a. este obligatorie numai dacă este prevăzută în 
contractul individual de muncă; 

b. este obligatorie chiar dacă nu este prevăzută în 
contractul de muncă; 

c. este facultativă nefiind o clauză specifică potrivit art. 
20 pct.2 din C.m. 

d. este obligatorie potrivit art.6 din C.m. nefiind 
necesară prevederea în contractul individual de 
muncă. 


40. Clauzele contractului individual de muncă trebuie să conţină: 

a) prevederi sau drepturi sub nivelul maxim 
prevăzute de lege; 

b) numai prevederi sau drepturi sub nivelul 
minim prevăzute de contractul colectiv de 
muncă aplicabil. 

c) prevederi sau drepturi sub nivelul minim 
prevăzut de lege şi contractul colectiv de 
muncă. 


41. Principiul egalităţii de tratament faţă de toții salariaţii şi angajatorii presupune: 

a. excluderea numai a discriminărilor directe; 

b. excluderea discriminărilor directe şi indirecte bazate numai pe criterii de: 
sex, orientare sexuală, caracteristici genetice, vârstă, apartenență 
națională, rasă, culoare etnie, religie, opţiune politică,origine socială, 
handicap, situaţie sau responsabilitate familială, apartenenţă sau activitate 
sindicală; 

c. angajarea numai pe bază de concurs. 


42. În relaţiile de muncă principiul consensualităţii presupune: 
a. încheierea contractului individual de muncă se face numai în formă scrisă; 
b. contractul individual de muncă este valabil şi când nu este încheiat în formă scrisă; 
c. şi acceptarea unor clauze convenite verbal. 


43. În relaţiile de muncă între angajat şi angajator există: 
a. obligaţia de informare şi consultare reciprocă; 
b. o obligaţie de informare anterioară încheierii sau modificării contractului individual de muncă; 
c. o obligaţie de comunicare în timp util a informaţiilor necesare încheierii legale a contractului 
individual de muncă. 


44. Proba contractului individual de muncă şi a clauzelor aferente acestuia se face: 
a. numai prin înscrisul în care este consemnat acesta; 
b. nu este necesar deoarece toate clauzele acestuia sunt prevăzute în lege şi în contractul colectiv 
de muncă; 
c. prin orice mijloc de probă. 


45. Cu privire la riscurile specifice postului, angajatorul: 
a. nu este obligat să le cunoască şi nici să le aducă la cunoştinţa salariatului; 
b. este obligat să le cunoască şi să ia măsuri de prevenirea acestora conform legii; 
c. este obligat să le aducă la cunoştinţa solicitantului de angajare anterior încheierii 
contractului de muncă; 
d. nu este prevăzut de lege. 


46. Persoana fizică poate încheia contracte individuale de muncă în calitate de angajator: 
a. la împlinirea vârstei de 16 ani; 
b. la împlinirea vârstei de 15 ani cu acordul părinților; 
c. din momentul dobândirii capacităţii de exerciţiu. 

47. Clauza de confidenţialitate priveşte: 

a. datele şi informaţiile ce constituie secret economic; 

b. datele şi informaţiile ce constituie secret profesional; 

c. numai datele şi informaţiile ce constituie secret profesional şi secret economic; 

d. altele decât datele şi informaţiile secret economic şi profesional, respectiv cele de care au luat 
cunoştinţă în timpul executării contractului, în condiţiile stabilite în regulamentele interne în 
contractele colective de muncă sau în contractele individuale de muncă. 

48. Contractul individual de muncă este lovit de nulitate dacă: 
a. a fost încheiat fără certificat medical de sănătate; 
b. certificatul medical din care rezultă că angajatorul este apt de muncă a fost adus 
ulterior încheierii acestuia; 
c. certificatul medical din care rezultă că angajatul este apt pentru prestarea acelei 
muncii a fost adus ulterior încheierii acestuia. 


49. Contractul individual de muncă încheiat fără certificatul medical de sănătate corespunzător al 
angajatului este lovit de : 


a. nulitate absolută; 
b. nulitate relativă deoarece aşa se prevede în mod expres în codul muncii; 


c. nulitate relativă deoarece legiuitorul a prevăzut că poate fi acoperită prin prezentarea 
ulterioară încheierii contractului a certificatului medical corespunzător. 


50. Încadrarea salariaţilor la instituţiile şi autorităţile publice se face: 
a. prin negociere, concurs sau examen; 
b. numai prin concurs; 
c. numai prin concurs sau examen. 
51. Perioada de probă se poate stabili pe: 
a. o durată dela 3 la 6 luni; 
b. o durată de 30 de zile pentru funcțiile de conducere; 
c. o durată de 90 de zile pentru funcțiile de execuţie; 
d. o durată de 5 zile pentru muncitorii necalificaţi; 
52. Au dreptul de a cumula mai multe funcţii în baza unor contracte individule de muncă: 
a. orice salariat potrivit art. 35 din Codul muncii; 
b. numai cei cu funcții de conducere; 
c. funcționarii publici. 
53. Contractul individual de muncă poate fi suspendat, prin acordul părților pentru: 
a. concediile fără plată pentru interese personale; 
b. concediile fără plată pentru îndeplinirea unei funcții de 
conducere salarizate în sindicat; 
c. concediile fără plata pentru studii. 
54. Persoana care a prestat munca în temeiul unui contract nul: 
a. nu are nici un drept deoarece contractul este nul; 
b. are dreptul la remunerarea muncii depuse deoarece aşa 
prevede Codul muncii; 
c. are dreptul la remunerarea muncii numai dacă dispune 


instanța. 
55. Constatarea nulităţii contractului individual de muncă se face de: 
a. de lege; 


b. numai de instanţă; 
c. numai prin acordul părţilor; 
d. prin acordul părților şi de instanță. 
56. Decizia de concediere se sancţionează cu nulitate absolută dacă: 
a. nu este scrisă; 
b. nu este motivată; 
c. nu este motivată în drept şi în fapt; 
d. nu cuprinde precizări cu privire la termenul în 
care şi la instanța judecătorească la care poate fi 


contestată. 
57. Notificarea intenţiei de concediere colectivă se face prin: 


a. comunicare scrisă faţă de salariaţii care urmează a fi 
concediaţi; 

b. proiect de concediere colectivă; 

c. informare documentată. 

58. Angajatorul care a dispus concedieri colective nu poate face noi angajări pe locurile de muncă ale 
salariaților concediaţi pe o perioadă de : 


a. 6 luni; 
b. 12 luni; 
c. 30 de zile. 


59. Salariatul are dreptul: 
de a demisiona fără acordul angajatorului; 
de a demisiona numai cu acordul angajatorului; 
de a nu motiva demisia; 
de a demisiona numai cu preaviz; 
60. Munca prin agent de muncă temporară este: 
a. muncă temporară; 
b. munca ce are la bază contractul individual de muncă cu timp 
parțial; 
c. este munca prestată de un salariat temporar care, din dispoziţia 
agentului de muncă temporară, prestează munca în favoarea unui 

utilizator. 
61. Misiunea de muncă temporară se stabileşte pentru un termen care nu poate fi mare de: 
a. 2 luni; 
b. 12 luni; 
c. 18 luni; 


d. perioadă nedeterminată prin voința părților. 
62. Misiunea de muncă temporară se poate folosi : 
a. numai pentru sarcini precise cu caracter temporar şi în cazurile 
prevăzute de lege; 
b. pentru înlocuirea unui salariat al cărui contract individual de muncă 
este suspendat, pe durata suspendării; 
c. numai pentru prestarea unor activități cu caracter sezonier; 
d. pentru prestarea unor activități specializate ori ocazionale. 
63. Salariatul temporar este persoana încadrată la un: 

a. utilizatorul muncii temporare; 

b. agent de muncă temporară; 

c. angajator persoană fizică sau juridică; 

d. angajator căruia agentul de muncă temporar îi pune 
la dispoziție un salariat temporar pentru îndeplinirea 
unor sarcini precise şi cu caracter temporar. 

64. Poate fi agent de muncă temporară: 
a. orice persoană fizică sau juridică; 
b. numai persoanele fizice sau juridice autorizate ca 
angajatori; 
c. numai societăţile comerciale autorizate în acest sens. 
d. Societăţile comerciale, regiile autonome, companiile 
naţionale şi autoritățile publice. 
65. Utilizatorul poate solicita serviciile unui salariat temporar de muncă dacă: 

a. contractul individual de muncă al salariatului 
înlocuit este ca urmare a concediului de 
maternitate. 

b. contractul individual de muncă al salariatului 
înlocuit, este suspendat ca urmare a participării 
la grevă. 

c. se execută mai multe misiuni în termen de 
maxim 12 luni. 

66. Orice clauză prin care se interzice angajarea de către utilizator a salariatului temporar de muncă 
după îndeplinirea misiunii este: 
permisă numai în formă scrisă; 
interzisă deoarece se face concurență; 
permisă deoarece libertatea de a muncii este garantată; 
este nulă deoarece orice persoană este liberă în a alege 
locul de muncă, profesia „meseria sau activitatea pe care 
urmează să o presteze; 
67. Condiţiile în care durata unei misiuni de muncă temporară poate fi prelungită sunt prevăzute în: 

a. numai în lege. 

în contractul de punere la dispoziţie a salariatului temporar; 
c. în contractul de muncă temporară sau pot face obiectul unui 
act adițional la acest contract. 
68. Între două misiuni salariatul temporar se află la dispoziţia: 
a. utilizatorului care îi plăteşte un salariu ce nu 
poate fi mai mic decât salariul minim pe ţară; 
b. sa putând presta muncă la orice angajator care 
trebuie să-l plătească; 
c. agentului de muncă temporar şi beneficiază de 
un salariu plătit de agent, care nu poate să fie mai 
mic decât salariul brut pe ţară. 


69. La încetarea misiunii temporare, salariatul temporar: 

a. poate fi concediat 

b. poate încheia cu utilizatorul un contract individual de muncă; 

c. nu poate încheia cu utilizatorul un contract individual de muncă. 

d. continuă a presta muncă la utilizator fără a încheia un contract de 
muncă sau fără a prelungi contractul de punere la dispoziţie, se 
consideră că între acel salariat temporar şi utilizator a intervenit 
un contract individual de muncă pe durată nedeterminată. 


70. Contractul individual de muncă cu timp parţial se încheie : 
a. sub formă scrisă sau verbal; 
b. numai sub formă scrisă; 
c. nu este prevăzut de lege. 
71. Timpul de muncă reprezintă timpul pe care salariatul: 
a. îl foloseşte pentru îndeplinirea sarcinilor de muncă. 
b. este prezent la serviciu conform programului de muncă; 
c. îl foloseşte de 48 de ore săptămânal. 
72. Angajatorul : 
a. este obligat de a ţine evidenţa orelor de muncă prestate de fiecare 
salariat; 
b. va ţine lunar evidenţa orelor de muncă prestate zilnic de fiecare 
salariat; 
c. va supune controlului inspecției muncii această evidență , ori de 
câte ori este solicitat. 
73. Programul de lucru inegal: 
a. nu este permis de lege deoarece presupune discriminare care este 
interzisă de lege; 
b. poate fi negociat prin contractul colectiv de muncă la nivelul 
angajatorului; 
c. poate fi prevăzut în regulamentul intern; 
d. poate funcționa numai dacă este prevăzut expres în contractul 
individual de muncă. 
75. Programele individualizate de muncă: 

a. nu sunt permise deoarece constituie discriminare care este interzisă de 
lege; 

b. pot fi stabilite de angajator cu acordul sau la solicitarea salariatului în 
cauză, dacă aceasta este permisă prin contractul individual de muncă 
sau regulamentul intern. 

c. presupun un mod de organizare flexibil a timpului de muncă, lăsat la 
aprecierea angajatorului şi a salariatului; 

d. presupune potrivit legii o perioadă fixă în care personalul se află 
simultan la locul de muncă şi o perioadă variabilă, mobilă în care 
salariatul îşi alege orele de sosire şi de plecare, cu respectarea 
timpului de muncă zilnic. 

76. Munca suplimentară : 
a. se efectuează din dispoziţia angajatorului numai dacă este 
plătită suficient. 
Nu poate fi efectuată fără acordul salariatului; 
c. Se efectuează din dispoziția angajatorului numai în caz de 
forță majoră, sau pentru alte lucrări urgente destinate 

77. Munca de noapte: 

prevenirii producerii unor accidente sau înlăturării 
consecinţelor unui accident. 


este munca prestată între orele 6,00-22,00; 

nu va putea depăşi 8 ore decât cu acordul salariatului; 

nu va putea depăşi 8 ore într-o perioadă de 24 de ore; 

de cel puţin 3 ore dă dreptul la un program de lucru redus cu o oră 


față de durata normală a zilei de muncă. 
78. Potrivit art.126 din Codul muncii norma de muncă cuprinde: 


79. Normele de muncă : 


a. 


b. 


c. 


d 


a. timpul productiv; 

b. timpul neproductiv din vina angajatorului; 

c. timpul pentru întreruperi impuse de desfăşurarea 
procesului tehnologic; 

d. timpul pentru pauze legale în cadrul programului de 
muncă. 


se elaborează de angajator cu acordul salariatului; 

se elaborează de angajator exclusiv prin metode ştiinţifice fără 
acordul sindicatului sau al reprezentantilor salariaților; 

nu se reexaminează; 

se reexaminează. 


80. Durata minimă a concediului de odihnă anual este: 
a. de 15 zile lucrătoare; 
b. de 20 de zile ; 
c. de 20 de zile lucrătoare; 
d. de 30 de zile. 

RĂSPUNSURILE LA TESTELE DE AUTOEVALUARE 


1. a,c, d, e, f, g, h. 

3. sex, caracteristici genetice, apartenență națională, rasă, etnie, opțiune politică, handicap, activitate 
sindicală. 

4. b. 

5. a, b. 

6. a, b, d. 

7. negocierilor, a legii şi a contractului colectiv de muncă. 
8. a. 

9. a, b, c, e. 

10. a. 

11. b, c. 

12. a, b, c. 

13. 60 de zile, 60 de zile. 

14. a, b. 

15. cel mult un an, din 6 în 6 luni. 

16. h, i, f, l. 


22. a, c, d. 

23. a, b, c, d, e, f, g, h, i. 

24. a, b, c, d. 

25. a, b, c. 

26. a. 

27. efectivă, reală, serioasă. 
28. a, b. 

29. a. 

30. a, b, c. 

31. salariile indexate,majorate şi reactualizate; celelalte drepturi. 
32. a, b, c, d, e, f. 

33. a. 

34. b, c. 

